Babad Giyanti 
Anonim 


Babad Giyanti, Anonim, c. 1820, #1118 
Katalog 


Katalog # : 1118 

Titel : Babad Giyanti 

Versi : Anonim 

Tahun : c. 1820 

Image : Babad Giyanti, Anonim, c. 1820, #1118 

Tipe : Naskah 

Bentuk : Tembang 

Bahasa : Jawa 

Aksara : Jawa 

Ikhtisar : Cerita tentang pembagian kerajaan Mataram menjadi Surakarta 
dan Yogyakarta, terutama episode keberangkatan Sunan Kabanaran ke 
arah timur untuk membantu perang di Surabaya dilanjutkan perang 
Mangkubumi. Diceritakan pula tentang Adipati Panaraga dan bupati 
mancanegara yang mempersiapkan pasukan di Barakal. Dilanjutkan cerita 
tentang Pangeran Mangkunagara, Kudanawarsa, dan Pangeran 
Natakusuma dalam peperangan melawan Kumpeni, sampai takluknya 
Madiun dan Panaraga. 

Kata kunci : aksara, babad, jawa, jawi, naskah, carik, tembang, sekar 

Data digital : 

1. Babad Giyanti, Anonim, c. 1820, #1118 (Pupuh 01-10). Kisah, Cerita 
dan Kronikal | Babad Giyanti #193. 

2. Babad Giyanti, Anonim, c. 1820, #1118 (Pupuh 11-20). Kisah, Cerita 
dan Kronikal | Babad Giyanti #194. 

3. Babad Giyanti, Anonim, c. 1820, #1118 (Pupuh 21-31). Kisah, Cerita 
dan Kronikal | Babad Giyanti #195. 

Deskripsi 


Judul 

Luar : Sêrat Babad Giyanti 
Dalam : - 

Lain : - 

Sub-judul : Sêrat Babat Mangkubumèn, awit bêdhah Madiun, tuwin 
Pranaraga 

Bagian dari : - 

Memuat : - 

Series dari : - 

Penyusun 

Tidak ada data 

Jilid 

Jumlah : 1 dari 1 

Jilid #:1 

Series ref. : - 

Jilid titel : - 


1 
Alih Aksara 


Babad Giyanti 
Anonim 


Penerbit : - 

Tempat: - 

Tanggal : - 

Edisi ref. : - 

Print ref. : - 

Halaman : 138 

Gambar : - 

Kosong : 9 

Sumber 

Jumlah : 1 dari 1 

Sumber : Yayasan Sastra Lestari 

Katalog : 1118 

Tipe media : Asli 

Ukuran : 32.8 x 20.5 cm. 

Ukuran teks : 25.5 x 15 cm. 

Fisik : Jilidan ada yang lepas tetapi sudah diperkuat dengan isolasi dan 
tidak ada yang hilang. Pinggir kertas sudah mulai lapuk. 

Kertas : Buram polos. 

Rusak : - 

Tulisan : Menggunakan tinta berwarna hitam dan miring ke kanan. 
Penulisan tiap halaman bolak-balik. Tiap halaman terdiri dari 19 baris. 
Jarak antar baris 1.5 cm. 

Penomoran : 4 halaman kosong + 1 judul naskah + 1 [tanpa nomor 
halaman] + 1-138 [137-138 halaman kosong] + 1 halaman kosong. Angka 
Jawa. 

Digitisasi 

Transkipsi oleh : Yayasan Sastra Lestari 

Digitisasi oleh : Yayasan Sastra Lestari 

Tanggal : Nov 2000 

Sumber : Yayasan Sastra Lestari #1118 Asli 


Babad Giyanti, Anonim, c. 1820, #1118 (Pupuh 01-10) 


Katalog : Babad Giyanti, Anonim, c. 1820, #1118 

Sambung : 

1. Babad Giyanti, Anonim, c. 1820, #1118 (Pupuh 01-10). Kisah, Cerita 
dan Kronikal | Babad Giyanti #193. 

2. Babad Giyanti, Anonim, c. 1820, #1118 (Pupuh 11-20). Kisah, Cerita 
dan Kronikal | Babad Giyanti #194. 

3. Babad Giyanti, Anonim, c. 1820, #1118 (Pupuh 21-31). Kisah, Cerita 
dan Kronikal | Babad Giyanti #195. 

Sêrat Babad Giyanti 


Ôngka 271 


2 
Alih Aksara 


Babad Giyanti 
Anonim 


--- [0] --- 


Sêrat Babat[1] 


--- [0] --- 


Mangkubumèn, Awit Bêdhah Madiun, Tuwin Pranaraga 


sad ma 


1. Dhandhanggula 


1. ya ta kunêng kang winuwus malih | wulan sapisan ing Dulkangidah | 
natèng Banaran budhale | angetan sêdyanipun | jangkung prange wong 
Surawèsthi | ngiras angrata samya | mêncanagarèku | maksih nunggil 
taunira | prang Pajênar prang Pakalongan pan sami | salêbêting Jimawal || 


2. balanipun pan kadya jaladri | pasanggrahan kinèn bêsmènana | 
sadintên wau lampahe | masanggrahan ing Jimbung | enjing budhal 
sawadyanèki | lir panjrahing puspita | busanèng wadyagung | kèndêl dalu 
masanggrahan | kalêngisan sadalu budhale enjing | ing Sokawati prapta || 


3. wontên duta prapta tur udani | sangking Pangeran Mangkunagara | atur 
wuninga lampahe | inggih dèrèng acampuh | dènnya gêcak ing Pranaragi | 
ingkang darbe nagara | bêbitinge mêthuk | wontên margi ing Bêrangkal | 
jurang kali langkung angèl mriyêmnèki | kathah wontên Barangkal || 


4. badhe menggok wontên Juranggadhing | nênggih anjog Magêtan 
kewala | putra paduka lampahe | nênggih ping kalihipun | wontên duta ing 
Surawèsthi | praptane tur wuninga | kawon yudanipun | pun Adipati 
Cêbolang | sampun kontal nèng Pasêdhahan angungsi | dhatêng 
Wiranagara || 


5. nênggih sutanira Mas Bêrahim | Ki Barahim Surapati suta | mangkya 
umadêg barise | Pasuruan ginêpuk | loji Gêmbong kinêpung mangkin | 

lawan sakadangira | sutèng Brahim agung | dadya sang nata putusan | 
matêdhani uninga dhatêng kang rayi | tuwin dhatêng kang raka || 


6. marang Kêdhu mring Pagêlèn sami | mêdal Jèbrès lampahing caraka | 
Tumênggung Pusparanane | lan Brajadêntanipun | kuda tigang atus 
lumaris | sakala kagegeran | nir kawowor sambu | gêlare natèng Banaran | 
nulak wangsul gêgamaning kang ajurit | Kodhanpang ngilènira || 


7. dadya wau Rahadyan Dipati | Pringgalaya kang baris Kaleca | dhadhal 
budhal sabalane | marang nagari mantuk | sarwi ngungak-ungak kang 
baris | kang langkung sampun têlas | amung tigang atus | ngungun Radèn 
Pringgalaya | panarkane kang langkung barêping baris | kinira wuri kathah 


8. tiwas sampun ngaturi upaksi | marang Yan Indrik Johan Abraham | 
uprup siyaga bantune | lampahira kapêthuk | angrêrêpa radèn dipati | 
tuwan apura dika | kula pan anggugu | ature têlik manira | yèn lampahe 
Susunan Amangkubumi | badhe anikêl sêmat || 


9. inggih badhe anggêcak mariki | wau enjing dêdamêl kalintang | pan 
kêkalih punggawane | turôngga tigang atus | malah langkung yèn 
winitawis | kantun-kantuning wuntat | têlas tan kadulu | uprup alon saurira 
| kula angsal sêrat kang sangking Samawis | dêlèr têlike nyata || 


10. yèn lampahe Sunan Mangkubumi | èstu jênêngi maring bang 


o EE 


wetan | wong Surabaya yudane | wangsul mangilèn wurung | mung 
pangeran katri lumaris | kapatipun Pangeran | Natakusumèku | kalima 
Tubagus Buwang | Sultan Bantên sapuluh kang pra dipati | kang mangilèn 
sadaya || 


11. sun watara dustak kang awarti | pasthi ngetan Sunan Kabanaran | 
uprup alon parentahe | baris Kalecanipun | pênêd bubar radèn dipati | 
dawêg apêpikiran | sarêng antukipun | Adipati Pringgalaya | apan tumut 
lajêng sapraptaning loji | manggil Puspanagara || 

12. praptanira wau anèng loji | sira Tumênggung Puspanagara | Uprup 
Abraham dêlinge | bapak andika matur | inggih dhatêng sri narapati | yèn 
suwawi ing karsa | kadhaton puniku | pênêdipun bètèngana | alêlarèn 
tinêpungakên lan loji | amrih sami karêgsa ||[2] 


13. Ki Tumênggung Puspanagara ngling | gih prayogi tuwan pan sêmbada 
| kula umatur ing mangke | sigra kyai tumênggung | manjing pura ngarsa 
nrêpati | ngaturi aturira | uprup canthèl atur | kadhaton dalêm punika | 
yèn marêngi badhene dipun bètèngi | jagang larèn ngubêngan || 


14. tinêpungkên inggih lawan loji | sri narendra anurut kewala | Uprup 
Abraham rêmbuge | Ki Puspanagarèku | wus amêdal sangking jro puri | 
wangsul ing loji prapta | panggih lawan uprup | katur sang nata wus lêga | 
langkung suka wau kalane miyarsi | Yan Drik Johan Abraham || 


15. badhe prabeya kang dèrèng pikir | nganti badhe asowan priyôngga | 
kunêng kang winuwus malèh | lampahe Sang Aprabu | Kabanaran pan 
lagya prapti | Sokawati têtêpnya | Murong ênggènipun | duta sangking 
Surabaya | apan dèrèng linilan mantuk pribadi | benjang sarêng sang nata 


16. duk dinangu kawonira nguni | kayaparan pratingkahing aprang | dene 
ta gêlis kalahe | iya kaya wong Kêdhu | Surabaya trusing prajurit | caraka 
Surabaya | sigra nêmbah matur | dèrèng matêng kang pirêmbag | 
prajangjean lawan pra santana sami | anuntên tiyang Koja || 


17. praptanipun pakuwon Japani | kêkêsipun wong sapabarisan | prasami 
ical surane | wondening rêmbagipun | pun Dipati Cêbolang nênggih | 
lawan ingkang santana | pan têtilaripun | nguni Dipati Jangrana | gih pun 
Jaka Tangkêban punika taksih | ran Ngabèi Jangrana || 


18. rêmbagipun Jangrana Ngabèi | mêngsah kêkalih sami bubuhan | 
Kumpni lan Madurane |[3] Jangrana rêmbagipun | paran iki anak dipati | 
yèn reyang bubuhana | lan Kumpni mungsuh | yèn wontên ungguling 
aprang | bêdhah loji apa saisining loji | reyang dhewe duwea || 


19. pakênira aja melak-melik | lamun reyang sira bubuhana | mungsuh lan 
wong Madurane | lamun [la...] 


E: KE 


5 
Alih Aksara 


Babad Giyanti 
Anonim 


[...mun] pinarêng unggul | reyang jaluk nagri sapalih | ing loji sarêng mara 
| reyang soroh amuk | lan sanak para sadaya | aja cicing têlês wong 
mungsuh Kumpni | dipun anêdya pêjah || 


20. Adipati Cêbolang tan angling | durung jawab wuwuse kang uwa | ing 
ayuda prajangjine | sagung prajuritipun | samya gêmpal raosing galih | 
dene ta ingkang uwa | Jangrana puniku | duk lare Jaka Tangkêban | 
sadurunge rabi wus dadi prajurit | prawira widigdaya || 


21. mila gêmpal tyase kang prajurit | dene Jangrana Jaka Tangkêban | 
durung pakenak[4] atine | sapa pangiridipun | ing ayuda manggalèng jurit 
| kang têtela prawira | ambêgsura nêmpuh | Jangrana Jaka Tangkêban | 
dadya bênthèt prajurit ing Surawèsthi | nir cakut ing ayuda || 


22. nuntên Koja prapta anjapani | lajêng bubar baris Surabaya | sarêng 
Madura angsahe | lawan Kumpni mukul | wismanipun Sang Adipati | 
Cêbolang wus kancikan | kang pinacak sampun | tumênggung kêkalih 
samya | narubakên suyut wadya Surawèsthi | Cêbolang tulus ilang || 


23. langkung ngungun wau duk miyarsi | nênggih susunan ing Kabanaran 
| alon wau timbalane | kalêbu tiwasipun | Si Dipati Cêbolang iki | durung 
tate mangun prang | atine acubluk | dunya kang durung karuhan | dèn 
kukuhi gawe têkaburing ati | tan wande kasor ing prang || 


24. apa warnane nora abêcik | dene putune Jayapuspita | têka mangkono 
têkone | kaya bèbèt wong buruh | maring dunya têka nyêkithing | lamun 
trahing prawira | dunyane tan ketung | arêbut dadining karya | liwat beda 
petunging dagang lan jurit | sarat wani kelangan || 


25. duta Surabaya dèn kasihi | pan samarga-marga tan kêna sah | 
ingandikan sabên rèrèn | gantya malih winuwus | adipati ing Pranaragi | 
kang baris ing Barakal | lan sakancanipun | bupati môncanagara | ingkang 
pisah pan amung Madiun kalih | katiga ing Caruban || 


26. baris wontên nagrine pribadi | dene susunan ing Kabanaran | kang 
têdhak ngalèr barise | badhe mukul Madiun | anèng Murong barisirèki | 
Tumênggung Jagaraga | seba wus anungkul | lajêng kinarya pangarsa | 
mantonipun ing Pangran Madiun nênggih | Madiun kasêpuhan || 

27. budhal sangking tanah Sokawati | lir ardi pawaka |[5] masanggrahan 
ing Carême | wau nagri Madiun | duk miyarsa yèn pinarpêki | mring 
natèng Kabanaran | langkung susahipun | wong cilik gègèr busêkan | dene 
mêngsah balane kadi jêladri | sang natèng Kabanaran || 


28. sami baris lun-alunirèki | kalih têngah 


--- 4 --- 


èwu kang turôngga | pinêpak sagung wadyane | nanging tyasira kuwur | 
angantosi ing Pranaragi | yèn mogok andhepoka | ing Madiun anut | duk 
lagyeca pirêmbagan | baris kosik wontên raja duta prapti | sangking 
natèng Banaran || 


29. mantri anom kaparak tinuding | Puspawijaya Purwawijaya | mandhi 
surat panantange | wontên kuda sapuluh | datan mawi dharat satunggil | 
nêrak baris angidak | sarwi nguwuh-uwuh | êndi mantri kang prayoga | 
wong Madiun tutura gustinirèki | yèn ana duta prapta || 


30. mantri tanaya gupuh tur paksi | patih ing Madiun kalih pisan | kang 
ngirit duta kalihe | wus praptèng alun-alun | wau Pangran Madiun kalih | 
mêthuk ing duta prapta | kalih wus atundhuk | têdhak sing kuda kang duta 
| ingaturan anèng pasowaning jawi | tata sami alênggah || 


31. Pangran Madiun Sêpuh nampèni | sêratira natèng Kabanaran | duk 
winaos bêbukane | hèh pèngêt layang ingsun | jêng sri nata natèng 
Mantawis | kang kadhaton Banaran | kang surèng prang pupuh | kang 
sêkti kang wus pratôndha | lamun darah Panêmbahan Senapati | prawira 
ing ayuda || 


32. lan dhawuha iya salam mami | mring kakang Arya Mangkunagara | lan 
maring siwaka kowe | kapindho lakuningsun | iya ngantêp marang sirèki | 
tuwin marang si kakang | Mangkunagarèku | dèn padha ujar sapisan | 
ujudira ingkang yêkti maring ngêndi | ajana kamôndaka ||[6] 


33. apa kudu mopoa sirèki | nora ngimankên karaton ingwang | yèn iya 
pêsaja bae | dèn pasthi aja tanggung | bêcikana kuthanirèki | lêlarèn 

jêrokêna | nagara Madiun | tan anganggo larèn jagang | sun têkani dèn 
padha angungsi pati | payo sêmayan dina || 


34. lawan padha amilang prajurit | aja ana ingkang luwih kurang | payo 
aprang papak bae | dêstun têmên wak ingsun | iya arêp karamas gêtih | 
mati ngasmarèng laga | mungsuh wong Madiun | lan sira sun wèhi murah | 
ya apitên tandhing wong Pajang Mantawis | lan wong mêncanagara || 


35. ya sewaka pikirên kang bêcik | kowe lan kakang Mangkunagara | 
karana sapisan kiye | tan kaya dhingin ingsun | iya kêna kok sêmayani | 
basa landhung kewala | ya sira sun turut | ing samêngko uwis nora | babar 
pisan wus tamat titi kang tulis | kalihe duk miyarsa || 


36. andhêkukul sami brêbês mili | kadipundi gih puniki anak | dene 
asangêt dukane | kula salamènipun | inggih sami nungkul ing batin | ing 
punika punapa | wontên kang wêwadul | duk sang nata nglurug marang | 
mring Pagêlèn mring Kêdhu lajêng masisir | pintên ta lamènira || 


37. wontên punapa ing Sokawati | kula jagongi sangking kadohan | 


sal nai 


yèn kula priha rusake | abdine kang tut pungkur | yèn pinriha gêmpaling 
ati | ing nguni Sokawatya | ginawea rusuh | lah dawêg dipun tutuha | dene 
mangke kula ajrih angangsuli | langkung sumêngga karsa || 


38. kinarsakna tinumpês kang abdi | môngsa inggih dadak ta wurunga | 
yèn kêni-kênia mangke | pan ajrih darbe atur | yèn sagêda inggih cumuwit 
| bok inggih dèn antosa | ing kantênanipun | Dipati Suradiningrat | lan 
kang putra Dipati Mangkunagari | pan sawêg yun-ayunan || 


39. inggih dèrèng kantênaning jurit | asor unggul yèn sampun kantênan | 
sayêkti kawula age | angaturi sang prabu | botên susah pinukul jurit | 
lajêng angadhatona | nagari Madiun | mangkotên tan angarsakna | 
ingkang abdi sumôngga ing pati urip | datan kenging suminggah || 


40. môngsa inggih gawêr awak mami | lamun inggih natèng Kabanaran | 
ngarsakna gêmpur tumpure | nagari ing Madiun | sampun botên umatur 

malih | amung kang pêjah gêsang | kang abdi Madiun | duta nata mantri 
mudha | sigra pamit kalih wus nitih turanggi | lan turôngga sadasa || 


41. sêsandêran tan kawarnèng margi | praptèng Carême katur kang duta | 
salampah-lampahe kabèh | purwa wasananipun | botên purun ngangsuli 
tulis | amung atur kewala | ing caraka katur | sri bupati duk miyarsa | 
langkung kagyat animbali pra dipati | kanêm praptèng ayunan || 


42. angandika alon sri bupati | marang Adipati Jayaningrat | lawan mas 
rôngga dhawuhe | besan kayapa iku | wong Madiun nora ngangsuli | 
kapriye iku rôngga | miwah pra tumênggung | mas rôngga matur tur 
sêmbah | kintênipun paduka nganyar-anyari | mawi ngantêpi sêrat || 


43. pan wus lami dènnya canthèl batin | Islam ngindalah kapir ngindanas | 
makatên ing upamane | mila punika purun | ngolok-olok ing padukaji | 
gumujêng sri narendra | saha ngandikarum | iya iku bênêr sira | yèn 
mangkono payo budhal marêpêki | sanadyan ngantènana || 


44. aja adoh Madiun nagari | sun makuwon ing Kincangkinandhang | sigra 
ngundhangi balane | enjing budhal gumuruh | Jagaraga prapta salatri | 
enjing anulya budhal | antara sadalu | praptane Kincangkinandhang | 
masanggrahan wau sira sri bupati | wadyagung pamondhokan || 


45. ara-ara tarataban radin | lèpèn agêng wuri lan ngiringan | jêmbar rata 
lan sitine | angreka alun-alun | pinggir kali kalingan masjid | tampar duk 
salandhean | ingubêngkên sampun | amawi sêsaka papat | pan samargi- 
margi kang pinôngka masjid | kêkênthêng [kê...] 


zai e 


[...kênthêng] duk kewala || 


46. iya lamun makuwon wanadri | lamun makuwon amanggih wisma | 
yêkti wisma masigide | suka ingkang wadyagung | murah banyu lan 
murah pari | tan ana kang karangla | pacangkramanipun | ing ari Sêptu 
watangan | pan angiras gêladhi gêlaring jurit | prang dharat prang 
turôngga || 

47. kunêng sakala sri narapati | masanggrahan ing Kincangkinandhang | 
ingkang winurcita malèh | ingkang amêdal kidul | Adipati Mangkunagari | 
wus anjog Kamagêtan | bupatine suwung | kinèndêlan tigang dina | sami 
nungkul para mantri kathah prapti | wuwusên sang dipatya || 


48. Suradiningrat ing Pranaragi | sakancane wong mêncanagara | angalih 
pabarisane | ngalèr mring Kalidêmung | dene mêngsahira ngidêri | 
Pangran Mangkunagara | Pamagêtan rawuh | prajurit mêncanagara | 
ginunggunga wontên salêksa turanggi | lan kathah pra dipatya || 


49. pakuwone sawetaning kali | Kalidêmung anggabag angarang | 
pakumpulan bupatine | rêmbugira amêthuk | angukuh ing angantêp jurit | 
ature têlikira | kêdhik mêngsahipun | Pangeran Mangkunagara | nora luwih 
sèwu nêmatus turanggi | arang prajurit dharat || 


50. wus rineka gêlaring ajurit | kang pinatah nèng pangawat kiwa | 
Ngrawa Surakusumane | Surajaya puniku | ing Kalangbrèt kanthinirèki | 
Ngabèi Wiramêja | lan sarêngatipun | Ngabèi Surawijaya | Ki Ngabèi 
Sêtrapati ing Kadhiri | dadya pangawat kanan || 


51. Wirasaba ing Japan kinanthi | Sumayuda Japan Têpasana | miwah 
Patrasuta Pace | Ngêblêg Wiratmêjèku | kang dhadhani sang adipati | 
akanthi ing Kaduwang | lawan para sunu | ing Pranaraga akathah | pitung 
dasa kang sami amawat kardi | kathah mantri santana || 


52. langkung kathah wong môncanagari | sami amêmpêng kuwanènira | 
lan amuwah panganggone | akathah adol sanggup | wau ingkang winuwus 
malih | Pangeran Adipatya | Mangkunagarèku | kang abaris Pamagêtan | 
duk miyarsa baris ing môncanagari | ngalèr pamêthukira || 


53. Lèpèndêmung badhene nadhahi | ngantêp yudane môncanagara | 
Pangran Mangkunagarane | miyarsa sigra wau | angundhangi bala prajurit 


| budhal sangking Magêtan | pan arsa umagut | prange wong 
môncanagara | baris prapta mapag sakilèning kali | kèndêl ngantosi 
wuntat || 

2. Pangkur 

10 


Alih Aksara 


Babad Giyanti 
Anonim 


1. pangeran anata gêlar | kang kinarya nênggih pangawat kering | kang 
rayi sawadyanipun | Pangran Mangkudiningrat | pangawat kang têngên 
wau kang tinuduh | Tumênggung Kudanawarsa | 


aa Joss 
lawan sagung mantri jawi || 


2. Pangeran Mangkunagara | andhadhani lan sawadya jro sami | saragni 
abang ing ngayun | panumbake prang tandang | saragnirêng maranggo 
panumbakipun | lan saragni polèng miwah | panumbakipun wong Bugis || 


3. mantri jro lan kawan dasa | munggèng ngarsa pinangku tan atêbih | 
wus samya dulu-dinulu | baris wetan anggabag | yèn sinawang sayêkti 
tikêl sapuluh | akèh wong môncanagara | balane pangeran kêdhik || 


4. wontên mantri jro satunggal | nging Walônda Ônggaima namèki | têka 
anandêr sumêmprung | nora nganggo parentah | wong saragni polèng 
kêkalih anusul | lan panumbak pêrang tandang | inggih anusul kêkalih || 


5. dadya turôngga lêlima | kadêngangan Ônggaima rumiyin | kapriye 
Onggaimèku | maring di si kaparat | apa magut padha nêngna dhingin iku 
| Ki Ngabèi Onggaima | panyandêre nêrak baris || 


6. samya dinulu kewala | ting gudandap wadya môncanagari | ting 
karoyag barisipun | pangeran angandika | tulungana Si Onggaima 
angamuk | sigra tambur bèri giyak | prajurit anabrang kali || 


7. barênge Ki Ônggaima | wong saragni polèng sarêng ambêdhil | Ki 
Onggaima angamuk | dhadhal kang baris dhadha | kanan kering 
pangawate kawur-kawur | Tumênggung Kudanawarsa | sawadya nunjang 
ing kering || 


8. Pangeran Mangkudiningrat | sami nunjang mantrine nunjang wani | 
kalulun kang baris agung | norana kang apêrang | kadi guntur syaraning 
bala lumayu | malêdug kadya prahara | tan ana kang tahan jurit || 


11 
Alih Aksara 


Babad Giyanti 
Anonim 


9. pangeran gumujêng suka | ana paran mungsuh mangkene iki | ya Si 
Onggaima iku | apa katon salêksa | wong lêlima anunjang wong ewon 
mawut | kang anusul nora uman | ing mungsuh wus padha gusis || 


10. samya bêbujung kewala | kawuwusa wau Sang Adipati | Suradiningrat 
lumayu | tinunjang ing akathah | turanggane garonjal kang nunggang 
runtuh | tibèng siti napas kumat | kasalêpak kêmpis-kêmpis || 


11. sangsaya kèlês ing kathah | anakira lanang tuwa pribadi | 
Martanagara ranipun | kèndêl ngadhêp ing rama | datan wontên kawruhan 
lamun puniku | Dipati Suradiningrat | dipun nyana yèn wong cilik || 


12. sêtun mantrine kewala | dene nora nana kang ngadhêp malih | 
liniwatan wong lumayu | miwah wong ngungsir samya | ingkang ngalèr 
angetan miwah angidul | wong satus môncanagara | wong sapuluh kang 
ngênginthil || 


13. kuda sèwu wong bang wetan | mung wong sèkêt [sèkê...] 
On 


[...t] kang bêbujung anginthil | parandene mawur-mawur | kuda pating 
balêsar | wong aewon alêksan kuwur katawur | malêdug saparan-paran | 
wau ta Sang Adipati || 


14. Suradiningrat palastra | awit pêdhot napas tibèng turanggi | 
Kudanawarsa Tumênggung | panandêre kaliwat | ana tiba kalumah 
datanpa tatu | ingandhêgan tinakonan | sapa iki kang ngêmasi || 


15. sumaur ingkang atêngga | gih pun bapa punika sang dipati | ing 
Pranaraga pukulun | kula anake tuwa | sigra wuri balanira ki tumênggung | 
arsa angrampog kewala | Kudanawarsa ngukuhi || 


16. lah aja mêngkono padha | iki jago tan kêna dèn patèni | iki bapakane 
lampus | anake misih gêsang | ing patine kalawan karsaning ratu | sira 
patèni tan kêna | sayêkti katura urip || 

17. Tumênggung Kudanawarsa | gya putusan nolèh sira dèn aglis | 
Jayasimpangan dèn gupuh | sira tura wuninga | marang kangjêng 
pangeran yèn iki lampus | Dipati Suradiningrat | mati tiba tanpa kanin || 


18. awit napas kang salêpak | kang nunggoni anake lanang siji | 
Martamanggala kang sêpuh | mangke maksih tinêngga | inggih dhatêng 
ing pun kaki sawongipun | Tumênggung Kudanawarsa | Jayasimpangan 
dènnyaglis || 


19. anyamêthi kudanira | nandêr mamprung tan adangu praptaglis | ing 
gène pangeran tundhuk | matur Jayasimpangan | lamun Adipati Pranaraga 
lampus | botên kaprawasa ing prang | pêjahipun tanpa kanin || 


20. sigra wau duk miyarsa | Pangran Mangkunagara anyamêthi | turôngga 
sawadyanipun | mantri ing jro kalawan | mantri patang puluh panandêre 
rawuh | gène pêjah ki dipatya | pangeran angandikaris || 


21. hèh kaki Kudanawarsa | nora tatu Suradiningrat iki | êndi anake kang 
tunggu | ing bapa duk palastra | Ki Tumênggung Kudanawarsa umatur | 
inggih kang sêpuh punika | Martamênggala namèki || 


22. kuda sinaoskên ngarsa | pan pun kaki punika dèn titihi | wau kalane 
umagut | kore ran pun pêsaja | wus pinundhut pangeran angandikarum | 
lah iya Kudanawarsa | Si Martamênggala iki || 


23. gawanên dhingin mring kutha | dimèk aja rungak wong Pranaragi | yèn 
anak tuwa wus nungkul | lan uwis tinarima | dimèn têtêp wong cilik ajana 
kuwur | lawan Si Martamanggala | konên angumpulkên aglis || 


24. iya saduwèke padha | bapakane ajana ingkang kari | lawan sawong 
dalêmipun | sêlir miwah [mi...] 


s O aaea 


[...wah] padhaya | gya Tumênggung Kudanawarsa wotsantun | anggawa 
Martamênggala | lajêng mring kitha rumiyin || 

25. ing wuri sigra pangeran | kinèn mocok utamêngga dipati | wus 
kapocok murdanipun | lawan kang kalanangan | kinèn nigas dene iki pêli 
ngamuk | nora anganggo ukara | tinigas jalêran aglis || 


26. wus dangu ing pêjahira | kang jalêran wus kèris mêdal gêtih | kang 
angiris sami ngungun | kang kaprah wong wus pêjah | dèn kapakna nora 
mêtu gêtihipun | katur pangeran ngandika | mati nguntal upas iki || 


27. lah cangkême cêngakêna | lêbokna kang kalanangan sapalih | nuli 
ingkêmêna iku | angêmut kalanangan | wadhahana kukusan gawanên 
gupuh | barisan Kincangkinandhang | aturêna ing ramaji || 


28. mantri Magêtan milua | têkakêna iya ing dina enjing | pan iki wus 
pukul têlu | bêngi alêlakua | lah cangkingên luhur kuda sirah iku | wong 
akèh padha gêntia | amrih kêbat ing lumaris || 


29. caraka tur sêmbah mêsat | dalu-dalu datan kèndêl lumaris | datan 
wuwusên ing ênu | prapta sakidul Kincang | sarêng ngêbyar kèndêl jawi 
baris agung | angantos wiyosing nata | pangluware brôngta kingkin || 


3. Asmaradana 


1. enjinge sri narapati | miyos tarub pasanggrahan | siniwi 
wadyanirandhèr | punggawa mantri prameya | aglaring ngarsanira | 
wontên kang atêngga pintu | anjawil dhatêng mas rôngga || 


2. lamun caraka kang prapti | sangking nagri Pranaraga | Pangran 
Mangkunagarane | mas rôngga mêdal sakala | lêbête ngirit duta | kalawan 
mustakanipun | Adipati Pranaraga || 


3. mas rôngga matur wotsari | putra paduka putusan | pan sampun unggul 
jurite | bêdhah nagri Pranaraga | bupatine katigas | punika mustakanipun | 
katura jêng padukendra || 


4. sigra mèsêm ngandikaris | sang nata têdhak nêm tindak | mara 
ungkabana age | pan ingsun arsa wuninga | mring Si Suradiningrat | apa 
warnane ing lampus | sigra majêng pra dipatya || 

5. Tumênggung Janapurèki | mas rêngga lan Sindusastra | Jayèngrana 
sakawane | ingkang ngungkabi mustaka | jumênêng sri narendra | duk 
binuka sirahipun | lathi ngêmut kalanangan || 


6. anjumbul kawan bupati | gumujêng latah sang nata | prasamya guguk 
gujênge | nyata yèn bocah ngalunyat | iya Si Adipatya | Mangkunagara 
satuhu | sadaya kang sami seba || 


7. samya sinungan udani | gumujêng ambata rêbah | ambal-ambalan 
gujênge | sirah Dipati Pênraga | angêmut kalanganan | carakanira dinangu 
| tingkah solahing ayuda || 


8. katur miwiti mêkasi | 


sas TO 


sang nata suka miyarsa | hèh duta milua age | matura ing gustènira | 
besuk tan wurung ingwang | maring Pranaraga iku | caraka tur sêmbah 
mêsat || 


9. sang nata sigra ngundhangi | ing bala badhe budhalan | ing dalu tan 
kawiraos | enjing atêngara budhal | sangking Kincangkinandhang | 
manjing nagari Madiun | wus suwung bupatinira || 


10. nanging sampun balang tulis | wong Madiun mring mas rôngga | mila 
tinilar prajane | wau lampahe sang nata | tan adangu praptanya | manjing 
nagari Madiun | sri narendra saha bala || 


11. masanggrahan wetan kali | tan arsa angênggènana | ing wismane 
bupatine | wismaning mantri kewala | prapta pukul sawêlas | pukul lima 
praptanipun | sebane bupatènira || 


12. sang nata siniwèng dasih | punggawa mantrinira glar | prajurit sumiwi 
kabèh | Mas Rôngga Wirasêntika | Dipati Jayaningrat | ngirit bupati kang 
nungkul | ing Madiun kalih pisan || 

13. prapta ing ngarsa nrêpati | sang nata gupuh ngandika | si kakang 
salamêt bae | iya kang Mangkunagara | si adhi Martalaya | ngabêktia 
marang ingsun | mangsah gantya kalih pisan || 


14. sang nata ngandika aris | marang wau ingkang putra | Pangeran Dipati 
Anom | kulup mara ngabêktia | karo marang wakira | pangran adipati 
gupuh | bêkti nguwa kalih pisan || 


15. sang nata ngandika malih | ipeningsun ingkang pêjah | siji ika bagus 
dhewe | jênat si adhi sudarma | ladak kaya lanyapan | si adhi sewaka iku | 
asombro angulasawa || 


16. kakang Mangkunagarèki | duk anome kaya Boma | wis tuwa têka 
mangkene | dadak kaya Ongganaya | gumêr kang pra dipatya | kang 
pinoyok milu guguk | Madiun Mangkunagara || 


17. sang nata ngandika malih | kakang dika ngalih nama | sampun jumbuh 
lan namane | lan si kulup putra dika | ingkang tuwa ngalaha | hèh dika 
kakang jêjuluk | Pangeran Mangkudipura || 


18. hèh sakèhe pra dipati | kabèh padha ngèstrènana | sami sandika ature 
| sang nata malih ngandika | kakang andika dandan | lan adhi Martalayèku 
| sun gawa mring Pranaraga || 


19. ingsun budhal benjing enjing | kakang maring Pranaraga | sun arsa 
wêruh untabe | wadya Madiun sadaya | prajurit kang turêngga | jêngkar 
makuwon sang prabu | wadya sami pamondhokan || 


20. ing dalu datan kawarni | enjang sang nata têngara | gong bèri tambur 
lan bêndhe | gumuruh syaraning bala | miranti sowang-sowang | ngrasuk 
busana sang prabu | têdhak mijil ngara-ara || 


21. apan akarsa udani | wau ta jêng sri narendra | 
zs Ile 


wadya ing Madiun kabèh | sampun sami akêkirap | aglar ing ngara-ara | 
ngundhangi wadya sang prabu | sagunge kawulaningwang || 

22. mirea anganan ngering | miwah ing wuri kewala | wong Madiun ngarsa 
kabèh | cinacah ingkang turêngga | pan kalih èwu dhomas | dharat 
wontên kawan èwu | angêbêki ara-ara || 


23. dharat kinèn misah sami | kinèn ing wuri sadaya | turêngga anglela 
neje | kuda kalih èwu dhomas | kinèn mubêng ping tiga | ing ngarsanira 
sang prabu | abayak agêgolongan || 


24. angandika sri bupati | rêngga dene ku wus tata | ing prang tan ana 
bobode | mas rôngga matur tur sêmbah | pan dèrèng kalêrêsan | kang 
angabên ing prangipun | ing rakit sampun prayoga || 


25. tiyang ing Pajang Mantawis | nênggih kumpule gêgaman | ngantos 
samantên kathahe | lawan rakitipun tata | wagêde nitih kuda | kadia 
tiyang Madiun | têtiyang Pajang Mantaram || 


26. gih môngsa angsala tandhing | angandika sri narendra | wong Pajang 
Mantaram kiye | duk sinau nitih kuda | banjur ginawa aprang | pêparentah 
sang aprabu | wong Madiun rumiyina || 


27. wadyaningsun kang nambungi | wadya ing jêro kewala | pra dipati 
wuri kabèh | kalawan bala Caruban | iku rongèwu dhomas | Madiun 
lumakyèng ngayun | kang sumambung wurinira || 


28. wadya jro kaparak sami | kang turôngga sèwu dhomas | marwatagni 
busanane | punggawanira sang nata | lumampah kering kanan | kinarya 
rêmbêning laku | cangkrama saurut marga || 


29. amasanggrahan sawêngi | enjinge têngara budhal | pukul sawêlas 
praptane | ing nagari Pranaraga | Pangran Mangkunagara | amêthuk baris 
sêsiyung | ngalun-alun Pranaraga || 


30. urmat drèl sagung prajurit | kang rama wus ingaturan | nênggih lajêng 
angadhaton | wismane Suradiningrat | kang dadya pamondhokan | 
Pangran Mangkunagarèku | sawadya mingsêr angetan || 


17 
Alih Aksara 


Babad Giyanti 
Anonim 


31. anèng kitha Kartasari | duk samana Pranaraga | kèbêkan ing wadya 
katong | mangkana enjing sineba | sang natèng Kabanaran | kang wadya 
aglar supênuh | punggawa sêntana putra || 


32. Pangran Mangkunagarèki | angirit kang pra dipatya | wadya kang 
anungkul kabèh | pranakan ing Pranaraga | sinaoskên kang rama | kang 
wus prapta sadayèku | anake Suradiningrat || 


33. tiga likur kang wus prapti | akathah kang dèrèng prapta | pinuhung 
sampun bêgjane | mung sawontêne binakta | katur ing rama nata | wus 
katur kang têlu likur | dinangu namane samya || 


s ND an 


34. kang sêpuh namanirèki | Rahadèn Martamênggala | Suradipraja arine | 
Rahadèn Cakranagara | Radèn Ranadimêja | Radèn Purwakusumèku | 
Rahadèn Bratakusuma || 


35. Rahadèn Suralayèki | lan Radèn Natadiwirya | Radèn Suradiwiryane | 
miwah Radèn Suradirja | Radèn Suradipura | Radèn Surawijayèku | miwah 
Radèn Bratadirja || 


36. nging wau sri narapati | kang pinilih mung sakawan | anak lanang 
tuwa dhewe | Rahadèn Martamênggala | lan ari kang wus nama | sinungan 
Surabratèku | wus dadya anèng Kaduwang || 


37. namane Surabratèki | pinaringkên kakangira | Martamênggala ing 
mangke | pinacak bupati tuwa | punika sinung lênggah | Pranaraga tigang 
èwu | kalawan jêjulukira || 


38. radèn tumênggung namèki | Surabrata arinira | Suradipraja namane | 
sinung kalih èwu lênggah | lan pinacak punggawa | anama radèn 
tumênggung | anênggih Suradipraja || 


39. wontên arinipun malih | kamantu maring kang paman | Radèn 
Natakusumane | ran Radèn Cakranagara | wus pinacak punggawa | 
sinungan nama tumênggung | Dyan Tumênggung Natabrata || 

40. kalih èwu lênggah sami | kang kalih èwu lênggahnya | nênggih kang 
ginanjarake | mring Pangeran Pakuningrat | dene Radèn Kaduwang | têtêp 
kabupatènipun | amung ingalih kang nama || 


41. Kaduwang namanirèki | Tumênggung Bratawijaya | wontên dene 
sakantune | kang sangang èwu kewala | pinacêkan punggawa | kang 
têtiga kalih èwu | kang tigang èwu satunggal || 


42. anak kang tuwa bribadi[7] | sinung nama Surabrata | kang tigang èwu 
lênggahe | ingkang kantun tigang nambang | nênggih kinèn marucah | 
pan antuk putra rong puluh | wong siji angarobêlah || 


43. prasamya kinarya mantri | dene ta pakaryanira | tinunggil lawan 
kadange | wong rong puluh pinartiga | kang kalih ngênêm samya | 
ingkang satunggil wong wolu | ginadhuhan mantri kadang || 


44. Tumênggung Surabratèki | ingkang wolu mantri kadang | prasamya 
agêng manahe | paranakan Pranaraga | yèn prabu miyos watang | wong 
Pranaraga rong puluh | kang kilèn wiwit nyandêra || 


45. tan kêna dipun sêlani | sang nata suka umiyat | pranakan Pranaragane 
| abagus-bagus warata | sami wagêt turôngga | langkung sukanira dulu | 
ing tanaya Pranaraga || 


46. badhene sami kinathik | ing karsanira sang nata | manawa mêtu 
gawene | dene wangune naracak | bagus-bagus agagah | sang nata 
langkung piyungyun | mulat Pranaraga suta || 


BENG je SEN 


47. gantya kawuwusa malih | dêlèr nagari Sêmarang | miyarsa lamun 
lakune | Jêng Sinuhun Kabanaran | èstu budhal mangetan | apan arsa 
atêtulung | yudane wong Surabaya || 


48. gugub[8] abantu ajurit | ing Kêdhu kinèn angrupak | mumpung sêpi 
nrêpatine | Sakèbêr pan Dêr Pol Kulman | kathah bêbantonira | pasisir 
para tumênggung | kilèn Samarang kewala || 

49. Mayor Pèbêr senapati | pan anglarug barisira | jujug Tarayêm barise | 
mêngsah sami liniwatan | Sakèbêr ciptanira | tan tolih mungsuh nèng 
pungkur | mung nyandhaka wong Mantaram || 


50. Ki Tumênggung Rajaniti | Tumênggung Surajênggala | enggala parêg 
bawahe | Pangeran Adiwijaya | gubêl sakilèn Praga | punggawa kang 
wontên Kêdhu | sadaya sami kawuntat || 


4. Pangkur 


1. Dipati Suryanagara | Wiradigda Mêndraka kang anunggil | Pangran 
Natakusumèku | baris nèng Têpasaran | Ki Tumênggung Jayadirja 
barisipun | nèng Magora kanthinira | putra Mangkuprajan kalih || 


2. Rahadèn Mangkuwijaya | miwah Mangkudiwirya kang anunggil | 
Jagalatan Singaranu | kang sami nèng Mêgora | Radèn Suryanagara 
sakancanipun | sami anglarag mangetan | mukul Kumpni prang Pingit || 


3. pan Dêr Pol kalawan Kulman | Jayadirja pinukul barisnèki | arame dènira 
campuh | Radèn Mangkuwijaya | kêni mimis pilingane lajêng lampus | 
mawur kang munggèng pangawat | Tumênggung Jayadirja glis || 


4. wontên kang atur wuninga | Radèn Mangkuwijaya angêmasi | ki 
tumênggung mangsah ngamuk | ngrêbat kunarpanira | nênggih Radèn 
Mangkuwijaya puniku | manawa sêlak tinigas | murdane marang Kumpni || 


5. Ki Tumênggung Jayadirja | pangamuke kotbuta ngowak-awik | wus 
pinarêng takdiripun | duk ingêdrèl sapisan | ki tumênggung wêntisira 
ingkang tatu | cape tiba sangking kuda | kang pra santana ngalingi || 


6. binayang nginggahkên kuda | ki tumênggung tan arsa nèng turanggi | 
sugal rêkasa amuwus | hèh sanak-sanak ingwang | ingsun iki ya aja 
ginawa mundur | balik ingsun uworêna | lan pulunane sang aji || 


7. Rahadèn Mangkuwijaya | dudu uwong ingsun tinggala urip | ing mêngko 
yèn ingsun lampus | iya sakarêpira | kunarpane Radèn Mangkuwijayèku | 
yèn tan karêbut ing sira | pan iya kunarpa mami || 


20 
Alih Aksara 


Babad Giyanti 
Anonim 


8. aja kudu sira gawa | duk puniku Kumpni anututi | angêdrèli angarutug | 
Tumênggung Jayadirja | bisa ngadêg sakêdhap sangking 


= NA 


gêng nêpsu | pan sarwi anyandhak watang | lajêng karungkêb ngêmasi || 


9. sêntanane kalih dasa | sami ngamuk lawan kancane mantri | 
Panumping wontên sapuluh | wuru pangamukira | mungsuh giwar Kumpni 
mati sapuluh | lan Bugis Bali pitulas | uwal sakala kang jurit || 


10. Rahadèn Mangkuwijaya | kunarpane winowot ing turanggi | 
Tumênggung Jayadirjèku | kunarpa dinandanan | nulya prapta Ki 
Tumênggung Singaranu | kalawan Jagaulatan | magut mungsuh kang 
balèni || 


11. dadya kang dandan kunarpa | angsal bangban nora angiras jurit | 
landheyan tumbak sapuluh | karya mikul kunarpa | tinalenan cindhe 
kewala têtêlu | wus têbih ing lampahira | lawan sapih kang ajurit || 


12. pan Dar Pol kalawan Kulman | dalu-dalu sinêrot lampahnèki | 
praptanira têngah dalu | baris Tarayêm nulya | panggih lawan Mayor 
Sakèbêr turipun | yèn untung dènira aprang | antuk punggawa kêkalih || 


13. siji punggawa satriya | Radèn Mangkuwijaya kang ngêmasi | apan 
pêpulunanipun | mring natèng Kabanaran | kang satunggil andêl bupati 
gagêdhug | Ki Tumênggung Jayadirja | prajurit ing Sokawati || 


14. Sakèbêr sigra nênurat | dalu-dalu utusan mring Samawis | kalamun 
ngantia esuk | sayêkti mungsuh kathah | Adipati Suryanagara puniku | 
angamuk kancane pêjah | pêsthi tan olèh lumaris || 


15. enjang Singaranu lawan | Jagalatan sami atur upaksi | marang 
senapatinipun | kang baris Têpasaran | Adipati Suryanagara angrungu | 
tiwas Tumênggung Jadirja | Radèn Mangkuwijayèki || 

16. langkung ngungun saha kurda | sigra nitir têngara sang dipati | 
Suryanagara umagut | gitik baris mênggora | sigra budhal wontên dasih 
kang umatur | Kumpni samênangira | sami lorot tinggal baris || 


17. angumpul Tarayêm samya | kadi taha ing sampeyan puniki | manawi 
enjinge ngamuk | wau sang adipatya | duk miyarsa menggok ngetan 
barisipun | baris Kumpni kang ana | ing Pingit arsa ginitik || 


18. lan Tumênggung Mangkuyuda | duk miyarsa ingkang baris ing Pingit | 
Kumpni mungsuhnya rawuh | Radèn Suryanagara | sigra nambur wus rakit 
lajêng acampuh | Dipati Suryanagara | ngamuk lan sawadyanèki || 


19. kuwur Kumpni anggiwar | kapalajar wangsul Bahrawa malih | Radèn 
Suryanagarèku | ngêbroki barisira | anèng Pingit pan arsa mangkat 
angidul | Tarayêm arsa ginêcak | kancane [kanca...] 


za Oc 


[...ne] kang pra dipati || 


20. sami gendholi sadaya | luwung inggih kèndêla ki dipati | awrat 
Sakèbêr puniku | lan malihe sampeyan | dèrèng atur uninga dhatêng sang 
prabu | kang wontên ing Pranaraga | kalih pêjah ing ajurit || 


21. pêjahe raka paduka | sami-sami bupati gêng pribadi | inggih sintên 
timbangipun | Rôngga Wirasêntika | Jayadirja katri paduka pukulun | sami 
andêling ayuda | gêgêdhuging pra dipati || 


22. Dipati Suryanagara | pirêmbagan lan sagung pra dipati | yèn 
mangkatên dawêg mundur | wangsul mring Têpasaran | pan ing ngriki 
adhakan margining mungsuh | bêbanton sangking Samarang | wus 
rêmbag budhal kang baris || 


23. wangsul sakilèn Paraga | Têpasaran pabarisane lami | amikir ingkang 
ingutus | dhatêng ing Pranaraga | sarat ingkang milu prang bilih dinangu | 
kancane mantri têtiga | Panumping ingkang tinuding || 

24. srat dadya sigra lumampah | kunêng wau gantya ingkang winarni | 
Sakèbêr carakanipun | wus praptèng ing Sêmarang | surat katur mring 
Yan Baron pan Undurup | prange pan Dar Pol lan Kulman | antuk 
punggawa kêkalih || 


25. satunggil Mangkuwijaya | lan Tumênggung Jayadirja kang kêni | dêlèr 
suka marasipun | sukane ingkang manah | Jayadirja bupati andêl 
gêgêdhug | marase bok winangsulan | dene andêle ngêmasi || 


26. dadya dêlèr karya gêlar | angundhangi bala kang pra dipati | pasisir 
sami akumpul | budhal arsa magut prang | ingkang marang Pranaraga 
kang jinujul | karyalok ing kalairan | batin aja dèn balèni || 


27. ing patine Jayadirja | dene andêl bupati tur kêkasih | mila rewa-rewa 
jujul | kèndêl anèng Barangkal | karya surat lawan angrukti kêkintun | 
lawan arsa ngaturêna | bupati kabandhang nguni || 


28. Tumênggung Jayawinata | duk prang Lengkong iku kacandhak urip | 
mring Sakèbêr ingkang antuk | wus lami nèng Samarang | kang dinuta 
nênggih Pangran Adilangu | akathah kêkintunira | sangkêlat baludru 
karbin || 


29. lan kursi kang sakêmbaran | wus winêngkas wau Pangeran Wijil | 
kinanthèn pêpatihipun | Adipati Samarang | Dêmang Surayuda kang ajaga 
jagul | idêlèr wêwêlingira | kathah mring Pangeran Wijil || 


30. wus mangkat sangking Barangkal | ngidul ngetan ing Warung kang 
dèn jogi | wontên kuda têlung puluh | dharate pitung dasa | tan kawarna 
ing marga praptèng Madiun | suwêng lajêng lampahira | mring nagari 
Pranaragi || 


31. anjujug Pangeran Rôngga | 


--- 16 --- 


Ngadilangu pondhok salèring masjid | kang rayi lajêng rinangkul | angling 
pangeran rôngga | dika adhi marang idêlèr ingutus | mangke lamun mari 
sayah | kula apituduh margi || 

32. kula gawani kongkonan | dika jujug Jayaprameya adhi | lurah mantri 
jro puniku | lajêng katur ing lampah | pasthi enjing pun adhi ing lêbêtipun | 
Pangeran Mangkunagara | kang angirit ngusap wèni || 


5. Sinom 


1. sawusira mari sayah | sinunggata wusnya bukti | dhatêng 
Kamangkunagaran | caraka dêlèr Samawis | sapraptanira panggih | 
Pangran Wijil Ngadilangu | pangeran angandika | inggih paman benjing 
enjing | kula bêkta sowan ing raka paduka || 


2. sampun tanggêl ing punika | paman anjujuga enjing | inggih pasowan 
kewala | wus pamit makuwon malih | pangeran tur upaksi | duta idlèr 
praptanipun | kang rayi kang dinuta | Ngadilangu Pangran Wijil | 
ingundhangan wadyagung enjing pêpêkan || 


3. manggihi caraka prapta | kang sangking upnur Sêmawis | ing dalu tan 
winurcita | enjinge aglar kang nangkil | sagung mantri bupati | sami 
ngandikan lumêbu | sang nata têdhak marang | pandhapa manggihi tami | 
kerit marang Pangeran Mangkunagara || 


4. sapraptanira ngajêngan | asru ngandika sang aji | adhi ing ngriki kewala 
| dawêg sêsalaman adhi | dika minggah ing nginggil | Pangran Wijil 
nêmbah maju | sawusnya sêsalaman | cinandhak astanirèki | sampun 
mundur adhi ing ngriki kewala || 


5. binakta lênggah satata | ya ta wau Pangran Wijil | sigra ngaturakên 
surat | kang sangking dêlèr Sêmawis | tinampan tinupèksi | bêbuka tur 
tabenipun | ingkang akathah-kathah | katura ing padukaji | wiyosipun pun 
dêlèr nyuwun apura || 


6. sakathahing kalêpatan | pratingkah kang wus kawingking | mantuka 
inggih duk dadya | tuwan paduka rumiyin | kula ambêbakali | ing tuwan 
amrih pakantuk | dhatêng raka paduka | syargi jêng sri narapati | tuwin 
dhatêng komasaris sami uga || 


7. sampun sami kalampahan | sudara dipun paringi | tigang èwu 
Sokawatya | nuntên wontên kang nyêlani | praptane jendral nguni | pun 

Wilêm Baron pan emut | kêni ing wêwadulan | kula tinambuh prakawis | 
tuwan drêmi têgêse tibèng kawula || 


8. nging wontên atur kawula | sudara kirang yèktèni | tan angantos tur 
kawula | mangke jendral sampun mati | Jakup Musêl kang dadi | têlase 
sataunipun | tampine kang pangwasa | ing mangke kula aturi | 
ngantukêna kapênêdan kina-kina || 


2 ji EE 


9. suwawi apêpikiran | mrih mulyaning bumi-bumi | yèn tuwan maksih 
ngarsakna | ing karsa kadi puniki | risaking tanah Jawi | sayêkti kabanjur- 
banjur | sintên ingkang kelangan | liya paduka lan malih | putra tuwan 
sang prabu ing Surakarta || 


10. Kumpni darmi kewala | panêdha kawula mangkin | sudara mugi 
èngêta | yèn katêmpah tanah Jawi | mangkya sêpuh pribadi | lawan kaping 
kalihipun | nguni punggawa tuwan | Tumênggung Jawinatèki | duk prang 
Lengkong ingkang akacandhak gêsang || 


11. pun Sakèbêr ingkang angsal | ingaturkên ing Samawis | Tumênggung 
Jayawinata | pan inggih kula pênêdi | botên manggih pisakit | manggih 
kabaikan agung | ing mangke pan katura | dhatêng ing paduka malih | 
abdi dalêm Tumênggung Jayawinata || 


12. lawan sagunging pratôndha | sih-sinihan sami-sami | tan supe 
salaminira | wus cinacah kang pakirim | kathah awarni-warni | tinampan 
sadayanipun | Jawinata ngandikan | sapraptanira ngabêkti | ngaraspada 
ginagujêng warnènira || 


13. dene sampun malih warna | kadi paranakan Bugis | mundur ngujung 
ing Pangeran | Dipati Mangkunagari | nulya mring bapanèki | bapakira 
sênggruk-sênggruk | Dipati Jayaningrat | ngandika sri narapati | Jawinata 
karasan anèng Sêmarang || 


14. sang nata alon ngandika | marang ing Pangeran Wijil | adhi kang muni 
ing layang | idêlèr arsa apanggih | liwat kangên ing mami | sun undhanga 
mring Madiun | iya nurut kewala | sanadyan mring Pranaragi | 
sakarsèngsun adhi anurut kewala || 


25 
Alih Aksara 


Babad Giyanti 
Anonim 


15. nanging adhi kayaparan | iya awak ingsun iki | lagyewuh ana amênca | 
nora kolur ing tyas mami | ya pirabara benjing | yèn misih padha rahayu | 
sayêkti wèh wangsulan | nanging dika wruha adhi | salawase si dêlèr iku 
rumêngsa || 


16. yèn ingsun nêdya alawas | nèng tanah mêncanagari | sayêktine 
ingsun undang | rèhning sun tan nêdya lami | yèn wus sampurnèng jurit | 
mulih mring Mataram ingsun | Tumênggung Sindusastra | wus kinèn 
akarya tulis | angsul-angsul kang sangking dêlèr Samarang || 


17. Pangran Wijil tigang dina | kalawan ing tigang latri | kalangkung 
sinungga-sungga | nèng nagari Pranaragi | sêrate ingangsuli | paring sapi 
têlung puluh | pêdhète kang sadasa | lan susuh salawe kati | patang pikul 
kang warni dhèndhèng manjangan || 


18. lawan turêngga satunggal | wêton Magêtan gêng inggil | ulês dhawuk 
megantara | wus pamit Pangeran Wijil | kang srat wus dèn tampani | 
angsul-angsulan pakintun | enjing mangkat Pangeran | Ngadilangu 


SE = E 


wus apamit | tanggal pisan Bêsar sangking Pranaraga || 


19. saungkurira caraka | prapta ingkang pra dipati | bang wetan sumiwèng 
nata | Kalangbrèt Kartasanèki | Nganjuk Pace Ngrawèki | Sarêngat 
Balitaripun | ing Japan Wirasaba | miwah Bupati Kadhiri | samya jujug 
Pangeran Mangkunagara || 


20. sinebakakên sadaya | sagunging kang pra dipati | sadaya wus tinarima 
| dinangu kapalanèki | ginunggung sadayèki | pan salêksa kalih èwu | lan 
satus pitung dasa | ingkang dhinapur prajurit | pan kajawi kuda kang dadi 
wowotan || 


21. nata nimbali bunira | kang anèng ing Sokawati | praptane antuk rong 
dina | nuntên garêbêgan nênggih | Bêsar langkung gêngnèki | barising 
garêbêgipun | sang nata adhadharan | miyos ing paseban jawi | animbali 
santana bupati putra || 

22. bakdaning garêbêg Bêsar | sang nata anarimani | sakawan kang pra 
dipatya | Pangeran Madiun nênggih | pinaringan kang bibi | ratu 
mamênang puniku | malih kang pinaringan | Sêtrapati ing Kadhiri | 
Rêtnawati kang kinarya têtariman || 


23. kalawan ingalih nama | Sêtrapati ing Kadhiri | Ki Tumênggung 
Katawêngan | ing Rawa Kartayudèki | pinaring Selawati | ing Sarêngat bok 
kapundhung | sampun sami aningkah | Ratu Mamênang wus panggih | lan 
Pangeran Madiun Mangkudipura || 


24. duk sêmana langkung arja | nagari ing Pranaragi | kanggenan natèng 
Banaran | siniwi ing pra dipati | sagung môncanagari | mangkana ingkang 
winuwus | Pangran Mangkunagara | ngaturkên jarahanèki | satilare Dipati 
Suradiningrat || 


25. sawêg prapta ingutusan | sangking pangilèning wukir | barana miwah 
boyongan | badhaya sarancak sami | kalih ambêbakali | ingkang wus dadi 
salajur | katur marang kang rama | pangeran ngêndhak kêkalih | èndhèl 
lawan pambatak[9] ingkang dèn êndhak || 


26. pambatah ingkang dèn êndhak | anama Ismayawati | mari onêng 
èndhèlira | kang rama pan ragi runtik | iya tataning ngêndi | wong 
kinongkon têka rusuh | dèn ajak ngrata jagad | têtêkone nora bêcik | 
karangsangan kaya ambêg wong urakan || 


27. wong kinon bêdhah nagara | apa saisine nênggih | sayêkti katur 
sadaya | lamun ana dèn sênêngi | ekral barang kinapti | môngsa ta 
dadaka luput | mêngkono ingkang jamak | nora murang tata titi | 
sanênasak amurang nagara krama || 


s MO ma 


28. wus pinundhut kalih pisan | èstu duka kang ramaji | pangeran 
langkung matêbah | kang rayi ingkang tinuding | aturna ing ramaji | tan 
kudu kanggonan ingsun | ngong tohi karingêt rah | ambêdhah ing 
Pranaragi | nora katon samene sariraningwang || 

29. nuli plêg tan purun sowan | ing Sêptu lan Sênèn Kêmis | sang nata tan 
angandika | maksih miyos Sênèn Kêmis | dèrèng nyana sang aji | yèn 
kang putra rêntêngipun | tan ana tur wuninga | yèn kang putra agêng 
brangti | duk miyarsa sangking pawèstrèn sang nata || 


30. ingkang putra tinimbalan | ratu bandara wus prapti | ing ngarsanira 
kang rama | ngandika sri narapati | iya kangmasmu iki | têka nora seba 
mutung | lah iya sumakeyan | prajurit prawirèng bumi | têtêkone kaya wis 
angrata Jawa || 


31. kang putra matur tur sêmbah | putra tuwan sangêt kingkin | yèn dalu 
tan antuk nendra | siyang datan antuk bukti | kang rama ngandikaris | 
wong ugungan kumalungkung | kaya wong nora kalah | karosan 
padhaning janmi | dene anggung kapalayu bukakrakan || 


32. yèn ajanoa kang tuwa | môngsa gagapa basuki | mati pinênthung 
wong desa | wong mono yèn duwe pikir | kang kaprah lawan janmi | kaya 
putra Nabi Dawut | iya gawanên rara | èndhèl iku kang sawiji | ingkang 
putra antuke kalangkung suka || 


33. praptaning pakuwonira | èndhèle katur satunggil | wontên lêgane kang 
manah | Pangran Mangkunagarèki | pêndhak enjinge malih | anujoni dina 
Saptu | mêtu ing pawatangan | sarwi ambêkta Walandi | Onggadrêma milu 
watang gêgundhulan || 


34. ngangge badhong agêgêlang | wong anyandêr dèn tumbaki | gumuyu 
kang sami mulat | kang rama runtik ing batin | dudu panggonanèki | 
pawatangan lalalucu | nanging sinamun netya | winawas datan katawis | 
runtikipun awor wuruning asmara || 


6. Asmaradana 


1. bubare watangan sami | bupati kabèh ngandikan | santana putra 
sakèhe | sang nata lajêng busana | angiras pagunêman | ingkang putra 
ngandikan rum | hèh kulup Mangkunagara || 


2. aprakara laku iki | sira sun tuduh muliha | maring Pajang Mantarame | 
nging mêtua Garobogan | si dêlèr nèng Barangkal | manawa banjur 
angidul | kulup sira adhangana || 

3. bupati mêncanagari | saparo sira gawoa | têtêlu Pranaragane | 
Surabrata Natabrata | katri Suradipraja | 


--- 20 --- 


Pranaraga milu ringsun | mung si adhi Pakuningrat || 


4. Madiun kang milu mami | si kakang Mangkudipura | si adhi Martalayane 
| iku kang milu mring sira | Kaduwang Kamagêtan | Jagaraga lan ing 
Warung | ing Sêsela ing Balora || 


5. jabakna nagara siji | Grobogan dadi wong Pajang | pamanmu Pugêr 
lungguhe | si Warung lan ing Sêsela | nagari loro iya | pamanmu Pugêr 
yèn jaluk | têka sira lilakêna || 


6. dadi mung pitung bupati | têtêpe kang sira gawa | Pranaraga têlu 
dhewe | kapat Madiun kanoman | Magêtan Jagaraga | Balora kapitonipun | 
ing Kaduwang sèjèkêna || 


7. sijiku nunggal abaris | kalawan pangarêpira | aja pisah sadinane | kang 
putra matur sandika | tan sagêd ngangsulana | kang rama parentahipun | 
kalangkung sangking prayoga || 


8. dinangu prajuritnèki | ingkang sami kêkapalan | liya prajurit dharate | 
bupati pitu punika | cinacah kang turôngga | tigang èwu gangsal atus | lan 
pitung dasa sakawan || 


9. kawan èwu dharatnèki | sang nata malih ngandika | dene kang milu 
maringong | si Caruban Kartasana | Pace Kalangbrèt Ngrawa | Sarêngat 
Balitaripun | Porong Ngantang lan ing Japan || 


10. Wirasaba lan Kadhiri | dene ta kulup si Jipang | iku ora milu ringong | 
milu maring sira nora | wus sun karya ganjaran | kang dadi pawitanipun | 
pamanira Singasêkar || 

11. sêlang gumuningsun iki | pamanira Prabu Jaka | duwe pawitan sêmono 
| wong wolung èwu si Jipang | nora bisa anglembak | muthag-muthêg 
ngalor ngidul | abêr têmêning ayuda || 


12. mas rêngga nambung wotsari | pukulun rayi paduka | wingi prapta 
utusane | yèn sampun bêdhah ing Tuban | kalawan ing Nglamongan | 
badhe aggêcak Sidayu | dêdamêle wus lumampah || 


13. Pangran Mangkunagarèki | nambungi maring mas rêngga | paman 
rêngga satêmêne | iku katut dening sira | dudu ingkang kaskaya | dhewe 
paman Singasantun | katut opyak ing akathah || 


14. padha ngrungu yèn kiyai | pinarak môncanagara | wong pasisir padha 
gègèr | lamun aja mêngkonoa | môngsa bisoa mêlar | pira lawase ta iku | 
duk kyai nèng Kabanaran || 


15. norantuk sawah sakikil | muthag-muthêg nora obah | nèng nagari 
Jipang bae | wus katon antêpe kurang | paman Suryanagara | tobat 
akanthia iku | lamun prakara ing aprang || 


16. minyak-minyik mung anglirik | 


sati Di = 


lamun dulu wêwadonan | gumêr punggawa gujênge | wus dadi ingkang 
pirêmbag | parentahe kang rama | anjoga ing Cêngkalsèwu | Ngrawa Pathi 
Kudus Dêmak || 


17. wetaning Lasêm sirèki | aja milu-milu ngolah | ya karêpe bubohane | 
pamanira Singasêkar | kang abot Surabaya | iku kang ngawaki ingsun | 
jajal wong mêncanagara || 


18. wus matêng ingkang prajangji | bubaran ingkang bujana | pêndhak 
enjing kawiraos | Pangeran Mangkunagara | lan sagung pra dipatya | 
siyaga wus pamitipun | ngujung kang para dipatya || 

19. budhal sangking Pranaragi | sarêng pitu likur Bêsar | kadya hèrnawa 
balane | wontên gangsal èwu kuda | dharat tanpa wilangan | anèng marga 
tigang dalu | rêrêp tanah Jagaraga || 


20. ing wuri budhal sang aji | tanggal pisan sasi Sura | sampun salin ing 
taun Je | liman sapta ngrasa tunggal |[10] pinetang sangkalannya | 
sampun prapta ing Madiun | masanggrahan kawan dina || 


21. Pangran Mangkunagarèki | budhal sangking Jagaraga | sadalu margi 
lampahe | praptanira Garobogan | panggih Sang Adipatya | Pugêr sami 
amêmangun | ing pikir ecaning lampah || 


22. dènira arsa masisir | Pangeran Mangkunagara | ingambêngan 
katanggêle | mangsaning jawah punika | luwung benjang kewala | yèn 
mêndha kang jawah wangsul | samangke luwung ngidula || 


23. anjampangi ing Matawis | kônca bupati punika | kang wontên Kêdhu 
Pagêlèn | sami sinupit ing mêngsah | dêlèr anèng Barangkal | saantuke 
matah bantu | mring Kêdhu Pagêlèn samya || 


24. tan adangu dungkap prapti | dutane Suryanagara | maring pangeran 
jujuge | lampahe atur wuninga | tiwas kasambut ing prang | Tumênggung 
Jayadirjèku | lan Radèn Mangkuwijaya || 


25. Dipati Pugêr miyarsi | anjêtung astapirolah | Pangran Mangkunagarane 
| wurung dènnya arsa dhahar | kapingungun sadaya | pangeran 
andikanipun | dèn age sira banjura || 


26. dutane paman Dipati | Suryanagara nusula | mumpung kyai durung 
adoh | manawa kasêlak ngetan | gêcak ing Surabaya | Adipati Pugêr 
matur | ing Pangran Mangkunagara || 


27. lidok tur kawula inggih | yèn paduka tan nuntêna | yêkti katiwasan 
gêdhe | pêjahe pun Jayadirja | sêmpal baune kiwa | rama paduka sang 
prabu | punapa dene sampeyan || 


28. caraka lajêng lumaris | Pangeran Mangkunagara | bêktani mantrine 
roro | angirit carakanira | Radèn Suryanagara | lajênga [la...] 

[...jênga] dhatêng Madiun | ing wuri dadoskên rêmbag || 


29. Pangran Mangkunagarèki | kondura dhatêng Mataram | Dipati Pugêr 
badhene | marentahakên wong desa | kinèn karya rêratan | karya lok 
maring wong dhusun | lamun natèng Kabanaran || 


30. wurung marang Surawèsthi | lampahe anikêl sêmat | anjog ing Dêmak 
badhene | akarsa gêcak Samarang | ngadu prajurit anyar | Pangran 
Mangkunagara wus | budhal sangking Garobogan || 


31. angidul ngilèn lumaris | anjog dhusun ing Gagatan | kalangkung rêsah 
balane | samarga-marga ngrêrayah | wong Sima wong Tênawas | nulya 
kang para tumênggung | kang têngga ing tanah Pajang || 


32. wus sami miyarsa warti | lamun gègère wong desa | wong bang lèr 
angili kabèh | prasami kumpul gêgaman | arsa mêthuk pangeran | anuwun 
parentahipun | ing Pangran Mangkunagara || 


33. Brajadênta Brajamusthi | Tumênggung Surawijaya | miwah 
Suradigdayane | lawan Suramangunjaya | Tumênggung Dipadirja | sakidul 
Sima kapêthuk | kang pra dipati sadaya || 


34. kumrubut sami ngabêkti | wusnya tata sami lênggah | pangeran sru 
timbalane | kabèh sanak pra dipatya | padha apêpuliha | patine 
kancanirèku | paman Tumênggung Jadirja || 


35. iya loji Bayalali | iku apa nora kêna | iya kinarubut ngakèh | ature kang 
pra dipatya | anggèr kalangkung gawat | akathah mariyêmipun | botên 
kenging ginagampang || 


36. Pangran Mangkunagara ngling | payo padha pêpikiran | sun mondhok 
ing ngarêp kono | sigra sarêng bêbudhalan | kèndêl ing pasanggrahan | 
parentah ing pra tumênggung | sami kinèn angrampida || 

37. nacak loji Bayalali | binanton mêncanagara | bupati kapitu kabèh | 
tigang èwu kêkapalan | bupati tanah Pajang | kumpul wontên kuda sèwu | 
wadyagung grêgut sarkara || 


7. Dhandhanggula 


1. kang kinarya panganjuring jurit | nênggih Tumênggung Surawijaya | 
Tumênggung Dipadirjane | prapta surak gumuruh | wetan loji sakidul loji | 
miwah lèr baris gabag | mung kang kilèn suwung | prajurit mêncanagara | 
pêksa nêmpuh mariyêm sadaya muni | akèh turêngga kêna || 


2. samya giwar wong mêncanagari | pan angetan sami ingadhangan | 
mantri jêro jêjênênge | sakawan ngajak wangsul | wangsul ngilèn kang pra 
dipati | amor Bupati Pajang | anggênggêng ngêndhanu | bantu sangking 
Surakarta | prapta dalu Kapitan Tolong tinuding | lan Alpèrès Salija || 


3. kalih atus ingkang Bugis Bali | 


o e EH 


Jawa tindhih mas Surakartika | sami mêdali kêkèdhèr | nglêlèdhèk 
tangkêpipun | upêsir kang sami turanggi | lan para mantri Jawa | wontên 
kuda satus | arame dènira aprang | yèn binujung panggiware nganan 
ngering | mariyêm loji munya || 


4. kadi guntur wantu-wantu muni | panggiware tan ana kang tahan | kang 
lèr sangêt pangangsêge | pinetar kawu kawur | ingkang wetan angangsêg 
malih | dèn mariyêmi bubar | gumrubyug angêlun | dènira aprang sadina | 
tanpa wêkas pukul lima mundur sami | pra dipati sadaya || 


5. lajêng sowan ing ngarsanirèki | Pangran Dipati Mangkunagara | 
gumujêng myarsa ature | ingkang para tumênggung | lan ature mantri jro 
sami | kang jênêngi ngayuda | sangsaya angguguk | wis datan kêna 
pinaksa | bêbèdhungên wong desane kanan kering | ya padha rusakana || 


6. pan sadalu gunêm pra dipati | enjing pangeran sigra têngara | angidul 
ngetan budhale | sagung kang pra tumênggung | kinèn wangsul barise 
sami | Pangran Mangkunagara | wus anjog ing Sanggung | sadalu enjinge 
budhal | sapraptane Barija mung tigang latri | lajêng dhatêng Mataram || 

7. kunêng wau carakanirèki | nênggih Dipati Suryanagara | ing Madiun duk 
praptane | katur marang sang prabu | wus binuka suratirèki | lagya antuk 
satêngah | sang nata anjêtung | animbali pra dipatya | para mantri tuwin 
sagunging prajurit | prapta glar ngarsa nata || 


8. surat kinèn amaosa malih | marang Ki Tumênggung Sindusastra | wus 
prapta watês tibane | patine Ki Tumênggung | Jayadirja sagung miyarsi | 
gumêr pangungunira | kadyamin puniku | amine sidhêkah Ruwah | 
pangungune wong kathah wijiling lathi | nata dhawuh kang waspa || 


9. langkung rêntêng tyasira nrêpati | kadya wangsula ngilèn cinipta | 
sampun kaliwat rêmbuge | dènnyarsa atatêmu | lawan têdhak ing 
Surapati | sêmados sri narendra | benjang praptanipun | ing nagari 
Kartasana | sawêg sami ngumpulkên sakadangnèki | ingkang wontên 
Lumajang || 


10. kalangkung ruwêt sri narapati | datan antuk anadhah anendra | 
barusah bubrah galihe | katon sasolahipun | Ki Tumênggung Jayadirjèki | 
rewang duk abêbakal | wimbuh ing tyas kambuh | lami tan kêna sinaba | 
sidhêkahe para kaji kinèn ngaji | ing sapandhuwurira || 


11. sampun lami mèh kapiran budi | wontên caraka sangking bang wetan | 
Adipati Cêbolange | kang 


an Dhimas 


ngirit praptanipun | anak putu ing Surapati | ing Kadhiri wus prapta | 
cacahe nak putu | kang mungêl sajroning layang | pitung dasa putunira 
Surapati | kang mêdal anak gangsal || 


12. ing samangke ingkang ambaboni | anak Barahim Wiranagara | anak 
Lêmbulêmgorane | miwah ta anakipun | Tirtanata sami anunggil | anak 
Suradilaga | Surapatènipun | ngumpul ing Barahim suta | sutanira 
sakawan kang jalu nênggih | kang sêpuh namanira || 


13. Radèn Malayakusuma nênggih | kang umadêg anèng nagri Malang | 
kang dadi pangaubane | ing sagung sanakipun | arinira namanirèki | 

Radèn Suranagara | kalih arinipun | Rahadèn Jayanagara | ari malih 
agênge anglêlangkungi | wontên tigang manusa || 


14. Ki Mas Sênthong kalareanèki | anama Radèn Tirtanagara | amung 
banthèng titihane | turôngga sagêngipun | tan kawawa dipun titihi | 
kadhang anitih cikar | mangkana sang prabu | kapencut sajroning surat | 
ing tyas aris lêjar pangungunirèki | mring Tumênggung Jadirja || 


15. budhal sangking Madiun sang aji | balanira pan kadi samodra | 
Suryanagara dutane | wus pinaring sul-angsul | sarta kintun salawatnèki | 
lan ulês kinintunan | mori tigang kayuh | wangsule sarêng bubaran | sri 
narendra mring Ngêblêg Kartasanèki | masanggrahan Caruban || 


16. enjing budhal sawadyanirèki | sadintên rawuh ing Kartasana | 
masanggrahan ing wismane | nênggih bupatènipun | kang wadyagung 
makuwon sami | kadya suwak kang praja | kanggenan wadyagung | arja 
ing sami sakala | pra dipati bang wetan sadaya kêrig | tugur nèng 
Kartasana || 


17. nuntên mundhut utusan sang aji | anganthèni Ngabèi Dul Jalal | 
Tumênggung Dêmak waune | ingkang badhe ingutus | animbali sutèng 
Barahim | kanthi punggawèng Srêngat | lan Japan puniku | Ngabèi 
Pêndhawajaya | wus lumampah sapraptanirèng Kadhiri | dhawuh ingkang 
timbalan || 


18. Adipati Cêbolang pangirid | lawan Radèn Malayakusuma | Ibrahim suta 
malihe | lawan sakadangipun | dêdamêle yèn winitawis | gangsal atus 
sadaya | paworing wongipun | lan prajurit Surabaya | wontên sèwu 
praptaning Kartasanèki | apan pinaring kurmat || 


19. iya dene taliti prajurit | urmat baris ngalun-alun aglar | lamun prajurit 
jro bae | sêsêg lun-alunipun | 


=s DG ess 


lan angirab pangeranèki | busananing kang wadya | kaparak dinulu | 
baranang giri pawaka | warna-warna lir panjrahing puspitadi | ngebati 
kang amulat || 

20. praptanira baris angurmati | munya kêndhang gong bèri sauran | 
sêrunèn lan carabalèn | kodhokngorèk angungkung | sarta êdrèl nginggil 
turanggi | eram dènira mulat | wong Surabayèku | miwah prajurit ing 
Malang | sami dongong miyat tingkahing prajurit | kaya dudu manungsa || 


21. kêbat rikat acukat tarampil | sêbat-sêbut amor kudanira | atusan 
tinggal tingkahe | wau kalih tumênggung | ingkang mêthuk jawining kori | 
sadaya ingandikan | wau sang aprabu | ngrasuk busana sabrangan | 
arasukan toromur wungu rêspati | angagêm kuluk jangkang || 


22. baludru cêmêng mubyar binodir | kêkintunira dêlèr Samarang | pan 
sarung Bugis nyampinge | rema têtêl apatut | kadya prabu ing Maispati | 
wau kalih punggawa | kang ngirit lumêbu | Mas Rêngga Wirasantika | lan 
Pangeran Pakuningrat ngacarani | marnahkên ênggènira || 


23. dupi cêlak sang nata nambungi | padha dèn parêg ing 
ngarsaningwang | sami sandika ature | sami asèlèh dhuwung | kumarubut 
sami ngabêkti | mangaras ing suku sang | mangusapi lêbu | sawusnya 
têlas sadaya | Ki Ngabèi Dul Jalal mrêpak bêbisik | punika kang rasukan || 


24. kotang têratean cêmêng nênggih | kang abêbêt sambojèjo ingkang | 
talaga muncar udhênge | pun Cêbolang pukulun | sigra mundur wusnya 
bêbisik | Ki Ngabèi Dul Jalal | ngandika sang prabu | angenconga 
lungguhira | ingsun tuduhêna kang sawiji-wiji | Cêbolang nêmbah 
mangsah || 


25. dupi parêg rinanggèh astèki | dimarene aja sira taha | marêpa 
mangulon bae | ngisore dhampar ingsun | Ki Cêbolang marêbês mili | 
kawratan sih sang nata | kabèh sami ngungun | dene lagya wruh sapisan | 
pêpatute lir wus wêruh tigang warsi | rakête pawong sanak || 


26. ngandikaris Cêbolang kang êndi | Ibrahim suta ingkang atuwa | kang 
dadi pamugêrane | Cêbolang nêmbah matur | kang rasukan baludru wilis | 
ingkang udhênge jingga | limar nyampingipun | nulya winastan sadaya | 
sadhèrèke sakawan dipun wastani | myang kadang naking sanak || 


27. panggulune Suranagarèki | nuntên arine Jayanagara | nuntên ingkang 
wuragile | kang luwih agêngipun | Ki Mas Sênthong Tirtanagari | ingawe 
[inga...] 

san 26 --- 


[...we] kinèn nyêlak | kang langkung gêngipun | kinèn acucul rasukan | 
rasukane nênggih kotang kêstob putih | wus sami cinuculan || 


28. iki baya kang atiru kaki | wong samene iki nora nana | ingkang 
mêngkono gêdhene | ing sabarisan agung | suka gujêngira nrêpati | 
dangu-dangu umiyat | yèn ana wong sêpuh | lah kang tuwa iku sapa | 
kang jêjenggot Cêbolang matur wotsari | abdi dalêm pun bapa || 


29. sri narendra angandika aris | sira ingkang nama Wirasraya | duk 
kakang prabu syargine | kang kinarya tumênggung | iya Sêcanagara nguni 
| kalane Pranaraga | duk sira jinunjung | pukulun inggih kawula | 
kinarsakkên lan pun anak Sawunggaling | gih pun Sasranagara || 


30. sri narendra kèngêtan ing galih | iya ta lah wus nora kayaa | Si 
Sawunggaling budine | prakosa nora tangguh | tundhabema têmah kacêlik 
| apa tan rêmbugana | kalawan sirèku | Wirasraya matur nêmbah | 
sêdyanipun Surapringga miyambaki | arsa nama dipatya || 


31. kula myarsa kula pituturi | babar pisan aluhung sowana | sampun 
tanggêl pênggawene | ing paduka rumuhun | kula ingkang têngga Kumpni 
| manahe dèrèng eca | bilih pinakewuh | sang nata alon ngandika | iya iku 
wong tanggung pikire ugi | ing wêkasane tiwas || 


32. Wirasraya umatur wotsari | kala tuwan kithèng Kabanaran | sabarang 
atur-ature | ing paduka pukulun | pan kawula inggih sapalih | ngungun duk 
amiyarsa | wau sang aprabu | lah iku anake sapa | bapakipun pukulun pun 
Sawunggaling | pinêndhêt anak angkat || 


33. dhatêng abdi paduka ing nguni | gih pun uwa Dipati Jangrana | 
Wiradêdaha mantrine | ngandika sang aprabu | yèn mangkono boboting 
cilik | dudu karabatira | iya sira iku | apane Jayapuspita | nêmbah matur 
mantu kang sêpuh pribadi | nging mantu pêpulunan || 


34. iya Wirasraya wus pinasthi | sira mênangi ing jênêng ingwang | 
karsaning Hyang Rahmat gêdhe | aja taha sirèku | ngemutêna mêmulang 
nênggih | pratikêling ayuda | umatur anuhun | pan sarwi marêbêl waspa | 
tega têmên mring kang abdi Surawèsthi | sang natèng Kabanaran || 

35. dangu-dangu sang nata ningali | ragi nganan ana kang alênggah | 
agawat ing pasêmone | aragang dhapuripun | tuwan ora tuwa sayêkti | 
anetra lêngguk liman | nanging gutuk untu | rambutipun dèrèng uwan | 
maksih cêmêng rasukan baludru wilis | kotang 


DN aa 


renda satêbah || 


36. udhêng Arab sruwal kêrstin abrit | bêbêd ragi Bali kêkencongan | 
gêdhog Makasar bêntinge | nyuriga pêdhang suduk | pantês lamun 
dhokoh ing jurit | ngandika iya sapa | Wirasraya iku | kang ana ing 
keringira | Wirasraya pukulun abdi nrêpati | anakipun pun uwa || 


37. têtilare abdi padukaji | gih pun uwa Dipati Jangrana | mangkya ngabèi 
namane | gih Jangrana pukulun | apikagèt sri narapati | apa iku kang aran 
| kalareanipun | iya Ki Jaka Tangkêban | matur inggih gumujêng sri 
narapati | hèh pawong sanak ingwang || 


38. aja ngarani angkoh ing mami | ngrungu syara durung wruh ing rupa | 
tibaning wruh lagi kiye | sukur rahmat maringsun | ing têgêse dene 
mênangi | ingsun amurwèng yuda | sira durung lampus | kawilang prajurit 
kuna | mêngko ingsun bisa têmu lan sirèki | sayêkti bêgjaningwang || 


39. adhi Mlayakusuma sirèki | ngulihana iya jênêng bapa | nama ing kaki 
angsale | anamaa sirèku | Adipati Wiranagari | lamun sira kaduga | loji 
Gêmbong iku | uwisêna babar pisan | nagri wetan sun srahakên ing sirèki | 
babone Pasuruan || 


40. Pajarakan Prabalingga Bangil | Porong Malang miwah ing Lumajang | 
sun paringkên sira kabèh | sakèhe anak putu | pra dipati lan para mantri | 
padha angèstrènana | ing jêjulukipun | Dipati Wiranagara | atur sêmbah 
para mantri pra dipati | kabèh saur kukila || 


41. Adipati Cêbolang nambungi | loji Gêmbong wus lami kinêpang | muwêr 
sami Walandine | mila kèndêl pukulun | dèrèng wontên ingkang ngidèni | 
mangkya maksih kinêpang | inggih kang tinuduh | Kartanagara Lumajang | 
kadangipun nak-sanak pun adipati | nênggih Wiranagara || 

42. angandika wau sri bupati | adhi Dipati Wiranagara | bantonana 
prajurite | kang ngêpang Gêmbong iku | arinira iya kêkalih | ya Si 
Suranagara | namaa tumênggung | Tumênggung Suranagara | ingkang 
anom iya wuwuha namèki | Arya Jayanagara || 


43. sun gawani nagara kêkalih | ambantoni marang Pasuruan | ing Japan 
Wirasabane | mangkata besuk esuk | dhuwung waos wus dèn paringi | 
kandêlan wrat nyakawan | êmas sêpuh-sêpuh | prasami sopal kancana | 
miwah malih rasukan baludru sami | lan sakancinge pisan || 


44. niga bêlah reyal dèn paringi | Radèn Tumênggung Suranagara | Arya 
Jayanagarane | kalih agêng tyasipun | èpèk renda dipun paringi | 


s 20 aaa 


katimange kancana | wawrate nyapuluh | kang kèri kinèn mondhoka | 
tinut wuri jodhang puluhan waradin | sawong prajuritira || 


45. pêndhak enjing ing budhalirèki | Suranagara Jayanagara | Ngabèi 
Japan kanthine | wau ta ingkang kantun | Adipati Wiranagari | lan Dipati 
Cêbolang | pan ing sabên esuk | sowan dènira ngandikan | lan sang nata 
gunêm masalahing jurit | lan sagung pra dipatya || 


46. akasukan wau sri bupati | papêdhayan prajurit tayungan | wong 
Balianyar praptakèh | sami darahing ratu | namanira Dyan Maniklungit | 
lawan Radèn Jayastra | ing babêktanipun | sangking ing Nusakambangan | 
nigang dasa praptane nêdya angabdi | mring natèng Kabanaran || 


47. wus pinacak kinarya prajurit | nama atusan wong Brajayuda | ing 
kaparak golongane | sami rasukanipun | pêthak tinarètès ing abrit | sami 
sinungan jangkang | kabèh kulukipun | nênggih sami binacingah | abang 
putih samyagêng ing tyasirèki | wadya Nusakambangan || 


48. sabên enjing mijil sri bupati | ngirabakên prajurit sadaya | angajari 
prang pagute | kang pinrih gêlaripun | angsahira kinèn maoni | mring 
Ngabèi Jangrana | dhinawuhan sampun | Mas Rôngga Wirasêntika | 
wadana jro ingkang kinèn andhawuhi | sagung wadya kaparak || 

49. kirab anèng jawining nagari | pinggir wana ara-ara jêmbar | prajurit 
sru têngarane | kang prang kuda rumuhun | nuntên wadya kaparak sami | 
umagut aprang dharat | winêtokkên sampun | sadaya wus kawuningan | 
mring Ngabèi Jangrana wus dèn takèni | marang sira mas rêngga || 


50. pundi paman kang dèrèng prayogi | anauri Ngabèi Jangrana | inggih 
anak sadayane | sampun sami panuju | anglangkungi gêlar puniki | lawan 
kang kina-kina | laluri winangun | pun bapa amung satunggal | dèrèng 
sênêng prajurit jro angsahnèki | sami anyèrèd tumbak || 


51. dene kêdah unggul ing ajurit | inggih sawêg winaris kewala | anak 
amrih sayêktine | dede prange wong agung | butatuli tumbak cinangking | 
punapa sok pêranga | banjur soroh amuk | lajêng mijêt baunira | kiyu 
têmên bau kula aningali | anak angsah andika || 


52. yèn apranga lan wong Surawèsthi | kula tadhahi gêlar balêsar | dadia 
senapatine | kula rewangi ngantuk | gumêr sagung kang pra dipati | suka 
gumujêng samya | Jangrana acucut | anak mas [ma...] 


saa DO cen 


[...s] ukaraning prang | sapambalang rubuhe kang watang sami | yèn 
prang ngangge ukara || 


53. Rôngga Wirasêntika dhêkoni | mila paman wingi sri narendra | 
sampeyan pinrih têgêse | maonana kang luput | botoh sêpuh pasthi 
prayogi | yêkti lêrês sampeyan | bucal ukarèku | angling Ngabèi Jangrana | 
apan kangjêng sang nata amrih utami | sampun bucal ukara || 


54. botên ngangge wawratan ngajurit | sok apranga angamuk kewala | tan 
etung kalamangsane | sidaguri winadung | yèn nêgara witing kasambi | 
kang dèn angge punapa | inggih wadungipun | punapa inggih wontêna | 
gênging wadung sakala sabôngka nênggih | sangkale satirisan || 


55. manusane wontêna rong èsthi | malah langkunga ing patang gajah | 
anak puniku inthane | sami suka gumuyu | kang miyarsa para dipati | 
sumyak ambata rêbah | sarêng unduripun | sapraptanirèng paseban | Ki 
Jangrana kêdah akantun nèng jawi | tan purun lumêbêta || 

56. gih sampuna pun anak pribadi | atur kula têlas ing pun anak | mas 
rêngga sarêng lêbête | praptèng byantara prabu | sri narendra 
angandikaris | anèng di Si Jangrana | rêngga nêmbah matur | kêdah nèng 
jawi kewala | priye rêngga apa ana dèn waoni | mau mring Si Jangrana || 


57. Rôngga Wirasantika wotsari | datan wontên ingkang winancenan | 
ginunggung gêlar sakèhe | mung satunggal pukulun | dipun cacad dipun 
poyoki | mangsah nglêlandhak tumbak | dede kramanipun | winastan tilar 
ukara | ngicalakên parikramaning ajurit | ambutatuli nasak || 


58. cucudipun inggih marêk ati | sri narendra alon angandika | rôngga 
bênêr lamun kuwe | ya lagi buru butuh | lagi durung ana pinikir | saakal- 
akal ingwang | durung ana tinut | mêngko ana botoh tuwa | yêkti wajib 
sagêlare dèn ugêmi | anganggo môngsakala || 


59. timbalana malêbu tumuli | lawan si adhi Wiranagara | lan Dipati 
Cêbolange | Wirasraya yya[11] kantun | kang Jangrana padha wong buki | 
mas rêngga sigra mêdal | praptèng jawi dhawuh | kerit lumêbêt sadaya | 
sapraptane ing ngabyantara nrêpati | sang nata angandika || 


60. dhi Dipati Wiranagarèki | paran wartane kang bantu ngetan | 
kadangmu karo lakune | Si Suranagarèku | lan Si Jayanagara nênggih | 
ana guyuning rowang | sigra awotsantun | Dipati [Dipa...] 


sasi o 


[...ti] Wiranagara | inggih abdi dalêm dutanipun prapti | Gêmbong taksih 
kinêpang || 


61. abdi dalêm Pasêdhahan gusti | sampun rantam barise pinancak | 
tigang èwu dêdamêle | ping kalih yudanipun | bantu sangking ing 
Surawèsthi | prang wontên Prabalingga | ing mangke pukulun | bantu 
Sampang Surapringga | kang abantu mantuk dhatêng Surawèsthi | badhe 
wangsul wartanya || 


62. kathah bantu kang sangking Samawis | sami tata wontên Surapringga 
| miwah Madura bantune | inggih kang tigang èwu | wangsul lawan bala 

Kumpni | kawan èwu Madura | inggih badhenipun | anggitik mêncanagara 
| Wirasaba ing Japan miwah Kadhiri | bêkta Kumpni mudha || 


8. Sinom 


1. kawan atus Kumpninya | dhomas ingkang Bugis Bali | kawan èwune 
Madura | mila tahanipun mangkin | yakine kang pawarti | lamun paduka 
pukulun | rawuh môncanagara | mau gumyahing pawarti | mung Pangeran 
Mangkunagara kewala || 


2. mila inggih Surapringga | ingkang sami dèn jagani | kêrig prajurit 
Madura | kang tugur ing Surawèsthi | sang nata ngandikaris | adhi 
Wiranagarèku | lah iya ngarah apa | sêlot-sêlote ta adhi | sêdhêng 
bamban anata prajuritira || 


3. mangkana wau sang nata | angayêm-ayêm kang abdi | nèng tanah 
môncanagara | akasukan sabên latri | lan sagung pra dipati | sami eca 
manahipun | tuwin wong agung wetan | anak putu Surapati | langkung 
carêm anggung atampi ganjaran || 


4. sampun kinulawisudha | sinungan nama dipati | Dipati Wiranagara | 
kadange nom tiga sami | apan sinami-sami | sinungan nama tumênggung 
| mintir kang dana boja | wus inganggêb kulit daging | kunêng ingkang 
sawadya angeca-eca || 


5. gantya malih kawuwusa | kang sabên dina ajurit | Kêdhu Pajang lan 
Mataram | Pagêlèn rame ajurit | kang baris Kêdhu sami | kasoran 
samangke unggul | Pangran Mangkunagara | pinarêg wontên Matawis | 
milanipun kang mêngsah sadaya taha || 


6. Sultan Bantên angkatira | lan bupati para mantri | badhe anggitik 
Toyamas | Tumênggung Mangkudirjèki | prajurit kang turanggi | sadaya 
pan wolung atus | kalawan pitung dasa | kalih èwu dharatnèki | praptèng 
Lêdhok pamardèn dhadhal sadaya || 


7. Tumênggung Yudanagara | bitinge wetan nagari | galugu 
kinapurancang | santosa dipun tênggani | sagung para ngabèi | bang kilèn 
tugur ing ngriku | 

kathah kêriganira | wau ta sampun miyarsi | lamun Sultan Bantên badhe 
mukul ing prang || 


8. sigra dènira utusan | marang Pagêlèn lumaris | duta prapta atur surat | 
marang Ki Tumênggung siji | siji marang Kumpni | Kapitan Bagrak puniku | 
sami ungêling surat | nêdha bantu ing ajurit | alon mojar Ki Tumênggung 
Arungbinang || 


9. tuwan lamun datan rikat | bilih kawratan pun adhi | Tumênggung 
Yudanagara | Kapitan Bagrak sigrangling | dika amatah mantri | kewala 
ingkang abantu | lawan Kumpni kula | kapat sasur ingkang putih | 
Luknan[12] Bungsèt puniku kang ngirit lampah || 


10. lawan bature si bapak | Kapitan Gôndariyèki | wong Bali sèkêt kêwala | 
bêktaa mriyêm kêkalih | ki tumênggung anuding | kêkalih panèwunipun | 
lawan sakancanira | sadaya cacahing mantri | prajurite gangsal atus kang 
turôngga || 


11. Ngabèi Martadipura | Panèwu Marta rannèki | budhal lampahe asigra | 
datan kawuwus ing margi | ing Banyumas praptènjing | wus panggih lan ki 
tumênggung | pinarnah ing panggenan | lawan mariyêmirèki | bètèng 
pasang rakite langkung santosa || 


12. langkung sugun-sugunira | mangkana ingkang winarni | Ki 
Tumênggung Mangkudirja | lan prabu ing Pakungwati | panganjurira prapti 
| nocok pabitinganipun | rame surak wurahan | ing jro anadhahi bêdhil | 
sami giwar ngantosi ing gustinira || 


13. tan adangu praptanira | Sang Prabu Mangkarawati | lan Tumênggung 
Mangkudirja | angangsahakên prajurit | Ki Tapa angawaki | angirit 
prajuritipun | wong Bantên andêling prang | tigang dasa sondhèr kuning | 
têtindhihe Radèn Arya Kêndhayatan || 


14. ingangsahkên ngamuk dharat | angrangsang angrêbat biting | amung 
kêkalih turôngga | kêstapa kang maksih nitih | lawan radèn aryèki | 
Kêndhayatan maksih manggung | nèng kuda songsong pêthak | santana 
ing Pakungwati | naking-sanak lan Sultan Tubagus Buwang || 

15. prajurit Bantên angrangsang | datan kandhêg dèn bêdhili | Ki 
Tumênggung Mangkudirja | angawêt anganan ngering | Sultan Bantên 
jênêngi | songsongipun kuning sungsun | caruk prajuritira | anarik 


kolowang sami | pangungkihe nêdya ngobrak-abrik jagang || 


16. angrangsang-ngrangsang katulak | ingêdrèl ngudani mimis | kumêrap 
maksih angrangsang | prajurit ing Pakungwati | sogok-sinogok sami | 
arame rok silih caruk | akathah kang kabranan | dèrèng suda tyase sami | 
angawaki dharat Radèn Gêndhayatan || [13] 


17. kinarutug ing 


sa BJ si 


sanjata | wong Bantên amêksa ngungkih | wus akathah kang kabranan | 
binayang mundur kang kanin | kang kari nusul ngungkih | berangi biting 
galugu | prajurit kang turôngga | kang sami dèn mariyêmi | sami giwar 
sagung prajurit turôngga || 


18. kang angrangsang ingêdrelan | asru dèn êsoki mimis | sangkin kathah 
kang kabranan | Ki Tapa kudane kêni | mundur prasamya miris | Kumpni 
pangêdrèlipun | rontaka lan darebas | langkung ramening ajurit | sami 
mundur marang wana tarataban || 


19. kalih jam ing yudanira | prajurit ing Pakungwati | ingkang pêjah tiga 
wêlas | pêpitu kang sami kanin | Sang Prabu Pakungwati | asru dènira 
amuwus | hèh kakang Mangkudirja | paran pênêde puniki | anauri inggih 
ta sadasa-dasa || 


20. wong mungsuh botên katingal | wong aprang kalawan mimis | lamun 
sami katingala | sayêkti gitik-ginitik | saksat mungsuh dhêdhêmit | yèn 
wontêna ingkang mêtu | kula kang anarajang | kula ilês ing turanggi | yèn 
punika inggih anggèr taksih gawat || 


21. lamun suwawi punika | paduka kula aturi | panggih lan raka paduka | 
Pangeran Purubayèki | sami amangun pikir | bilih dhakan sangking kidul | 
anggitik ing Toyamas | Sultan Bantên anuruti | budhal ngidul mring 
Pagêlèn saha bala || 

22. Ki Tumênggung Mangkudirja | tinuduh kinèn ngawaki | nèng lêledhok 
sangking wetan | sandika Mangkudirjèki | lawan nguruni mantri | têtiga 
kalawan jagul | tumênggung ing Banyumas | sampun amiyarsa warti | ing 
budhale mring Pagêlèn mungsuhira || 


23. nora gawa baris Jawa | sang prabu ing Pakungwati | prajurit Bantên 
kewala | mung bêkta têtiga mantri | mantri kang anjagani | jagul 
pêpikulan sangu | prajurite priyêngga | wong Bantên ingkang marjurit | 
botên luwih mung tigang atus sawidak || 


24. panggih wetan Bagawênta | Pangeran Purubayèki | anèng dhusun 
Bantardawa | kasoran dènira jurit | lamun kang rayi prapti | pinêthuk 
lajêng kapêthuk | sami arêrangkulan | wus tata sami alinggih | sami tutur- 
tinutur kasoran ing prang || 


25. Pangran Arya Purubaya | tutur kasoran ing jurit | kalawan Kapitan 
Bagrak | rêbat Pagêlèn tan olih | mangke baris Kumpni | sampun wontên 
ing Sagaluh | kalawan Arungbinang | Pagêlèn wetan dèn goni | Sultan 
Bantên tutur kasoran ing yuda || 


26. anggitik nagri Toyamas | pinêthuk wetan nagari | bitinge langkung 
santosa | tan kêni ingungkih jurit | lawan wontên [wontê...] 


an 


[...n] Kumpni | sangking Pagêlèn bêbantu | dadya mangke ngandika | 
Pangeran Purubayèki | adhi prabu punika rêmbag kawula || 


27. kula bantoni punggawa | satunggil pun Sawunggaling | dadosa êlok 
kewala | mukul ing Toyamas malih | yèn sampun kapiyarsi | nuntên 
wangsula angidul | mêdal kilèn kiwala | mukul Pagêlèn sayêkti | kula adhi 
ingkang gitik sangking wetan || 


28. yèn sampun Pagêlèn pêcah | Toyamas puniku gampil | sangking ing 
ngriki kewala | kang wetan Mangkudirjèki | dika kèn angawaki | payo-payo 
apingamuk | adhi puniki warta | kang nglurug mangetan sami | sampun 
radin têtiyang môncanagara || 

29. antuk bumi pitung lêksa | raka dika sri bupati | sampun mèh angkat- 
angkatan | gêcak loji Surawèsthi | kula lan dika adhi | lan raka andika 
besuk | kangmas Adiwijaya | lamun kantuna ing kardi | gih punapa adhi 
sae pêpanggiha || 


30. anggitik ing Surapringga | raka dika sri bupati | ngadu wong 
mêncanagara | prajurite kang turanggi | salêksa malah luwih | dharate 
rong lêksa langkung | botên lami watara | pêcahe ing Surawèsthi | lajêng 
ngilèn raka andika sang nata || 


31. puniki yèn kalêrêsan | yèn bêdhah Toyamas adhi | botên kudu 
ngêpung Têgal | sami pinaliwat adhi | Pamalang dèn anciki | sayêkti nuli 
atêpung | dhimas Natakusuma | kangmas Adiwijayèki | sayêktine 
kapanggih ing Pakalongan || 


32. Dipati Suryanagara | ngancik Kêndhal Lèpèntangi | raka andika sang 
nata | pasthi Kêndhal dèn anciki | angêpung ing Sêmawis | kula andika 
puniku | kangmas Adiwijaya | sami ngêpung loji Têgil | pan mangkatên 
rekane yèn angsal lampah || 


33. tinêlukkên wong Pasundhan | sangking ing Toyamas benjing | sayêkti 
gampil kewala | môngsa ngawalana jurit | yèn Pasundhan wus radin | 
Batawi aja cinatur | liniwatan kewala | mulih marang Pakungwati | kula 
lawan Dipati Suryanagara || 


34. kang ngatêr ing laku dika | mulih marang Pakungwati | adate raka 
andika | yèn aprang wus antuk titih | botên marêm ing galih | pangamuke 
ngiwat-ngiwut | tan ana malang-malang | gêmpang ngangkang kapalipis | 
pan anglurug tan wontên gawêr ing marga || 


35. apan wus tamtu ing wêca | adhi yèn têrah Matawis | yèn wus umbul- 
umbul Kuran | ing ayuda pilih tandhing | raka dika puniki | ngantêpi 
agamanipun | kathah kadang kawula | adhi mung siji puniki | têtêkone 
têtêp mantêp ing agama || 


36. kalangkung suka miyarsa | Sang Aprabu Pakungwati | myarsa kojahe 


kang raka | 

Pangeran Purubayèki | rêmbuge sampun dadi | kunêng gantya kang 
winuwus | tumênggung ing Toyamas | angantukakên Walandi | mring 
Pagêlèn yèn mêngsah angidul samya || 


37. anjog Pagêlèn sinêdya | Sang Prabu Mangkarawati | Kapitan Bagrak 
ginêcak | kang tate prang amêtoni | tan purun prang jro biting | Kapitan 
Bagrak datipun | watêr ayuda dhadha | angantêp gitik-ginitik | wêwatêke 
Kapitan Bagrak anggagrak || 


38. lampahira wangsul gêlar | marang Toyamas ing warti | binanton 
Pangran Purbaya | kang dinuta Sawunggaling | margi malipir wukir | 
Selamanik mênggok ngidul | dalu dènnya lêlampah | Karangdhuwur kang 
dèn jogi | têlikira Ki Tumênggung Arungbinang || 


39. kang kinèn amomor lampah | mring sultan ing Pakungwati | gugup 
dènira anyimpang | sapraptane tur udani | yèn mêngsahira mangkin | 
nambuh lampah Karangdhuwur | badhe anjog angetan | kang angiring 
Sawunggaling | ki tumênggung miyarsa gupuh lumampah || 


40. mring loji panggih kapitan | bilang mungsuh andhatêngi | sêdya 
anambung ing lampah | urut sèwu kang dèn jogi | gupuh dènnya miyarsi | 
angundhangi wadyanipun | sigra Kapitan Bagrak | ki tumênggung 
kadipundi | akal dika punapa ta kinêdhikan || 


41. gih punapa kinathahan | magut rajèng Pakungwati | adat puniku 
prawira | botên kêni ginagampil | duk wontên Pakungwati | wikana 
mangke puniku | Tumênggung Arungbinang | inggih tuwan winitawis | 
sampun kongsi kuwatir kang kantun wuntat || 


9. Pangkur 


1. tuwan pinalih kewala | gih kêpara kathaha ingkang kari | kula mung 
bêkta rongatus | prajurit kang turôngga | ingkang dharat amung bêkta 
tigang atus | sapalih mantri kang milya | Kapitan Bagrak amijil || 

2. dragundêre kawan dasa | kalih dasa amung kang jalan kaki | kalih bêlah 
Bugis Wangsul | Kapitan Gêndariya | upêsire kang turêngga têlung puluh | 
sangking pakuwon wus budhal | ing lampah ragi anyilip || 


3. sarêng rêp Kalêgèn prapta | amakuwon anèng wismaning mantri | 
Kalêgèn wetan puniku | kiwa mot wong akathah | tan katawis margi agêng 
ingkang kidul | sadalu apirêmbagan | angreka gêlaring jurit || 


4. Ki Tumênggung Arungbinang | maos surat antuke punang têlik | cacah 
prajuriting mungsuh | pêpênêde sadaya | busanane kudane aja kaliru | 
kalih atus salawe prah | andêl pamuking ajurit || 


5. kang satus têtindhihira | pangiride Ki Demang Rêksapati | turanggane 
[turang...] 


= 35 


[...gane] jangjan biru | rasukan krêstin abang | talakupe baludru irêng 
puniku | grim kuning saruwalira | kêras Dêmang Rêsapati || 


6. Ngabèi Jayakintara | satus malih prajurit dèn tindhihi | turanggane 
abang sêpuh | mêrtaswejo bajonya | talakupe rêrendan baludru biru | 
lancingan biru sangkêlat | satêbah pêsmènirèki || 


7. dodot kuning salawe prah | kadi sondhèr puniku kang nindhihi | payung 
putih namanipun | Radèn Mas Gêndhayatan | kuda rajêg abajo irêng 
baludru | pinêsmèn urut dongdoman | udhênge cawêni putih || 


8. baludru jro kang lancingan | ambêranyak kuda adheyan ngirig | Ki Tapa 
nunggil ing ngriku | cêmêng turangganira | rasukane lurik kuning ulêr lulut 
| talakup baludru abang | saruwal kombor grim kuning || 


9. dene ta pangajêngira | wontên sèkêt dêmang bantu nindhihi | bajone 
sangkêlat biru | bopong turangganira | nora nganggo talakup kawêng 
talêkung | rangkêp sapta ngagêm baya | sultane kang payung kuning || 

10. turanggane dhawuk pêthak | kêkambile rarab baludru wilis | cindhe 
bang palisiripun | bajo toro kewala | salancingan ngiras sami salmur 
wungu | baludru cêmêng kang jangkang | tirah lung-lungan binodir || 


11. pangayape tigang dasa | mung sadasa kuda kang munggèng ngarsi | 
nanging arang kang asêpuh | sami rare sadaya | dipun eling tuwan barise 
martêlu | lawan tuwan dipun awas | mungsuh kang ala kang bêcik || 


12. Sawunggaling gène têbah | amung kuda sèkêt pan botên luwih | ragi 
kering ngarsanipun | punika benjang-enjang | Sawunggaling kula kèn 
mêdhot rumuhun | pisaha kalawan sultan | sang prabu ing Pakungwati || 


13. ingkang ngajangi kawula | lan pun bapa Gôndariya ing benjing | dene 
tuwan liyanipun | prajurite kang kathah | sampun tuwan obah sangking 
gène besuk | prang têtêg inggih kênia | yèn kula sor kula ungsi || 


14. kang adodot kuning tuwan | wong salawe pamuk andêling jurit | yèn 
durung katon puniku | sampun tuwan agahan | nadyan katon yèn kula 
dèrèng kaburu | sampun dika obah-obah | tan wontên kang kula ungsi || 


15. Kapitan Bagrak lingira | inggih tuwan tumênggung kadipundi | 
mungsuh sangking kilèn niku | lakunipun angetan | yêkti kula pêgat ing 
wetan umagut | nauri Kyai [Kya...] 


--- 36 --- 


[...i] Rungbinang | botên tuwan sangking kering || 


16. yèn tuwan pêgati ngarsa | balanipun Sang Prabu Pakungwati | pêparon 
watawisipun | yèn botên pratêlonan | ingkang jêrih kalayan ingkang 


TARA 


17. yèn winêton ing ngiringan | ingkang jêrih tulus gènipun jêrih | sayêkti 
padha lumayu | kari kang wani padha | wong apêrang sanadyan mênanga 
iku | kalamun balane rusak | pan tiwasing senapati || 

18. rêmbag sadalu tan uwas | rêbat pikir sadalu apradondi | Kapitan 
Bagrak puniku | kêdah panggitikira | sangking ngarsa yèn mungsuh kalah 
kacakup | dèrèng rêmpêg kang pirêmbag | sami kakune tyasnèki || 


19. ki tumênggung nulya mêdal | api-api têtoya praptèng jawi | parentah 
ing balanipun | desa kang kulon ika | desa suwung padha obongana gupuh 
| ingkang tinuding lumampah | tumênggung lumêbêt malih || 


20. ing pakuwon palênggahan | lan Kapitan Bagrak nulya miyarsi | obong- 
obongan gumrudug | tanya Kapitan Bagrak | gni paran puniku tuwan 
tumênggung |[14] saure Ki Arungbinang | tuwan kula tan udani || 


21. saksana prasamya mêdal | lajêng mulat dahana gêgilani | Kumpni 
ngundhangan kumpul | miwah sagung wong Jawa | sami kumpul manawi 
solahing mungsuh | pangantine pan kongsi byar | lajêng budhal ngilèn 
sami || 


22. nanging kêkalih marginya | êlèr kidul kang êlèr dèn margani | datan 
têbih longkangipun | amung êlêd sadesa | kêkapalan kang sami wontên 
ing ngayun | kang dharat wontên ing wuntat | puk ro kathah dharatnèki || 


23. Kumpni miwah wong Jawa | kathah dharat lampah dadya sawiji | 
mêngsah lampahe mratêlu | Sultan Bantên nèng dhadha | Sawunggaling 
kang pangawat kiwanipun | têngên Panêmbahan Tapa | lawan dêmange 
kêkalih || 


24. Ki Tumênggung Arungbinang | kakang Kartilêksana dika ugi | lawan 
Martadika gupuh | dèn inggal anèng ênu | Sawunggaling pukulên kiwa 
gènipun | poma ta dèn kongsi pisah | lan Sultane Pakungwati || 


25. Ngabèi Kartilêksana | lajêng mangsah wau duta kang dêlik | prapta 
panggih ki tumênggung | matur mêngsah wus cêlak | tan adangu kang 
rantab-rantab kadulu | pangarsa dharat sawidak | Kapitan Bagrak udani || 


26. lajêng dènnya irnarajang[15] | binêdhilan lajêng palajêngnèki | ngetan 
sami dèn bêbujung | nyandêr Kapitan Bagrak | ki tumênggung kèndêl lan 
sawadyanipun | kalawan Kumpni Islam | lan Walandi jalan kaki || 


sa y Sai 

27. Kapitan Bagrak wus têbah | Luknan Bungsèt Kaptan Gêndariyèki | 
muwus marang ki tumênggung | tuwan tumênggung paran | dika susul 
sudara tuwan puniku | mungsuh kang agêng nèng wuntat | sarunène 
kapiyarsi || 


28. êndêlna kaparèng tiwas | ki tumênggung sigra nandêr pribadi | 
Kapitan Bagrak kasusul | ambêdhili wong dharat | mungsuh sami lari 
nalêsêp ing dhusun | sami wong ala kewala | tumênggung asru 
dènnyangling || 


29. hèh tuwan kapitan paran- | karsa dika kula botên mangarti | aprang 
botên ngangge rêmbug | sakarêp-karêp dika | botên kapok si kalèrêk 
tumpêsipun | lan si uce prang pajênar | ngangge karêpe pribadi || 


30. wong ala dika tarajang | mungsuh ingkang têmên mingsih nèng wuri | 
karungu kêndhang gongipun | sêrunèn kapiyarsa | batur dika puniki akèh 
kang kantun | kapitan mèsêm anulya | dawêg ki tumênggung bali || 


31. tan adangu lampahira | mungsuh katon eca dènnya lumaris | dupi 
sarêng ing pandulu | sarêng panêmpuhira | wong ing Bantên Kumpni 
ingkang tinêmpuh | ingêdrèl maksih angrangsang | panunjange numbak 
wani || 


32. amung tiyang kalih desa | yèn caraa yudane wong Mantawis | ngarsa 
nunjang wuri nusul | mila Kumpni rusak | punika ta kang ngarêp sampun 
anêmpuh | wuri ningali kewala | tinonton wontên nulungi || 


33. wus lingkap Kapitan Bagrak | sangêt kuwur sakêdhap wong Kumpni | 
sakawan dragundêr lampus | ingamuk tinalêmpak | ingkang pêjah tiga 
sangking kudanipun | tumênggung arsa tulunga | Sultane Bantên anggitik 


34. ki tumênggung tinarajang | pinanggahan nanging wadyanirèki | sami 
miris manahipun | dadya sor yudanira | wus kabêrêg wau sira ki 
tumênggung | prajurit turôngga sirna | kantun ingkang dharat sami || 

35. kumpul ing wadananira | anggarêbêg tan pisah ing ajurit | amung kari 
ki tumênggung | kang maksih nitih kuda | sakathahe prajurit mawur 
katawur | kawone Kapitan Bagrak | sakêdhap nulya kapanggih || 


36. prajurit kang sami dharat | Kumpnislam Jawa lan jalan kaki | akathah 
sami têtulung | rame campuhing yuda | kari kathah wong Bantên abêr 
prangipun | dadya rèh ulêng-ulêngan | wong Bantên kathah ngêmasi || 


37. kasêmbuh ing praptanira | para mantri kang prang lan Sawunggaling | 
Sawunggaling wus kaburu | pisah kalawan sultan | sampun têbih kang 
ambujung sami wangsul | lajêng prang udhêl-udhêlan | lan prajurit 
Pakungwati || 


38. Sultane Tubagus Buwang | nandêr mangsah kumêrap wadyanèki | 
mangsit wau ki tumênggung | Kapitan Gôndariya | 


san YO sss 


inggih bapa lah puniku sultanipun | ngangsuhakên pamukira | wong 
salawe sondhèr kuning || 


39. ya kapitan Gêndariya | undhang dharat marang sagung upêsir | piyak 
maro barisipun | Sultan Tubagus Buwang | lajêng nêmpuh Kapitan Bagrak 
acampuh | arame caruk kalewang | Kapitan Bagrak kalindhih || 


40. amubêng palayunira | kaparêgok wau barisirèki | Kapitan Gêndariyèku 
| lan ki tumênggung nunggal | katêngkulak tinadhahan pamukipun | mring 
Kapitan Gôndariya | arame ungkih-ingungkih || 


41. rukêt acaruk landheyan | ki tumênggung sigra dènnya nulungi | binalik 
sarêng tinêmpuh | ki tumênggung kasingsal | kinaroyok ing dharat ing 
kering pungkur | ki tumênggung karepotan | bêdhile tan kobêr muni || 


42. nuju nitih kuda ajar | Ki Tumênggung Arungbinang mèh kêdhik | baya 
dèrèng ajalipun | kinaroyok ing mêngsah | mêngsah dharat milangèl pinrih 
ing lampus | kongsi ginêbug sunapan | ki tumênggung kudanèki || 

43. anggiwar angulêr kilan | kancanira mantri samya nulungi | kuwur sami 
katêlanjur | Kapitan Gôndariya | nguwuh-uwuh ing ngriki anak 
tumênggung | mila dika awor mêngsah | ki tumênggung sampun nunggil 


44. wong Bantên kang sondhèr jênar | jêbul wontên têngah dènira jurit | 
pisah lawan gustènipun | sangking kuwur ing aprang | carub awor liru gon 
tan wruh ing batur | dragundêr Kapitan Bagrak | palayune wangsul malih 


45. wau Radèn Kêndhayatan | kang angabên prajurit sondhèr kuning | 
wontên ing têngah angamuk | ngiwa nêngên solahnya | mobat-mabit 
Kêndhayatan pamukipun | mêngkab ingkang tinarajang | kanan kering 
anangkêbi || 


46. arame kinandhang-kandhang | binêdhilan sampun kelangan gusti | 
sultane apan bêbujung | ing para mantri Jawa | kang binujung anikêl 
palayunipun | samya jêbul malih têngah | angêpung kang dodot kuning || 


47. binêdhilan kering kanan | Gêndhayatan pamuke mobat-mabit | wong 
dodot kuning sapuluh | pan sampun sami pêjah | sultanipun lan Ki Tapa 
ambêbujung | wong dharat puniku gêlar | jaga palayoning jurit || 


48. Ki Tumênggung Arungbinang | gêndhingipun balithuk mungsuhnèki | 
prang bingung pating bilulung | Rahadèn Gêndhayatan | dangu-dangu 
sawab dening kinarubut | ing sinapan lan darebas | kêna cêngêle ngêmasi 


49. tiba sangking kudanira | gya rinêbut [rinêbu...] 


san YO ES 


[...t] marang wong dodot kuning | ing uwot turangganipun | binakta 
bêdhah ngetan | kang tinêrak samya piyak pijêr jêtung | anon tingkah 
kang mangkana | wong atusan kèndêl sami || 


50. ngungun miyat solahira | wong limalas sami anggawa jisim | kang 
tinêrak dongong gêtun | baris atusan piyak | pêcah maro wong Bantên 
palayunipun | wong dodot kuning angetan | kasmaran kang ngulon sami || 

10. Asmaradana 


1. dadya prasamya dèn ungsir | kang angulon kang angetan | prajurit 
kuda kimawon | kalawan Kapitan Bagrak | malah praptèng Wawala | 
sultane nulya kapêthuk | katur Radèn Gêndhayatan || 


2. punika ingkang ngêmasi | kapêngpêng mukanirabang | ngamuk abela 
sêdyane | kadangira naking-sanak | dadya para mantrinya | gendholi 
angajak mundur | mêngsah Kumpnine kathah || 


3. sang prabu ing Pakungwati | dèrèng kêni ingaturan | kuda siningsêt 
ambêne | Kapitan Bagrak punika | Sultan Tubagus Buwang | sêmune arsa 
angamuk | barise sigra winêcah || 


4. pinartêlu ingkang baris | wau ta kang lagi prapta | Pangran 
Mangkukusumane | dinuta marang kang raka | Pangeran Purabaya | 
ngundurna kang rayi gupuh | yèn kasoran ing ayuda || 


5. angamuka lêbugni |[16] adhi suwawi kondura | sarêng wau ing undure | 
angetan praptèng Galendhang | Ngawu-awu ngalèrnya | Kapitan Bagrak 
wus wangsul | datan purun angungsira || 


6. kang bujung mangilèn sami | Ki Tumênggung Arungbinang | datan 
wontên prajurite | wong Bantên repot sadaya | pikulan lan wadonan | 
anêmên pambujungipun | Ki Tumênggung Arungbinang || 


7. anandêr dènnya nglancangi | wus kaliwat majêng ngetan | wong Bantên 
menggok angalèr | nêrak êmbêl ing talaga | kèndêl tan sagêd polah | têluk 
asrah darbèkipun | Ki Tumênggung Arungbinang || 


8. gupuh dènira nampani | kang atos-atos kewala | êmas miwah 
sêsotyane | lan busana kang prayoga | liyane kang punika | tinampèn ing 
mantrinipun | ing lètèr Surawikrama || 


9. tan karuwan cacahnèki | wonge sami inguripan | sami binônda kimawon 
| praptèng surup kèndêlira | panggih Kapitan Bagrak | dalu-dalu ngajak 
laju | mantuka dhatèng Ungaran || 

10. ing pukul sawêlas prapti | barisan loji Ngurawan | ki tumênggung 
mariksa ge | angiwa mring pasarean | kanthong motha ngungkaban | isi 
êmas sêpuh-sêpuh | graita Ki Arungbinang || 


sasi NO Ss 


11. êmas iki têlung kati | sun aturêna sang nata | iya dadi kayaningong | 
lami tinuduh ngayuda | durunga duwe kaya | iki parêng bêjanipun | 
gustiningsun sri narendra || 


12. mas walulon tigang kati | kang sami manjing dangdanan | pan inggih 
sakati malèh | sampun sami rinojodan | manjing mas patang katya | 
kunêng gantya kang winuwus | kang têtêp baris Ngungaran || 


13. Pangran Purbaya winarni | barise nangkil nèng Praga | wontên dhusun 
ing Kadêmèn | sawetaning Bogawênta | angênthêl manahira | nging 
balane maksih agung | wontên sèwu kang turêngga || 


14. kalih èwu dharatnèki | mantrinipun maksih kathah | nênêm para 
tumênggunge | kalamun gunggungên samya | sawarnining gêgaman | 
kadi langkung kawan èwu | dhasar abêr yudanira || 


15. Sang Aprabu Pakungwati | makuwon anèng Ngulakan | lêt patang desa 
têbihe | gène mêtak kang santana | Rahadèn Gêndhayatan | sultan ing 
Bantên kalangkung | dènira sungkawèng driya || 


16. kèh kalong ingkang prajurit | barana kathah kabandhang | tambuh 
raose manahe | Jêng Sultan Tubagus Buwang | anggung wayang- 
wuyungan | ciptanira kadya nusul | mring sang natèng Kabanaran || 


17. kang maring môncanagari | nanging èwêde kang manah | lagya 
tinuduh ing gawe | bêdhah nagari Toyamas | anggung soring ayuda | 
nadyan ajur rêmak-rêmpu | tinunggila ing sang nata || 


18. ingkang alagya prihatin | wuwusên Kapitan Bagrak | Tumênggung 
Arungbinange | sami majêng barisira | marang Pêgêlèn wetan | baris 
dhusun ing Sagaluh | rinakit loji anakan || 

19. prapta bantu sangking Têgil | sakawan kang pra dipatya | kawan dasa 
dragundêre | jalan kakine sawidak | dadya mantêp sadaya | jalan kaki 
kalih atus | lawan dragundêr sawidak || 


20. langkung agêng ingkang baris | Sêgaluh kadi nagara | pasar pabarisan 
gêdhe | nganggo kêbo sapi jaran | jinagan ing Walênda | pinindhoa 
yudanipun | pinukul natèng Banaran || 


21. kadi kasaid nadhahi | Ki Tumênggung Arungbinang | wus mari 
kamôndakane | madêg walulon tyasira | dene Pagêlèn ômba | radin wong 
nêmlikur èwu | ngumpul wus dadi satunggal || 


22. wus kathah kang nungkul prapti | para mantri numbakanyar | tilar 
Pangran Purbayane | ing Pagêlèn tan winarna | ingkang baris santosa | ya 
ta wuwusên ing Kêdhu | Mayor Sakèbêr barisnya || 


23. nèng 


= i si 


Tigawanu anênggih | mratiga kang baris Sêcang | sira Kapitan pan Dêr Pol 
| ing Tarayêm barisira | Sungrat kalawan Kulman | têtiga bupatinipun | Ki 
Tumênggung Wiradigda || 


24. lan Tumênggung Rajaniti | Tumênggung Surajênggala | dene Sêcang 
bupatine | Ki Tumênggung Mangkuyuda | Sakèbêr kanthinira | kang abaris 
Tigawanu | bupati pasisir samya || 


25. Kêndhal miwah Lèpèntangi | têtindhih Tumênggung Batang | baris ing 
Kêdhu mêngsahe | Dipati Suryanagara | Pangran Natakusuma | wêwolu 
para tumênggung | sami wontên Kilènpraga || 


26. Pangran Adiwijayèki | lan Tumênggung Mangkudirja | nabrang angidul 
barise | karsane angulatana | Sultan Tubagus Buwang | miyarsa sor 
yudanipun | pacak baris ingulatan || 

27. Tarayêm anggung ajurit | lan bala Mangkunagaran | nèng 
Kaligondhang barise | Tumênggung Kudanawarsa | lan Suramangunjaya | 
kang baris Sêcang amungsuh | lawan Tumênggung Môndraka || 


28. Singaranu miwah malih | Wiradigda Jaulatan | ing Tigawanu mungsuhe 
| Dipati Suryanagara | Pangran Natakusuma | ing sabên dina prangipun | 
bêburon gênti kasoran || 


29. Pangran Mangkunagarèki | baris wontên Pajagalan | pra mantri 
Mataram kabèh | ngumpul anèng Pajagalan | liya ingkang pangarsa | 
Kaligondhang barisipun | Tumênggung Kudanawarsa || 


30. nanging kêrêp tampi tulis | Pangeran Mangkunagara | sangking Idêlèr 
Ondorop | sami kintun-kinintunan | ingipuk tur linopa | akathah 
pisungsunipun | idêlèr marang pangeran || 


31. idêlèr ngojok-ojoki | Pangeran Mangkunagara | pinrih umadêga katong 
| kacèk apa lan kang rama | dene prakosaning prang | Kumpni ingkang 
têtulung | akathah pangipukira || 


32. pangeran batin kagimir | nanging ajrih kawêntara | mung lagi binatin 
bae | ing tyas maksih karêkuhan | tari Kudanawarsa | sakalangkung datan 
rêmbug | ing karsa kang sapunika || 


33. manawi datan sayêkti | ngabên-abêni kewala | amrih karusakan kabèh 
| wong Jawa gagêmpurana | ajana kawarasan | ya ta wau karsanipun | 
Pangeran Mangkunagara || 


34. tan arsa piningit malih | lumuh yèn kuwangurana | lingsêm yèn 
kawêntar akèh | dadya parentah anglarag | kang baris Kaligondhang | 
kinèn angalèra gupuh | Tarayêm pinarêkana || 


35. dadya lami pacak baris | pangeran nèng Pajagalan | anyaut Pajang 
pakolèh | Kêdhung miwah ing Mataram | amung Pagêlèn têbah | kang 
botên kêni sinaut | tiwas Pangran Purubaya || 

36. mangkana kawarna malih | Pangran Arya Purubaya | Pangran 
Mangkukusumane | lan Sultan Tubagus Buwang | badhe angantêp yuda | 
budhal mring Pagêlèn mangsuk | tan mirsa bantu kèh prapta || 


37. mêdal lèr pangeran malih | lampahira pinarapat | pra dipati kari kabèh 
| pangran kalih munggèng kanan | Sultan Bantên nèng dhadha | ing gêlar 
nêdya bêbingung | pangeran kalih wus prapta || 


38. ing Sumbiran kèndêl baris | pra dipati sangu toya | dènira pacak barise 
| Pagêlèn lèr kagegeran | mungsuh prapta bêbahak | Sultan Bantên 
barisipun | têngah dhusun Pamêlaran || 


39. Pangran Adiwijayèki | lan Tumênggung Mangkudirja | nèng Ngulakan 
sabalane | kang rayi sampun umangkat | pangeran kalih pisan | kang rayi 
ing Bantên tumut | magut prang Pagêlèn êmba || 


40. Tumênggung Mangkudirjèki | ingkang kinèn anusula | mring Pagêlèn 
sabalane | Jêng Sultan Tubagus Buwang | kang kinèn ngampingana | 
budhal kuda tigang atus | Ki Tumênggung Mangkudirja || 


41. kawan atus dharatnèki | lampahira sigra-sigra | nèng Mêlaran 
pawartane | jinujul praptèng Mêlaran | Tumênggung Mangkudirja | lan 
Sultan ing Bantên tangguh | Mangkudirja nèng Mêlaran || 


42. umatur saha wotsari | Ki Tumênggung Mangkudirja | anggèr kawula 
kinèngkèn | dhatêng raka jêngandika | Pangran Adiwijaya | milane paduka 
purun | aprang saênggèn-ênggènnya || 


43. nadyan raka tuwan inggih | Pangran Arya Purubaya | pan inggih dene 
lêrêse | nguni ingkang pinarcayan | mring natèng Kabanaran | among 
paduka pukulun | mung Pangran Adiwijaya || 


44. sang prabu ing Pakungwati | alon dènira ngandika | puluh-puluh wis 
kalakon | iki kakang Mangkudirja | prajurit sun kèh rusak | ya Si 
Gêndhayatan iku | mati prang anèng Wawala || 


45. angling rajèng Pakungwati | kakang mas Adiwijaya | anèng ing ngêndi 
samêngko | Ki Tumênggung Mangkudirja | matur wontên Ngulakan | 
pakuwon tuwan puniku | ênggène raka paduka || 

46. angling Prabu Pakungwati | sira nora têmu lawan | kakang mas 
Purubayane | nging kasusu lakunira | pan lagi rêp-arêpan | antèkêna 
mêngko yèn wus | salamêt sabubaring prang || 


47. kunêng wuwusên Kumpni | kang baris Sêgaluh myarsa | wong desa 
bangêt gègère | Pagêlèn kang lor busêkan | mêngsah sami angrupak | 
Pangeran Purubayèku | sampun ngancik ing Sumbêran || 


48. sampun prapta anèng loji | Ki Tumênggung Arungbinang | samapta 
sagêgamane | miwah sagung pra dipatya | pasisir 


cs Men 


wus anggabag | aglar prajuritiragung | Pamalang Barêbês Têgal || 


49. cinacah wadya pasisir | bupati ingkang sakawan | sèwu bêdhil 
sunapane | kalih èwu kang anumbak | wus sami pirêmbagan | Kapitan 
Bagrak sru muwus | hèh sudara Arungbinang || 


50. ing pundi mêngsah puniki | Ki Tumênggung Arungbinang | anyaosakên 
têlike | puniki têlik kawula | wau dalu duk prapta | Pangeran Purubayèku | 
sampun ngancik ing Sumbêran || 


51. wontên sèwu kang prajurit | punika prajurit kuda | kathah kang dharat 
balane | lawan kang rayi kewala | Pangran Mangkukusuma | pêngawat 
têngên puniku | dene pêngawate kanan || 


52. sakawan kang pra dipati | dene kang munggèng ing dhadha | Sultan 
Bantên sabalane | lawan punggawa satunggal | bêbantu lagi prapta | 
wingi prapta sangking Kêdhu | pun Tumênggung Mangkudirja || 


53. Kapitan Bagrak lingnyaris | kadipundi karsa dika | gih tinata mumpung 
mangke | sampun kapiran ing gêlar | kapok duk prang Wawala | wus 
kaledhon tinggal urus | kangelan tan antuk wirya || 

54. amanggung dèn uring-uring | mring sudara Arungbinang | 
Tumênggung Têgal lingnyalon | hèh bênêr puniku tuwan | Tumênggung 
Arungbinang | kang wruh ing boboting mungsuh | ngling Tumênggung 
Arungbinang || 


55. dika tuwan lawan mami | wontên ing pangawat kiwa | yèn sampun 
nyêlak mungsuhe | gih Pangeran Purubaya | Pangran Mangkukusuma | 
yya malang tumolih ngriku | dèn amêlêng ing ayuda || 


56. para tumênggung ing Têgil | papat Barêbês Pamalang | wontên ing 
dhadha ênggène | sampun angrawati liyan | Sultan Tubagus Buwang | 
pêlêngên ing prang puniku | dene bapak Gôndariya || 


57. wontêna pangawat kering | mungsuh kapat pra dipatya | ingkang kula 
kanthèkake | panèwu anumbakanyar | adhi Jayawikrama | kalawan mantri 
sapuluh | tigang atus kang turôngga || 


58. dene pra Dipati Têgil | gêbêngan kula kewala | ingkang kula 
kanthèkake | mung turôngga kalih bêlah | dene pangiridira | pun 
Martadipa puniku | lawan pun Martadipura || 


59. hèh poma Martadipèki | aja andhingini nabrang | ing kali Jangling 
campuhe | lan aja ngrawati ingwang | dèn mêlêng yudanira | Kapitan 
Bagrak amuwus | paran inggih saudara || 


60. para tumênggung ing Têgil | pênêde angajangana | Pangeran 
Purubayane | dene kula ngajangana | Sultan Tubagus Buwang | kyai 
tumênggung marêngut | sarya sru dènira ngucap || 


61. lah 

tuwan dèrèng mangarti | kalamun sipat wong Jawa | tikêla sèwu balane | 
tandhing lan para pangeran | tuwan pan botên makan | wong mungsuh 
bêndaranipun | pasthi ulap sarta mêkak || 

62. Tumênggung Têgal nambungi | kumroyok katiga pisan | tuwan puniku 
pasthine | beda Tuwan Arungbinang | kang sampun antuk lila | kang duwe 
darah puniku | ngurdèni sudara dika || 


63. wong pasisir ngiring-iring | maring Kumpni kewala | bêbutuhan yèn 
kapêngkok | puniku wanine uwas | kèndêl Kapitan Bagrak | wus anut 
pratikêlipun | mring Tumênggung Arungbinang || 


64. kang pirêmbag sampun dadi | sigra dènira têngara | tambur gumuruh 
wor bêndhe | kêndhang gong bèri sauran | samakta pra dipatya | anggawa 
dragundêr satus | lampahe Kapitan Bagrak || 


65. dragundêr sawidak kari | jalan kaki wolung dasa | ingkang kantun 
Luknan Bungsèt | wus budhal sagung gêgaman | sangking Sagaluh enjang 
| abra lir pawaka murub | gêrgut tan nêdya mundura || 


. Babad. 

. karêksa. 

. Semua kata: 'Kumpni' dibaca 'Kumpêni' untuk memenuhi guru 

wilangan dari dua suku kata menjadi tiga suku kata. 

kapenak. 

. Kurang empat suku kata: ambaranang lir ardi pawaka. 

. kamandaka (dan di tempat lain). 

pribadi. 

. gugup. 

. pamatah. 

0. Sengkalan: liman sapta ngrasa tunggal (1 Sura 1678 AJ., 8 
November 1752 A.D.). 

11. ywa (dan di tempat lain). 

12. lutnan (dan di tempat lain). 

13. Kêndhayatan (dan di tempat lain). 

14. Kurang satu suku kata: gêni paran puniku tuwan tumênggung. 

15. tinarajang. 

16. Kurang satu suku kata: angamuka lêbugêni. 


U Nhe 


KOMNDUBS 


11. Durma 


1. kawuwusa sira Pangeran Purbaya | kalawan ingkang rayi | pacalang tur 
piksa | yèn mêngsah badhe prapta | pangeran têngara aglis | kumrab 
kang wadya | nêdya ngantêp ing jurit || 

2. pangawate myang dhadha sami miyarsa | yèn mêngsah andhatêngi | 
pan amaju tiga | wus sami ingajangan | Pangeran Purubayèki | sangking 
Sumbêran | amèt papan prayogi || 


3. ing Garantung dènira atata bala | prajurit kang turanggi | munggèng 
ngarsa têbah | Carat kang tinindhihan | Kapitan Bagrak wus prapti | miwah 
ing wadya | para Tumênggung Têgil || 


4. pênganane pun Kapitan Gôndariya | Kapitan Bagrak aglis | sigra 
nêmpuh nunjang | Pangeran Purubaya | gagah sakêdhap nadhahi | 
ngêdrèl sapisan | kuwur wadyani[1] ngisis || 


5. kawur-kawur pangerane kuthetheran | wau gêgaman Têgil | dupi 
anarajang | campuh ramening yuda | sang prabu ing Pakungwati | 
samyambêg pêjah | kotbuta ngowak-awik || 


6. anglawani Ki Tumênggung Mangkudirja | gubêd sawadyanèki | anyabêt 
ing kanan | nunjang ngilês turôngga | wong Têgal akèh kang kanin | barise 
bubrah | kawur akowar-kawir || 


7. pangawate sêmpal ingkang dhadha tadhah | dhokoh ing prang anindhih 
| wong Têgal kapranggal | punggêl gagal kèh gigal | wadya 
tumênggungan sami | gagahi tadhah | wong Bantên angêbyuki || 


8. kalih bêlah wong Bantên mangamuk duta | aran wong Saralathi | wadya 
tumênggungan | sayah 


--- 45 --- 


wus karepotan | Kapitan Gôndariyèki | rame prangira | lan kapat pra dipati 


9. anduk dinuk ingungkih pan kinakahan | mawur ingamuk ngisis | 
ngamuk yudanira | Kapitan Gôndariya | Kapitan Bagrak angungsir | 
marang pangeran | sumyur tan môngga pulih || 

10. dèn kêkinthil binêdhilan saparannya | Sang Prabu Pakungwati | asru 
aturira | Tumênggung Mangkudirja | anggèr suwawi gumingsir | ingkang 
pangawat | wus gêmpal kanan kering || 


11. raka tuwan Pangran Arya Purubaya | palajênge wus têbih | sigra sultan 
mudha | suwarèng balanira | wong Bantên undure ririh | Ki Mangkudirja | 
rumêksèng anèng wuri || 


12. Panêmbahan Tapa wus dangu prangira | nindhihi pra dipati | amor 
yudanira | mungsuh lan Gôndariya | tan wruh yèn sultan wus têbih | 
palajêngira | Ki Tapa kang anunggil || 


13. Cakrajaya angliwêr pangrasanira | gusti durung kajudhi | mila taksih 
kêkah | Tumênggung Cakrajaya | lan Ki Tapa tarung malih | Kyai 
Rungbinang | maring kapitan angling || 


14. tuwan wingking punika wontên sanjata | parandene wus têbih | inggih 
palajêngnya | Pangeran Purubaya | miwah Sultan Bantên têbih | dawêg 
anabrang | sintên puniki jurit || 


15. nabrang ngalèr ki tumênggung lan kapitan | prapta salèring kali | 
majêng ngilèn samya | Ki Tapa dènira prang | maksih ngajêng ngidul sami 
| mungsuh Kapitan | Gôndariya jêngnèki || 


16. majêng ngalèr rame dènnya prang Ki Tapa | sangking wetan ginitik | 
mring Kapitan Bagrak | lan Tumênggung Rungbinang | kagum samya 
gêbyur kali | anunjang mêngsah | Gôndariya nadhahi || 


17. ting karambang sangking pinggir binêdhilan | pati-pati tumbaki | 
langkung karisakan | Ki Cakrajaya lawan | Ki Tapa rowangirèki | akèh kang 
pêjah | miwah kang sami kanin || 


18. pan kasaput ing dalu luwar kang aprang | Ki Tapa bêngi-bêngi | 
maksih talusupan | lêlampah ing padesan | ana baris kèndêl sami | kagyat 
Ki Tapa | mungsuh panarkanèki || 


19. dangu-dangu anon wong Bantên syaranya | Ki Tapa marêpêki | nyata 
rowangira | wus manjing pasanggrahan | mung lêlima rowangnèki | 
datanpa kuda | prapta lajêng anangis || 

20. yudanira anindhihi Cakrajaya | pisah sarêng malêncing | wong Pagêlèn 
edan | gêtas têmên ing aprang | tobat tan pantês kinanthi | dawêg amisah 
| sultan alon nauri || 


21. gih puniki kakang mas Adiwijaya | nèng Ngulakan anganti | nimbali ing 
kula | si kakang Mangkudirja | milane wau duk jurit | mungsuh wong Têgal 
| wong Pagêlèn sawiji || 


22. nora nana iya kang milu maringwang | mung kang 


ses s a 


Mangkudirjèki | ugul[2] yudaningwang | wong Têgal kèh kabranan | sadalu 
ngungun ing pikir | wuwusên enjang | budhal angetan sami || 


23. mring Ngulakan prapta panggih lan kang raka | Pangran Diwijayèki | 
sami rêrangkulan | yayi mas karsaningwang | yèn adhi maksih anunggil | 
lan raka para | dhimas Purubayèki || 


24. tanpa wêkas lan dede kang sinêcahan | mratikêlakên nguni | ênggèh 
yayi reyang | wêlingi raka dika | sang nata pan amung mami | 
ngundhagènana | satingkahing ajurit || 


25. puniki ta wontên kang saguh tumuta | bêdhah Toyamas gampil | 
kalawan paekan | lawan Si Mangkudirja | ingkang dipun bêbotohi | lan yayi 
sira | ing prang amratikêli || 


26. nora dene prakosa bêdhah nagara | yèn bênêr pikirnèki | mungsuh 
tikêl kalah | mêngkono bisa reka | anging kang tinêdha adhi | yèn 
kalakona | bêdhah Toyamas adhi || 


27. mung wong sèwu ing Pamrêdèn lan ing Banjar | mêngko wus sun lilani 
| yayi lêstaria | besuk ing karsanira | mêngko Si Suradipèki | wus ingsun 
pacak | iya nama bupati || 

28. sun arani Tumênggung Suradilaga | rongatus sun sangoni | bumi 
gowong iya | rêmbug lan Mangkudirja | iki sagung pra dipati | nèng Kêdhu 
samya | anggung kasoran jurit || 


29. langkung eca tyasira myarsa wacana | Sang Prabu Pakungwati | 
mingsêr barisira | mring Langon Kilènpraga | Pangran Adiwijayèki | lagya 
pirêmbag | lan Prabu Pakungwati || 


30. Pangran Purubaya wangsul barisira | marang kadêmèn malih | Pagêlèn 
wus eca | mungsuh sami anêbah | kunêng Kêdhu kang winarni | para 
dipatya | prajurit ing Mantawis || 


31. Adipati Suryanagara minôngka | pangirit senapati | kalawan Pangeran 
| Arya Natakusuma | akathah kang pra dipati | ing sapunika | tinutup ing 
Kumpni || 


32. Mayor Pèbêr lan pan Dêr Pol kang lumampah | Sungrat lan Kulman 
sami | rame katadhahan | prangira nèng tareka | Pangran Natakusumèki | 
sêntananira | têtiga kang ngêmasi || 


33. kadangipun Tumênggung Môndraka pêjah | pun Môndradiranèki | 
miwah prajuritnya | Radèn Suryanagara | kalih pêjah pitu kanin | Kumpni 
pêthak | sawêlas kang ngêmasi || 


34. Bugis Bali wontên tigang dasa pêjah | Kumpninipun Trai | êpur 
yudanira | pan sami rêmpunira | langkung ramening ajurit | pambujungira 
| sagung kang pra dipati || 


35. pangêsuke kongsi mèh prapta ing Sêcang | pabarisan Kumpni | lajêng 
pirêmbagan | sagung kang pra dipatya | dene wadining Kumpni | 
bêbantunira | kang prapta wanti-wanti || 


36. rêmbag sami tur uninga mring Mataram | nênggih mring senapati | 
Pangran Adipatya | Mangkunagara gènnya | ing Pajagalan [Paja...] 

[...galan] Matawis | mangkya gènira | majêng barise malih || 

37. Têgal Bayêm sakidulipun Tangkilan | dadya rêmbage sami | dhatêng 
ing Mataram | benjang nadyan mangsaha | sangking kidul rêmbag sami | 
tilar punggawa | nèng Kêdhu mung kêkalih || 


38. Singaranu lan Tumênggung Sindugalba | mantri kang dèn kathahi | 
mantri kalih dasa | jaga ngriwuk kewala | jêbul kanan jêbul kering | jêbul 
ing ngarsa | miwah jêbul ing wuri || 


39. sampun dadya kang rêmbag dalu angkatnya | kang nêdya mring 
Matawis | nênggih Pangran Arya | Natakusuma lawan | Dipati Suryanagari 
| Tumênggung Mênda- | raka Wiradigdèki || 


40. Ki Tumênggung Jagalatan Pusparana | praptanirèng Matawis | pacak 
baris samya | nèng Jamus Pakangkungan | ngajêngkên baris Kumpni | 
Trayêm pangarsa | Kumpni duk miyarsi || 


41. nênggih lamun Dipati Suryanagara | lan sakancanirèki | sami mring 
Mataram | Pangran Natakusuma | miwah sagung pra dipati | Kumpni sigra 
| majêng barisirèki || 


42. dhusun Panggondhangan[3] sampun jêng-ajêngan | lan Suryanagarèki 
| sigra tur wuninga | ing Pangran Adipatya | Mangkunagara bantoni | 
Kudanawarsa | wus campuh ing ajurit || 


43. apan mêksa kasoran kang pra dipatya | gênge baris Kumpni | pun 
Kapitan Sungrat | pan Drê Pol lawan Luknan | Kulman Sakèbêr gêdhugi | 
atur wuninga | marang pangeran malih || 


44. lamun Suryanagara Kudanawarsa | lan sagung pra dipati | tuwin 
ingkang paman | Pangran Natakusuma | lami kasoran ing jurit | langkung 
gêngira | inggih baris Kumpni || 


45. sigra Pangran Dipati Mangkunagara | têngara budhal aglis | arsa 
anggêcêka | kang baris Pagondhangan | gumrêgut wadyanirèki | ing 
Jamus prapta | panggih lan pra dipati || 

46. wau Pangran Dipati Mangkunagara | parentah pra dipati | akarya 
pangawat | Paman Suryanagara | Mêndraka Wiradigdèki | sira dadia | iya 
pangawat kering || 


47. paman Natakusuma Kudanawarsa | têngên kang sira goni | sigra 
parêng mangsah | baris Kumpni mêdal | sigra campuh ing ajurit | dhadha 
pangawat | rame bêdhil-binêdhil || 


48. wadya mêncanagara kinèn malawang | bêdhahing kanan kering | 
Tumênggung Kaduwang | Magêtan Jagaraga | Balora lan Pranaragi | ewon 
turêngga | kang dhadha ngangsêg sami || 


49. ya ta Pangran Dipati Mangkunagara | anrêgakên prajurit | Kumpni 
tumingal | mungsuhe langkung kathah | bubar kang bala Kumpni | mundur 
atata | lajêng sinêrot wani || 


50. kuthetheran Kumpni palajêngira | pondhoke dèn obongi | 
Pagondhangan sirna | ngumpul [ngumpu...] 


sas 48 


[...]] Tarayêm nulya | Pangran Mangkunagarèki | lan pra dipatya | mundur 
mring Jamus malih || 


51. pêparentah Pangeran Mangkunagara | mring sagung pra dipati | 
padha ngriwukana | sakiwa têngênira | kang pêdhak baris Kumpni | 
rusakên padha | dimèkne yya kuwawi || 


52. angulari iya panganing Walônda | sandika pra dipati | Pangeran 
Dipatya | Mangkunagara budhal | wangsul Têgal Bayêm malih | prapta 
anulya | kang paman dèn aturi || 


53. Pangran Adiwijaya Langon barisnya | lan Prabu Pakungwati | lagya 
pirêmbagan | Tumênggung Mangkudirja | kalawan tumênggung malih | 
Suradilaga | ingkang kinèn rumiyin || 

54. angumpulna tata-tata prajuritnya | yèn wus samêkta sami | nuli 
utusana | iya bocah sausap | ingsun budhal lan si adhi | kalih punggawa | 
budhalira dhingini || 


55. nulya prapta wau dutane kang putra | kang rama dèn aturi | sokur 
lamun lêga | malah kang ingaturan | sang prabu ing Pakungwati | nanging 
tan lêga | èwêt manawi salin || 


56. kang pinikir sampun kêncêng pikirira | mukul Banyumas malih | dadya 
mung kang raka | Pangran Adiwijaya | ing Têgal Bayêm wus prapti | 
panggih kang putra | kang putra angujungi || 


57. wusnya tata dènnya sami pilênggahan | kang ngadhêp dèn tundhungi 
| mung pangulunira | lawan Kudanawarsa | kang kinèn angadhêp sami | 
sigra pangeran | lair sarkaranèki || 


12. Dhandhanggula 


1. matarèkakên ing paman nênggih | Pangran Dipati Mangkunagara | 
malik ing tingal karsane | mungsuh ing rama prabu | rêbut bêja ing tanah 
Jawi | Pangran Adiwijaya | wau duk angrungu | sidhakêp astapirolah | pikir 
apa iya kang mangkene iki | dene liwat nglêngkara || 


2. nora patut babo anak mami | pan dhèwèke kawilang prawira | kalok ing 
jagat wiryane | ing aprang sudibyanung | yèn jêbula pikir nyêkuthis | kalok 
rêbut cakotan | saru yèn rinungu | duraka wani wong tuwa | nadyan padha 
wong tuwa ramanirèki | kang sumare Lawiyan || 


3. durung ambêciki ing sirèki | iki iya padha ramanira | mring sira akèh 
bêcike | wus kêrêp atêtulung | lamun sira kasoran jurit | kinukup 
dinandanan | lamun sira rêmpu | ingulih-ulih kalakyan | ingulihkên malih 
mring bawahirèki | pinikul ingawakan || 


4. dèn andhêmi praptèng baya pati | babo nyawa apa walêsira | wong 
tuwamu apan akèh | dene mung siji iku | kang anyangkul ing baya pati | 
kang putra lon [lo...] 

[...n] turira | paman kang puniku | sami ugi lan kawula | yèn kinarya 
manggala inggih ngandhêmi | rêmak dipun bandhêmna || 


5. ujêr rayi sampeyan pribadi | kasangêtên anggêga pun rêngga | kang 
tinut sapanggawene | kang paman asru muwus | reyang iki durung 
mênangi | kalamun adhi rêngga | duwe atur dudu | wus lawas reyang 
kêkancan | aja sira nganggêp atur tan sayêkti | wong ala amrih bubrah || 


6. kang kelangan mung sira pribadi | iya amung lawan pamanira | ing 
tanah Jawa rusake | karana roro iku | kang têtela bisa nglakoni | amikul 
tanah Jawa | karsaning Hyang Agung | dene kang akèh kang padha | 
andhêdhumpil amèk waris ing sirèki | lan maring rama para || 


7. pituture anglir toya mili | Pangran Adiwijaya mring putra | Pangran 
Mangkunagarane | kang putra sêmunipun | datan keguh saengga wukir | 
kêna ngangin ukuran | tan mêntra ing sêmu | yèn tabêtkên nèng maruta | 
dadya bantu Pangran Adiwijayèki | lir kanin kêni gotra || 


8. kadang lawan kaponakan sami | tyasnya kadi kasêsêlan arga | nênggak 
kumêmbêng waspane | tan pamit unduripun | lajêng budhal sawadyanèki | 
Pangran Adiwijaya | karsane anusul | mring kang rayi asêmaya | angantosi 
sang rajèng Mangkarawati | Pangran Mangkunagara || 


9. panyanane kang paman duk mijil | mundur marang pakuwon kewala | 
tan dipe lajêng budhale | dadya kinèn anusul | Jagalatan ingkang tinuding 
| lampahe sêsandêran | nèng marga kasusul | umatur Jagaulatan | kathah- 
kathah pangandikanira aris | Pangran Adiwijaya || 


10. Jagalatan umatura aris | iya marang ing bêndaranira | lamun 
mangkono karsane | ingsun tan bisa ngrungu | angur adoh wak ingsun iki | 
nora kagawa-gawa | iya ngalèr ngidul | Pangeran Adiwijaya | datan kêna 
ingaturan wangsul malih | lajêng sabalanira || 


11. Jagalatan datan antuk kardi | ingkang paman tan purun wangsula | 
wus lajêng lan sabalane | ingkang rayi kasusul | sang aprabu ing 
Pakungwati | nèng dhusun Pagadhingan | dènira kasusul | sami lajêng 
lampahira | marang Gowong nungkak kang punggawa kalih | kang kinèn 
kumpul bala || 

12. Ki Tumênggung Mangkudirja nênggih | lawan Tumênggung Suradilaga 
| wau wong agung kalihe | kèndêl ing lampahipun | Kaliabo ing sawadyèki 
| pan lajêng masanggrahan | wadya sami cucul | tan atêbih ênggènira | 
Sultan Bantên lan kang raka mung lêt kêdhik | satêngah dhusun Wangan 


13. salèr Wangan kang dèn pasanggrahi | wau Pangeran Adiwijaya | 
Sultan [Sulta...] 


--- 50 --- 


[...n] Bantên ing kidule | Pangran Diwijayèku | lajêng siram dhatêng ing 
kali | lèpèn agêng lèr desa | ing jêjurang punthuk | margi sangking lèr 
punika | kawuwusa bala Kumpni sakenjing | lêlampahan anglarag || 


14. Singaranu ingkang dèn parani | nanging amung manggihi sakêdhap | 
angical Singaranune | Kumpni nêdya wangsul | Luknan Kulman ingkang 
nindhihi | dragundêr tigang dasa | Bugis lawan Wangsul | sadaya mung 
kalih bêlah | wonge Jawa kalih atus winitawis | mantrine mung lêlima || 


15. Kumpnislam mung Kapitan Trai | anèng marga Mênorèh kapapag | 
kaki-kaki sangking kilèn | ngênthir palayunipun | dèn adhangi mring para 
mantri | kaki sira mandhêga | pagene lumayu | kaki tuwa saurira | Kaliabo 
kula punika angili | wisma kula kabrokan || 


16. ing Pangeran Adiwijayèki | inggih prapta sangking wetan lawan | 
sultan ing Bantên sarênge | upêsir sami ngrubung | apa akèh bature kaki | 
ature botên kathah | wontên tigang atus | balanipun kang akathah | 
wontên Gowong Kulman lan Kapitan Troi | arêmbag pinurugan || 


17. nanging cêdhêp[4] sampun ta katawis | nadyan mukul têtambur yèn 
nyêlak | yèn sampun katon mungsuhe | sigra ngilèn wadyagung | pan 
adhêdhêp lampahirèki | wontên kacèt[5] satunggal | magang têgêsipun | 
gêng inggil Walandinira | kang anêmên wontên ing ngarsa pribadi | 
lampah Kumpni prapta || 


18. dhun-udhunan gok-enggokan margi | katon anjirap wong angon jaran | 
Kumpni anambur age | umyang surak gumuruh | dragundêre garudug 

bêdhil | gègère abusêkan | kuwur kawur-kawur | pangeran kasusu mêntas 
| reyab-reyab lan bok ajêng Gêndasari | Kumpni tan wuninga || 


19. pan angawur dènira bêdhili | sipat katon dèn bêdhil kewala | gamêle 
amapagake | pangeran kudanipun | ri saksana sampun anitih | mundhut 
waos tan ana | wurung arsa ngamuk | arsa nyandêrakên kuda | sêliripun 
anjêlih bok Gôndasari | sambat-sambat pangeran || 


20. Luknan Kulman lan kadhèt miyarsi | Walônda magang anarik pêdhang 
| sinogok jôngga iringe | yèn angarsakna laju | kadi botên dipun tututi | 
pijêr akuthêkêran | nganti sêliripun | arsa binoncèngkên kuda | sigra 
kadhèt lan tambur sami mêdhangi | sayah pangeran rêbah || 


21. prapta Tulung rajèng Pakungwati | nêmpuh angamuk kuda sadasa | 
wontên salawe dharate | anunjang ngamuk punggung | 


ss j 


tinadhahan Kapitan Troi | wantu sampun kapapan | ngamuk tan pakantuk 
| prajurite mati papat | Sultan Bantên undure dipun bêdhili | bênggang 
mring kidul desa || 


22. sangkin kathah prajurit kang rakit | wontên sèkêt kang sampun 
samêkta | amor Sultan Bantên age | tambur banderanipun | Sultan Bantên 
ingkang nindhihi | nging maksa katadhahan | kari tatanipun | Walandi 
kadhèt kang magang | ingkang mocok utamangganing prajurit | Pangran 
Adiwijaya || 


23. lajêng bubar kang bala Kumpni | nuju mayor sangking Sêcang prapta | 
mring Tarayêm sabalane | Luknan Kulman kasusu | dèn kêkinthil marang 
kang abdi | Pangran Adiwijaya | lan ki rayi wau | pan Sultan Tubagus 
Buwang | kêdah ngamuk angrêbat datan pakolih | kêdhik sampun 
kapapan || 


24. sapraptane sabrangan Paragi | kang nututi wus wangsul sada |[6] 
Sultan Tubagus Buwange | Kulman lan Troi sampun | lampahira Tarayêm 
prapti | katur satingkahira | duk wau prangipun | lan Pangran Adiwijaya | 
anèng Kaliabo kapupu ing jurit | lawan sêlir kabandhang || 

25. Mayor Pèbêr undhang pra dipati | samya prapta tumênggung sadaya | 
Tumênggung Wiradigdane | myang Surajênggalèku | miwah wau Ki 
Rajaniti | mustaka munggèng talam | wontên ing bêbangku | sami kinèn 
mariksaa | punapinggih antuke Kulman puniki | Pangran Adiwijaya || 


26. rurub sinjang pêthak dèn ungkabi | sarêng jêtung marêbêl kang waspa 
| Tumênggung Wiradigdane | sarwi asênggruk-sênggruk | duk tumingal Ki 
Rajaniti | miwah Malang nagara | Surajênggalèku | pra dipati pan sadaya | 
rawat waspa asêrêt saurirèki | inggih yêktos pangeran || 


27. Mayor Pèbêr sigra mundhut mantri | kintun sêrat marang ing 
Samarang | dragundêr rolas lampahe | lawan mantri pêpitu | kuda sèkêt 
ingkang lumaris | angatêr lampahira | mustakanirèku | praptane nagri 
Samarang | wus tinampan tinulak dutanirèki | mantuk bêkta parentah || 


28. Dyan Sakèbêr carakane manggil | Kapitan Bagrak lan Arungbinang | 
kang abaris ing Pagêlèn | sami prapta ing Kêdhu | duta sangking 
Samarang prapti | lamun ta Luknan Kulman | punika jinunjung | nênggih 
anama kapitan | lawan kadhèt Walandi magang kinardi | kurnèt sami 
sakala || 


29. Kumpninira Kapitan Troi | koprale sami minggah sarean | sarean 
minggah alpèrès | pawarta wus misuwur | Adipati Suryanagari | angaturi 
wuninga | lamun sedanipun | Pangeran Adiwijaya | prang ing Kaliabo 


ss D2 a 


kapupu ing jurit | carakanira prapta || 


30. mring Pangeran Mangkunagarèki | duk miyarsa sigra gya têngara | 
samêkta budhal barise | majêng amor panganjur | ing Tarayêm arsa 
ginitik | nanging kathah kang malang | pangran langkung bêndu | 
kapupune ingkang paman | lir taksaka molah pinidak kang pêthit | dene 
kang pra dipatya || 


31. milanipun sami dèn aturi | ing Tarayêm lagya pakumpulan | Kapitan 
Bagrak Pagêlèn | lan Arungbinangipun | lan akathah bêkta prajurit | 
wadyanira Pangeran | Mangkunagarèku | parentah anglèncèrana | mring 
Tarayêm Suryanagara Dipati | pangiriting gêgaman || 

32. ing Tarayêm sami ngati-ati | mungsuh katingal ewon kudanya | sami 
maliwat lampahe | wau ta kang winuwus | Pangran Arya Purubayèki | 
miyarsa yèn kang raka | ing aprang kasambut | langkung sungkawèng 
wardaya | sêdhih kingkin barise wus mundur malih | marang wetan Paraga 


33. wus arêmbag dènnya karya tulis | Pangran Dipati Mangkunagara | atur 
wuninga badhene | mring kang rama sang prabu | ingkang wontên 
mêncanagari | mantri Suryanagaran | sakawan tinuduh | kunêng malih 
kawuwusa | ingkang lagya angradin môncanagari | sang natèng 
Kabanaran || 


34. sampun tumindak sri narapati | èstu nêdhaki mring Surabaya | mêdal 
ing Jipang badhene | inggih sakidulipun | Pandhantoya kang dèn margani | 
dènira masanggrahan | anèng Pandhanbanyu | margi èwêt môngsa jawah 
| mila rubêt ing lampah rêmbag sayêkti | anèng ing tanah Jipang || 


35. dutanira Pangran Singasari | prapta ngaturkên pranakan Jipang | anak 
putu Mataune | têtiga ingkang sêpuh | Natapura lan Kartasari | katiga 
Jayèngrana | ing sakaturipun | apan sampun tinarima | pinarapat ing 
Jipang ingkang nyêpuhi | Tumênggung Natapura || 


36. wolung èwu ing Jipang nagari | Natapura ingkang dadi tuwa | lungguh 
patang èwu dhewe | kêkalih arinipun | Jayèngrana lan Kartasari | sami 
angalih bêlah | kalih bêlah èwu | sèwu pinundhut sang nata | salamine 
dadya tumênggung amiji | pun Suradimanggala || 


37. duk maksihe anèng Sokawati | pun Tumênggung Suradimanggala | 
sampun dadi punggawane | dene kang pitung èwu | tinanêman punggawa 
katri | sami sakadangira | anaking Mataun | bupati ingkang têtiga | 
pinaringkên dhatêng ingkang rayi malih | Pangeran Singasêkar || 


38. anèng Tuban Pangran Singasari | mila datan asowan kang raka | 
dènnya andina prang rame | lan Tumênggung Sidayu | 


e S 

mungsuh malih Petor Garêsik | ing Lasêm ing Lamongan | kang sampun 
anungkul | wus akathah balanira | miwah sagung pacotan mantri pasisir | 
suwita ing pangeran || 


39. ing nalika wontên Pandhanwarih | nênggih wau kapatèn punggawa | 
Pangran Mangkudipurane | dipati ing Madiun | sri narendra gupuh nêdhaki 
| marang pakuwonira | Pangeran Madiun | kalangkung pangungunira | 
ingantukkên pinêtak Madiun nunggil | ing kaki buyut canggah || 


40. ya ta wau parentah sang aji | marang Dipati Wiranagara | kinèn 
dhingini budhale | sangking ing Pandhanbanyu | ngidul ngetan 
lampahirèki | anjog ing Wirasaba | wong Jipang kang tuduh | mantri 
sakawan wangsula | yèn wus nabrang wus anjog Wirasabèki | budhal 
sawadyanira || 


41. lan Dipati Cêbolang tinuding | dadya pangarsa sawadyanira | mungsuh 
wus cêlak ênggène | prajurit Surèngkewuh | ingkang sami atêngga 
tamping | wontên dhusun ing Tambar | dêdamêle sèwu | nging mantri 
desa kewala | pacak baris Kandhuruan Kabulêngkir | kang baris anèng 
Tambar || 


42. nata budhal sangking Pandhanwarih | Dêmang Sokawati kang sadasa | 
nênggih satus kapalane | winor munggèng ing ngayun | akanthia wong 
Surawèsthi | Dêmang Gogangdhalungan | lan Sokajêngkilung | 
Tambaktanèwung kalawan | Dêmang Mungkung Rajêgwêsi 
Gondhangrawing | tate angrusak jagang || 


43. sangking Pandhantoya mung sawêngi | masanggrahan natèng 
Kabanaran | nuntên budhale enjinge | panganjur wus acampuh | lan 
prajurit ing Surawèsthi | wanci pukul sawêlas | para dêmang muwus | 
marang Dipati Cêbolang | ki dipati prajurit ing Surawèsthi | sampun 
wontên ing ngarsa || 


44. sami sampeyan kèn wontên wingking | campuhing prang suraka 
kewala | Dipati Cêbolang linge | kakang Sokajêngkilung | miwah bapa ing 
Gondhangrawing | kula kang botên tega | bilih wontên mungsuh | adate 
wong Surabaya | para dêmang sadaya sami nauri | sanadyan mangkatêna 


45. ki dipati sampun walanggalih | apan sampun pandamêlan kula | 
Cêbolang asru wuwuse | bêdhile têlung atus | Kandhuruan ing Kabulêngkir 

| angling kang para dêmang | nadyan bêdhil sèwu | sagsana[7] barise 
mapag | Ki Cêbolang balane ngêtêbi wuri | mungsuh wawas-winawas || 


46. para dêmang atêngara bèri | lajêng kukuk sarêng nabêt kuda | nandêr 
pati patêmpuhe | binêdhilan gumrudug | misih nêmpuh ngilês turanggi | 
kagum wong 

Surabaya | bubar kawur-kawur | malêdug kathah kang pêjah | sami 
ngungun Cêbolang prajuritnya ngling | mangkene tangkêpnya prang || 


47. tan angrasa mungsuh manusèki | kaya amungsuh sato kewala | bêrêg 
kidang manjangane | sami suka gumuyu | Kandhuruan ing Kabulêngkir | 
bature kang kacandhak | mati kang pêpitu | barise gêrus agiras | arsa 
ngêsuk para Dêmang Sokawati | nging Dipati Cêbolang || 


48. kèndêla sampun angungsir malih | apan èwêt ing ngajêng punika | 
kawit arupak papane | mung ngriki kang apatut | kang dadosa kanggenan 
baris | pasanggrahan sang nata | amot ing wadyagung | kèndêl ngaturi 
wuninga | wadya Surabaya wus samya angrakit | kang badhe 
pasanggrahan || 


49. wisma dêmang dhusun agêng asri | atusan kali ngubêngi wisma | sami 
joglo gêdhe-gêdhe | sadaya wismanipun | dêmang ngêbyok pagêre bumi | 
kang jaga sêsaosan | pasanggrahan prabu | sarawuhira sang nata | saha 
bala ing Tambar dèn pakuwoni | sagung dadya pangarsa || 


50. atur sirah pêpitu kang kêni | Ki Dipati Cêbolang ngandikan | tinanggap 
ing saature | Cêbolang paran mau | bocah ngarêp dènnya ajurit | 
Cêbolang matur nêmbah | pan sarwi gumuyu | pukulun abdi paduka | 
ngeramakên Jangrana aturirèki | kadya ambêrêg sangsam || 


51. datan môntra mêngsah manusèki | kadya amêngsah sato kewala | tan 
wontên mutawatire | sami suka gumuyu | ingkang wontên ngarsa nrêpati | 
sang nata angandika | wus watêke iku | yèn amungsuh padha Jawa | 
pêngrasane kaya andulu cêcindhil | kaya gitik kaluwak || 


13. Pocung 


75 
Alih Aksara 


Babad Giyanti 
Anonim 


1. sang aprabu alon pangandikanipun | iya kari pira | kutha ing Surabayèki 
| inggih kantun sadalu margi kewala || 


2. wadyanipun pangarsa sadayanipun | kinèn ngêlar-êlar | jajahan ing 
Surawèsthi | kanthi lawan wonge Dipati Cêbolang || 


3. langkung gugup caraka kadya sêsulung | kang maring Samarang | 
nêdha bantu kang prajurit | Mangkubumi dhêsak nagri Surabaya || 


4. ya ta wau langkung sungkawa gupêrnur | cipta katiwasan | yèn 
bêdhaha Surawèsthi | nora wurung pasisir kerut sadaya || 


5. sakèhipun loji-loji sadaya wus | kinèn urunana | bêbantu mring 
Surawèsthi | kantor-kantor kang sami tunggu dagangan || 

6. kêna urun bantu mring Surabayèku | Mandar Bandhan Banjar | 
Sumênêp Sêmbawa prapti | sami tugur ing nagari Surabaya || 


7. kumpulipun Kumpnine putih sèwu | Bali Bugisira | kalih èwu bêcik-bêcik 
| Madurane kang tugur langkung salêksa || 


8. kriganipun wong Sumênêp tigang èwu | dêlèr wus putusan | mrasanak 
mring rajèng Bali | pan atumbas prajurit di tigang lêksa || 


9. panêdhane amung antuk kalih èwu | ingkang pêpilihan | tugur ing 
Surabayèki | Panêmbahan Cakraningrat kang kinarya || 


10. tindhihipun senapati ing prang pupuh | langkung pinasrahan | 
parentaha bali-bali | Cakraningrat ing tyas angguguk kewala || 


11. badhenipun wus rêmbag lan pra tumênggung | nênggih Surabaya | 
ingkang jaga ambeyani | angangsahna ing layange kamôndaka || 

12. wantu-wantu idêlèr dènnya kêkintun | marang panêmbahan | linopa 
pangrasanèki | nanging guguk lair batin panêmbahan || 


13. wus arêmbug lan Tumênggung Surèngkewuh | ing sakarsanira | 
panêmbahan tan gumingsir | anaosi prabeyane kamêndaka || 


14. reyalipun kewala kang patang èwu | cindhe satus kêmbar | ingkang 
warni sinjang kêling | lan sangkêlat sadaya pan tigang jodhang || 


15. waosipun talêmpak landheyan wêrgu | sadaya nêmbêlas | balongsong 
mas sopalnèki | anyatail êmas sami tuwa-tuwa || 


16. malihipun talêmpak landhoyanipun[8] | pèlèt kang timaha | wêwolu 
êmas kang manjing | nigang reyal mas rêgi bèh ro sadaya || 


17. pistulipun ingkang sêdhêng patang puluh | alus patang pasang | 
sinarasaha rêspati | pangidon mas lan kacu lopak-lopak mas || 


18. kudanipun sakêmbaran kore dhawuk | kathah cinatura | atur-atur 
pakêkirim | kang sinarêng lawan surat kamôndaka || 


19. dutanipun kêkalih wong Surèngkêwuh | Madura satunggal | andêl pun 
kuda prang langit | sigra mangkat mring Tambar katri caraka || 


20. munggèng ngayun bêras kêbo lawan lêmbu | kabiri lan menda | 
pêpanganane tan kari | saisine Madura lan Surabaya || 


21. praptanipun mas rôngga ingkang jinujug | caraka turira | kula dutane 
kang rayi | Cakraningrat lan caraka Surapringga || 


22. ya ta gupuh duta ingirit lumêbu | gêgawane aglar | akathah awarni- 
warni | angêbêki jawi regol [rego...] 

[...]] pasanggrahan || 

23. Canthèl atur mas rêngga ngandika mangsuk | prapta ngarsa nata | 
rêngga matur awotsari | dutanipun rayi dalêm ing Madura || 


24. kanthènipun kalih duta Surèngkewuh | carakèng Madura | nama pun 
Kuda Pranglangit | Surapringga pun Ngabèi Suradirja || 


25. malihipun pun Dêmang Sirnabayèku | sang nata ngandika | iya 
timbalana aglis | rêngga mêdal lêbête ngirit caraka || 


26. praptanipun ing ngarsanira sang prabu | carakèng Madura | sigra pun 
Kuda Pranglangit | sèlèh dhuwung mangsah ngaras padèng nata || 


27. sru gumuyu sang nata têtanya asru | sira salamêtan | wong iki kaping 
pat iki | Si Pranglangit bae sok ingkang dinuta || 


28. unduripun tan sinung doh lungguhipun | ngaturakên surat | tinampan 
angandikaris | hèh Pranglangit iki apa nganggo gêmak || 


29. nêmbah matur Pranglangit sarwi gumuyu | pukulun narendra | 
môngsa sandea gih pasthi | panuwune pêksi ing jêng padukendra || 


30. suratipun binuka sinukmèng kalbu | tur sêmbah kawula | katura ing 
padukaji | rayi dalêm pun Adipati Madura || 


31. kula nuhun ing karsa tuwan pukulun | têdhak wontên Tambar | arsa 
dhêsêg Surawèsthi | lah ta inggih pakantukipun punapa || 


32. pan pukulun kawêca prajurit punjul | tilara ukara | ing krama anglêbur 
niti | sakalangkung inggih pangowêl kawula || 


33. inggih lamun paduka prang tambung laku | apan jêng paduka | karsa 
ngradin tanah Jawi | atêtulung dhatêng ing manusa Jawa || 


34. arsa gêpuk suku nagri Surèngkewuh | wadhuk ing Samarang | sirah 
nagari Batawi | langkung nistha prang kawit pêthit ginêcak || 

35. sakalangkung kanisthan dalêm pukulun | lamun makatêna | paduka 
kalok ing bumi | yèn prajurit sudibya utamèng laga || 


36. lêrêsipun anggitika sirah wadhuk | Batawi Samarang | apan wong Jawa 
puniki | pra dipati taksih samya ngingu sadat || 


37. pasthinipun sadaya angayun-ayun | têrus kabatinan | mujèkakên 
padukaji | tinulusna dening Hyang Jalawangaja || 


38. wuwuhipun ing kaprajuritanipun | mugi ta sagêda | têtulung sêdhih ing 
dasih | prihatine wadya pasisir sadaya || 


39. lah pukulun punika pamujinipun | kang abdi sadaya | gêdhe cilik wong 
pasisir | wong mêngkono munduran arsa ginêcak || 


40. sampun tungkul batin cipta kang satuhu | 

pamujining wadya | wajib paduka lawani | yèn tulusa ambêg umbul-umbul 
Kuran || 


41. tiwas rêmpu kalongan kelangan tuhu | lair batin tuna | buwang 
pamujining dasih | sapasisir padha lan wali wolulas || 


42. yèn pukulun anêtêpi kang satuhu | ambêdhah Sêmarang | bêdhah 
bêcik ora bêcik | sok si sampun pêdhot ing niyat kewala || 


43. sang aprabu duk miyarsa aturipun | kang rayi Madura | kang kawrat 
sajroning tulis | langkung lêrês kautaman kaluhuran || 


44. sêratipun kang munggèng wêkasanipun | nuwun kintun gêmak | lan 
angaturakên bêkti | prasêtyane pun Tumênggung Surabaya || 

45. kalihipun punika kang atur-atur | kados botên kirang | sangking 
salêksa pêngaji | kadyaparan yèn tuwan nutugna karsa || 


46. abdi sampun mêdal katêmênanipun | lamun rinusaka | ing tingkah 
ngudubilahi | botên arus pinanggih ing kadis kiyas || 


47. sampun lêsu niyat ilang sêrêngipun | lingsêm binanjurna | mèh dudu 
darahing aji | wong anêrak maring ujar kabêcikan || 


48. mung sadalu duta sinungan sul-angsul | pinangadêg samya | miwah 
krisami[9] pinaring | enjang pamit mantuk duta Surapringga || 


49. pêndhakipun enjing nimbali wadyagung | Dipati Cêbolang | lan sagung 
kang pra dipati | ing bang wetan dinangu sudaning udan || 


50. ing puniku rina wêngi jawah agung | nuju wulanira | Mulud Êje punang 
warsi | aturipun pun Adipati Cêbolang || 


51. inggih nuhun tangèh kantun kawan tèngsu | kados wulan Arwah | 
punika ngarang-arangi | yèn punika èstu tan kenging pinêrak || 


52. sang aprabu alon pangandikanipun | yèn mêngkono apa | iya enak 
dèn unduri | mêngkenea karya musakating bala || 


53. pakalinthuh akèh têmên kuda lampus | Dipati Cêbolang | tuwan 
ngarsakna ngèndêli | kang priyogi ing Madiun Pranaraga || 


54. liyanipun nagari botên kacakup | lah iya Cêbolang | mung roro iku 
kasaid | kanggonana sangking gunging wadyaningwang || 


55. rêmbagipun sampun dadi unduripun | dhatêng Pranaraga | nèng 
Tambar wus kalih sasi | dèrèng wontên mêndhane andina jawah || 


56. milanipun punggawa sami turipun | ngaturi mundura | dhatêng 


Pranaraga malih | nanging sami undhang sayaga kewala || 

57. pan kasaru wontên sêmpalan sinêndhu | punggawa satunggal | 
amanggih sêrik ing galih | ngandêlakên wong lawas bangêt sipipnya || [10] 

58. Ki Tumênggung Jipang nênggih namanipun | Suradimanggala | 
salamine murang-muring | lêlungguhe têka kèh kang lagi têka || 


59. namanipun Tumênggung Natapurèku | sakadange ika | ingkang dadi 
mungsuh mami | mêngko têluk têka antuk sawah kathah || 


60. jamakipun kang akèha sawah ingsun | dadya aputusan | mring ratu 
bibu[11] narpati | nuwun tulung umatur ing putra nata || 


61. sabinipun Natapura kawan èwu | sèwu kang dèn longa | wuwuhna 
lungguhirèki | rongèwu Tumênggung Suradimanggala || 


62. ya ta wau nênggih kanjêng ratu ibu | kacangkol tyasira | dene ingkang 
abdi lami | padha-padha punggawa milu bêbakal || 


63. Ki Tumênggung Suradimênggala iku | abagus agagah | tur prawira ing 
ajurit | dadya dhangan ratu ibu karya surat || 


64. suratipun kang katur ing putra prabu | nuwunakên lênggah | wuwuh 
alênglênggahnèki | rongèwu Tumênggung Suradimênggala || 


65. suratipun lumaksanèng kangjêng ratu | sapraptane Tambar | surat 
katur ing nrêpati | sangking ibu wus tinampan tinupiksa || 


66. têmbungipun kang ibu ngaturi pemut | abdine kang lawas | punggawa 
tanapi mantri | sampun kongsi inggih nandhang kasusahan || 


67. pun Tumênggung Suradimênggalanipun | bênêr panyuwunnya | 
awuwuha sèwu malih | dèn longêna lêlungguhe Natapura || 


68. prandenipun inggih kantun tigang èwu | gih pun Natapura | sang nata 
dèn èngêt ugi | inggih pun Tumênggung Suradimênggala || 

69. pan tumênggung tumut cablèk-cablèk lêmut | yèn darbe panêdha | 
sapatute dèn turuti | sampun kongsi ing tyas manggih kasusahan || 


70. sawusira maos srat sang nata jêtung | nimbali mas rêngga | lawan Kaji 
Têpsirodin | katigane Kyai Ngabèi Duljalal || 


71. katiga wus prapta ngarsanira prabu | Mas Rêngga Duljalal | sêrat 
winaos tumuli | wusnya têlas mas rêngga anênggak waspa || 


72. Ciptanipun tiwase sariranipun | pisahe kalawan | Jadirja Suryanagari | 
sabarang prakara nora bisa ngangkat || 


73. suratipun lajêng sinungakên wau | Ngabèi Duljalal | lawan Kaji 
Têpsirodin | wus winaos sang nata asru ngandika || 


74. lah ta iku pikire wong apa iku | nora rêrêmbugan | rêngga kalawan 
sirèki | apadene têtarèna mring wong tuwa || 


75. bênêripun sun mêdhakkên wong tuwèku | ya Si Ngabduljalal | iku 
lungsuran bupati | Ki Tumênggung Wirasastra nagri Dêmak || 


76. yêkti patut dèn saba jaluk pitutur | bêrkate wong tuwa | kacèk 
wiwekane 

pasthi | wêruh maring alang ujuring prakara || 


77. kang kadyèku anjaluk wuwuhe lungguh | nagari ing Jipang | tanpa 
mata tanpa kuping | apa uwis iya rata tanah Jawa || 


78. dene besuk yèn wis bêdhah Surèngkewuh | iya ana uga | duwe 
panjaluk ngarani | ing samêngko sayêktine kudu beka || 

79. apan iku dudu wit ing karsaningsun | adhi Singasêkar | panuwune 
marang mami | aprakara iya nagara ing Jipang || 


80. nyaosakên paranakane Mataun | ginawe dangdanan | iku karêpe si 
adhi | ujêr bênêr dadi sun turut kewala || 


81. dene besuk yèn tiwasa karyanipun | abêring ayuda | yêkti sun 
pundhut pribadi | sun salini êndi kang bêcik karyanya || 


82. pasthi kono tibaning panjunjung ingsun | ing mêngko kayapa | lagi 
arungan ing kardi | apan uwis wong sèwu miji maringwang || 


83. iku ingsun iya uwis nama nguthuh | pan nagari Jipang | sun srahakên 
mring si adhi | lagi ingsun macak manggalaning aprang || 


84. sun paringi pawitan ing Jipang iku | sun long sèwu iya | lêlungguh 
sangunirèki | sun paringkên lungguh Suradimênggala || 


85. lamun iku kurang upacaranipun | kaprabon punggawa | kurange 
busananèki | nênuwuna mring ibu iya prayoga || 


86. jaluk lungguh ing nagara Jipang iku | ibu tan duwea | ingkang duwe iya 
mami | lagi ewuh samêngko iya ing Jipang || 


87. kang sun tuduh kasenapatèn prang pupuh | dhimas Singasekar | Si 
Jipang dadi wêwinih | pawitane mêmangun asmarèng laga || 


14. Asmaradana 


1. sang nata ngandika malih | marang Ngabèi Duljalal | hèh Duljalal paran 
kuwe | paukumane bêbeka | ngrêruwêt ing prakara | ingkang kaya si 
tumênggung | iya Suradimanggala || 


2. Ki Ngabduljalal wotsari | pukulun sumanggèng karsa | yèn katrapa ing 
lêpate | sawêg sapisan punika | kenging ugi ngantosan | dapur pênêd pun 
tumênggung | inggih Suradimanggala || 

3. yèn kapuntêna utami | iya padha tuturana | dènnya abangêt lupute | 
aja mindhoni prakara | kang nora kabênêran | sang nata nimbali jagul | ing 
pawon kalih wus prapta || 


4. nanging babêkêl tinampik | sang nata andikanira | kabêcikên bêkêl 
kuwe | misih wutuh kêkêrisan | misih wutuh bêbêtnya | golèka sikêp kang 
punuk | kang bêbêt bagor momohan || 


5. kang sabuk dêbog sasuwir | tan adangu nulya prapta | sikêp bêbêt 
bagor amoh | sami sungsun punukira | kinèn ikêt siladan | 

sang nata ngandika asru | padha mêtua paseban || 


6. lan sira undhangana glis | kang pra dipati kang seba | Si 
Suradimênggalane | timbalana mring paseban | katri sarêng wêdalnya | 
undhangan kang pra tumênggung | sadaya wus sami prapta || 


7. ya ta wau sri bupati | amuruk sikêp punika | ingkang kinèn dhawuhake | 
marang Suradimênggala | dangu pamulangira | kinèn bêkta aritipun | 
gêgaman kang sinangkêlang || 


8. sigra sikêp kalih mijil | kang pra dipati wus aglar | ngadêg sarwi 
atêtakèn | pundi Suradimanggala | tumênggung sèwu Jipang | sigra 
wontên mantri tuduh | gih puniku ngarêp dika || 


9. sigra sarêng malangkêrik | anjêlèh dènira ngucap | dubilah bagus 
rupane | patut dadia santana | sêdhêng yèn kumlungkunga | baya baik 
pêrangipun | hèh Si Suradimênggala || 


10. timbalane sri bupati | sira jaluk wuwuh sawah | iya bumi Jipang manèh 
| alah si sèwu kewala | iya bumi ing Jipang | alapên kang wôlung èwu | aja 
tanggung babar pisan || 


11. nuli mangkata pribadi | angambil nagara Jipang | nanging iku kang 
aduwe | ingkang rayi sri narendra | Pangeran Prabu Jaka | pinaringkên ing 
sang prabu | kang rayi sarta pinacak || 

12. kasenapatèning jurit | ngrêbat pasisir bang wetan | samêngko Tuban 
ênggone | Pangran Arya Prabu Jaka | tundhungên gêntènana | têkanta 
jêjulukipun | pètên anggonên wasiyat || 


13. Suradimênggala nangis | bupati môncanagara | prasamya gumujêng 
kabèh | para Dipati Mataram | tumut jêtung sadaya | dadya ngungkrêt 
gujêngipun | bupati môncanagara || 


14. nanging maksih ting cakikik | mulat wau solahira | sikêp ingkang 
dhawuhake | solahe ladak kumêthak | ikêtipun siladan | anggung nyikud 
aridipun[12] | dhawuhe anyêntak-nyêntak || 


15. paranta aturirèki | hèh Si Suradimanggala | pijêr mrêbês mili bae | ya 
maune kaya ngapa | dene ta kaluputan | jamak nalaring tumênggung | 
pasthiga ambèn pêngpêngan || 


16. nganggo nalar mata kuping | ngrungokêna dêdêlênga | wêruh ing 
môngsakalane | apa sun gêntèni sira | nanging gawe dêlajad | sikêp dadia 
tumênggung | pasthi rêngkaning nagara || 


17. hèh Suradimanggèlèki | yèn tumênggung kaya sira | abêcik sikêp 
atine | ilok wêruh ing ukara | hèh Suradimanggala | pan sira iku 
tumênggung | mamak nora [no...] 

[...ra] wruh ngukara || 


18. iya patut dèn jêjuwing | tumênggung kang kaya sira | dene wus sèwu 
lungguhe | pilihan nagara Jipang | tur kang ngêlèh kewala | kurange 
prabot tumênggung | pan misih sangking sang nata || 


19. durung tinungge sirèki | tinuduh bêdhah nagara | byung-êbyung 
tumênggung akèh | iya durung papak sira | kaya katri punggawa | Radèn 
Suryanagarèku | mas rôngga lan Jayadirja || 

20. katri bupati ngêntasi | kang tate bêdhah nagara | ya katêlu parandene 
| nora mamak kaya sira | wus têlas kang timbalan | sikêp mangkat sarwi 
ngêntut | ngêdên mak brut sarwi kesah || 


21. gumêr kang para dipati | gujênge ambata rêbah | nging mêncanagara 
bae | kang pra Dipati Mataram | sami jêtung kewala | sikêp praptèng 
ngarsa prabu | umatur sasolahira || 


22. mangkana ing lami-lami | wau Suradimanggala | tulus kalantur pikire | 
dènnya sangêt kawirangan | wus parêng takdiring Hyang | owahe 
apuranipun | Sri Bupati Kabanaran || 


23. sigra dènira anuding | utusan amawi surat | mring Surabaya badhene | 
nora wruh yèn Surabaya | wus nungkul kabatinan | dutane jujug Mataun | 
kang tugur ring Surabaya || 


24. yèn tinampana anuli | minggat marang Surabaya | anggawa 
saprajurite | kalih bêlah kêkapalan | kalih atus kang dharat | nanging 
Tumênggung Mataun | tan purun angaturêna || 


25. nênggih marang senapati | Panêmbahan Cakraningrat | inganggêp 
dêdora bae | jinaganan amragalba | kayapa yèn têmêna | Suradimanggala 
iku | ing nguni panèkêt desa || 


26. Suradiwôngsa namèki | mangkya kinarya punggawa | lêlungguh sèwu 
sawah loh | pêpilihan nagri Jipang | wijil panèkêt desa | ing mangke nama 
Tumênggung | Suradimanggala Jipang || 


27. mila tan kandêl sayêkti | wau ulihe kang duta | dalu nasak wana gêdhe 
| nuju wana jinaganan | mring wonge Ki Dipatya | Cêbolang kang baris 
ngayun | panganjur manggalaning prang || 


28. kawênangan dèn cêkêli | wonge Suradimanggala | katiga lampah 
pandunge | wus kacêkêl dhinedhelan | layange wus kacandhak | ing 
enjingira wus katur | marang Dipati Cêbolang || 


29. sigra dènira lumaris | marang pakuwon mas rôngga | ngaturkên 
mratelakake | yèn wadyanira pangarsa | antuk srat lan bêbandan | mas 
rôngga miyarsa ngungun | sami sinimpên kewala || 

30. rêmbag lawan Ki Dipati | Cêbolang lawan mas rêngga | sami nasabi 
lupute | nanging Suradimanggala | kêju tan purun seba | korèngên 
pawadanipun | tan [ta...] 


san GD san 


[...n] kêmit datan aseba || 


31. dinangu sakitirèki | gandhèk Radèn Darmasuta | korèngên mung 
sakadhêle | nora patut yèn dadia | mudhokakên wong seba | sang nata 
kalangkung bêndu | bedane wong anèng praja || 


32. pabarisan akèh pikir | ya Si Suradimanggala | têka mêngkono budine | 
kaya ta wong wus aguna | mudhokakên paseban | dukane kalantur-lantur 
| rêmbêse pratingkahira || 


33. lamun carakanirèki | nênggih Suradimanggala | kang sangking 
Surabayane | lampah dalu kawênangan | marang bala pangarsa | cinêkêl 
mring wadyanipun | sira Dipati Cêbolang || 


34. dadya samya mrih nasabi | mas rôngga lawan Cêbolang | sampun 
pinundhut surate | katupiksa ing narendra | langkung bramatyanira | supe 
lamun wau-wau | wus dhawuh kang pangandika || 


35. tan kêna mêtokkên gêtih | bupatine kawan wêlas | kang milu bêbakal 
kabèh | mêningi kalapa gêbang | miwah pama jakawal | ing punika 
gênging bêndu | kalingan sampun dilalah || 


36. cinêpêng wus dèn lunasi | wau Suradimanggala | sami angungun 
kancane | wiwit prihatin sadaya | tan ana kang wania | umatur 
pratelanipun | yèn bupati kawan wêlas || 


37. dhawuh pait ingkang gêtih | Mas Rôngga Wirasantika | kadhèwèkkên 
jrih kimawon | mangkana kang tuwa-tuwa | iki lamun anaa | Radèn 
Suryanagarèku | nora mangkene karsanya || 

38. lamun punggawa wus dadi | dangdanan barang rinêmbag | pikir kang 
padha rujuke | aja ta pinisah-pisah | lamun iku pisaha | buwang 
dangdanan satuhu | yêkti ngêngêmbangi tiwas || 


39. natèng Kabanaran nguni | anglurugi mungsuh kathah | nanging katri 
punggawane | Dipati Suryanagara | Rêngga Wirasantika | Tumênggung 
Jayadirjèku | katri punggawa dangdanan || 


40. sabarang ingkang pinikir | sang nata anut kewala | yèn sampun 
rêmpêg pikire | Dipati Suryanagara | Tumênggung Jayadirja | mas rêngga 
katiganipun | dadi barang tinindakan || 


41. pisahe punggawa katri | kari sawiji mas rêngga | tuna barang sapikire | 
mung ajrih kalong kanthinya | dadya niring prawira | yèn darbea karsa 
dudu | tan wontên purun malanga || 


42. anane punggawa katri | ingkang sami purun malang | milaris barang 
karsane | punika kêkês sadaya | mila sangkin andadra | anggung karsa 
tanpa urus | tan mawi catur pariksa || 


43. lagi ature wong siji | sanadyan roro têlua | kaparêng padha sêngite | 
gêmbul ngangsahkên wadulan | têka banjur ginêga | akirang polatanipun | 
kalamun panggawe ala || 


44. kudu gêmêt kudu titi | 

yèn ana atur wadulan | nora sah wong nênêm bae | wong pitu wolu 
sadasa | sanadyan mangkonoa | binobot wêwatêkipun | aja age gugu ujar 


45. wajib mariksa pribadi | amrih sah tibèng kukumah | kalamun ora 
mêngkono | kaya Suradimanggala | nadyan sinasabana | mring kancane 
pra tumênggung | prandene nêmahi lunas || 

46. mangkana sri narapati | mèh bêdhah lêlakon giwar | sangking tipis 
têtalingne | para nyai juru wedang | Bok Suthup namanira | bojon pinilih 
rumuhun | nanging lakinira minggat || 


47. tiyang sangking Surawèsthi | Pulangrêsmi namanira | mulih mring 
Surabayane | mangkya suwitèng Cêbolang | pan bêndarane lama | kinarya 
lêlurahipun | prajurit ing Surabaya || 


48. ing mangke Sang Adipati | Cêbolang sowan sang nata | Pulangrêsmi 
maksih dhèrèk | dadya Bok Suthup punika | asring manggihi marang | 
Pulangrêsmi lakènipun | mring pondhokan Surabaya || 


49. kawênangan dèn lunasi | sangsaya kêkês sadaya | wau sang nata 
budhale | sangking dènnya baris Tambar | Rabingulakir wulan | aparêng 
kala sinambut | kadhaton ing Surakarta || 


50. lêlarèn pinagêr siti | nênggih pagêr buminira | têpung lan loji kang 
bètèng | ing Rabingulakir wulan | taun Je duk sêmana | anunggil 
sêngkalanipun | saptèsthi angrasa tunggal ||[13] 


51. ing Dhukut wuku marêngi | wau natèng Kabanaran | ing marga tan 
winiraos | mundur praptèng Pranaraga | enggar kang wadyabala | rawuh 
pêndhak enjingipun | miyos siniwèng ing bala || 


52. mêmacak para dipati | Madiun ingkang kinarya | nênggih anake kang 
anom | Pangeran Mangkudipura | Radèn Purwanagara | linajêng 
jêjulukipun | Pangeran Purwanagara || 


53. ing Jipang sèwu kinardi | kadang Suradimanggala | anggantyani 
lêlakone | nama Suradimanggala | wontên caraka prapta | srat sangking 
kang putra katur | Dipati Mangkunagara || 


54. bêbukane tur udani | kalamun wau kang paman | Pangran Adiwijayane 
| seda kasambut ngayuda | mungsuh Kapitan Kulman | nèng Kaliabo 
prangipun | sawêg mondhok tinututan || 


55. nunggil rajèng Pakungwati | duk sami cucul turôngga | mêngsah 
punika praptane | pun paman Adiwijaya | inggih sawêg asiram | mungsuh 
prapta lajêng nubruk | mila tan kongsi kiwula || 

56. sang prabu ing Pakungwati | ngamuk têtulung ing yuda | dèrèng 
pêpak prajurite | mila pamuke 

katulak | rencange kathah pêjah | lan malihipun pukulun | kawula atur 
wuninga || 


57. inggih dhatêng padukaji | pun Tumênggung Wiranata | lan pun 
Ranadiningrate | kesah wus tilar ing Sala | bêkti malih paduka | ingkang 
dados kesahipun | sangking paman Buminata || 


58. bojone dipun rusuhi | mila botên angsal manah | samangke sangêt 
tobate | dhumatêng paduka nata | miwah dhatêng kawula | kula 
sumôngga pukulun | ing karsa tuwan sri nata || 


15. Sinom 


1. wau kalane miyarsa | sang nata raosing tulis | surat kang sangking 
Pangeran | Dipati Mangkunagari | nimbali pra dipati | para mantri 
praptèng ngayun | munggèng ngarsa narendra | wong Suranata pinilih | 
sru ngandika pan sarya anênggak waspa || 


2. anak putu wruhanira | marma padha sun timbali | kakang mas 
Adiwijaya | seda kasambut ing jurit | nèng Kalihabo[14] goning | lan Si 
Kulman mungsuhipun | duk lagi pamondhokan | kuda lagya dèn uculi | 
kang ngênginthil mungsuhe kasêlak prapta || 


3. nora kongsi antuk bela | si adhi ing Pakungwati | angamuk-amuk 
katulak | prajurite kèh ngêmasi | malah ta dèn kêkinthil | mungsuhe 
saunduripun | sarwi marêbêl waspa | kang wadya duk amiyarsi | 
gumarênggêng pangungune wadya kathah || 


4. pating salênggruk kang wadya | akathah ingkang anangis | sang nata 
malih ngandika | sajatine ingsun iki | pan iya nora pati | gagêtun ing 
sedanipun | dene abêring aprang | sok pisaha tanpa kardi | lan patine Si 
Tumênggung Jayadirja || 

5. gêgêtun Si Jayadirja | sedane kakang mas iki | yèn prakara ing ayuda | 
ilang bauningsun kering | patine Jadirjèki | nanging sun rasa ing kalbu | 
tan duwe kadang tuwa | kang kari ing tanah Jawi | pan ing kono tyas 
ingsun kadya winêjak || 


6. tinunggu ing kadang tuwa | aja kudu milu jurit | kacèk antêpa tyas 
ingwang | upamane cundhamani | ya ta kang wadya malih | angot kang 
pating salênggruk | kondur wau sang nata | cinarita madya sasi | datan 
antuk dhahar nendra madyadipa || 


7. yèn dalu akêkayalan | awiyar ing Pranaragi | kêbon wanan sang dipatya 
| sang nata angingkis latri | anggung dènnya lunganis | tanpa rowang 
lamun dalu | anjajah pakêbonan | uyang sariranirèki | datan kêna 
narendra siniwèng wadya || 


8. akarya tarub balarak | munggèng soring nagasari | pèrèng ngarsa 
[ngar...] 


ming AAN 


[...sa] yèn kondura | ri wusnya samadya sasi | wit lêjar tyasiraji | kondurira 
sang aprabu | lajêng dènnya parentah | ngundhangkên santri angaji | 
sabên dalu utusan binoja-boja || 


9. enjing sang nata sineba | mijil ing pasowan jawi | aglar satriya 
punggawa | pramônca prawira mantri | miwah sagung prajurit | mantri 
prameya piyanjur | sang nata angandika | marang sagung pra dipati | hèh 
sakèhe Dipati Pajang Mataram || 


10. padha sun lilani sira | mulih mring Pajang Matawis | nanging aja 
bêbarêngan | êlêta sapuluh wêngi | wong Pajang kang dhingini | wong 
Mataram kari pungkur | yèn besuk arang udan | dèn padha enggala bali | 
angsah ingsun ambêdhah ing Surabaya || 


11. dene kang tunggu maringwang | amunga kang pra dipati | 
môncanagara kewala | mung putra santana kari | sandika pra dipati | 
malih ngandika sang prabu | Tumênggung Sindusastra | sira akaryaa tulis 
| angsul-angsul marang Si Mangkunagara || 

12. lan malih kang saprakara | sedane kakang mas iki | uwis padha 
amupusa | iya wus takdiring Widhi | ajana kang prihatin | mring ajal 
wêwatêsipun | anungkulakên iya | ing pakarya mangun jurit | kapindhone 
pan iya parentah ingwang || 


13. Si Tumênggung Wiranata | iya dèn ulihna malih | lungguh bupati 
pangarsa | aja owah kaya dhingin | iya amung sawiji | Ranadiningrat sun 
pundhut | praptaa Pranaraga | surat dadya sinungkên glis | mring dutane 
Pangeran Mangkunagara || 


14. caraka pamit umêsat | kunêng gantya kang winarni | dêlèr gêlak 
dutanira | mring Pangran Mangkunagari | kathah dènnya kêkirim | amrih 
sangêt pisahipun | pangeran lan kang rama | duta dêlèr wanti-wanti | ing 
sêmune kadi ta anganggo japa || 


15. kadya sela saupama | Pangran Mangkunagarèki | anggung pinocok ing 
waja | lami-lami têmah gigrig | budhal sangking Matawis | Têgalbayêm 
ngetanipun | kèndêl ing Pajagalan | alami sawêg anganti | pra dipati kang 
taksih ajêng-ajêngan || 


16. agunêm nèng Pajagalan | Pangran Mangkunagarèki | kasaru dutane 
prapta | ingkang sangking Pranaragi | sêrat katur ing gusti | ingkang 
sangking rama prabu | tinampan tinupiksa | wusnya tarimanirèki | dènnya 
atur wuninga sedaning raka || 


17. kaping kalih pêparentah | Tumênggung Wiranatèki | muliha karyane 
lawas | dadi bupati pangarsi | amung punggawa siji | Ranadiningrat 
pinundhut | praptaa Pranaraga | pangeran aniti-niti | 

pandangune solah tingkahe kang rama || 


18. yèn wus prapta Pranaraga | badhene kang pra dipati | sami kalilan 
mantuka | Bupati Pajang Matawis | sawingking kula gusti | pra dipati 
budhalipun | inggih benjing katiga | ingandikan wangsul malih | nutugakên 
karsa gêcak Surabaya || 

19. ing Madiun pêjahira | Pangran Mangkudipurèki | mangke Rahadèn 
Sumbarja | sampun pinacak bupati | nanging namane maksih | Pangran 
Purwanagarèku | pangeran angandika | têka mêngkono kiyai | sabênêre 
iya anak kang atuwa || 


20. Si Tumênggung Sumadirja | iya ing Magêtan iki | dene kang anom 
dadia | iya Magêtan prayogi | anulya dèn timbali | Tumênggung 
Sumadirjèku | lawan Ranadipura | Kudanawarsa wus prapti | pangulune Ki 
Iman wus tinimbalan || 


21. sadaya wus samya prapta | lawan wadya mantri miji | pangeran alon 
ngandika | hèh Sumadirja sirèki | tanpa gawe ing mangkin | gonira milu 
maringsun | ramanira kang pêjah | Madiun wus dèn tanduri | kang pinacak 
arinira Si Sumbarja || 


22. dene ta ing lakunira | iya karsane kiyai | ginawakakên maringwang | 
tinuduh umangun jurit | mêngko bapakne mati | têka kang anom tinandur 
| anyilikakên manah | kiyai ngowah-owahi | iya kaya lunase Tumênggung 
Jipang || 


23. sadosane tinimbanga | pan durung sumurup yêkti | ya Si 
Suradimanggala | têka tan ana katolih | bature mangan kunci | mangan lo 
anèng wanagung | liwat milu kangelan | lara pati dèn labuhi | Si 


Tumênggung Suradimanggala Jipang || 


24. iya ing mêngko sok wonga | gêlêm milu ing kiyai | ujêr wus sugih 
jajahan | nguni bêbakale yêkti | dèn bêbujung Kumpni | têlusupan jurang 
gunung | ing pirang-pirang wulan | mung mangan dhangkèling kunci | 
nora ginggang ya Si Suradimanggala || 


25. bêsona-bêsono iya | sangking tan ngrasa sayêkti | kalamun dadia 
cacat | têka nora dèn maklumi | wus jamake wong cilik | akêdhik 
dêduganipun | Ki Iman matur nêmbah | lamun mangkotên ramaji | botên 
esak kang kocap ing kadis kiyas || 


26. lamun panjênêngan nata | inggih angowah-owahi | lamat suda kang 
darajat | pangeran mèsêm ing batin | pangran ngandika malih | 
Ranadiningrat sirèku | pinundhut ing jêng nata | ngandikan [ngandika...] 

[...n] mring Pranaragi | nêmbah matur Tumênggung Ranadingrat || 


27. pukulun ajrih kawula | manawi dipun pêjahi | pangeran gumujêng 
latah | lah Kudanawarsa iki | wong siji kang nêmahi | kang akèh gêmpal 
tyasipun | jêr Suradimanggala | tunggale padha prajangji | lara lapa sisip 
kêdhik pinêjahan || 


28. wonge kabèh kêkês padha | pêpintone kang sawiji | iya 
Suradimanggala | pan iku kancane lami | sapa kang manastèni | ngugung 
wong pakbêlas[15] iku | pugawa[16] lara-lapa | mêngko kabèh pasthi elik | 
sapatine ya Si Suradimanggala || 


29. têtela kaca bênggala | mangkana tinundhung sami | payo padha 
makuwona | bubar sagung pra bupati | miwah pra mantri miji | mangkana 
ing dalunipun | miji papat ngandikan | lawan pangulunirèki | kanêmira 
Tumênggung Kudanawarsa || 


30. sami munggèng ngarsanira | pangeran miyoskên pikir | dènira arsa 
mangkêlang | Kudanawarsa turnèki | dhuh anggèr kadipundi | sawêg 
inggih bekanipun | gusti rama paduka | adarbe karsa pribadi | inggih dene 
dèrèng radin tanah Jawa || 


31. nanging ta sadasa-dasa | inggih pinupus ing batin | awon kocapa ing 
liyan | binêtahakên utami | pangeran ngandikaris | yèn aja bêtaha ingsun | 
dhingin mula wus êcrah | jêr kabangêtên kiyai | tômpa matêng mêntah- 
mêntah dikalêthak || 


32. Tumênggung Kudanawarsa | aturira ngasih-asih | gusti paran 
kinarsakna | pikir kang botên prayogi | saru ing tanah Jawi | pan paduka 
putra sêpuh | tur paman mara tuwa | inggih ing don kadipundi | angandika 
Pangeran Mangkunagara || 


33. lah iya Kudanawarsa | yèn ingsun maksiha nunggil | mati ngênês baya 
ingwang | nora bisa anglakoni | pangulune nambungi | tur sêmbah alon 
umatur | dhuh gusti makatêna | pundi kang botên kadugi | sakarsane 
inggih rama jêngandika || 

34. inggih ngaturana surat | ing rama tuwan sang aji | tuwan darbea 
panêdha | yèn botên dipun sagahi | punika sêdhêng purik | pangeran 
ngandikanipun | yèn ingsun mangkonoa | pasthi nuli dèn timbali | 
karsaningsun aja kongsi tinimbalan || 


35. yèn ingsun tinimbalana | yèn ora lumaku wêdi | witning ingsun 
lumakua | kapriye polahku benjing | ingsun katêmu wêdi | lagi mêngkono 
tyas ingsun | buh apa kang amawa | wêdiku kapati-pati | lumuh têmên 
ingsun iki katêmua || 


36. bênêr anaa kang ngucap | kudu karusakan [karusaka...] 

[...n] mami | puluh-puluh ingsun têmah | dadi mati dadi urip | lan 
kapindhone mami | ngaurip tiwas kalangkung | layone kangjêng rama | 
tan kêna tunggal Magiri | kaya ingsun kajaba trahing Mataram || 


37. iki dêlèr ing Samarang | ngajak bêcik sun langgati | dèn eca ing 
pamrih ingwang | mung layone rama mami | sok ngumpula Magiri | amung 
iku pamrih ingsun | tan ana sêdya liya | mung layone bapa mami | sok 
ngumpula iya ana gunung Mêrak || 


38. yèn ora sun langgatana | lupute pangarah mami | layone wong 
tuwaningwang | pan dhingin sanggup kiyai | iya amratikêli | maring 
Kumpni amundhut | layone ingkang raka | nora jêbul malah mangkin | 
lamun ora ingsun dhewe ingkang molah || 


39. dene kiyai ing benjang | bangêt dêduka ing mami | kongsia mukul 
maringwang | dêlèr sanggup anulungi | wus matês pikir mami | 
Kudanawarsa umatur | nanging ta dipun sabar | mawia rèrèh sakêdhik | 
rama tuwan wong agung surayèng jagad || 


40. aguna tur aprawira | wêweka sudibyèng wèsthi | Ki Iman nambungi 
sabda | inggih sayêktos sang aji | wong agung amupugi | ing aguna kasab 
lêmbut | prakosa môndrawignya | têtêp prawirèng ajurit | nanging mangke 
ing wêwatak sagêd owah || 

41. dene inggih kongsi lunas | punggawane kang wus jangji | barênga 
sapêjah gêsang | lara-lapa dèn labuhi | lagi sisip sakêdhik | têka nora nana 
ketung | pratêndha bakal tiwas | mangke kolu anglunasi | mring 
Tumênggung Suradimanggala Jipang || 


42. linalèkkên ing Yyang Suksma | apêse bakal mêrpêki | dene tan 
nganggo kemutan | abdine sabaya pati | setan ingkang ngalingi | sampun 
dilalah puniku | pasthi abdine samya | kang kari maras awêdi | dadi kaca 
inggih Suradimanggala || 


43. wus dadi ingkang pirêmbag | nèng Pajagalan Matawis | mangkêlang 
amumpangkara | ing saèstu badhe mungkir | ya ta wau winarni | praptane 
kang sangking nglurug | bupati ing Mataram | katiga sarênge prapti | 
Jayaningrat Janapura Jasêmbodra || 


44. Mas Rôngga Wirasêntika | pra Dipati Sokawati | sarênge mantuk 
sadaya | Bupati Pajang Matawis | kang sangking Pranaragi | wau bupati 
katêlu | praptane Pajagalan | lan pangeran sami panggih | tigang dalu 
kèndêl anèng Pajagalan || 


45. langkung sami sukanira | dinangu solahing nguni | ing nalika baris 
Tambar | katur miwiti mêkasi | ingkang dinangu 

malih | kalane panglunasipun | wontên baris ing Tambar | ing nguni 
dènnya matèni | mring Tumênggung Suradimanggala Jipang || 


46. kalangkung dados wêlasan | rama paduka sang aji | sangmangke[17] 
ewah kang karsa | ingkang ngabdi kêkês sami | pun rôngga mangke jêgrik 
| de tan purun darbe atur | mêrbês mili kewala | ing nalika dèn lunasi | 
pun Tumênggung Jipang Suradimanggala || 


47. rencangipun lara-lapa | karo cawêt dèn lakoni | bêlusukan saba alas | 
amung mangan dhangkèl kunci | mangke karta sathithik | sugih brana 
sugih batur | lali abdine lama | ingkang milu baya pati | pun Tumênggung 
Suradimanggala Jipang || 

48. Pangeran Mangkunagara | angantêp sarwi bêbisik | mring Janingrat 
Janapura | nglairkên karsanirèki | sambat punggawa katri | mangkya 
dèrèng sagêt[18] matur | kula aso sakêdhap | wontên nagari Matawis | 
yèn wus bangban kula inggih nuntên sowan || 


49. punggawa katri kalilan | wus lajêng dhatêng Matawis | nuntên wontên 
dutanira | Pangeran Purubayèki | nêdha bantu ngajurit | anggung kasor 
yudanipun | pangeran angandika | wong Pagêlèn sira iki | umatura 
marang paman Purubaya || 


50. iya lamun ora bisa | tinuduh umangun jurit | mêcah Pagêlèn tan pêcah 
| wus nora bisa nglakoni | paman Purbaya iki | angur mundura dèn gupuh | 
aja dêdawa wirang | ing aprang pijêr katoring | kalah maring Si 
Tumênggung Arungbinang || 


51. apan ora sanggup ingwang | ing Pagêlèn ambantoni | angur nunggala 
maringwang | si paman Purbaya iki | uwis muliha aglis | mêngkono 
wêwêkas ingsun | duta tur sêmbah mêsat | pangeran undhang wadyèki | 
budhal sangking Pajagalan ing Mêtaram || 


52. kondur marang tanah Pajang | ing lampahira wus prapti | 
pasanggrahan ing Barija | wuwusên bala Kumpni | Sakèbêr angundhangi | 
budhal nglêboni Matarum | kawan atus sadaya | prajurit Kumpni putih | 
Kumpnislam dhomas pan wolung kapitan || 


53. pêpitu kang pra dipatya | Batang Kêndhal Lèpèntangi | Ki 
Tumênggung Mangkuyuda | Wiradigda Rajaniti | Surajênggala malih | 
Malangnagara kawolu | sangking Tarayêm budhal | samarga-marga ajurit | 
mêngsah lawan Dipati Suryanagara || 


54. lan Pangran Natakusuma | lèrèn dènira nadhahi | sangking 
kêkathahên mêngsah | dènira prang mundur miring | nanging bala 
Kumpni | amêlak tan won purun |[19] Sakèbêr barisira | wus angancik ardi 
Gamping | wus rinakit larèn jagang kapurancang || 

55. pinarnah mariyêmira | luhur brate baluwarti | bêkta mariyêm sadasa | 
dene pondhokan wong Jawi | jinagang pagêr bumi | akawah kukuh abakuh 
| Tumênggung Mangkuyuda | ing Kêdhu wus kinèn mulih | apacaka baris 
anèng gunung Lawak || 


56. Dipati Suryanagara | kèndêle dènira baris | anèng Jênu sakancanya | 
sakawan kang pra dipati | ya ta wuwusên malih | Pangeran Buminatèku | 
kang wontên Surakarta | anandhang musakat malih | sakesahe Ki 
Tumênggung Wiranata || 


57. kalawan Ranadipura | Pangeran Buminatèki | bature tan bisa mêdal | 
ngupaya pangan tan olih | Pangran Buminatèki | kaoncatan dhaharipun | 
jajahan Surakarta | pan sampun rinupêg malih | kathah minggat wonge 
Pangran Buminata || 


58. arsa angêlar jajahan | Pangeran Buminatèki | mêdal sangking ing 
nagara | panêlawe desa wani | anadhahi ing jurit | tinitiran sagènipun | 
dadya kaburak-burak | cêngkelak lumayu mulih | maring Sala kangelan 
tan antuk karya || 


59. Kumpni wus sami ewa | sang nata amitambuhi | dadya rongèh 
manahira | nora etung wirang isin | nêmu lêlingsêm mangkin | tan 
kemutan waunipun | moyoki mring kang raka | anake wong gendhong 
sênik | mangkya dene kabutuh tan bisa dhahar || 


60. lawan bature kèh minggat | Pangran Buminata mangkin | kesah 
sangking nagri Sala | kabutuh tan bisa ngising | arsa anungkul aris | asrah 
pati uripipun | marang natèng Banaran | kang wontên ing Pranaragi | 
nanging jujug Pangeran Mangkunagara || 


61. sapraptane ing Barija | gumujêng dènira panggih | Pangeran 
Mangkunagara | paman karsa dhatêng pundi | kang paman anauri | 
sebakêna awak ingsun | marang ing rama para | kang wontên ing 
Pranaragi | atur tabèk sumungkêm ing lara pêjah || 


62. gumujêng alatah-latah | paman bilih dèn patèni | inggih raka 
jêngandika | isin darbe kadang jêrih | sayêkti paman benjing | linêbêtakên 
ing sumur | sampun asring ngandika | iya kadang-kadang mami | yèn wêdi 
prang aja tatêmu lan ingwang || 

63. pangeran ing Buminata | sêdhêng lamun dèn patèni | ênggèh patut 
kadang tuwa | gêntining bapa sayêkti | môngsa selaka nênggih | yèn 
wong tuwa kudu nglampus | têka para aturna | kang putra umatur aris | 
kantun pintên prajurit paduka paman || 


64. sampun [sampu...] 


san TA se 


[...n] boya duwe bala | kang kari rolas galintir | mung lima kang nunggang 
jaran | pêpitu kang dharat sami | ingsun iki musapir | jaran marang ing 
sirèku | tunggangane bok para | kewala turôngga katri | mung kêlara 
lumaku mring Pranaraga || 


65. tanggêl paman umatura | ing raka dika kiyai | rayi sampeyan pun 
paman | Natakusuma puniki | sawêg kula aturi | tumut baris ing Matarum | 
sayêktine musakat | rencange tiyang pasisir | botên darbe têtiyang Pajang 
Mataram || 


66. ingkang paman sinaosan | pakuwon dipun aturi | sadhahare sinaosan | 
makuwon kang paman aglis | wau kang dèn timbali | Pangran 
Natakusumèku | prapta sangking Mataram | ing Jênu kang kari baris | 
Adipati Suryanagara Môndraka || 


67. lan Tumênggung Wiradigda | Tumênggung Mangkudirjèki | Pangeran 
Natakusuma | barisan Barija prapti | lawan pangeran panggih | 
Mangkunagara andangu | paman wilujêng samya | taksih kathah sun 
tingali | prajurite katingal nganggo bandera || 


68. Pangeran Natakusuma | umatur gih kadipundi | bêndara lamun 
nyuruda | punika inggih satunggil | tan wontên kang ginajih | sangking 
pundi sabinipun | mung murugakên trêsna | malah kula dèn ingoni | 
amung kantun kêkapalan pitung dasa || 


69. sanjata kang tigang dasa | kawan dasa waosnèki | sèkêt abdi dalêm 
dharat | pangeran ngandika malih | jamakipun prayayi | satriya para 
tumênggung | wontên tilase uga | dipun trêsnani wong cilik | nadyan 
inggih kesaha sangking nagara || 

70. taksih wontên umat trêsna | lamun darbe labêt bêcik | botên kadi raka 
dika | paman Buminata mangkin | kesah sangking nagari | botên wontên 
kang angingus | sangking wong tabêt ala | mila tan wontên tut wingking | 
pundi wontên bature mung wong lêlima || 


71. kula badhe tur wuninga | ing raka dika kiyai | yèn paman katunggilêna 
| Bupati Pajang Matawis | sènès paman pasisir | kula nuwun karsanipun | 
upami tinêtêpna | pun paman baris pangarsi | sayêktine kula suwunakên 
sawah || 


72. paman botên kalepetan | kula ingkang amrayogi | Pangeran 
Natakusuma | bêndara sumanggèng kapti | yèn ugi anglèpèti | ing kula 
kawula nuwun | gih botên kula paman | pribadi ingkang mrayogi | lamun 
maksih tinunggil karya lan kula || 


73. pangeran sampun akarya | surat katur ing ramaji | wus dadya caraka 
[cara...] 


an o es 


[...ka] mêsat | ing marga datan kawarni | praptaning Pranaragi | surat 
katur rama prabu | tinampan tinupiksa | bêbukane tur udani | lamun rayi 
dalêm paman Buminata || 


74. mangke ngaturakên tobat | nungkul ing paduka malih | samangke tilar 
ing Sala | lan kawula sampun nunggil | rencange kapat kucing | 
kalangkung musakatipun | bojone samya dharat | langkung kula isin-isin | 
kêdah nêmah tobat sumungkêm ing tuwan || 


75. lan rayi dalêm pun paman | Natakusuma ing mangkin | sampun 
anunggil kawula | sumôngga ing padukaji | sumêdhot tyasiraji | 
Tumênggung Sindusastra wus | kinèn akarya surat | mring kang putra 
angangsuli | lan parentah sang nata tigang prakara || 


76. pangeran ing Buminata | Pangran Natakusumèki | pinundhut mring 
Pranaraga | lawan ingkang kaping katri | Ranadiningrat nênggih | kang 
rama sampun amundhut | praptaning Pranaraga | tan ana jêbule prapti | 
surat dadya sinungkên duta sarkara || 

16. Dhandhanggula 


1. duta mêsat sangking Pranaragi | kunêng malih ingkang winursita | 
Pangran Natakusumane | asring ngandikan dalu | ing Pangeran 
Mangkunagari | paman Natakusuma | paran jampènipun | wong wêdi 
apêpanggiha | lan wong tuwa kapindhone narapati | kula puniki paman || 


2. dhatêng raka andika kiyai | punapa kang dadia têtômba | paman ilanga 
wêdine | inggih andika wuruk | kagyat wau dènnya miyarsi | Pangran 
Natakusuma | jêthèt manahipun | langkung èwêt asurira[20] | dangu- 
dangu Pangran Natakusuma ris | anggèr punika beka || 


3. inggih beka pandamêling eblis | karêmêne setan karya rêngat | 
têtukaran lan sanake | sabotên-botênipun | aja atut lan tôngganèki | mila 
anggèr ajriha | paran milanipun | dhasar gêgêntining bapa | kaping kalih 
tur maratuwa sayêkti | pangran gumujêng latah || 


4. paman ingkang mêmarahi ajrih | raka dika kiyai samangkya | wontên 
sènèse karsane | wontên punggawanipun | langkung sangking tumut ing 
sakit | rencange abêbakal | nênggih pun Tumênggung | Suradimanggala 
Jipang | dosa kêdhik punika dipun lunasi | wontên barisan Tambar || 


5. kancanipun kang dipun pêjahi | pun Tumênggung Suradimanggala | 
punika kêdhik dosane | pun Ranadipurèku | inggih paman mêntas ambalik 
| puniku dadi kaca | sayêkti linampus | sampun agêng ingkang dosa | 
pangraose botên sande dèn pêjahi | mopone sapunika || 


6. Pangran Natakusuma [Na...] 


sss J3 sa 


[...takusuma] turnèki | sènès abdi kalawan paduka | pan macan 
sagalakane | tan badhog anakipun | sami kèndêl anggagat enjing | bubar 
tanpa wêkasan | amakuwon sampun | Pangeran Natakusuma | pandugine 
awon kalêthêk ing galih | katon ing solah tingkah || 


7. Ki Tumênggung Kudanawarsèki | ingalihakên nama dipatya | angangge 
karsane dhewe | malah wus amisuwur | apan dèrèng atur udani | dhatêng 

rama sang nata | cêlingkrik jinunjung | Dipati Kudanawarsa | pra Dipati 
Mataram wus sami prapti | pabarisan Barija || 


8. Ki Dipati Janingrat Matawis | anakipun pinundhut wus ningkah | 
Tumênggung Jasêmbodrane | lan putraning pambayun | Radèn Ajêng 
Sombro namèki | sampun ingalih nama | rahadèn tumênggung | anênggih 
Sumanagara | sawêg ningkah nanging dèrèng apêpanggih | nganti kèndêl 
ing karya || 


9. Pangran Arya Purubaya prapti | lan Pangeran Amangkukusuma | 
sampun akêdhik balane | pan amung kuda satus | ingkang rayi 
wadyanirèki | mung kantun pitung dasa | kêkapalanipun | para 
tumênggunge samya | kang nglabuhi Pagêlèn para wadyalit | ambyuk ing 
Arungbinang || 


10. duta prapta sangking Pranaragi | katur surat sangking rama nata | 
tinampan tinupiksage | jroning surat kang dhawuh | ingkang putra atur 
udani | Pangeran Buminata | ing panungkulipun | pinundhut mring 
Pranaraga | asarênga Pangran Natakusumèki | katri Ranadipura || 


11. Pangran Natakusuma siraglis | tinimbalan praptèng ngarsanira | 
pangeran pangandikane | paman dika pinundhut | ingandikan mring 
Pranaragi | sukur punika paman | mila kula suwun | nunggila baris lan kula 
| kyai botên angarsakkên ing samangkin | kadi wêlas miyarsa || 


12. yèn lamia paman wontên ngriki | sayêktine tan wande musakat | mila 
kula suwunake | mangkya têmah pinundhut | inggih paman langkung 
utami | luwung nuntên umangkat | inggih besuk esuk | nulya Pangran 
Buminata | ingaturan prapta ing ngarsanirèki | kang putra aturira || 


13. inggih wontên sêrate kiyai | paman pinundhut mring Pranaraga | 
paman Natakusumane | punika sarêngipun | kula angkatakên ing benjing | 
sampeyan gih punapa | sarêng angkatipun | pun paman Natakusuma | 
misih ngadêg banderanipun sasupit | kapalan pitung dasa || 


14. gih sampeyan paman kadipundi | 

anglingsêmi ing raka paduka | dadi pangeran kêkere | sayêkti lajêng 
bêkus | dêstun lamun jêmbêri bumi | pangeran anak raja | bature mung 
pitu | kang têlu nora kêrisan | Pangran Buminata angandika aris | paran 
pitulungira || 


15. iki ana duwèk ingsun kari | warisane iya eyangira | sêsupe kari sasêle | 
rêgane têlung atus | iya karya tuku turanggi | saparo kang dadia | 
sanguning lumaku | kuda salawe kewala | lagi sêdhêng ngupaya bocah 
ngong lami | kang anèng desa-desa || 


16. Pangran Mangkunagara lingnyaris | kula paman nyambang jaran lima | 
lan uwang sèkêt sangune | dadose paman kantun | angupaya rencang 
rumiyin | paman Natakusuma | budhal besuk esuk | sampeyan sawêg 
adangdan | ular batur pangeran ngandika malih | paman Natakusuma || 


17. lamun raka dika jêng kiyai | dangu dhatêng pun Ranadipura | 
kalangkung sangêt mopone | ajrih bilih linampus | kêkês dening 
wayanganèki | kiyai darbe karsa | abdine linampus | binobot dosane 
mapan | lan Tumênggung Suradimanggala yakti | gêdhe Ranadiningrat || 


18. sampun nuduh ing mantri kêkalih | dhèrèk Pangeran Natakusuma | 
sangking Barija budhale | mring Pranaraga laju | tigang dalu wontên ing 
margi | praptaning Pranaraga | katur ing sang prabu | lajêng dènira 
ngandikan | sapraptane ing ngabyantara narpati | ngabêkti ngaras pada || 


19. gya winêngkul dening sri bupati | Pangeran Arya Natakusuma | 
sawusnya dangu undure | ngandika sang aprabu | paran adhi sira pribadi | 
polahe sutanira | Mangkunagarèku | iya gumyahing pawarta | apan arêp 
umadêg sri narapati | wus nora ngimanêna || 


20. iya marang ing karaton mami | arêbut tuwuhing tanah Jawa | kumaki 
bangêt wartane | kalangkung èwêdipun | Pangran Natakusumèng batin | 
arsa matur pêsaja | bok wêtuning bêndu | satêmahe antuk nama | 
wêwadulan ilang namaning bupati | siniku ing sujana || 


21. arsa nora matura sayêkti | kêna dora sanadyan doraa | wong Rêngat 
rinapêtake | dora ganjaran iku | ngatutakên sêsatron sami | dadya tur 
winatara | mrih tibaning alus | pukulun mênggah kawula | dèrèng sagêt 
mêstani badhea mungkir | dhatêng putra 

s75 ga 


paduka || 


22. nanging inggih ugungan sayêkti | putra dalêm ing watak titindra | 
puyêngan mayêng wiyange | gawat kuwayanipun | pilih ingkang kenging 
andugi | asumbêr-sumbêrana | bawur wowor sambu | sumuk sumêngka 
sumamar | kang mêngka toh tanpa titih parikêni | kênaka mrih pikêna || 


23. jro sêmbrana pamèting pakolih | nanging dulu kula tinimbalan | putra 
dalêm sêsambate | paman paran puniku | têtambane wong ati wêdi | kula 
puniki paman | pan ajrih kalangkung | lan kiyai pêpanggiha | têka wêdi 
akêkês apati-pati | inggih ing tyas kawula || 


24. Pangran Natakusuma turnèki | gih bêndara pandamêling setan | dede 
manah sayêktine | dipun agêng pukulun | ing mujadah gih kadipundi | 
lamun kalampahana | tanah Jawa rêtu | sintên kang dèn arsa-arsa | abdi 
dalêm bêndara satanah Jawi | amung kalih paduka || 


25. inggih lawan ramanta sang aji | angandika wau sri bupatya | hèh yayi 
mas iya kuwe | marang sira pan mungup | wêdi iku osiking ati | adhi mas 
Buminata | tan barêng sirèku | tur sêmbah alon turira | inggih sawêg 
adangdan ngupaya dasih | kados sawingking kula || 


26. wau Pangran Natakusumèki | dhinawuhan kinèn makuwona | ngalun- 
alun lèr kilène | pinaring sabin sangu | ginêmpalkên Madiun sabin | sèwu 
barêbêg lawan | Pace Caruban wus | akathah prajuritira | duk puniku 
Pangran Natakusumèki | ngiras môngka warana || 


27. kawan dalu antawisirèki | praptanira Pangran Buminata | 
Natakusuman pondhoke | sontên ing praptanipun | enjingira dipun timbali 
| mijil paseban jaba | wau sang aprabu | aglar pra mônca punggawa | para 
mantri pra muka adining jurit | supênuh ngarsa nata || 


28. praptanira wau ingkang rayi | sèlèh dhuwung lajêng ngaras pada | 
sarwi karuna abure | kang raka sang aprabu | nênggak waspa tyasira rujit 
| kathah karasèng driya | têlas kadangipun | ala-ala sok ngisisa | 
angandika marang kang para dipati | padha patutên iya || 


104 
Alih Aksara 


Babad Giyanti 
Anonim 


29. adhi êmas Buminata iki | apa bupati apa satriya | ingkang amrih 
sêmbadane | wadya tan purun matur | samya dhêku nuwun turnèki | 
dadya malih ngandika | wau sang aprabu | lamun dadia satriya | kurang 
bagus lan kurang prawirèng jurit | basa aran satriya || 


30. kang abagus kang prawirèng jurit | iku kang antuk nama satriya | 
dhimas iki ora kabèh | kurang wêwanènipun | ing sayêkti kurang abêcik | 
mung patute 

adhi mas | dadia panambur | iku kang luwih prayoga | kuciwane têka dadi 
kadang mami | yèku marahi nistha || 


31. ingkang munggèng ngarsa pra dipati | para mantri sami nyakot ilat | 
sami angampêt guyune | kang rayi langkung dhêku | aturira angasih-asih | 
pêjah gêsang sumôngga | ing jêng kakang prabu | kawula nekat anêmah | 
anglabuhi ing tuwan sapati urip | botên nêdya suminggah || 


32. iya yayi jamak wong abêcik | barang panggawe tan tundha bema | 
ambuwang cingcing têlêse | ya uwis ariningsun | akèh-akèh ingkang 
kawijil | lah iya ngarah apa | babo wong sadulur | balik ingsun atêtanya | 
sira têmu lan sutanta Ki Dipati | Kaki Mangkunagara || 


33. kayaparan pratikêle mangkin | dene kathah wong matur maringwang | 
lamun owah tênagane | kang rayi nêmbah matur | inggih lêrês kang matur 


sami | Tumênggung Danawarsa | mangke wus jinunjung | Dipati 
Kudanawarsa | anakipun pun Jayaningrat Matawis | Tumênggung 
Jasêmbodra || 


34. pan ingalih namanipun mangkin | Radèn Tumênggung Sumanagara | 
pinêndhêt mantu samangkin | paningkahipun sampun | nging pangantèn 
dèrèng apanggih | dene adêging nata | ngantos dhatêngipun | inggih pun 
dêlèr Samarang | sampun jangji sang nata duk amiyarsi | sêmutên 
ingkang jaja || 


35. mukanira kadya wora-wari | sugal wau pangandikanira | wus dilalah 
baya kiye | jagat kudu arêtu | wong mangkana arêp dadyaji | hèh sagung 
pra dipatya | kapriye budimu | mêngkene lakuning jagad | sarwi rawat 
waspa wau sri bupati | sangking kaku tyasira || 

36. iya ujêr ta kudu kumaki | tate aprang ngalahakên paman | adhi 
Buminata kiye | anggung dèn uwus-uwus | mêngko arêp wani ing mami | 
dhingin ingsun pithêsa | yèn kala kaburu | anggung angungsi maringwang 
| tanpa rewang ingsun kukup sun tulungi | sun ulihakên bawah || 


37. nuli waras dadi uwong maning | sun tambuhana ilang ngalêndhang | 
pinênthung wong desa bae | mêngko kudu kumingsun | pikir jajalanat dèn 
goni | bocah kudu kumêthak | kumewat kumingsun | wau kang para 
dipatya | para mantri akathah waspa drês mijil | mulat ing gustinira || 


38. Pangran Pakuningrat awotsari | dhuh pukulun sampun age duka | 
dipun tambêm dipun sarèh | dèn asabar dèn samun | sampun mêntra- 
môntra yèn runtik | sang nata angandika | lah ta bênêr iku | adhi êmas 
[êma...] 


TT en 


[...s] Pakuningrat | ngarah apa wong tuwa wus duwèk mami | momot 
apura sabar || 


39. Sindusêstra lah sira pribadi | akanthia rêrowang kaparak | ing jro iya 
kaliwone | Ki Muhyadin tinuduh | karya surat badhe lumaris | dhawuh 
marang kang putra | pangeran puniku | Dipati Mangkunagara | wusnya 
dadi sinung kang badhe lumaris | Tumênggung Sindusêstra || 


40. kunêng wau lampahing dutaji | kawuwusa kang baris Barija | Pangran 
Mangkunagarane | wus dadya ingkang rêmbug | ingkang paman wau 
jurungi | Pangeran Purubaya | sagah kang ananggung | wilalate ingkang 
rama | jroning aprang kang nangguhi tulak sarik | Pangeran Purubaya || 


41. sami eram sagung pra dipati | garundêle Pangran Purubaya | wong 
ngarêp inganjatine | yèn ora karya kuwur | tan kalingan tiwasirèki | 
sampun jêlèh kang raka | têtulung abantu | tan ana undhakanea | bok 
pinêcat pakaryane senapati | karuwan ora daya || 


42. adol sêngung sanggup anadhahi | gêrdakane kang raka sang nata | 
adol syara tanpa gawe | nadhahi rama prabu | yèn enjuha sayêkti uwis | 
mungsuh lan Arungbinang | anggung dèn bêburu | salawase durung 

mênang | ing sapisan-pisana pan durung ondhil | anggung kaponthal- 
ponthal || 


43. nadyan datan amawi Kumpni | dipun ijèn kewala tan mênang | 
pinapag ing prajurite | nyatus padha anyatus | anyèwua dèn sêsamèni | 
sapisan durung mênang | puniku agêndhung | mring Pangran 
Mangkunagara | saguh wani anadhahana ing jurit | raka natèng Banaran || 


44. apan uwis anggon-anggonèki | lamun uwong kuwanène suda | mung 
jail kuwarisane | wau ta kang rinêmbug | badhe ngutus dhatêng Sêmawis | 
Tumênggung Janapura | andhandhang lumaku | kinanthèn kalih punggawa 
| Ki Tumênggung Suramangunjaya nênggih | lan Patih Purubayan || 


45. Ki Tumênggung Tirtanagarèki | binêktan kapal alus rong pasang | katri 
punggawa lampahe | sagung para tumênggung | punggawane kang rama 
sami | tinimbalan sadaya | mring Barija sampun | ingandhêg sami 
ngecanan | ing tyasipun binoja ing sabên wêngi | kasukan ôndrawina || 


46. Pangran Mangkukusuma akaid | lawan Dipati Suryanagara | 
Tumênggung Môndarakane | samya minggat ing dalu | nusul dhatêng ing 
Pranaragi | kang kantun pra dipatya | jinagan ing dalu | Tumênggung 
Surawijaya | Pusparana [Puspa...] 

[...rana] Tumênggung Wiradigdèki | Tumênggung Dipadirja || 


47. lan Tumênggung Jayarata nênggih | Tumênggung Wiratmaja kalawan | 
Tumênggung Mangkuranane | lan Têgalangunangun | pan pêpitu kancane 
sami | Pangran Mangkunagara | wiwit angrêrayut | kabèh bawahe kang 
rama | tinêlukkên ing Kêdhu Pajang Matawis | padha jrih nungkul samya || 


48. amung bawahipun Sokawati | dèrèng nungkul andina paprangan | 
nênggih mas rôngga mungsuhe | nèng Sokawati tugur | Brajadênta lan 
Brajamusthi | andina rêbat bawah | malih pra tumênggung | Tumênggung 
Surawijaya | inggatira angumpul nèng Sokawati | lajêng tumut anggung 
prang || 

49. Pangran Mangkudiningrat jênêngi | lan kang paman Pangran Purubaya 
| ngirup wetan Marapine | wong cili bingang-bingung | wau para pangeran 
kalih | gagêdhugi lampahnya | kang sami angrayut | wetan Bayalali samya 
| langkung rame andina-dina ajurit | si mijawa pucungan || 


17. Pocung 


1. lor lan kidul agênti buru-binuru | wadyane kang rama | para mantri pra 
dipati | yudanipun krêp unggul arang kasoran || 


2. ya ta wau lampahe katri tumênggung | kang maring Samarang | 
Tumênggung Janapurèki | lan tumênggung nênggih Suramangunjaya || 


3. lan Tumênggung Tirtanagara puniku | Patih Kapurbayan | lampahe 
amundhut nênggih | ing layone syargi Jêng Pangeran Arya || 


4. praptanipun ing Paterongan pinêthuk | kareta têtiga | langkung dènnya 
angurmati | praptanipun Samarang dêlèr wus panggya || 


5. sêratipun Pangran Mangkunagarèku | tinampan winaca | kadhadha 
raosing tulis | mundhut layoning rama Pangeran Arya || 


6. dhasaripun ing Samarang sampun rawuh | sangking Batawiyah | 
kinurung sampun rêspati | tabêlane prayoga tumpang santosa || 


7. dutanipun sinungga-sungga kalangkung | tumênggung têtiga | 
pinistakkên nèng Samawis | tinalèdhèk sakalangkung sami suka || 


8. dhasar agung idêlèr pisungsungipun | mring duta punggawa | 
Tumênggung Janapurèki | lawan Ki Tumênggung Suramangunjaya || 


9. katrinipun Tirtanagara Tumênggung | lami nèng Samarang | gangsal 
dina gangsal wêngi | nulya budhal sangking nagari Samarang || 


10. ngajêngipun layon kuda kawan atus | kang jajari dharat | kalih atus 
kanan kering | para kaum ing ngarsa maca tilawat || 

11. budhalipun angin gora sindhungriwut | mêsês bayubajra | prahara 
maruta tarik | tan kawuwus gangsal dalu anèng marga || 


as TO een 


12. Pangran Mangkunagara sigra amêthuk | bêkta kaum kathah | sidhêkah 
samargi-margi | têtawure gumêdêr samarga-marga || 


13. mangsanipun katiga mawi galudhug | sinalin punggawa | ingkang 
lajêng mring Magiri | têtindhihe lampah Dipati Janingrat || 


14. sapuniku Pangran Mangkunagarèku | langkung suka duka | sukane 
layon duk prapti | ing pangrasa kadi rawuhira gêsang || 


15. dukanipun têtêp layon ingkang rawuh | mandah mêningana | kang 
putra prawirèng jurit | sugih bala akathah punggawanira || 


16. wangsulipun Pangran Mangkunagarèku | ing kalih onjotan | 
pangatêrira nèng margi | wangsul marang pasanggrahan ing Barija || 


17. praptanipun anyurtanah nigang dalu | lajêng mitung dina | gumuruh 
santri angaji | kêrig kaum kiwa têngên ing Barija || 


18. ya ta wau agantya ingkang winuwus | kang ngarêbat bawah | bang 
wetan ing Sokawati | mas rôngga lan Tumênggung Ranadipura || 


19. ing prangipun andina buru-binuru | akathah pêpêjah | mantri ngajêng 
Sokawati | Pranaraga têpiswiring kalêbêtan || 


20. Ki Tumênggung Mangkuyuda praptanipun | wong Matesih ika | andêl 
punggawanirèki | ing Pangeran Dipati Mangkunagara || 


21. lajêng katur mring sang nata lamun mungsuh | manjing Pranaraga | 
Parangwadung dèn anciki | kang anama Ki Tumênggung Mangkuyuda || 


22. sigra nuduh Sumabrata kinèn magut | budhal saha bala | tumênggung 
ing Pranaragi | gurawalan ing Parangwadung wus prapta || 

23. lajêng campuh wong Pranaraga anubrug[21] | mungsuh sami Jawa | 
sarta wontên kang ngidèni | mila wantêr prajurit ing Pranaraga || 


24. mungsuhipun amung kuda kalih atus | tigang atusira | wong Magêtan 
kang wus balik | tumut baris Ki Tumênggung Mangkuyuda || 


25. kang tinubruk mring Radèn Surabratèku | bêkta kêkapalan | kalih atus 
kang pinilih | lajêng campuh arame pan sami kathah || 


26. Ki Tumênggung Mangkuyuda wus kasambut | kathah kang kacandhak 
| wong Matesih akèh mati | Mangkuyuda pinocok kang utamêngga || 


27. wus malêdug ngisis sakarine lampus | Radèn Surabrata | wus wangsul 
mring Pranaragi | lan ambêkta utamangganing punggawa || 


28. prapta katur langkung sukanirèng kalbu | pinundhut kang sirah | mring 
ngayunan binuka glis | wêwadhahe kukusan kuping nêmbêlas || 


29. pra tumênggung sadaya kinèn andulu | sirah Mangkuyuda | irênge 
kaya kêlasi | jêjenggote binundhêl apalawangan || 


30. alon dangu wong têka ngêndi ta iku | sigra matur nêmbah | Kyai Kaji 
Têpsirodin | inggih tiyang sangking Matesih punika || 


--- 80 --- 


31. malih dangu marang ing Radèn Tumênggung | Surabrata paran | 
pratikêlira ing jurit | matur nêmbah Ki Tumênggung Surabrata || 


32. barisipun inggih wontên Parangwadung | kirab badhe ngetan | ing 
lampah kawula sisip | kula tubruk sangking lèr barise bubrah || 


33. rencangipun sakantunipun kang lampus | larut asar-saran | ngidul 
angilèn prasami | langkung suka Surabrata wus ginanjar || 

34. dhuwungipun kalih lawan cara Wangsul | kandêlan kancana | ingkang 
Jawa wrat satail | cara Balèn wrat pitung tail mas tuwa || 


35. waosipun satunggal lan sanjata lus | bênting lan rasukan | ginadhang 
nama dipati | lamun wontên jayane sapisan êngkas || 


36. sirah sampun kinèn manjêr ngalun-alun | sigra pêparentah | Surabrata 
dèn bubuhi | rumaksaa jajahan nagri Kaduwang || 


37. ing Madiun Pangran Purwanagarèku | bubuhan rumêksa | jajahan kalih 
nagari | Kamagêtan kalawan ing Jagaraga || 


38. ya ta wau Pangran Mangkunagarèku | kalane miyarsa | bupatinira 
ngêmasi | Mangkuyuda pinocok prang Pranaraga || 


39. langkung bêndu dhasar miyarsa wêwadul | pun Ranadiningrat | lamun 
Rôngga Sokawati | anyumbari ing Pangran Mangkunagara || 


40. langkung bêndu arsa ngawaki prang pupuh | anggitik Mas Rôngga | 
Kudanawarsa Dipati | aturira lan sagung para dipatya || 


41. dhuh pukulun sampun angawaki nubruk | dhumatêng pun rêngga | 
kinêrig kang pra dipati | kalih wêlas ginitik dalu kewala || 


42. wêrtènipun papêjahe tigang atus | lan pun Wirarana | prajurite kang 
binijig | kalih bêlah kang sayêkti tumut pêjah || 


43. sampun rêmbug budhal dalu sêdya nukup | marga tan kocapa | 
praptanirèng Sokawati | têtindhihe Dipati Kudanawarsa || 


44. lajêng nubruk praptanira wanci bangun | mas rêngga alena | mung 
ngandêlakên prajurit | binêdhilan sami kagèt bubar-bubar || 


45. ênggènipun gêng têbih datan kasusu | kobêr sami dangdan | lajêng 


têtulung ing jurit | langku[22] rame mas rêngga kagyat anendra || 

46. tanginipun sayaga sagarwa sunu | arsa têtulunga | wontên prajurit tur 
paksi | kang nênukup Pangeran Mangkunagara || 


47. langkung agung punika gêgamanipun | rêrepot sadaya | tan sami 
kinèn rumiyin | kinèn anjog nagri dhatêng Jagaraga || 


48. sigra wangsul lawan kuda têlung puluh | têtulunging bala | 
panêmpuhe sangking wingking | lajêng ngamuk akathah mêngsah 
kabranan || 


49. kathah lampus tambuh rewang tambuh mungsuh | dènnya prang 
kongsi 


ss OT né 


byar | mundur sawadyanirèki | sarwi nangis Mas Rêngga Wirasêntika || 


50. mantrinipun amung kêkalih kang lampus | pun Wiradigdaya | dêmang 
ing tikdak ngêmasi | satunggile ki dêmang tukang pamancas || 


51. liyanipun wong cili mati sapuluh | miwah mungsuh kathah | kang 
kabranan kang ngêmasi | binabujung wus adoh malêbèng wana || 


52. mundur wangsul sagung kang sami bêbujung | kèndêl Kuwadungan | 
anarubakên wong cilik | pêparentah Dipati Kudanawarsa || 


53. Ki Tumênggung Ranadipura tinuduh | ingkang ngayumana | kabèh 
tanah Sokawati | sigra budhal Dipati Kudanawarsa || 


54. ingkang kantun Sokawati dèrèng tarub | sakilèn bêngawan | wontên 
sakawan bupati | dadya kontit sor prange Ranadipura || 


55. kang lumaku mas rêngga sabalanipun | praptèng Pranaraga | katur 
marang sri bupati | prapta risak Mas Rêngga Wirasantika || 


56. langkung ngungun adangu panjêtungipun | wau praptanira | kang 
sangking ing Sokawati | kang wus pasthi lamun saèstu baliknya || 

57. sang aprabu enjing siniwèng wadyagung | pramênca punggawa | aglar 
manggalaning jurit | rêngga dêmang ngabèi sêntana putra || 


58. sang aprabu pêparentah ing wadyagung | padha ngestokêna | dhimas 
Buminata mangkin | sun lihakên aran Dipati Bintara || 


59. ing samangkin kang dadi warananingsun | sakalane siyal | Si 
Mangkunagara iki | iya dhimas Ariya Natakusuma || 


60. aduwea iya sosorane têlu | ing jêro satunggal | si rêngga ing jaba kalih 
| ingkang têngên ya si adhi Pakuningrat || 


61. wadanane wong gêdhe dènira lungguh | sosoran kang kiwa | iya 
wadana Panumping | lan si adhi Dipati Suryanagara || 


62. duk puniku lajêng tari pra tumênggung | paran ing pratingkah | apa 
iya sun têtêpi | rêmak-rêmpu ana ing môncanagara || 


63. nêmbah matur Pangran Natakusuma rum | kula nuwun duka | yèn 
ngarsakna padukaji | anêtêpi nèng tanah mêncanagara || 


64. ing tyasipun abdi dalêm sadayèku | kadya sinasaban | ing Jêmbangan 
langkung sêdhih | agêng alit prasami kawudhung ing tyas || 


65. saminipun lawan prang mêmpên pukulun | wong Pajang Mataram | 
dene wong mêncanagari | dèrèng manjing tyase punika sadaya || 


66. sang aprabu pangandikanira arum | payo pra dipatya | padha rasakna 
sayêkti | bênêr êndi pikir ingsun lan adhi mas || 


67. sami matur pukulun salêrêsipun | lêrês rayi tuwan | Pangran 
Natakusumèki | abdi dalêm inggih mangkatên sadaya || 


68. sang aprabu gumujêng ngandika arum | iya yèn mangkana | ingsun 
budhal sangking ngriki | rêbut papan ing tanah Pajang Mataram || 

69. iya iku Dipati Cêbolangipun | sun tuduh ngetana | nèng Wirasaba 
Kadhiri | akanthia kabèh wong môncanagara || 


70. mung Madiun angulon bubuhanipun | lan Si Jagaraga | Warung lawan 
Balorèki | bubuhane ing karya ngetan kewala || 


71. tan kawuwus wusnya amêmatah laku | sang nata budhalan | sangking 
nagri Pranaragi | mring Madiun wadyane kadya hèrnawa || 


72. wadyanipun prajurit jro maksih wutuh | mung para dipatya | kang 
sangking Kêdhu prasami | sami suda wus lami dènnya kaponthal || 


73. pra tumênggung kang umiring sang aprabu | taksih sami wêtah | 
praptèng Madiun sang aji | kaèbêkan sangking gunging wadyakusya || 


74. gantya wau tanah Pajang kang winuwus | kang ngarêbat bawah | 
sawetan wukir Marapi | wong Kamangkunagaran anggung kaponthal || 


75. malah sampun mêmacak para tumênggung | urut Kuwêl samya | 
ingkang pinacak bupati | pamrihipun kuwata arêbut bawah || 


76. nora etung panajung dadi tumênggung | sok silih rosaa | iya rêbut 
bawah dadi | wong panèkêt Sêtrayuda ing Ungarang ||[23] 


77. wus jinunjung sangking kathah sanakipun | sura ing ayuda | wus 
sinung namanirèki | pun Tumênggung Surawikrama Ungaran || 


78. dadya bingung wong cili keron kalangkung | tambuh dèn pêpiliha |[24] 
karo-karo padha gusti | rêbut sênêng rêbut tangguh ing wasana || 


79. kang winuwus wau nagari Madiun | Pangran Martalaya | punika 
ingkang ngêmasi | anakipun satunggal jalu wus dadya || 

80. langkung kathah nanging nak wadon puniku | kang jalu satunggal | 
Mlayakusuma namèki | sampun dadi bupati anèng Caruban || 


81. milanipun karsanira sang aprabu | nênggih ingkang putra | wau 
pangeran dipati | waris sangking ibu Madiun nagara || 


82. dadya wau kang putra sampun tinandur | Madiun kanoman | kang 
minêngka angêmbani | kasêpuhan Pangeran Purwanagara || 


83. sang aprabu wus budhal sangking Madiun | wadyane balabar | 
angêbêki Wanagiri | busananing prajurit awarna-warna || 


84. praptanipun anèng Bayêm akêkuwu | wadya amèt papan | wontên 
duta tur upaksi | sangking Wiranagara sarta Cêbolang || 


85. surat katur binuka sinuksmèng kalbu | nênggih tur wuninga | Kumpni 
ing Surawèsthi | lan Maduntên minggah mring mêncanagara || 


86. langkung agung pan inggih dêdamêlipun | Japan Wirasaba | ingkang 
sampun dèn anciki | kawan dasa mêngsahe nèng Wirasmara || 


18. Asmaradana 


1. palajênge tur upaksi | inggih dhatêng Pasêdhahan | abdi dalêm ingkang 
kawon | gih pun Japan Wirasaba | kula nuntên [nu...] 


zs O9 a 


[...ntên] lumampah | kagungan dalêm pukulun | nagri Japan Wirasaba || 


2. pan sampun karêbat malih | rame anggèn kula aprang | langkung 
kathah pêpêjahe | sang nata suka miyarsa | lajêng kintun ganjaran | lan 
aparing angsul-angsul | lampahing duta tinulak || 


3. parentah sri narapati | marang sagunging jajahan | dèn padha polatan 
kabèh | yèn ana tinêkan mêngsah | aja prang yèn kabotan | dèn inggal 
asunga wêruh | kang pra dipati amênca || 

4. mangkana ingkang winarni | Kamagêtan binantonan | prajurit ingkang 
prapta kèh | wadya Kamangkunagaran | sigra atur wuninga | binantonan 
kang lumaku | Radèn Arya Jayèngrana || 


5. lawan kinèn ananduri | Rahadèn Mangunkusuma | sangking Bayêm 
budhal age | sapraptaning Kamagêtan | lajêng campuh ing yuda | bêdhil- 
binêdhil gumuruh | arame sami suranya || 


6. acaruk rukêt ing jurit | sor titih prajuritira | kamuk rinukêt bubare | 
prajurit Mangkunagaran | banderane kabandhang | miwah waos sênjatèku 
| turôngga akèh kabandhang || 


7. tarub santananirèki | Rahadèn Mangkukusuma | kang anandur budhal 
age | barisan Bayêm wus prapta | Ki Arya Jayèngrana | kalawan 
sakancanipun | katur ngaturkên bandhangan || 


8. langkung suka sri bupati | pinaringkên kang bandhangan | ingkang 
antuk sadayane | mangkana wau sang nata | sangking ing Bayêm budhal | 
masanggrahan Tèmpèljimbung | wadyagung apamondhokan || 


9. wontên kang matur upaksi | yèn nagari Jagaraga | nênggih wontên 
bêbantune | prajurit Mangkunagaran | dêdamêlipun kathah | nênggih 
kêkalih tumênggung | sang nata duk amiyarsa || 


10. utusan Ki Têpsirodin | Suranata wolung dasa | Mêrjan Muhyadin 
kanthine | sangking Tèmpèl Jimbung budhal | prajurit Suranata | tan luwih 
wong wolung puluh | arsa ngukub Jagaraga || 


11. praptanira bangun enjing | prajurit manjing nagara | lajêng mangsah 
mungsuh kagèt | sami kasusu wêdalnya | lajêng campuh ngayuda | arame 
nèng ngalun-alun | ingamuk wong Jagaraga || 


12. bubar sami aningali | mungsuhe dudu wong jaba | wêruh lamun 
prajurit jro | mila kawur asar-saran | akèh tinggal dangdanan | kèh 
kabandhang kudanipun | tambur bêndhe lan bandera || 

13. mungsuh mawur sampun gusis | Kaji Têpsirodin sigra | wong bumi 
tinarubake | wontên bêkêl desa rosa | pinacak pinasrahan | Surayuda 
namanipun | 


sa BA 


kumpul kuda pitung dasa || 


14. binakta marang ki kaji | bubar sangking Jagaraga | prapta 
pasanggrahan Tèmpèl | katur marang sri narendra | suka natèng Banaran 
| pinacak nama Tumênggung | Surayuda waunira || 


15. têtêp anèng Saosragi | Tumênggung Suradipraja | dadya pangarsa 
lakune | wus wuwuh prajuritira | kapat bêlah turôngga | budhal sangking 
Tèmpèl Jimbung | sang nata sawadyakusya || 


16. sadintên dènnya lumaris | sang nata sabalanira | prapta tanah bumi 
Murong | ing Kunir wastaning desa | sang nata masanggrahan | anganti 
carakanipun | Ki Tumênggung Sindusastra || 


17. kalih dalu anèng Kunir | praptanira Sindusastra | katur surat 
wêwangsule | Pangeran Mangkunagara | dene Ranadipura | kiyai maksa 
amundhut | amopo Ranadipura || 


18. lampahe tan antuk kardi | Ki Tumênggung Sindusêtra | sampun têtela 
balike | lir sêsulung dutanira | marang dêlèr Samarang | miwah dêlèr 
dutanipun | wira-wiri ingkang prapta || 


19. wuwusên dêlèr Samawis | sayaga kapraboning prang | ngundhangi pra 
dipatine | kang sami badhe binakta | Lèpèntangi ing Kêndhal | Batang 
Pamalang ing Kudus | kalawan Têgal Kanoman || 


20. lawan ing Dêmak satunggil | wolu kang para dipatya | kawan atus 
Kumpnine | kang pêthak dene kang Islam | dhomas wolung kapitan | lan 
sakèhe kadangipun | Pangeran Mangkunagara || 

21. sakawan jalu prasami | kang sêpuh sampun anama | Pangran 
Tirtakusumane | nanging kasêbut ing kathah | iya Pangran Pancuran | duk 
anèng Batawènipun | wismane anèng Pancuran || 


22. nulya wau ingkang rayi | Rahadèn Warihkusuma | nulya 
Toyakusumane | arine Ranukusuma | sampun jangkêp sakawan | kang 
badhe binakta nglurug | mukul natèng Kabanaran || 


23. nanging sawêg angantosi | bupati pasisir samya | dèrèng sampun 
dangdanane | lan dêlèr wêktu punika | kathah angingu magang | magang 
mantri pitung puluh | ngangkah kabupatèn samya || 


24. ingkang magang ngangkah mantri | nênggih satus tigang dasa | badhe 
sinung gêgamane | sanjata lus karbin samya | jangkêp ingkang sanjata | 
amung waos pitung puluh | pinundhutkên pra dipatya || 


25. para dipati pasisir | waos sulam gêrandi mas | sami cêmêng 
landheyane | punika kang dèrèng pêpak | milane ingantosan | 


2 ga 


kunêng malih kang winuwus | kang wontên Murong barisnya || 


26. tanah Murong dhusun Kunir | Sri Bupati Kabanaran | lagya anata 
barise | pra dipati ingandikan | kang sami munggèng ngarsa | sang nata 
anjunjung-junjung | mring wadya ingkang prayoga || 


27. wontên abdinira lami | nging maksih mantri kewala | pun Dêmang 
Panatasingron | mangkya kinarya punggawa | sinungan bawah kathah | 
pinaring nama tumênggung | Tumênggung Wrêksanagara || 


28. sinung panêkare mantri | kanthi angêlar jajahan | pêpitu kônca 
mantrine | Ki Ngabèi Gupitôngga | punika mantri tuwa | lan Dêmang 
Surangunangun | Dêmang Têgal Pangalapan || 


29. lan Ki Dêmang Jurangtawing | Ngabèi Ranadikdaya | Rôngga Mêsnun 
Rônggalawe | Ngabèi Jayasêngkala | tinuduh angêlara | jajahan saurutipun 
| Matesih sapangidulnya || 

30. budhal maring Murong aglis | Tumênggung Wrêksanagara | prajurit 
kêkapalane | kumpul kawan atus lagya | wus ngancik Pacangakan | 
sapangilèn sapangidul | tinarubakên sadaya || 


31. mung wetan maksih nadhahi | ing prang wong Matesih samya | sami 
tumut mantri jêro | kêkalih kang sami têngga | mantri jro kang 
nanggulang | ing yudane ki tumênggung | nanging karoban ing mêngsah 


32. piniluta sampun kêni | nungkul mantri jro kalihnya | mring sira 
Panatasingron | Tumênggung Wrêksanagara | sigra dènnya utusan | mring 
Murong ngaturi wêruh | ing Pangran Natakusuma || 


33. yèn Matesih sampun radin | mantri jro kalih atêngga | wus sami 
nungkul kalihe | wasta pun Jayakalpika | lan pun Jayaprayitna | bêndara 
nuntêna katur | ing raka paduka nata || 


34. Pangran Natakusuma glis | sowan angaturkên sigra | surate 
Panatasingron | sang nata trusthèng wardaya | mantri jro nungkul samya | 
kinintun ganjaranipun | bênting cindhe èpèk renda || 


35. lawan pinaringan lampit | nguni nyèkêt lungguhira | kinarya nyatus ing 
mangke | bênjang yèn tulus karyanya | ginagadhang punggawa | 
mangkya pakaryaning pupuh | nunggil lan Wrêksanagara || 


36. wus jêmbar jajahanèki | praptèng kidul Sumêdhangan | ing Ngutêr 
Ngaribayane | Nglaroh ingkang maksih bôngga | malih ingkang winarna | 
wetan Marapi kang tugur | punggawane tinimbalan || 


37. wus praptèng Murong prasami | anggawa samantrènira | praptanirèng 
pakuwone | Pangeran Natakusuma | sigra ingirit seba | sang nata miyos 
têtarub | sawadya prajurit aglar || 


38. Pangran Natakusumèki | ngaturkên kang wau prapta | Tumênggung 
Dipadirjane | Tumênggung Surawijaya | miwah samantrènira | winiji-wiji 
dinangu | ing Lumbu Sutawijaya || 

39. pun Martawijaya Pêngging | ing Lungge Sêtradinêngga | 

Surawijaya mantrine | akathah kang winastanan | nênggih Surawijaya | 
ingalih jêjulukipun | Ki Tumênggung Alap-alap || 


40. Sutawijaya ingalih | Ngabèi Jayanagara | Sêtradinôngga ing Nglungge | 
Ngabèi Wiranagara | Barengan Sutawirya | Kamanukan namanipun | 
Angabèi Kartapraja || 


41. ing Pêngging namanirèki | Angabèi Suradirja | Kêpadan Kartanadine | 
Giyanti Dêmang Karangra | Danupati ing Langkap | ing Sima Singadirjèku | 
sura Dêmang Awijaya || 


42. Dêmang Sungkupmanarèki | ing Talawong Katawêngan | wus jangkêp 
mantri salawe | mantrinira Alap-alap | urut Pêngging kewala | ing bang 
kidul mantrinipun | Ki Tumênggung Dipadirja || 


43. sadasa sami ingalih | urut Jatinom sadaya | Ranupati ing Kadarèn | ing 
Galagah Onggajigja | Sindupati Karajan | Puluwan Côndrasurèku | Jungkare 
Suralêgawa || 


44. kalangkung Martanayèki | kadang wargane sadaya | Tumênggung 
Dipadirjane | kinèn têngga bawahira | wetan Marapi samya | aprang 
andina arêbut | bawah pan ganti kasoran || 


45. akathah ingkang pêpati | anênggih wêktu punika | patining wong 
tanpa gawe | wong sajagad ngungun samya | iki pratingkah apa | nadyan 
mungsuh sami ngungun | wong tuwa ing Surakarta || 


46. èstu gunaning Kumpni | kalawan rosaning brana | têka anut kang 
cinorok | Pangeran Mangkunagara | winastan kêkandhangan | sikara 
anglêbur dhapur | ambubrah tindak wus enak || 


47. kang tugur wetan Marapi | wadya Kamangkunagaran | andina yudane 
kasor | wus kaingkut bawahira | Jatinom sapangetan | Jurangjêro urutipun | 
kalèyèk anggung rinupak || 

48. jajahane sami tipis | nulya binanton santana | Pangeran Purubayane | 
lan Pangran Mangkudiningrat | sakawan pra dipatya | Tumênggung 
Surawinangun | Tumênggung Surawikrama || 


49. kathah ingkang para mantri | dêdamêlipun akathah | tinadhahan 
aprang lèrès | Ki Tumênggung Alap-alap | Tumênggung Dipadirja | ngèrèk 
miring yudanipun | nanging tan purun bujunga || 


50. wau pangeran kêkalih | lawan tumênggung sakawan | makuwon kidul 
Talawong | Pangeran Arya Purbaya | Pangran Mangkudiningrat | 
Tumênggung Dipadirjaku | lan Tumênggung Alap-alap || 


51. kawratan atur udani | ing Pangran Natakusuma | lajêng katur raka 
katong | sang nata sigra parentah | mêmatah kang pinatah | marang 
Pêngging abêbantu | Pangran Dipati Bintara || 


52. nênggih sêntana kêkalih | lan Pangeran Pakuningrat | binaktan mantri 
pamijèn | kalawan sakancanira | Radèn [Ra...] 


22 8] cs 


[...dèn] Suraprameya | Ki Bênêr lawan Ki Bêndung | panèkêt sakancanira || 


53. nindhihi tumênggung kalih | Alap-alap Dipadirja | wus budhal sangking 
ing Murong | lawan sang nata parentah | budhalakên pangarsa | Sokawati 
wetan kidul | lèring Matesih Kamajan || 


54. badhe dipun pasanggrahi | wadyagung apamondhokan | urut Karja 
Jamus kabèh | kèbêkan wadya narendra | wau kang bantu ing prang | 
mring wetan Marapi gunung | Pangran Dipati Bintara || 


55. gangsal atus kang prajurit | prajurit ingkang turôngga | nêmatus 
kabèh dharate | sapraptanira lèr taman | prasami pirêmbagan | Pangran 
Bintara andangu | mring têlike Dipadirja || 

56. yèn barising mêngsah prapti | dados kêkalih barisnya | kang wetan 
lawan kang kilèn | ingkang wetan Pamutihan | Pangeran Purubaya | dene 
ta tumênggungipun | Tumênggung Surawikrama || 


57. lawan Tirtanagarèki | katigane Cakrajaya | tumênggung sangking 
Pagêlèn | kang kilèn baris Kathithang | Pangran Mangkudiningrat | 
Tumênggung Surawinangun | Tumênggung Jayasudirga || 


58. dêdamêle apan sami | prajurite kêkapalan | kapara kathah kang kilèn | 
matur Pangran Pakuningrat | marang Pangran Bintara | sampeyan kilèn 
puniku | kawula wetan kewala || 


59. rayi Tuwan Purbayèki | puniku Dèn Mas Surata | pêdhotan sangking 
Pagêlèn | dilalah yèn kudu kalah | mungsuh Pangran Purbaya | paduka 
kilèn puniku | sami bandêl jajêngkêran || 


60. Pangran Bintara nanggupi | akanthi lan Dipadirja | lan kalih dasa 
mantrine | wetan kanthi Alap-alap | lan mantri kalih dasa | wus dadya wau 
kang rêmbug | ing aprang ungkur-ungkuran || 


19. Pangkur 


1. Ngabèi Jayanagara | lawan Wiranagara kang pangarsi | katiga 
Suradirjèku | kapalan kawan dasa | sinambungan mantri miji sadayèku | 
Rahadèn Suraprameya | uwus sakancanirèki || 


2. kêkapalan tigang dasa | lan panèkêt sangking kaparak kering | 
Anggotbênêr Tambakbêndung | Kêmplêng lan Wôngsaprana | catur jarak 
alah uga mangkotèku | kinarya mantri sadaya | nanging samya mantri miji 


3. sangking Pêngging sampun budhal | wanci bangun tan adangu wus 
prapti | lèr kali kèndêl sadarum | lawan anganti êbyar | nora suwe 
pêngajêng nabrang angidul | byar kathah wong guyang jaran | sami 
têtakèn prayayi || 


4. sangking ing pundi punika | dene enjing punika lah kiyai | ana kang 
gêlêm sumaur | nukup têka ing Sima | wusnya nabrang wau kuda pitung 
puluh | jujug pasanggrahanira | Pangeran Purubayèki || 

5. lajêng kukuk ngamuk samya | 

wus Saragni Kapurbayan wus tangi | lagya wontên wong sapuluh | bubar 
pating balêsar | pangerane gugup dharodhog lumayu | gègèr kapusus 
busêkan | gumrubyug pating jalêrit || 


6. akèh mati kèh kabranan | pangerane lumayu karo nyamping | pan 
cinangking dhuwungipun | sabukan turut marga | kathetheran samarga 
binujung-bujung | pisahe pambujungira | katuju kalangan kali || 


7. Tumênggung Surawikrama | wus kacandhak rinampog angêmasi | para 
mantri kathah lampus | Pangeran Purubaya | pan inguwuh mandhêga 
Purubayèku | kaya dudu anak raja | lumayu wêdi ngêmasi || 


8. mung bisamu kajailan | papêdhotan lan Arungbinang ngucir | mung 
gunamu gawe rêtu | ngojok-ojoki ala | gawe bênggang bapa lan anak 
sirèku | aprang dhewe nora daya | mung jail pangawak iblis || 


9. wong duraka Si Purbaya | kari gundhil wong wêdi angêmasi | lan duraka 
kadang sêpuh | dènira adol umbak | mring kang putra Pangran 
Mangkunagarèku | sagah nadhahi ngayuda | lan nadhahi walatnèki || 


10. mring raka natèng Banaran | mangkya prapta walat amilalati | dènnya 
syaranira umyung | kapiyarsa ngakathah | anêmahi mèh kacandhak ing 
prang pupuh | wurunge palêstra nora | wurung dunyane anggundhil || 


11. wau kang wus unggul ing prang | lajêng sami ngilèn kang taksih jurit | 
ing Bênêr kang katalanjur | kadohaning pambalap | Pangran 
Mangkudiningrat ing yudanipun | mundur miring taksih kathah | prajurite 
kang ngampingi || 


12. Ki Bênêr kalojokira | binalêdig ing mungsuh mingêr aglis | wus 
anunggil kancanipun | pinêthuk tinulungan | Pangran Mangkudiningrat 
prajuritipun | kèh pêjah akèh kabranan | lorode kèndêl garidhih || 

13. wau kang wus mênang yuda | pirêmbagan kèndêl sami nèng Pêngging 
| kinumpul sadayanipun | sagung rajabarana | myang sênjata tambur 
bêndhe waos dhuwung | bèri kuda lan bandera | badhe katur lan sang aji 


14. budhal Pangeran Bintara | Pangran Pakuningrat lan para mantri | 
tumênggung kalih kang kantun | sapara mantrinira | Alap-alap lan 
Dipadirja kang kantun | barise sami amêncar | gêlar mrih lindhung ing jurit 


15. wau kang kasor ing yuda | katur marang Pangeran Adipati | 
Mangkunagara angungun | kalangkung dukanira | dyan têngara kalawan 
prajuritipun | budhal angawaki yuda | dènnya mrih tumênggung kalih || 


16. Alap-alap Dipadirja | kalih arsa pinukul dèn awaki | tumênggung kalih 
angrungu | ngilang amung pacalang | para mantri sakawan turôngga 
satus | mindha-mindha anèng dhadha | tumênggunge nganan [ngana...] 


sas 8O == 


[...n] ngering || 


17. Ki Tumênggung Dipadirja | ngilèn mêncar marang wukir Marapi | 
angidul jog Puluhwatu | ngetan anjog ing wuntat | Alap-alap angetan 
Wanakartèku | wau dènira siluman | angidul anjog ing Baki || 


18. wau ta dêdamêlira | Pangran Mangkunagara kang pangarsi | mantri 
sakawan kapêthuk | nèng Piji dènira prang | amung kuda satus pat 
banderanipun | prang lèrès mangalèr samya | binabujung tinut wuri || 


19. saparan tinut kewala | Pangran Mangkunagara misih ngungsir | 
kênèng gêlar kuda satus | puniku tinut wuntat | kidul Sima kèndêl 
pasanggrahanipun | mungsuh wus ilang mring alas | wus datan ana kaèksi 

20. wau Pangeran Bintara | Pangran Pakuningrat lan mantri miji | praptèng 
Murong lajêng katur | ing prang panukupira | sapratikêlira ing ngayuda 
katur | bandhangan brana busana | waos bandera lan bêdhil || 


21. lawan sirahing punggawa | pun Tumênggung Surawikrama nênggih | 
langkung suka sang aprabu | wontên kêdhik mêsgulnya | ingkang rayi 
Pangran Purbaya barundhul | asusah kaparèng suka | kapok kakang rayi 
jail || 


22. ing ayuda nora daya | yèn ing pikir ngalênthar nora titih | yèn aja 
sutaning ratu | sayêkti tanpa karya | wau sagung bandhangan wus kinèn 
andum | sadaya kang sami angsal | kinèn bagi kang waradin || 


23. wus dinuman kancanira | sri narendra budhal sangking ing Kunir | 
majêng barisira ngidul | kumêrab balakusya | kèndêl dhusun Kêmajan wus 
tigang dalu | wontên duta ingkang prapta | Sêcadirana namèki || 


24. êmbane ratu bêndara | surat katur sangking pangeran nênggih | 
Mangkunagara puniku | tinampan tinupiksa | ngaturakên inggih sêmbah 
bêktinipun | ping kalih atur wuninga | inggih pun dêlèr Samawis || 


25. badhe mukul ing paduka | dêdamêle dhomas Kumpni putih | Bali Bugis 
kalih èwu | warti bêkta Madura | bupatine pasisir sônga pukulun | kawula 
nuwun parentah | paran karsa padukaji || 


26. kula punika kênia | sampun kongsi sowan ing padukaji | kula ladosi 
pukulun | sangking têbih kewala | rêmak-rêmpu dipun abêna lan mungsuh 
| amung jrih sowan kewala | pêpanggih lan padukaji || 


27. pun dêlèr dêdamêlira | sampun mijil sangking nagri Samawis | wontên 
Ngungaran pukulun | panganjur Salatiga | sampun titi duta kinèn 
mondhok sampun | angantos wangsulan sêrat | sri narendra animbali || 


28. ing Pangran Natakusuma | pra santana lan sagung pra dipati | 


--- 90 --- 

kabèh prapta ngarsèng prabu | samya kinèn wuninga | ing surate Pangran 
Mangkunagarèku | sang nata mèsêm ngandika | padha pikirên kang bêcik 


29. Pangeran Natakusuma | nêmbah matur datan kenging pinikir | yèn ing 
kawula pukulun | tan kenging pinikira | sêrat lamis abang ing lathi pukulun 
| datan pantês ginaliha | paduka sutèng nrêpati || 


30. punika srat calawênthah | sru gumujêng ngandika sri bupati | kabèh 
kang para tumênggung | miwah kang pra santana | apa bênêr adhi 
Natakusumèku | santana lan pra dipatya | sarêng umatur wotsari || 


31. inggih lêrês rayi tuwan | Pangran Natakusuma pan sayêkti | nanging 
paringa sul-angsul | sampun katawis duka | dipun sarèh ngirih-irih dipun 
alus | ing têmbung pan botên tumbas | gumujêng sri narapati || 


32. nimbali wong Suranata | Ki Mukidin kalawan Ki Muhyadin | Dul 
Wakit[ 25] katiganipun | padha sira gawea | têmbung rèngrèng mèh 
pangrêpa tangkêpipun | anging dudu pangrêrêpa | den ajêg amurba titi || 


33. wong têlu padha gawea | dhewe-dhewe gon ingsun amangsuli | mring 
Si Mangkunagarèku | surat sami sinawang | wong têtiga sarêng damêl 
datan dangu | pinundhut katur katiga | satunggal kang dèn sênêngi || 


34. Ki Dul Wakid kang kinarsan | sampun kinèn nurun lêlurah carik | 
Tumênggung Sindusastrèku | katur wus ingêcapan | tinimbalan duta 
Sêcadiranèku | êmbane ratu bêndara | Tumênggung Juwana nguni || 


35. pinaring surat wangsulan | lajêng mangkat ngilèn anjog ing Kunthi | 
Pangran Mangkunagara wus | budhal ngidul sawadya | wus kacandhak 
wontên pasanggrahan Lêbu | lèr kilèn Ngasêm punika | surate katur ing 
gusti || 


36. gya tinampan tinupiksa | bêbukane alus luwês amanis | sigra dangu 
kang ingutus | kiyai kaya ngapa | pasêmone iya apa nora rêngu | matur 
pun Sêcadirana | rama tuwan ngusap wèni || 


20. Sinom 


126 
Alih Aksara 


Babad Giyanti 
Anonim 


1. Caraka matur wotsêkar | rama paduka sang aji | gusti datan mawi ewah 
| ing solah tingkahing nguni | pangeran ngandikaris | iya iki suratipun | 
alus datan rêkasa | anglêr kaya banyu mili | têka ewuh kiyai gon ingsun 
duga || 


2. jêr bisa têmên wong ika | yèn uga olah lêlungit | yèn nêsu iya kayapa | 
padha sadhela asalin | nora tolih ing wuri | kaya iku patènipun | ing Kêdhu 
Mangkupraja | wus dadi punggawanèki | nora ketung nglunas ipe dhasar 
sanak || 


3. kalawan Tumênggung Jipang | punggawane milu sakit | iya 
Suradimanggala | luput thithik dèn [dè...] 

[...n] patèni | yèku mulane wêdi | ingsun iki atatêmu | pangeran wus 
utusan | mring Ungaran kang tinuding | nênggih Malangsumirang lan 
Malangdewa || 


4. ambêkta lêmbu sadasa | lawan turôngga sarakit | sarêng wau dènnya 
budhal | pangeran sawadyanèki | ing Barija wus prapti | ngriku 
pasanggrahan agung | ingkang minôngka pura | wastanya sampun ingalih 
| winastanan ing Sumarêjadimulya || 


5. wuwusên dêlèr Samarang | Ohèndrub budhalirèki | sangking Ungaran 
gumêrah | langkung gêng dêdamêlnèki | bêkta mariyêmnèki | sakawan 
tiktak wêwolu | badhe angantêp yuda | lan Susunan Mangkubumi | kanthi 
lawan Pangeran Mangkunagara || 


6. tanggal sônga likur Ruwah | budhale sangking Samawis | tanggal 
kaping kalih Siyam | ing Salatiga duk prapti | rêmbên angati-ati | nèng 
Salatiga kapêthuk | duta Mangkunagaran | ngaturkên suratirèki | 
Malangdewa kalawan Malangsumirang || 


7. surat tinampan binuka | têmbunge atur udani | yèn kiyai badhe prapta | 
inggih sangking Pranaragi | mangke wontên Matesih | langkung gêng 
dêdamêlipun | kêrig môncanagara | wiwit amukul ing jurit | rencang kula 
kang tugur sawetan marga || 

8. Marapi kang kula matah | inggih santana kêkalih | para bupati sakawan 
| pinukul dipun agêngi | pan wadya kula sami | kawon kathah ingkang 
lampus | inggih tumênggung kula | satunggil ingkang ngêmasi | lampah 
dika tuwan dipun aprayitna || 


9. Pangran Dipati Bintara | mangkya mêngka senapati | inggih paman 
Buminata | mangkya sampun salin nami | nguni tumut Kumpni | 
kalangkung jêrih prangipun | mangke tumut kang raka | wartine kêndêl 
tan sipi | pan kinarya manggala pramukèng ngarsa || 


10. badhe sanggup purun ngadhang | lampahe baris Kumpni | prajuritipun 
akathah | pinaring mêncanagari | prajurit kang turanggi | nênggih sèwu 
gangsal atus | tumênggunge sakawan | anigang atus turanggi | mila 
sagah purun ngadhang lampah tuwan || 


11. kuda kalih èwu dhomas | dharate samantên malih | panutupe ingkang 
sêrat | kintun kuda lawan sapi | dêlèr duk amiyarsi | angundhangi ing 
wadyagung | ing lampah dèn prayitna | yèn angambah kidul Tingkir | kang 
amukul badhe Pangeran Bintara || 


12. budhal sangking Salatiga | dutane pangeran kalih | anyarêngi 
lampahira | wau kang baris Kumpni | dêlèr parentahnèki | kinèn anunggil 
gènipun | lan Pangeran Pancuran | yèn wus prapta Sala benjing | ingsun 
awèh srat wangsulan ing pangeran || 


13. lampahing baris tinata | angambah sakidul Tingkir | wus dadi 
jajahanira | 


ss O2 sss 


tumut marang Sokawati | pinacakan bupati | Sêmarangan Bumisèwu | 
Carub lan Bumisala | kèh pinacak para mantri | têtindhihe Tumênggung 
Tirtanagara || 


14. lan Ngabèi Tirtasura | Ngabèi Tirtayudèki | Ngabèi Tirtawahana | 
Tirtalêgawa miranti | badhe angriwuk sami | marang idlèr lampahipun | 
kapalan kanêm bêlah | kinathahan banderèki | warna-warna kang bandera 
salawe prah || 

15. lawan payung kalih dasa | anjirap wetaning margi | kukuk surak 
nêmpuh sênggrang | prang lèrès saurut margi | yèn wani marêpêki | dèn 
mariyêm kawur-kawur | nanging sami malawang | ngênginthil ing kanan 
kering | dadya bala Kumpni eca lêlampah || 


16. ing Bayalali wus prapta | sadalu enjing lumaris | kang ngrêriwuk saya 
kathah | wontên wetan Bayalali | wuwuh tumênggung kalih | Lap-alap 
Dipadirjèku | rame prang urut marga | ing Gumpang kèndêlirèki | 
amakuwon dêlèr sakidul Laweyan || 


17. wontên dhusun Kabanaran | jêjêl dhusun kanan kering | sapangulon 
sapangetan | gumuruh kanggenan baris | wadya Surakartèki | Dipati 
Pringgalayèku | asêsuguh wus panggya | sarêng dutane sang aji | 
wêdanane Tumênggung Puspanagara || 


18. duta ing Mangkunagaran | sampun ingangsulan tulis | wêwangsul 
Malangsumirang | Malangdewa sami pamit | salaminira nunggil | Pangran 
Pancuran pan anggung | duk anèng Salatiga | pitakèn samargi-margi | 
pratikêle kang rayi umangun yuda || 


19. Pangeran Mangkunagara | pira ta wadyanirèki | ature kang tinakenan | 
cacahipun ingkang ngabdi | rayi paduka mangkin | tan prabeda lawan ratu 
| yèn rayi jêng paduka | Sang Prabu Surakartèki | yêkti kathah Pangeran 
Mangkunagara || 


20. kadi langkung kalih lêksa | balane ingkang turanggi | para 
tumênggunge kathah | Pangran Pancuran miyarsi | lan anggêping Kumpni 
| wus ginawe kadya ratu | ana lingsêming driya | yèn kalakona pêpanggih 
| ingajenan angluwihi kang sarira || 


21. dadya Pangeran Pancuran | kintun sêrat mring kang rayi | Pangeran 
Mangkunagara | aja kongsi apêpanggih | iya lawan Kumpni | bok dhèwèke 
kênèng apus | aja kèh kaya ingwang | wus kadluwuk nèng Kumpni | 
suratira binakta Malangsumirang || 


22. sapraptanirèng Barija | wus katur gustinirèki | angsul-angsul ingkang 
surat | sangking idêlèr Samawis | tinampan binuka glis | sarta amawi 
kêkintun | asrêp wau tyasira | myarsa sagah ing Kumpni | dènira jêng- 
ajêngan lawan kang rama || 

23. rêmbag angêlar jajahan | pangeran nuduh kang rayi | Pangeran 
Mangkudiningrat | 


-= O3 en 


kinèn bobok Pranaragi | mangkya prasamya sêpi | mêtua ing Wukirkidul | 
Pangran Mangkudiningrat | sawadyanira miranti | budhal sangking 
Kusumarêjadimulya || 


24. nulya lêt ing patang dina | Pangran Mangkunagarèki | budhal sangking 
Sumarêja | ing lingsir kilèn lumaris | arsa anglanggar nênggih | mring kang 
rama budhalipun | nuju dina Jumungah | tanggal sawêlas marêngi | nuju 
sasi Puasa Je ingkang warsa || 


25. kèndêl dhusun Patêguhan | Pangran Mangkunagarèki | sakidul ing[26] 
Paserenan | makuwon sawadyanèki | kunêng gantya winarni | Ohèndrub 
ingkang gupênur | kang makuwon Lawiyan | sowan marang sri bupati | 
manggihakên kang raka Pangran Pancuran || 


26. kalawan sakadangira | amung ambêkta upêsir | lawan kang para 
dipatya | mung bêkta magang kêkalih | Abraham marang puri | sigra 
têdhak sang aprabu | nitih Ki Alundrêsa | abajo baludru wilis | songkok 
wungu gêmbayèjo nyampingira || 


27. rêspati dêdêg pidêgsa | kadya Prabu Maèspati | risang Arjunawijaya | 
pasêmon wangun nyabrangi | wus mijil sangking puri | ginarêbêg 
wadyanipun | prapta salèr galadhag | mung menggok angilèn kêdhik | tan 
adangu dêlèr kasêlak katingal || 


28. kèndêl sang nata sakêdhap | mèh têdhak sangking turanggi | dêlèr 
nyandêr jangan-jangan | tuwan têdhak sangking waji[27] | tanggêl 
wasisan loji | saksana sarêng lumaku | lajêng sami angetan | sêsaman 
rampak kudèki | sapraptane loji dêlèr wiwit têdhak || 


29. amurugi sri narendra | gupuh sang nata nêdhaki | sangking turôngga 
anyandhak | tabe rêrangkulan sami | aras-ingaras sami | pan ing jôngga 
iringipun | nulya jumênêng samya | majêng ngalèr angantosi | ing 
praptane sira Pangeran Pancuran || 

30. nulya kang para dipatya | mêndhak tarab nganan ngering | praptane 
Pangran Pancuran | rasukan baludru wilis | akuluk jangkang abrit | 
nyamping ragi Bali sarung | têdhak sangking turêngga | ingiring kabèh 
parari | dêlèr ngawe sarwi matur ring sang nata || 


31. puniku raka paduka | sang nata mêthuk sakêdhik | gapyuk sami 
sêsalaman | sawusnya kang raka aglis | angrangkul jajanèki | mingsêg 
marêbêl wêtu luh | anulya ingusapan | ing saptangan sutra kuning | malah 
dangu dènira adêg-adêgan || 


32. wong pasisir sami nyawang | ing pangeran lan sang aji | para mantri 
pra dipatya | sêngsêm dènira ningali | ewuh dènnya ngarani | sang nata 
asalin wangun | kadya putra [pu...] 

[...tra] Cêmpala | duk ingangkat senapati | Radèn Dhustha jumênêng 
prang Bratayuda || 


33. idlèr kang minôngka Krêsna | dêdêge alus pêsagi | kuciwa dadi 
Walônda | wong pasisir ting barisik | Pangran Pancuran iki | têka ewuh 
tangguhipun | milu kandhangan apa | dêdêge têka baluncing | iya apa 
sabrangan apa ing Jawa || 


34. kalamun wani moyoka | nadyan sabrangana iki | nora tumèmpèl 
satriya | sêtun tibèng buta cakil | Dêmang Gêndir Panjalin | Ki Ngabèi 
Randhuwusu | lamun dadia rôngga | pantês Rôngga Walangkolik | yèn 
Jawaa tumèmpèl ing ngêndi baya || 


35. lamun putra tanah Jawa | nora nana kang amirib | dene ibune Madura | 
sêrigake ana ngêndi | rowane lunga ngênthir | ringkêse têka ngalumpuk | 
dadak muwuhi kojah | yèn ngandika wuwuh mamring | syara kadya wong 
wadon gêring rong wulan || 


36. êmbuh gone tinêmua | satriya mangkene iki | mila wong pasisir samya 
| panyawange anitèni | padha ngrungu kalêsik | duk arsa jinunjung ratu | 
nanging môngsa têmêna | mung murih êlok sathithik | mrih gêrago wong 
agung kang mangun aprang || 


131 
Alih Aksara 


Babad Giyanti 
Anonim 


37. manjing loji pilênggahan | idêlèr lawan sang aji | tuwin Pangeran 
Pancuran | tuwin para ari-ari | dêlèr matur sang aji | tuwan sunan lamun 
tamtu | eling raka paduka | Pangeran Mangkunagari | kêna dipun arêp- 
arêp tanah Jawa || 


38. kadi enggale raharja | ing nagari tanah Jawi | nanging sumêlang 
kawula | kula arsa magut jurit | lan rama dika nênggih | Mangkubumi wus 
pinunjul | prawiraning ayuda | untung ilang bêlum pasthi | rama tuwan 
prajurit mêndragunèng prang || 


39. sumbagèng rat wirotama | angadoni jayèng jurit | raka paduka 
pangeran | Dipati Mangkunagari | rêbat bawah wadyèki | anggung prang 
sami kaburu | para tumênggungira | Mangkunagaran kèh mati | milu kula 
ing lusah têtulung yuda || 


40. dhatêng raka jêngandika | Pangran Mangkunagarèki | pan sampun 
ajêng-ajêngan | rama paduka ing mangkin | sampun wontên Matesih | 
wadyanipun langkung agung | ngêrig mêncanagara | baris Matesih ing 
Bangsri | balanipun anggambuh ngêlar jajahan || 


. wadyane. 

unggul. 

Pagondhangan. 

dhêdhêp. 

kadhèt. 

. Kurang satu suku kata: kang nututi wus wangsul sadaya. 

saksana. 

. landheyanipun. 

. kris sami. 

10. sisipnya. 

11. ibu. 

12. nyikut aritipun. 

13. Sengkalan: saptèsthi angrasa tunggal (Rabingulakir 1687 AJJ., 
November/Oktober 1761 A.D.). 

14. Kaliabo. 

15. patbêlas. 

16. punggawa. 

T7: samangke. 

18. sagêd (dan di tempat lain). 

19. Kurang satu suku kata: amêlak tan wontên purun. 

20. aturira. 

21. anubruk. 


ODONDUBUN- 

22. langkung. 
23. Ungaran. 
24. Lebih satu suku kata: tambuh dèn piliha. 
25; Wakid. 
26. sakiduling. 
27. wajik. 
21. Gambuh 


1. sigra wau gupênur | sawus bêbisik marang sang prabu | pamit mundur 
marang pakuwonirèki | sakidul Lawiyanipun | nêm dalu makuwon kono || 


2. pangeran dukanipun | Jayakintèki bêkta sêsuguh | bêras bèbèk salawe 
lêmbunirèki | lan ayam sapuluh pikul | bêrambang bawang lan êndhog || 


3. kalawan [kala...] 


ses QÑ = 


[...wan] suratipun | tuwan idlèr pan arsa têtamu | Pangran Mangkunagara 
sêmaya kêdhik | sêdhêng sampun aprang pupuh | agampil besuk patêmon 


4. kiyai bakal magut | balane padha nglarag mangidul | badhe ngutêr gèn 
kawula anadhahi | kula tuwan awèh wêruh | yèn kala tuwan makuwon || 


5. dipun prayitnèng kewuh | apan kiyai darbe panukup | tukang nukup 
tumênggungipun kêkalih | amêthèt wong kawan atus | damêle nukup 
kimawon || 


6. tuwan sayêktènipun | sampun lêt têbih pakuwonipun | arêm-arêm 
Pangran Mangkunagarèki | sangking lumuh atatêmu | milane anggung 
ngalap sor || 


7. mangkana budhalipun | sangking Lawiyan tuwan gupênur | ngidul 
ngetan kèndêl Paserenan sami | idêlèr sabalanipun | nèng ngriku dènnya 
makuwon || 


133 
Alih Aksara 


Babad Giyanti 
Anonim 


8. pangeran ênggènipun | nèng Katêguhan sakidulipun | Paserenan 
kasompokkên lak Kumpni | mingsêr ngetan barisipun | makuwon nèng 
dhusun Pojok || 


9. gunêm sadalu-dalu | lawan sagunge kang pra tumênggung | kang 
ginunêm ora têmu lan nêmoni | bêcik kang êndi puniku | riyon kang sami 
tinaros || 


10. tan ana ingkang kumpul | pating balêsar ing rêmbugipun | Danawarsa 
lan Jayaningrat Matawis | botên panggih rêmbugipun | dene bupati kang 
roro || 


11. Suramangunjayèku | lawan Tumênggung Janapurèku | rêmbagipun 
sami kêdah amanggihi | sampun tanggêl barang laku | ing pikir pan 
maksih reyon || 


12. ya ta wau sang prabu | undhanging bala siyaganipun | karsanira 
nênggih arsa marêpêki | ngrupak jajahaning mungsuh | wus budhal 
sangking ing Murong || 


13. sawadyagung mangidul | praptèng ing Karja Kêmajan Jamus | tigang 
dalu masanggrahan sri bupati | lajêng budhale angidul | tanah Matesih 
makuwon || 


14. ing Bangsri dhusun agung | wadya prajurit pangarsa sampun | ngêlar- 
êlar ing jajahan kanan kering | punggawa pangarsa kidul | pun 
Tumênggung Atasingron || 


15. lawan sakancanipun | sagung pra mantri ingkang pênganjur | 
pangidule ing kali Jêlantah prapti | jajahan mêngsah kaikut | mring 
Tumênggung Atasingron || 


16. ya Wrêksanagarèku | wantêr arikat tênaganipun | ngorakakên yèn ora 
ana prajurit | Kudanawarsa atur wruh | yèn Tumênggung Atasingron || 


17. wus ngancik Barawatu | pangeran langkung dènira bêndu | budhal 
sangking Pojok sawadya ngawaki | kumêrap wadya anggrêgut | duk 
miyarsa Atasingron || 

18. pangeran badhe mukul | sigra ngoncati budhal ing dalu | sakancane 
mung tilar mantri kêkalih | wontên kuda pitung puluh | jaga 

ngawali kimawon || 


19. pangeran praptanipun | kapanggih suwung ing Barawatu | amung 
kawal pitung puluh kang turanggi | binujung maring panganjur | palayune 
ngèrèk ngulon || 


20. dadya nèng Barawatu | Pangeran Mangkunagara sampun | 
masanggrahan lan sagung wadya prajurit | lan sagung punggawanipun | 
wus tata dènnya makuwon || 


21. sigra dadèkkên rêmbug | mring Paserenan dêlèr gènipun | ingaturan 
anggitik mungsuh tumuli | gampil ing benjing yèn sampun | mungsuh 
sirna atatêmon || 


22. dêlèr apan wus nurut | sangking Serenan budhal gumuruh | nabrang 
ngetan sagung kang bala Kumpni | ngetan ngalèr lampahipun | sarêngan 
dènira bodhol || 


23. kang sangking Barawatu | budhal mangalèr bala gumuruh | wus 
katingal lampahing baris Kumpni | Mangkunagaran kadulu | sangking doh 
sarêng mangalor || 


24. lampahing duta manggung | awira-wiri mantri jronipun | kang ingutus 
maring barising Kumpni | Samêdhangan[1] praptanipun | baris Kumpni 
makuwon || 


25. pangeran barisipun | anèng ing Wera sabalanipun | masang rakit 
pangarsa myang kanan kering | wus cêlak ênggoning mungsuh | nèng 
Bangsri sang rama katong || 

26. pangeran wus angutus | atur sugata marang gupênur | lan matêngkên 
rêmbag pamukuling jurit | lawan idêlèr wus rêmbug | ing samêngsa 
ngasmarèng don || 


22. Asmaradana 


1. punggawa pangarsa sami | balane natèng Banaran | Tumênggung 
Panatasingron | inggih pun Wrêksanagara | prapta sakancanira | tur 
wuninga lamun mungsuh | dêlèr baris Sumêdhangan || 


2. Pangran Mangkunagarèki | baris wetan Sumêdhangan | dhusun ing 
Wera ênggène | têbah saonjotan kirang | sangking baris Walônda | 
amatêngakên ing rêmbug | gène mukul ing paduka || 


3. Atasingron têliknèki | kang kinèn awor ing mêngsah | ingkang dinangu 
cacahe | watara kathahing mêngsah | punang têlik turira | sadaya 
watawisipun | dêlèr kalawan pangeran || 


4. kadi cacahing prajurit | salêksa lan gangsal nambang | lamun wontêna 
kirange | pan inggih botên akathah | miwah lamun langkunga | botên 
kathah langkungipun | sangking gangsal wêlas nambang || 


5. natèng Banaran nimbali | ing santana pra dipatya | lan lurah prajurit 
kabèh | tinawu ing bobotira | samono gênging mêngsah | apa oncat apa 
magut | kang abdi matur sadaya || 


6. sumôngga karsa sang aji | kang abdi darmi kewala | amrih ing yuda 
rarêmpon | kang abdi drêmi tumandang | sang nata angandika | santana 
lan pra tumênggung | ngarêpna Mangkunagara || 


7. ingsun ngarêpkên Kumpni | lan bocah jêro kewala | iya sun gawa 
sêparo | 

kang patang atus kewala | punjul wong suranata | wolung puluh papat iku 
| mantri pinilih tri dasa || 

8. bocah jêro kang sapalih | patang atus milu jaba | kang sun pangku iku 
bae | mangkêlang sagung dipatya | sêdyane lumuh pisah | antêpe dadia 
bubuk | yèn kênia lumuh pisah || 


9. gya Pangran Natasuma glis | lan Rêngga Wirasêntika | wus tilar 
dhuwung kalihe | majêng sami matur nêmbah | pukulun nuwun duka | yèn 
èstu karsa sang prabu | nadhahi angantêp yuda || 


10. tan wontên ajrih ngêmasi | sadaya abdi paduka | amung inggih 
kuciwane | pukulun tan antuk papan | lan mêngsah taksih ura | botên 
anunggil gènipun | owêl abdi padukendra || 


11. sanadyan kathaha ugi | yèn mêngsah dados satunggal | botên tanggêl 
pêngantêpe | sang nata gumujêng suka | dhimas Natakusuma | ingsun 
pan kaya sirèku | iya kapalang ing papan || 


12. yèn mangkono sun unduri | rêngga padha undhangana | kancamu 
bupati kabèh | besuk esuk ingsun budhal | ing Bangsri ingsun tinggal | 
bubaran wau kang rêmbug | wande umangsah ing yuda || 


13. ing dalu datan kawarni | enjinge têngara budhal | gumuruh 
wadyabalane | putra santana nèng ngarsa | nuntên kang pra dipatya | sri 
narendra munggèng pungkur | lan wadya ing jro kewala || 


14. kèndêl dhusun Wanasari | sadalu amasanggrahan | enjinge budhal 
angalèr | Murong kèndêl masanggrahan | anata balanira | kunêng malih 
kang winuwus | Pangeran Mangkunagara || 


15. tur uninga ing Kumpni | yèn kang rama sampun jêngkar | sangking 
Bangsri sawadyane | angalèr mring Sokawatya | suwawi tinututan | tinut 
ing sapurugipun | idêlèr nurut kewala || 


16. têngara baris Kumpni | budhal sangking Sumêdhangan | angsahe 
sarêng angalèr | lampahe lêt tigang bulak | ing Sokawati prapta | 
Pamasaran kèndêlipun | pangeran nèng Pagêdhangan || 

17. baris Kumpni miranti | pangeran pemut prayitna | yèn ingkang rama 
badhene | sampun angundhangi bala | badhe angantêp yuda | dene pênêt 
papanipun | ing Sokawati arata || 


18. idlèr ngundhangi prajurit | sami prayitnèng ayuda | Pangran 
Mangkunagarane | marang dêlèr pemutira | yèn kyai dèrèng nabrang | 
ngalèr taksih wontên kidul | niyat magut ing ayuda || 


19. kunêng kang winuwus malih | Sri Narendra Kabanaran | kang abaris 
anèng Murong | anggung dènnya pirêmbagan | angrakit gêlaring prang | 
badhe ngantêp yudanipun | kasaru wontên caraka || 


20. sangking Pugêr Adipati | surate atur wuninga | lamun kang rayi 
jêngkare | Pangran Arya Singasêkar | tilar nagari Jipang | kawone sangking 
Sidayu | pan inggih [ing...] 

[...gih] lawan kawula || 


21. botên ngangge têpang pikir | pun Pugêr nuwun dêduka | sintên kang 
kinarsakake | têngga tamping lèr punika | Pangeran Singasêkar | mring 
Kadiri lolosipun | môngsa mêcahna kaluwak || 


23. Pocung 


1. kula nuwun atur tiwasing pukulun | rumêksèng tampingan | angraos 
botên kasaid | tiwasipun rayi dalêm Singasêkar || 


2. sang aprabu miyarsa kalangkung ngungun | kalawan Pangeran | Dipati 
Bintara mangkin | nuwun lênggah ing nagari Garobogan || 


3. sang aprabu ing batin kalangkung rêngu | pinupus yèn beka | dènnya 
arsa magut jurit | tyasnya lagya kuwur wande magut ing prang || 


4. iya lamun si adhi Bintara iku | yèn cinukêngana | beka satêngahing jurit 
| pan ingarêm-arêm tyasira sinamar || 


138 
Alih Aksara 


Babad Giyanti 
Anonim 


5. ngandikarum dhimas Bintara sirèku | jaluk Garobogan | kadangira Pugêr 
iki | kaya priye ing ngêndi gon amrênahna || 


6. dene iku sira adhi ingsun turut | jaluk Garobogan | watakira dhingin- 
dhingin | marènana sok lali wong pawong sanak || 


7. mring sadulur alane dèn ulur-ulur | pakarya tan arja | nura tulus dèn 
walêsi | ingkang rayi pucat sumungkêm pratala || 


8. aturipun sumêngga karsa pukulun | inggih dèn kumbaha | yèn kadosa 
nguni-uni | sakalangkung jrih kula ing padukendra || 


9. ing sotipun kadang sêpuh pasthi ampuh | kula manggih papa | kang 
ngukup mung kakang aji | gih punapa badan kang dipun walêsna || 


10. durakagung inggih kawula sok digung | kathah aturira | nêpa ta kadya 
wong cili | Pangran Adipati Bintara mring raka || 


11. sigra wau narendra gandhèk tinuduh | mundhut Garobogan | marang 
Pugêr Adipati | pinaringkên Pangran Dipati Bintara || 


12. Pugêr amung dhinongkolakên wong satus | langkung gujêngira | sira 
Pugêr Adipati | nora mêntra-mêntra yèn sakmanahira || 


13. wêruh lamun kang duwe panggawe saru | Pangran Buminata | 
bêdhandhêr sajêge urip | durung-durung nglakoni pênggawe tata || 


14. apan iku ya môngsa mantêpa besuk | marang ingkang raka | 
sayêktine dadi kardi | kudu-kudu ambêbeka lêlampahan || 


15. nora enjuh mung gunane gawe rusuh | sampun tinampenan | ing 
Garobogan nagari | langkung suka Pangran Dipati Bintara || 


16. yèn tinangguh saguh balanipun wuwuh | adhadhag-mêdhadhag | 
mangah-mangah ulatnèki | kaya êbung pring pêtung mêntas binakar || 

17. ya ta wau barising Kumpni maju | kèndêl dhusun Gêbang | Pangran 
Mangkunagarèki | kèndêl baris wontên sawetaning Gêbang || 


18. Sang Aprabu 

Kabanaran karsanipun | pan anglès kewala | pan lagya sêbêl kang galih | 
ing bekane kang rayi Pangran Bintara || 


19. kang tinuduh dadia kawaling pungkur | pra wadana jaba | sadaya ing 
jro satunggil | tinindhihe Mas Rôngga Wirasêntika || 


20. sisihipun Radèn Suryanagarèku | sagung pra dipatya | ing jaba sadaya 
kari | mung kang dhèrèk sang nata sêntana putra || 


21. budhalipun angilèn wau sang prabu | mingêr ngalèr nyabrang | 
praptane salèr banawi | ngetan malih sakêdhap prapta ing Bancar || 


22. kèndêl wau masanggrahan sang aprabu | mungsuh wus miyarsa | 
pangeran miwah Kumpni | sami nusul baris Kumpni kalawan || 


23. barisipun Pangran Mangkunagarèku | budhal sangking lampah | wetan 
kilèn nunggil kapti | baris Murong kang dèn ungsir budhalira || 


24. ingkang kantun Murong kirab barisipun | baris mungsuh kagyat | 
anarka sunane maksih | sami kèndêl Kumpni baris sumêngka || 


25. barisipun Pangran Mangkunagarèku | lan sabalanira | anèng dhusun 
Bantutangkil[2] | baris Murong kêbut ngalèr ngilèn samya || 


26. dêlèr ngutus amatêngakên kang rêmbug | Dipati Sêmarang | praptèng 
baris Batutangkil | wus pinêthuk urmat maryêm prajuritnya || 

27. baris sungsun jroning pasanggrahan agung | sagung baris dharat | ing 
ngara-ara ing jawi | pan anggabag ewon kang baris turôngga || 


28. praptanipun wau awaking gupênur | Dipati Samarang | pinanggihan 
anèng jawi | soring tarub pasanggrahan sampun gênah || 


29. pra tumênggung tinunggalan pra tumênggung | lan Kudanawarsa | 
puniku jajare linggih | pangerane kang munggèng kursi priyôngga || 


30. dipatyèku Sêmarang tyasira kêju | dêlèr kang karyawak | têka nora 
nêmu aji | linênggahkên anèng wêwidhik kewala || 


31. lan andulu so[...] kèhing wadyagung |[3] sinawung sinawang | 
pasêmone gêdhe [...]k |[4] lonyot-lonyot ing pratingkah gêgêculan || 


32. tyase alum Dipati Samarangipun | mulat ing pratingkah | ki dipati kêcil 
ati | prakarane ngunthêt saparo pan mêdal || 


33. ngaturakên surat kang sangking gupênur | kêdah pêpanggiha | 
matêngakên barang pikir | sabarang rèh pênêt nuli kalakona || 


34. ya ta wau kèndêl ing pamaosipun | pangeran ngandika | hèh Adipati 
Samawis | dêlèr iki têka mangkene kang karsa || 


35. atatêmu iya apa bedanipun | kalawan pangucap | kang kalêbu layang 
mami | bèbèt ingsun tan ana ngoncati ujar || 


36. apan iku kakang mas panjalukipun | Pangeran Pancuran | nuli têmua 
lan mami | ngarah 

apa bok besuk sawusing karya || 


37. apan ingsun liwat rubêde tyas ingsun | wong arêp-arêpan | ingsun iki 
nyêngka tandhing | pan kiyai prajurit sumbagèng jagad || 

38. tikêl satus balane lan balaningsun | tur padha prawira | kabèh balane 
kiyai | balaningsun lagi aprang bêbocahan || 


39. prandeningsun nêmah tan mingkêt sarambut | sangking ingsun iya | 
wus saguh marang Kumpni | rêmak-rêmpu môngsa nêdya ngoncatana || 


40. ciptaningsun lan Kumpni parêng gêmpur | môngsa dadak cidra | 
lamun taliti Matawis | wus muliha iya Dipati Samarang || 


41. layang ingsun angsul-angsul bèn lumaku | Si Kudanawarsa | ingkang 
gawa layang mami | ngiras wakil prasasat wus awak ingwang || 


42. pamit mundur Dipati Samarang gupuh | praptaning sumêngka | wus 
panggih lan kang anuding | Ohègendrup dipati ginawa ngiwa || 


43. aturipun katur sasolah ingutus | Dipati Samarang | mring dêlèr 
amrasabêni | sampun midho[5] kula dika kèn marika || 


44. solahipun beda lawan pamanipun | taklim ing kongkonan | ing adate 
Mangkubumi | puniki ta pratingkahing gêgêculan || 


45. manggil gupuh Radèn Endranata tumut | prapta tinakonan | miwah 
Naladikara glis | ingkang sami mindho ping têlu dinuta || 


46. mring sang prabu natèng Banaran karuhun | ngajèni kongkonan | 
satata dènnya manggihi | lan têmbunge sêdhêp prak ati pêsaja || 


47. patutipun sagène makuwonipun | mondhoka sadina | yèn Pangeran 
Mangkubumi | pasêmone baris kadi gone raja || 


48. sru gumuyu anggoyang kapalanipun | êmbèn Danawarsa | badhe 
kinèngkèn mariki | siyaganên têtarub pakuwon ngarsa || 


49. bubar sampun kunêng malih kang winuwus | Pangeran Pancuran | 
kintun sêrat mring kang rayi | wus tinampan ing Pangran Mangkunagara || 

50. têmbungipun hèh yayi mas sira iku | iya dèn prayitna | patêmon aja 
nglakoni | lamun durung ingsun lumaku nèng ngarsa || 


51. apan ingsun maksih lumaku nèng pungkur | iya durung kêna | lumaku 
ana ing ngarsi | lamun ingsun wus kêna lumakyèng ngarsa || 


52. dadi uwus patêmona sakarêpmu | kapindho yayi mas | prang lan 
paman Mangkubumi | aja age adhi ngantènana ingwang || 


53. pantês ingsun kang tuwa nanggulang pupuh | ya singa tiwasa | prang 
lan paman Mangkubumi | duk miyarsa kèndêl maos latah-latah || 


ss LOL ser 


54. dutanipun kang raka sinungan wuwus | lah iki kakang mas | ngandika 
tanpa kêkering | nora lingsêm karungu samining janma || 


55. dadak iku nyumbari kyai prangipun | tan wruh ing ukara | tan wruh 
Ngêpon Wage Paing | wong kumaki iya prajurite pira || 


56. nadyan iku duwea prajurit sèwu | ya têlung èwua | nora patut 
anadhahi | pamanane wus prajurit têtêmênan || 


57. pira-pira prajurit sabrang kang wudhu | Mayor As Mayor Pal | Mayor 
Por kalèrèk mati | prang lan kyai tumpês saprajuritira || 


58. waniningsun sun rewangi prang malincur | gêlar salinthutan | wong 
aprang lawan kiyai | tadhah dhadha pasthi rêmak-rêmpu bebas || 


59. dutanipun kang raka sinung sul-angsul | Pangeran Pancuran | sampun 
lèngsèr nêmbah amit | kawuwusa ingkang abaris ing Bancar || 


60. amrih laku wau kang putra tinuduh | pangeran dipatya | ngirit wong 
môncanagari | pra dipati wus kinèn mantuk sadaya || 

61. pangranipun Dipati Anom Madiun | lan Purwanagara | nêdya tulung 
Pranaragi | kang binobot sangking ing gunung sarkara || 


24. Dhandhanggula 


1. nahên gantya kang winursita ris | nênggih wontên sêmpalaning kêndha 
| nagri Turki nangkodane | ing Turki tanahipun | lunga dagang mring 
bawah angin | nangkoda kalih sanak | sami sugihipun | lan kadang mung 
sabaita | ingkang tuwa anama Ki Sèh Ibrahim | kang anom Ki Sèh Iskak || 


2. wus lakune ing nagari Turki | lamun nangkoda dagang anêbah | 
anggawa cape rajane | êcape sultan ing Rum | pan kalaut nèng bawah 
angin | têtiyangipun pokah | sêbit layaripun | palwane kalunta-lunta | kalih 
atus sabaita rowangnèki | Sèh Ibrahim ngulama || 


3. datan kèndêl baitanirèki | anut ing barat kalunta-lunta | ngetan tan ana 
enggoke | kasanggrok nèng pulo Drus | dadya kèndêl palwanirèki | 
nanging tan wontên tiwas | mung tiyang kang putung | lawan layaripun 
sirna | nèng pulo Drus minggah tuwan Sèh Ibrahim | manggih têtiyang 
kathah || 


4. wong lêlaran kang anambut kardi | gêraji kayu sadina-dina | Tuwan 
Ibrahim têtakèn | mring wong gêraji kayu | iya iki nagara ngêndi | apa 
rajane ana | wau kang sumaur | puniki ing Batawiyah | amung jendral 
gêng-gênge nagri puniki | akulit kadi tuwan || 


5. nanging kaot srêban lawan topi | kalih tuwan sami kulit pêthak | 
sawusira atêtakèn | wangsul baitanipun | sagung 


sn o saa 


awak baita sami | kinèn kantun prayitna | amung kadangipun | binakta 
anitih sampan | minggah dharat sapraptanirèng Batawi | arsa anjaluk 


tiyang || 


6. sami kagyat têtiyang Batawi | arang kambah sami kagawokan | abagus 
agêdhe-gêdhe | têtakèn gêdhongipun | goning jendral sami lumaris | 
ingkang jaga lumajar | badhe ngaturi wruh | yèn têtiyang Turki prapta | 
sawêg matur Sèh Ibrahim sêlak prapti | anguwuh jendral-jendral || 

7. langkung gugup jendral angêdhuni | dharakalan kapêthuk ing latar | 
sampun cinandhak astane | sampun binêkta lungguh | munggèng kursi 
agya dènnyangling | jendral sun jaluk tiyang | putung tiyang ingsun | 
mulane kalunta-lunta | jêbul kene pan ingsun iki rad Turki | iki cape 
rajèngwang || 


8. tuwan jendral sigra aningali | cape Jêng Sultan Muhamad Lekan | Rum 
Ingadli ratu gêdhe | kêkalih êcapipun | Kangjêng Sultan Mustapa Rumi | 
jendral sêngkut mangrêpa | langkung sugun-sugun | tuwan paduka dèn 
sabar | dene tuwan saèstu nangkoda Turki | kadhapur ing nagara || 


9. dene antuk cape ratunèki | yêkti kajêjêr nangkodèng praja | mila dipun 
ragi rèrèh | kula turi tan wurung | inggih amrih ingkang prayogi | mantuk 
lah iya jendral | sun anti sanggupmu | ingsun rèrèn tanahira | mênawa na 
wong sikara marang mami | môngsa bodhoa sira || 


10. tuwan jendral matur ngasih-asih | sintên purun tuwan kula rêksa | ing 
sadhahar inumane | anulya pamit wangsul | mring parau jendral ngurmati 
| angatêr lan sugata | sarwi wuwusipun | tuwan yèn wus tigang dina | 
inggih tuwan kawula aturi malih | dhatêng wisma kawula || 


11. saungkure Tuwan Sèh Ibrahim | Jendral Jakub Musêl pirêmbagan | 
lawan dêlèr dhirèkture | pan Dêr Phara ranipun | iya Petrus Albetrus prapti 
| jendral atutur warta | ana nangkodagung | sangking Turki bijaksana | ing 
praptane palwa putung tiyangnèki | têmah kalunta-lunta || 


12. gawa cape Sultan Rum sayêkti | iki patut yèn sinilih basa | iya ngakua 
dutane | kangjêng sultan ing Ngêrum | amariksa rusaking Jawi | sapa kang 
dadi purwa | Jawa rusakipun | kang aprang nora maria | Mangkubumi 
sayêkti lamun amanggih | sultan ing Rum dukanya || 


13. sayêktine kêkês Mangkubumi | nuli nurut iya saparêntah | ing Kumpni 
pratikêle | anut ginawe ratu | ing nagara Jawi sapalih | dhirèktur pan Dêr 
Phara | pan Petrus Albertus | myang sagung rat pnidiya |[6] wus sarêmpêg 
amung kari [ka...] 

[...ri] pikir siji | ambobot maring opah || 


14. ana ingkang tri atus sêsasi | ana ingkang tangatus sawulan | limang 
atus nêmatuse | puniku reyal sêpuh | sigra jendral ingkang mêdhoti | 
patang atus sawulan | patang atus kêtun | cêkak landhung wus bêjanya | 
ing tutute sakênane Mangkubumi | nurut marine aprang || 


15. saingone sabature sami | wong rongatus kang anèng baita | kang 
atunggu dagangane | sawêdhus bêrasipun | sabêrambang bawang 
dhognèki | samenyak samarica | kapulaganipun | wus sah ingkang 
binicara | nulya ngutus mring pulo Drus komasaris | lawan kaji satunggal || 


16. wong Makasar Ki Kaji Duljaki | ingkang bisa basa Turki Arab | ing pulo 
Drus sapraptane | sarta bêkta sasuguh | warna-warna sapitung konthing | 
pamrihe kasaida | bature rongatus | kanggoa satêngah wulan | wusnya 
panggih lawan Tuwan Sèh Ibrahim | nuju amaca kitab || 


17. kitabira wontên kalih pêthi | kagyat dulu komasaris prapta | lan 
akathah gêgawane | kalangkung sukanipun | komasaris wus tata linggih | 
alon manis têmbungnya | tuwan kula ngutus | dhatêng putra jêngandika | 
tuwan jendral asung pratôndha ngurmati | rèhning paduka prapta || 


18. inggih wontên tanah ing Batawi | aprasasat Sultan Rum kang prapta | 
angrahmati ing dasihe | sasat dhawuhan daru | amadhangi nagri Batawi | 
mung tuwan kang sayogya | pinintanan tulung | ing sagunging para susah 
| sultan ing Rum baboning ratu sabumi | tyas nulya paripurna || 


19. kula ngutus ngaturi udani | nagri kang tuwan ciki punika | sapangetan 
saurute | manggih susah kalangkung | sagung daganganing Kumpni | 
kèndêl datan lumampah | pirang-pirang taun | Kumpni rugi kewala | 
ingkang mawi ing tanah Jawa ajurit | sinapih datan kêna || 


20. wontên anaking raja satunggil | namanipun Radèn Mas Sujana | 
Mangkubumi ing samangke | angamuk pirang taun | datan kêni apês ing 
jurit | langkung sawindu dènnya | amurwèng prang pupuh | eyangipun 
prajangjean | lan Kumpni manjing darah kulit daging | sagêbyaring 
baskara || 


21. awon-ingawonan botên kêni | èwêdipun tinadhahan ing prang | sasat 
prang lawan putune | tinêmênan puniku | nistha aprang putu lan kaki | 

rinewang prang wêtara | tan kêni sinêmbur | atusan sabên ayuda | 
pêpatine wutahing rah dalajadi | bumi satêmah rêngka || 


22. putra tuwan jendral nyuwun runtik | sayêktinipun langkung bêbana | 
bilih dados usadane | tanah Jawi pukulun | 

angipuka ing Mangkubumi | pasthi tuwan ginêga | jêr tuwan jinis Rum | 
Mangkubumi yèn kênia | ingadêkkên raja sapalih ing Jawi | kèndêla 
amangun prang || 


23. putra tuwan jendral anyaosi | kawan atus kêton sabên wulan | Sèh 
Ibrahim duk myarsane | kalangkung ngungunipun | ana ingkang karasèng 
galih | Sèh Ibrahim ngulama | dhangan ing tyasipun | rêsêp karya 
kabêcikan | ya warahên si jendral aja kuwatir | ing samono prakara || 


24. aja nganggo iya dèn owahi | yèn amurungakên wong tukaran | pan 
wus gêdhe ganjarane | mungguh Hyang Maha Luhur | komasaris sumaur 
aris | tuwan putra andika | jêr wus nandêripun | môngsa kênaa tinulak | 
angandika wau Tuwan Sèh Ibrahim | ya warahên si jendral || 


25. besuk esuk sun têmu pribadi | karo jendral padha rêrêmbugan | 
ingkang linakon bêcike | wajib amrih rahayu | iya maring isining bumi | 
ingsun iki wong dagang | ngancik nagarèku | lagi nêmu kasusahan | 
kuwajiban angêntèni milu mikir | mulyane kang nagara || 


26. komasaris lan Kaji Duljaki | sampun pamit lumbaya lumarap | wus 
minggah dharat lampahe | lajêng panggih gurnadur | Jendral Jakup Musêl 
anganti | lawan dhirèkturira | Petrus ya Albetrus | komasaris praptanira | 
ngaturakên saguh Tuwan Sèh Ibrahim | têtulung ing prakara || 


27. tanah Jawa marine ajurit | akarya mandhêging dêdagangan | bumi kèh 
dadi rusake | apan ing dintên esuk | rama tuwan mariki malih | 
amatêngakên rêmbag | mrih kalakonipun | wajib tulung kasusahan | duk 
miyarsa ing karsane Sèh Ibrahim | suka angarsa-arsa || 


28. kunêng dalu kawuwusa enjing | komasaris kang kinèn amapag | bêkta 
rumbaya lampahe | sapraptaning pulo Drus | Sèh Ibrahim wus dèn aturi | 

wau gurnadur jendral | ing sawingkingipun | utusan amêpak bala | 
dragundêre rongatus lan jalan kaki | urmat baris yèn prapta || 


29. kang pinêthuk Tuwan Sèh Ibrahim | lan amêpak ing rat pnidiya | baris 
wus miranti gone | dêlèr kalih tinuduh | mêthuk reta pinggir pasisir | kang 
pinêthuk wus prapta | têdhak ing parau | sigra ingaturan minggah | ing 
kareta minggah Tuwan Sèh Ibrahim | lajêng karetanira || 


30. praptanira jendral mêthuk aglis | lawan sagunging rat pnidiya | gupuh- 
gupuh tênagane | kadya urmat ing ratu | jendral langkung angasih-asih | 
kinanthi rinarêpa | wus binakta lungguh | sagung 

kang rat pnidiya | sami tabe wus samya linggih ing kursi | Sèh Ibrahim 
ngandika || 


31. apa nuli jendral pikir iki | apa tamban mungguh lakuningwang | Jakup 
Musêl lon ature | inggih salêrêsipun | tuwan kula ajrih ngaturi | yèn tuwan 
sampun dhangan | Tuwan Sèh amuwus | manawa na pikir liya | liya 
ingkang ginawa si komasaris | aran wong pêpikiran || 


32. ingkang enak padha dèn lakoni | lamun sira kabotan ing pêrang | ya 
sira aja andalèh | lamun wong dagang ingsun | lamun ingsun kirima tulis | 
marang ing ratuningwang | anuwunkên bantu | aja maido maringwang | 
pasthi olih iya prajurit rong kêthi | sok kêlara nyugata || 


33. iya sapa mungsuhmu ajurit | dadèkêna ancur sanagara | iya ngong 
kaduga bae | pan iya ratuningsun | bangêt asih ing awak mami | Sultan 
Muhamad Lekan | narendra pinunjul | sumbagèng rat pramudèng prang | 
prajurite kabèh pitung puluh kêthi | yèn ingsun utusana || 


34. tur wuninga lamun awak mami | dagang ngambah ing nagara susah | 
susahe nuju prang rame | mrih mulyaning prajèku | ingsun nyuwun kirim 
prajurit | nadyan patang kêthia | pasthi lamun antuk | ingsun sira aku 
bapa | antêp ingong iya jendral nora wigih | nglakoni sarat jaja || 


35. ingsun iki sira gumatèni | sampe mati nglabuhi prakara | iya mrih 
rahayu ngakèh | jendral mangrêpa matur | langkung sangking tarima 

kasih | langkung sangking kalingga | dede wawratipun | tuwan inggih 
tanah Jawa | amung ewon langkunga botên kuwawi | pasthi praja suwak 
brak || 


36. têmah ajur botên dadi takir | mila tuwan panuwun kawula | mung 
ngipuk kang sami darbe | amrih puruna rukun | sampun kongsi sêlayèng 
budi | wong cili karisakan | kasihan kalangkung | nênulari tanah sabrang | 
gawe mandhêg marang dagangan Kumpni | windon rugi kewala || 


37. amung tuwan pantês ngusadani | risakipun inggih tanah Jawa | tuwan 
tunggil agamane | aluhur sultan ing Rum | mila tuwan kula aturi | môngsa 
sagêda bôngga | ing salêrêsipun | yêkti agamane cacat | yèn mopoa 
tuwan pitutur mrih yêkti | kadi anut kewala || 


38. sigra wau Tuwan Sèh Ibrahim | iya ingsun ora gawa rewang | wong 
Turki sun tinggal kabèh | sun gawanana batur | tuwa roro bocah kêkalih | 
Duljaki ingsun gawa | akèh karyanipun | kang minôngka juru basa | tuwan 
jendral sigra dènnya marentahi | kang juroni baita || 


39. nuju 


= io 


wontên duta ing Samawis | utusane Dipati Samarang | Wiryamanggala 
namane | kalawan mantonipun | namanira Dyan Wirasari | gandhèk ing 
Kartasura | nênggih lurahipun | syargi sumare Lawiyan | duk wiwite 
pakêthip lunga angungsi | pangan marang Sêmarang || 


40. sinarêngkên Tuwan Sèh Ibrahim | ingantuke nunggil sabaita | sira 
Wiryamênggalane | kalawan ingkang mantu | Wirasari wus mancal aglis | 
samarga ing lautan | anggung andêdangu | pratingkahe tanah Jawa | Kyai 
Wiryamanggala umatur aris | tuwan anak kawula || 


41. Wirasari puniki kang abdi | dhatêng sang prabu ing Kartasura | dadi 
wong kandêl têgêse | lêlurah gandhèkipun | malah tate kinèn tut wuri | 
kang rayi kang prakosa | samangke puniku | Pangran Mangkubumi nama | 
prawirèng prang samangke kang dadi kardi | anggung numpês Walônda || 

42. duk miyarsa Tuwan Sèh Ibrahim | langkung suka anggung atêtanya | 
Wirasari cinêlake | lêga ing manahipun | myarsa ture pun Wirasari | yèn 
agung sok dinuta | jênêngi prang pupuh | duk ingabên mring kang raka | 
lawan pira-pira kang mungsuh katitih | tanna mêngga puliha || 


43. dadosipun mangkotên puniki | ing nguni Jendral Emub punika | prapta 
ing Surakartane | nuntên saantukipun | kesah Pangran Amangkubumi | 
lajêng prang tanpa wêkas | inggih sami batur | dadya lêtuh kang nagara | 
pan ing mangke tuwan kula tan udani | ngungsi wontên Samarang || 


44. wus têtela Tuwan Sèh Ibrahim | sangking Radèn Wirasari turnya | yèn 
abêcik têtêkone | lan bêcik dhapuripun | nguni Pangran Amangkubumi | 
kunêng kang alêlampah | Tuwan Sèh nèng laut | wau suratira jendral | 
sabên kantor Têgal Jêpara Samawis | wus sami kadhawuhan || 


45. suratira jendral ing Batawi | Sèh Ibrahim Tuwan Sarip Bêsar | sultan 
ing Rum carakane | dèn padha sugun-sugun | singa-singa kang dèn ampiri 
| dutane raja besar | dèn cakut dèn takut | aja gêgawa maringwang | 
tuwan jendral langkung dènira nasabi | mingit panggawenira || 


46. wau lampahira Sèh Ibrahim | kèndêl Têgal Petor Palêm mapag | 
langkung panyuba-nyubane | mung kèndêl kalih dalu | lajêng mancal 
dhatêng Samawis | sadalu lampahira | êbyar praptanipun | petor bêsar ing 
Samarang | duk miyarsa mêthuk mring pinggir pasisir | panggih lajêng 
binakta || 


47. marang petor [pe...] 
--- 107 --- 


[...tor] bêsar wismanèki | sinaosan gêdhong kang santosa | Tuwan Sèh 
makuwon rèrèh | pan dêlèripun suwung | pan anglurug mring Sokawati | 
Wirasari kalawan | Wiryamênggalèku | samya kinèn umantuka | yèn wus 
aso têlung dina kinèn bali | gawoa[7] roning kamal || 


25. Sinom 


1. sawusnya so tigang dina | sira Radèn Wirasari | marak Tuwan Sarip 
Bêsar | sarta sugata mêrnani | sawusnya tata linggih | Tuwan Sèh Ibrahim 

dangu | Wirasari kayapa | suwunge si dêlèr iki | ya ta matur Wirasari 
inggih tuwan || 


2. sami wontên panglurugan | inggih kang dipun lurugi | ingkang kula 
turkên tuwan | Pangran Arya Mangkubumi | kang madêg narapati | lawan 
karsane puniku | mangke pinukul ing prang | inggih kinarubut kalih | lan 
putrane Pangeran Mangkunagara || 


3. Tuwan Sarip duk miyarsa | iku priye Wirasari | manawa kasêlak rusak | 
miwah matia ing jurit | sapa sun candhak malih | tanah Jawa sida ajur | 
sira angupayaa | kang nêkakkên layang mami | apadene ingsun arsa 
tatêmua || 


4. Wirasari matur nêmbah | inggih tuwan kadipundi | wong sawêg ajêng- 
ajêngan | ingkang dipun utus ajrih | kalayan sênggarunggi | winastan 
karyaning mungsuh | yêkti manggih cilaka | tuwan dipun sabar kêdhik | 
petor bêsar nambungi lah inggih tuwan || 


5. dene satêngah arungan | kasihan ingkang tinuding | Tuwan Sarip Bêsar 
tanya | marang petor ing Samawis | petor sapa kang bêcik | manawa sira 
wus wêruh | kang padha duwe Jawa | saliyane Mangkubumi | petor matur 
kula tuwan dèrèng mirsa || 


6. mung sawêg siji punika | pratandhane yèn ajurit | dèrèng purun prang 
culika | sanadyan balane kêdhik | lamun tinonjok tulis | pinurugan 
mungsuh agung | yèn sampun sanggup mapag | rêmak-rêmpu dèn lakoni 
| mundur risak adate tuwan punika || 


7. yèn balane nuju kathah | ingkang amarani kêdhik | tinonjok sanggup 
tan mêdal | pan inggih tulus ngoncati | botên prang cidrèng gêndhing | 
wêkêl tuhu watakipun | Mangkubumi punika | liyane sami prang gêndhing 
| aprang cidra Pangeran Mangkunagara || 


8. tuwan waradin sadaya | papêrange trah Matawis | sawêg satunggil 
punika | Mangkubumi wus prajurit | nadyan watêke inggih | môngsa têbiha 
puniku | wau duk amiyarsa | suka Tuwan Sèh Ibrahim | padha lawan 
Wirasari tuturira || 


9. petor malih aturira | tuwan malih saprakawis | kang sampun umadêg 
nata | puniku gih tyase bêcik | alus budi lêstari | santosa maring Yyang 

Agung | Sèh Ibrahim lingira | boya catur kang wus dadi | sisihane kang sun 
catur mèt prayoga || 


10. petor bêsar aturira | inggih dipun sabar kêdhik | kalamun sampun 
kantênan | pacampuhaning ajurit | kula ngupados nuli | ingkang pantês 
kula utus | sêdhêng mantun arungan | rèrèh tyase Sèh Ibrahim | ya ta 
kunêng gantya malih kawuwusa || 


11. Pangeran Mangkunagara | kang abaris Batutangkil | idêlèr baris 
sumêngka | sami tanah Sokawati | pangeran kirim tulis | Kudanawarsa 
ingutus | kanthi Ranadiningrat | bêkta tumênggung kêkalih | lan 


tumênggung nênggih Suramangunjaya || 


12. bêkta kêkapalan dhomas | prasamya milih turanggi | amung dhawuk 
lawan pancal | banderanipun sasupit | kathah saruwal abrit | sangkêlat 
kêstin baludru | sadaya pêpilihan | prajurite bêcik-bêcik | sami kuda 
dhawuk pancal lan palôngka || 


13. praptane baris sumêngka | dêlèr amêpak prajurit | aglar baris ngara- 
ara | upêsir lan pra dipati | atarab munggèng kursi | dêlèr munggèng 
tarub agung | lawan Pangran Pancuran | idêlèr sandhinge linggih | 
praptanira Dipati Kudanawarsa || 


14. idlèr ngadêg nèng taratag | amêthuk wau kang prapti | Dipati 
Kudanawarsa | cingak sagung wong pasisir | dhapure amantêsi | gagah 
rowa rikat bagus | kadya Bambang Swatama | dene punggawa kêkalih | 
Suramangunjaya lan Ranadiningrat || 


15. kadya Nangkula Sadewa | kalihe apêkik-pêkik | katri punggawa 
binêkta | wus sami lênggah ing kursi | nunggil Ki Adipati | Samarang 
dènira lungguh | sira Kudanawarsa | angaturkên surat aglis | wus 
tinampan idlèr lajêng anupiksa || 


16. sawusnya têlas winaca | urmat drèl baris Kumpni | gupênur nuduhkên 
sigra | marang Kudanawarsèki | lah Danawarsa iki | apa ta pangling sirèku 

| maring Pangran Pancuran | kagyat dongong sangêt pangling | sigra 
ngujung Dipati Kudanawarsa || 


17. punggawa kalih anulya | prasami mangsah ngabêkti | gumujêng 
Kudanawarsa | bêndara sampeyan nênggih | andadak kaki-kaki | asêpuh 
kula satuhu | kang mirsa sangêt cingak | dene botên kakang adhi | 
pêpatute kaya anak lawan bapa || 


18. gupênur alon wuwusnya | hèh Kudanawarsa iki | pangeran pikire iya | 
yèn uga patêmon mangkin | yèn kang rama miyarsi | yêktine sangêt 
angamuk | tan kêna tinadhahan | milanggung nglêlèdhèk mangkin | yèn 
apranga sadèrènge pêpanggihan || 


19. sayêktine mênda-mênda | kêna tinadhahan tipis | 


ANG = 


iya sun nurut kewala | nuli amriha ngajurit | mêngko ana ing ngêndi | 
ingkang rama barisipun | taksih wontên ing Bancar | balanipun wuwuh 
malih | wong pasisir kalawan wong Surakarta || 


20. anakipun Pringgalaya | Pringgadiningrat ambalik | ambêkta 
samantrinira | mantri gêdhe tumut balik | mangkya kadya pangarsi | nèng 
Tinawas barisipun | dêlèr ngungun miyarsa | sakarsane wus nuruti | mring 
rêmbage Pangeran Mangkunagara || 


21. pinutus sagung bicara | rampung Kudanawarsa mit | kalawan 
sakancanira | mêdal sajabaning baris | sami nitih turanggi | wadya kuda 
wolung atus | anuju maksih Siyam | tanggal wolu likur nênggih | lampahira 
Dipati Kudanawarsa || 


22. wau ta sapraptanira | ing barisan Batutangkil | lajêng sowan 
ngarsanira | Pangran Mangkunagarèki | matur saha wotsari | ngaturakên 
tabenipun | dêlèr lawan kang raka | Pangran Pancuranirèki | salamipun 
inggih dhatêng ing paduka || 


23. ing mangke raka paduka | inggih sampun kaki-kaki | pangeran alon 
ngandika | iya mandi sapa mangkin | Danawarsa wotsari | pun 


153 
Alih Aksara 


Babad Giyanti 
Anonim 


Jawirangrong pukulun | ompong uwane samya | pangeran gumujêng bêlik 
| Danawarsa kang êmas apa prakosa || 


24. umatur Kudanawarsa | baluncing arêngkik-rêngkik | kados kêkathahên 
madat | biru pasêmon bakiwit | pangran gumujêng malih | prandene kudu 
kumênthus | akon ngêntèni ing prang | anyumbari ing kiyai | dibantinga 
macèthèt dadi nêmbêlas || 


25. gumêr kang sami nèng ngarsa | Kudanawarsa wotsari | pun dêlèr 
mangkê sumôngga | ing paduka apêpanggih | botên kadi rumiyin | 
asangêt pamêksanipun | mangke dhèrèk sakarsa | sampun marêm 
tyasirèki | dene kula kenging pêpanggih punika || 


26. ing benjing sampune bakda | anuntên umangsah jurit | nglanggar 
rama jêngandika | inggih angaturi aglis | pangeran ngandikaris | wong 
mungsuh kiyai iku | yèn ana lor bêngawan | aja wani anyabrangi | pan 
amungsuh iya wong sajagad-jagad || 


27. adat wonge desa samya | dadi mungsuh gêdhe cilik | têkan bocah 
angon ika | padha milu ngamuk bêngi | tan ana marentahi | dudu kiyai 
kang nuduh | dhasar padha wong desa | kudu padha ngamuk bêngi | 
ambêbingung karya rusak ing akathah || 


28. yèn kene lawan tan nyabrang | pasthi kyai anyabrangi | sayêkti sangêt 
bramatya | yèn rusaka 


s> 110s 


Sokawati | kunêng gantya winarni | kang anggung sungkawa nêkung | 
kang masanggrahan Bancar | Susunan Amangkubumi | sakalangkung 
anênêdha ing Hyang Suksma || 


29. pangunadikaning driya | yèn mangkene tanah Jawi | alawas nora 
raharja | apa ta durung pinasthi | mulyaning tanah Jawi | yèn tan winarisa 
ingsun | ngur ingsun cinupêta | besuk satêngahing jurit | yèn mangkene 
yêkti andêdawa wirang || 


30. sawadyane ingundhangan | padha salah ta kajati | anjungkung 
nêdhèng pangeran | mangkana Sang Adipati | Suryanagara nênggih | 

miyarsa pawarti katur | sangking nagri Samarang | yèn wontên caraka 
prapti | sangking ing Rum Jêng Sultan Muhamad Lekan || 


31. utusan amariksaa | risakipun tanah Jawi | apa ingkang dadi purwa | 
Sarip Bêsar kang tinuding | jêjêr prayayi Turki | gêng inggil siwêr abagus | 
nèng gêdhong petor bêsar | inggih kèndêle samangkin | angantosi 
prayogine kang dinuta || 


32. Kumpni ajrih sadaya | anggêpe sami anggusti | dhatêng Tuwan Sarip 
Bêsar | ingih Tuwan Sèh Ibrahim | warti duk sangking Turki | wadyanipun 
kalih èwu | punika mêmisanan | lawan Sultan Rum Ngadêli | ingkang nama 
Jêng Sultan Mukhamad Lekan || 


33. kumêpyur wardayanira | sang nata osik ing galih | apa ta iki dhawuha | 
iya pitulunging Widhi | rusake tanah Jawi | kapyarsa sangking nagri Rum | 
baya ta linuwaran | kêlême nagari Jawi | singa-singa iya kang dadi jalaran 


34. sang nata alon ngandika | adhi Suryanagarèki | bêcik sira anêlika | 
marang nagari Samawis | yêktine kang pawarti | Suryanagara umatur | 
inggih langkung prayoga | Arya Jayèngrana aglis | nêmbah matur kawula 
adarbe magang || 


35. punika langkung prayoga | têtiyang sangking pasisir | kadi botên 
kawênangan | kadange wontên Samawis | ngandika sri bupati | iya 
undhangên ngarsèngsun | ingkang tinuduh mêdal | Jayèngrana animbali | 
lêbêtipun angirit kang badhe duta || 


36. sapraptanirèng ngayunan | dinulu langkung prayogi | abirawa 
asêmbada | lajêng dhinawuhan wêling | nêlika mring Samawis | ana 
caraka sangking Rum | iku waspadakêna | priye anggêping Kumpni | lah 
mangkata nêmbah kang dinutasmara || 


26. Asmaradana 


1. kunêng malih kang winarni | Pangeran Mangkunagara | rêmbage lawan 
idêlèr | idlèr apan arsa nglanggar | nyabrangi lèr bêngawan | angêsuk 
saênggènipun | mring Susunan Kabanaran || 

2. pangeran rêmbagirèki | pratela wataking mêngsah | tinutur marang 
idêlèr | wong bumi kang pira-pira | wong desa dadi mêngsah | gêdhe cilik 
padha ngamuk | sabên bêngi pan wus adat || 


3. yèn inganti kidul kali | mungsuh iku lawas-lawas | yèn Sokawati rusake | 
sayêkti nuli anglanggar | Pangran Mangkunagara | pamit marang idlèr 
wau | arsa mring môncanagara || 


4. pisaha sakêdhap nuli | mungsuh iku banjur prapta | Kumpni ginêcak 
age | samôngsa badhe nabranga | kula anuli prapta | anggitik sangking 
ing pungkur | dêlèr anurut kewala || 


5. budhal sangking Batutangkil | Pangeran Mangkunagara | kêbut 
sawadyakusyane | tanggal kaping tiga Sawal | gumuruh wadyanira | 
anggêcêg nagri Madiun | angampiri Jagaraga || 


6. bupati ing Jagaragi | amêthuk ing prang sakêdhap | lajêng alorod 
mangalèr | Pangeran Mangkunagara | lajêng sabalanira | anggêcak nagri 
Madiun | wus prapta jajahanira || 


7. Madiun miyarsa warti | gègèr têpiswiringira | kadhatêngan mungsuh 
gêdhe | duk lagya amêpak bala | badhe bantu ngayuda | Pangran Dipati 
Madiun | têtulung mring Pranaraga || 


8. wande dhatêng Pranaragi | mantri tampingan turpiksa | mêngsah 
punika wartane | inggih raka jêngandika | Pangran Mangkunagara | 
langkung gêng dêdamêlipun | pangran dipati miyarsa || 


9. kang raka dipun aturi | Pangeran Purwanagara | sapraptanirèng dalême 
| pangran dipati ngandika | kakang Purwanagara | gêdêre mungsuh kang 
rawuh | kang êmas mikunagara ||[8] 


10. Purwanagara nauri | adora warti punika | mriki punapa damêle | wong 
sawêg ajêng-ajêngan | lan rama jêngandika | wong warta liwat agadur | 
amrih gêgirisi mêngsah || 

11. Purwanagara nulyamit | wontên mantri malih prapta | langkung 
pratela ature | èstu raka jêngandika | piyambak ingkang tindak | langkung 
gêng dêdamêlipun | pangeran dipati sigra || 


12. siyaga sawadyanèki | budhal dhatêng wismanira | Pangran 
Purwanagarane | prapta pangeran ngandika | kakang lah dawêg kesah | 
dede wadine kang mungsuh | amopo Purwanagara || 


13. pinaksa ingajak gingsir | Pangeran Purwanagara | nanging maksa 
pamopone | ature Purwanagara | sampeyan langkung karsa | suwawi kula 
tut pungkur | ing saonjotan kewala || 


14. budhal pangeran dipati | Pangeran Purwanagara | ngatêrakên ing 


e e 


lampahe | dupi antuk saonjotan | wangsul Purwanagara | sapraptaning 
dalêmipun | kêbêk wong ngili busêkan || 


15. para mantri angaturi | luhung anggèr gumingsira | kang mêngsah 
dede bobote | Pangeran Purwanagara | bêkuh tan purun kesah | 
tinangisan rabènipun | ingajak angoncatana || 


16. nanging puguhe kapati | maksa maido kewala | Si Ranadiningrat bae | 
agawe-gawe lok ika | tan adangu gumêrah | mungsuh praptèng ngalun- 
alun | turôngga tanpa wilangan || 


17. lajêng angêpung bathithit | angubêngi pagêr bata | Purwanagara 
balane | kathah malêduk sar-saran | binujung maring mêngsah | amung 
sèkêt balanipun | kang muwêr tumut jro bata || 


18. akèn nabuh Carabali | Pangeran Purwanagara | mungsuh prapta sami 
kagèt | Pangeran Mangkunagara | wau duk amiyarsa | kang Carabalèn 
angungkung | kang langkung bramantyanira || 


19. ing ngalun-alun wus prapti | wadya kinèn angrampida | amadung 
lawang korine | mènèk ing pagêre bata | wadya ngarsa turira | rayi 
paduka wus dangu | lolose ngalèr angetan || 

20. dene kang kantun puniki | amung pun Purwanagara | kang anatab 
Carabalèn | pangran langkung dukanira | wadya parêng tumandang | 
angandhani banonipun | ana kang madungi lawang || 


21. wus bujad lawangirèki | jinêjak ing Ônggaima | pan Walônda mantri 
jêro | satêdhake sangking kuda | tumut prajurit ngarsa | Ki Onggaima 
malêbu | sarwi anyangking sanjata || 


22. kang wetan kalêbon nuli | ingkang manjing bêbutulan | lajêng 
acampuh prang rame | Pangeran Purwanagara | maksih anabuh kêndhang 
| lêbête Onggaimèku | angadêg Purwanagara || 


23. durung nyandhak waosnèki | maksih nyêkêl tabuh kêndhang | 
kêndhange kang Carabalèn | sigra wau Onggaima | Pangran Purwanagara 
| sinanjata nginggil susu | watgata lajêng aniba || 


24. Ônggaima malayoni | kancane nusul wus kathah | malêdug 
wadyabalane | ingkang kacandhak wolulas | kang sami pinêjahan | 
ingkang kathah-kathah tumut | prasami kacandhak gêsang || 


25. Ônggaima angakahi | ing Pangran Purwanagara | lajêng pinocok sirahe 
| akathah bandhanganira | kancane jawil sigra | hèh Onggaima sirèku | 
wis-uwis lah undurana || 


26. iku kang sira patèni | sêntanane gustènira | ibune kang mati kuwe | 
pan putri Kaèrucakran | Pangeran Erucakra | kadange susunan prabu | 
dadi iku 


--- 113 --- 
sanak misan || 


27. kalawan gustinirèki | Ônggaima duk miyarsa | sumiyat pucat ulate | 
wus katur marang pangeran | pêjah Purwanagara | Onggaima praptèng 
ngayun | bongkok pêdhang dhuwungira || 

28. pangeran kagyat ningali | wontên atur Onggaima | kang mêjahi 
pangerane | nênggih pun Purwanagara | dèrèng wruh yèn santana | ing 
mangke sawêg angrungu | mila atur pêjah gêsang || 


29. pangeran gumujêng bêlik | asru dènnya angandika | Onggaima aja 
kowe | iya dadak kasusahan | nadyan iku sêntana | ujêr dadi satruningsun 
| bêngga wajib pinatenan || 


30. lah iya bêkjanirèki | saparabote kang kêna | wus sah duwèkira kabèh | 
lêga tyase Onggaima | tur sêmbah kaping sênga | gumêr kang sami 
andulu | panêmbahe Onggaima || 


31. Radèn Sumadirja prapti | apan sampun pinaringan | nagri Madiun 
saparo | lungguh anèng kasêpuhan | nama gêntèni rama | Pangran 
Mangkudipurèku | dene Madiun kanoman || 


32. arine kang anglungguhi | nama Radèn Sumadirja | limang èwu 
kanomane | pitung èwu kasêpuhan | sawusnya pêparentah | Pangran 
Mangkunagarèku | budhal maring Pranaraga || 


33. pangajêng budhale enjing | wuwusên ing Pranaraga | Pangran 
Mangkudiningrate | prapta kidul Pranaraga | anjog sangking ing arga | 
pinêthuk prang rame campuh | lawan Radèn Surabrata || 


34. langkung dènira gagahi | Ki Tumênggung Surabrata | mila ngantêb 
kuwanène | kawratan ing Danakrama | sang natèng Kabanaran | mila 
labuh rêmak rêmpu | suka mati ngayahan prang || 


35. ing sabên dina ajurit | lan Pangran Mangkudiningrat | datan gingsir ing 
yudane | dadya tan bisa anênga | Pangran Mangkudiningrat | nètèr pinggir 
wukir kidul | pêngkuh prange Surabrata || 


36. wontên mantrine tur paksi | marang Radèn Surabrata | anggèr punika 
wartane | dêdamêl sangking lèr prapta | Pangran Mangkunagara | mêntas 
bêdhah ing Madiun | pêjahe Purwanagara || 


37. luwung suwawi gumingsir | kasupit ênggèn punika | Surabrata 
lingiralon | paman Rôngga Sutadipa | lingsêm kula oncata | pan dèrèng 
katingal mungsuh | matur Rôngga Sutadipa || 

38. yèn katingal kadipundi | Pangeran Mangkunagara | dene sêsanggan 
balane | angling Radèn Surabrata | lamun mangkatên paman | rêrepot 
wadonan iku | gawanên mungggah ing arga || 


39. wong arêp andika kêrig | ngiring rêrepot sadaya | kula 

dika tinggal bae | wong pitung atus turêngga | kang sami pêpilihan | 
wonge lawan kudanipun | wus bubar ungkur-ungkuran || 


27. Pangkur 


1. kang ngili lan ingkang mapan | Surabrata sampun angèsthipati | amung 
kuda pitung atus | patang rakit bandera | Surabrata ambêndhe nglanggar 
mangidul | wadya Mangkudiningratan | panganjure anadhahi || 


2. sinarêmpêng sampun dhadhal | kagegeran sami minggah ing wukir | 
wau Rahadèn Tumênggung | Surabrata barisnya | majêng ngilèn pamrihe 
sami pakantuk | mung êlor lamun praptaa | sayêkti sami kaèksi || 


3. Pangeran Mangkunagara | barisira kèndêl nèng Kaliasin | andangu 
mantri pangayun | kang rayi ênggènira | dèrèng ngancik nagari maksih 
nèng gunung | apêngkuh wong Pranaraga | Surabrata kang nadhahi || 


4. langkung bramatyaning driya | Pangran Mangkunagara duk miyarsi | 
ginêlak ing lampahipun | praptanirèng jro kitha | mantri ngarsa prasamya 
majêng mangidul | kapêthukan barisira | Surabrata anadhahi || 


5. arame dènira yuda | Surabrata ngundhangi wadyanèki | payo ajana 
lumayu | sêrodên ing ngayuda | anindhihi gumêrgut sarêng amuwus | 
mêngko padha lumayua | yèn wus katon payung kuning || 


6. yèn padha Jawa kewala | alêksana apa gawe ngoncati | pangarsa 
prangira nubruk | êdir pangrasanira | gêtas bae Pranaraga adatipun | 
mangkya tinunjang apanggah | anyêrot anunjang wani || 

7. kagum kagèt tan anyana | Pranaraga prange bêndakalani | pangeran 
wau kawuwus | duk arsa masanggrahan | jroning kitha pangarsa kawon 
prangipun | malêdug kathah kabranan | pangeran têngara aglis || 


8. wande makuwon jro kitha | pan kasusu tulung bala pangarsi | bodhol 
sawadya angidul | Tumênggung Surabrata | duk tumingal ana payung 
kuning mêtu | asuwarèng wadyanira | payo ngèrèk ngetan aglis || 


9. binêrêg wong jro angetan | dupi cêlak wana sarêng nyamêthi | 
turôngga kèh sarêng mamprung | ilang manjing ing wana | ting balêsar 
kathah kang minggah ing gunung | wangsul angilèn pangeran | 
masanggrahan sawadyèki || 


10. anèng dhusun Kasatriyan | pinggir lèpèn alit ragi atêrbis | wadya 
makuwon sadarum | kang rayi wus miyarsa | Pangran Mangkudiningrat 
sabalanipun | wus nunggil anèng Satriyan | lawan kang raka wus panggih 


11. wau ta kang kawuwusa | kang abaris Bancar sri narapati | 
andadosakên kang rêmbug | ngêlar-êlar jajahan | Ki Tumênggung Alap- 
alap kang tinuduh | lan [la...] 

[...n] Radèn Pringgadiningrat | katiga Dipadirjèki || 


12. sami kinèn mêndhêtana | tanah Pajang urut Gondhang ing Wêdhi | 
Pamasaran wukir kidul | ing Pedan sapangetan | tri punggawa kêkapalan 
kawan atus | wus budhal sangking ing Bancar | mas rôngga ingkang 
winarni || 


13. sangking pabarisan ngarsa | wontên prapta sangking môncanagari | 
Pangran Mangkunagarèku | Madiun wus binêdhah | pangerane Madiun 
kacandhak lampus | buh kanoman kasêpuhan | pangerane kang ngêmasi 

14. mas rêngga sumiwèng ngarsa | nêmbah matur pukulun sri bupati | 
pêcah nagari Madiun | pangeranipun pêjah | duka dalêm kang anèm tuwin 
kang sêpuh | Sri Bupati Kabanaran | wau kalane miyarsi || 


15. kalangkung bramatyanira | angundhangi sagung kang pra dipati | 
budhalan marang Madiun | enjing sigra têngara | sakathahing prajurit 
samya akumpul | sumrêg budhal sangking Bancar | anyabrang bêngawan 
aglis || 


16. Gêrogol kidul bêngawan | kèndêl sangking randhat panyabrangnèki | 
duk bêna bêngawanipun | mêngsa ing rêrêndhêngan | sangking kirang ing 
baita ana lêsung | ingkang kinarya anyabrang | ana kang karya gèthèk 
pring || 


17. tigang dina tungtasira | wus akumpul ing Gêrogol prajurit | kang 
wadya sami tinantun | wani ingadu aprang | lan bature Si Mangkunagara 
iku | yèn wêdi padha karia | yèn wani barêng lan mami || 


18. umatur purun sadaya | angandika wau sri narapati | padha undhangna 
wadyagung | sun jabêl paring ingwang | Adipati Mangkunagara puniku | 
padha sira ngaranana | Si Suryakusuma mangkin || 


19. wadyagung matur sandika | budhal sangking Garogol têngah wêngi | 
margi anasak wanagung | rêngkêt angèl kalintang | pêtêng-pêtêng pan 
ginêlak lampahipun | wau lampahe sang nata | langkung angowah-owahi 


20. sarêng byar kèndêl nèng Karas | ngara-ara wadya pating kulicir | 
nuntên wontên wong Madiun | prapta atur wuninga | kang wus pasthi 
Pangran Purwanagarèku | pêjah wontên palataran | wolulas rencange mati 


21. dene putra padukendra | ngalèr ngetan lolosipun rumiyin | sampun 
kêdhik abdinipun | malajêng ting balêsar | kilap inggih rusak lan 
basukinipun | dèrèng wontên kang awarta | duk miyarsa sri bupati || 


22. kalangkung bramatyanira | sigra Gêndhong lan Ranawijayèki | kinèn 
amisah angruruh | sami lampah anamar | sigra munya têngara budhal 
gumuruh | sangking Karas lampahira | sadina êmpêt lumaris || 

23. kèndêl rêp anulya budhal | praptanira ing Bayêm têngah [têng...] 

[...ah] wêngi | wontên prapta wong Madiun | tinanggap aturira | yèn 
Pangeran Mangkunagara wus laju | sampun wonên[9] Pranaraga | aprang 
lan Surabratèki || 


24. Surabrata wus kasoran | rencangipun kathah pêjah myang kanin | duk 
prang lan pangeran timur | apan dèrèng kasoran | kawonipun lan Pangran 
Mangkunagrèku | kang amukul sangking wuntat | duk miyarsa langkung 
runtik || 


25. tan nganggo têngara budhal | kang wadyagung tan ana kobêr bukti | 
miwah tan kobêr aturu | lan sangu sami pisah | sarêng êbyar praptanira 
ing Madiun | Pangran Dipati Bintara | praptane marêbês mili || 


26. nanging tan purun matura | Pangran Mangkukusuma sami sêdhih | 
tuwin kang para tumênggung | sami pucat sadaya | Pangran Natakusuma 
sami tan purun | mas rôngga kêkês kewala | pra dipati langkung jêgrig || 


27. wau kang darbe nagara | ing Madiun rawuhe sri bupati | pan kasusu 
kawur-kawur | nusul mring Pranaraga | sapraptane kasatriyan wanci surup 
| lajêng marêg ing ngajêngan | matur ngaturi udani || 


28. yèn rama paduka prapta | Pangran Mangkunagara duk miyarsi | 
kagyat ir ing dalu gupuh | nimbali pra dipatya | Ki Dipati Kudanawarsa 
nèng ngayun | Janingrat lan Janapura | miwah ingkang para mantri || 


29. pangeran alon ngandika | kayaparan kiyai iki prapti | wong wadonan 
besuk esuk | dèn esuk budhalêna | mêtu gunung anjog ing Pacitan iku | 
angulon anjog Wiraka | mandhêga Sêmbuyan sami || 


30. pangeran malih ngandika | kayaparan Kudanawarsa iki | apa oncat 
apa magut | matur Kudanawarsa | yèn suwawi luwung oncata pukulun | 
yèn rêmbag kônca punggawa | dawêg umatura sami || 


163 
Alih Aksara 


Babad Giyanti 
Anonim 


31. prasamya kèndêl kewala | sigra pangran wau ngandika malih | kiyai 
mungsuh lan ingsun | cingcing mêngsa kobêra | sawab misih anggang- 
anggang tarungipun | ingsun wus nêmah wus nekad | pan ingsun anêdya 
mati || 


32. bocah mantri jro yèn nêdya | têmên-têmên iya sun ajak mati | mantri 
jro sarêng umatur | sandikane gumêrah | ya jinajal yèn enak lagutanipun | 
yèn ora enak lumajar | anusul wadonan benjing || 


33. wus dadi pirêmbagira | dalu-dalu busêkan wong pawèstri | udan riwis- 
riwis dalu | banjir kali Satriyan | langgung[10] agêng lèpène alit tarêjung | 
dalu undhang karya sasak | kênoa kambah yèn enjing || 


34. wuwusên natèng Banaran | nèng Madiun tan dangu kèndêlnèki | 
lajêng budhalira jujul | dhatêng ing Pranaraga | ngangah-angah 

kadya lampahira prabu | nulyage têmpuha ing prang | ilang jatmikaning 
ngèlmi || 


35. ngalamat badhe kasoran | sarwa supe wêwatak nguni-uni | bubaran 
babar têkabur | ngawuskên sêdyanira | yèn nêmêni durung dèrèng 
ngakên darung | mêthik maria kumêthak | mung niyat nuthuk sathithik || 


36. tan anyana yèn kang putra | nêdya nekad anêmah anêmêni | praptèng 
Pranaraga bangun | wadyane pinarênca | ngêpung bata sang nata kang 
mêtu ngayun | kapanggih suwung kewala | tan ana manungsa siji || 


37. langkung cuwa ing tyasira | nulya undhang ngumpul sagung prajurit | 
kèndêl anèng ngalun-alun | sarêng duk praptanira | ingkang putra 
pangeran dipati nusul | mung bêkta wadya sadasa | marêg ing rama wus 
panggih || 


38. rinangkul wau kang putra | matur kala binabujung ing jurit | kang 
rama nyêgah ing atur | uwis aja dinawa | angrêrudah ing tyas amuwuhi 
nêpsu | kèndêle angantosi byar | sarêng byar manggih wong siji || 


164 
Alih Aksara 


Babad Giyanti 
Anonim 


39. wong Madiun sikêp minggat | wus cinêkêl anulya dèn takèni | saure 
wontên ing ngriku | Pangran Mangkunagara | kidul kilèn dhusun Satriyan 
gènipun | dhusun Têgal Ampèl lèrnya | sampun rakit ngati-ati || 


40. katur sigra pêparentah | aprang dharat prajurit kang prayayi | prajurit 
cilik puniku | kang sami nitihana | panggonane jaban pangawat puniku | 
sangking alun-alun mêdal | sapraptanira ing sabin || 


41. tinata pêngawatira | Rôngga Suryanagara têngênèki | kang kiwa 
pêngawatipun | pangeran ing Bintara | Pangran Mangkukusuma 
kanthènirèku | Pangeran Natakusuma | Pangran Pakuningrat nunggil || 


42. pangran ngabèi kinarya | lan kang raka pangeran adipati | pangirit ing 
ngarsa prabu | prajurit Suranata | mantri miji kaparak ing wuri prabu | 
pinilih lan brajayuda | kang munggèng ing kanan kering || 


43. cêlak lawan sri narendra | sinuwaran budhal sagung prajurit | saengga 
alun gumulung | Pangran Mangkunagara | sabalane wau duk miyarsa 
gugup | matah kang môngka pêngawat | kanan Kudanawarsèki || 


44. lan Jayaningrat Mataram | Jasêmbodra pangeran timur kering | 
Janapura kanthènipun | sami ngigil[11] turôngga | Pangran Mangkunagara 
kalingan dhusun | lan mantri jêro kewala | nênggih sêdyane ngunduri || 


28. Durma 


1. pan kasusu Pangeran Mangkunagara | dènnya nata prajurit | mungsuh 
sêlak prapta | kang dèrèng nyabrang ngetan | prajurit saragni abrit | lan 
pêrang tandang | saragni irêng sami || 


2. ingkang lajêng campuh [ca...] 

[...mpuh] rumiyin pêngawat | Danawarsa ginitik | mring Suryanagara | 
kanthi lawan Mas Rôngga | Kudanawarsa akanthi | lan Ki Dipatya | 
Janingrat ing Matawis || 


3. rame campuh ing prang sami suranira | rame bêdhil-binêdhil | mas 
rôngga kalawan | Radèn Suryanagara | nêrot angrukêt prajurit | 
Kudanawarsa | lan Janingrat kalindhih || 


4. binalêdik ing Rôngga Suryanagara | pangeran duk ningali | yèn 
Kudanawarsa | Janingrat wus kasoran | mangsah lan kapêdhak ngampil | 
wontên sadasa | têtulung ing ajurit || 


5. Wirarana munggèng kerine mas rôngga | ya ta pinestul aglis | marang 
ing pangeran | wêntisira kang kêna | tan pasah nanging asakit | Ki 
Wirarana | ingundurakên aglis || 


6. Danawarsa Janingrat sami wuninga | yèn pangeran nulungi | sami 
wangsul sigra | Pangran Mangkunagara | datan angagêm jêmparing | 
amung sanjata | kumat encok astèki || 


7. wus binêrêg rôngga lan Suryanagara | keron dènira jurit | dene 
Wirarana | kabranan pupu kiwa | sampun binêrêg ing jurit | pêngawat 
sêmpal | kang kering têmpuh aglis || 


8. Pangran Mangkudiningrat lan Janapura | wus campuh kang anggitik | 
Pangeran Bintara | Pangran Natakusuma | rame ulêngan ing jurit | kang 
munggèng dhadha | sang nata marentahi || 


9. payo bocah pinilih lan Suranata | miwah Brajayudèki | têmpuhên kang 
ika | baris sinang baranang | gone Suryakusumèki | sarêng umangsah | 
cêlak kalangan kali || 


10. kali banjir prasamya tantang-tinantang | Suranata gêbyuri | ingkang 
sami lanas | pinilih Brajayuda | kang wus nyabrang campuh sami | 
ingamuk bubar | wong prang tandang saragni || 


11. rinewangan prang lèrès inggil turôngga | abêr ingkang angungsir | 
dharat lawan sayah | dènnya mêntas lêlampah | rina wêngi têlung bêngi | 
tan ana mangan | lajêng gêbyur ing kali || 

12. kang kalêbus akèh tan bisa lumampah | bêrêg jeprok pribadi | bêdhil 
bari lênggah | tan ana ingkang angsal | wong jeprok binêdhil kêni | wong 
arip sayah | tatu kêdhik ngêmasi || 


13. sangking kathah kang pêjah gampil kewala | nulya sami kaèksi | 
ingkang sinabrangan | dede goning pangeran | inguwuh wangsula malih | 
wangsul sadaya | binêrêg ing turanggi || 


14. ting saleyor tan ana kêras lumajar | tan kongsi nabrang siji | 
kacandhak sadaya | wontên wong pitung dasa | tumpês mung dadi sak 
sabin | sabin sakothak | kunarpaning prajurit || 


15. bêcik-bêcik patine gampang kewala | ukur kacuwik mati | wong kang 
sami 

sayah | ngêlih sarta karipan | ilang bayuning ajurit | rêkasa mêksa | wau ta 
kang ajurit || 


16. mantri jêro kang sami alingan desa | ingkang dèrèng ajurit | 
ngarompol nêm dasa | Midigda Katawêngan | ranu rumênggèng Hyang 
Rawi | lila mangarsa | arsa umangsah jurit || 


17. kawistara ing rama dènnya kang putra | kèndêl atata malih | amapag 
angrupak | campuh ramening yuda | Pangran Mangkunagarèki | 
wingkinging bala | alingan kopad-kapit ||[12] 


18. alok êsêm lamun sira lumayua | iya kapêngkok wukir | nadyan dudu 
sanggan | ing prang payo anekat | bêja mati bêja urip | wadya miyarsa | 
umangsah ambêg pati || 


19. caruk rukêt ing prang gumuruh wurahan | akathah kang ngêmasi | 
wadyane kang rama | Wangsèngsari palastra | miwah Kaji Têpsirodin | 
bêbêcikira | Suranata pinilih || 

20. Ki Mukidin Purwadipura palastra | Ngalimun taha mati | rusak barisira | 
nirbaya jagabaya | prajurit kaparak sami | kèngêr ing gêlar | ing prang 
tanpa ngundhili || 


21. kanan keringira sami kaparapal | amung gèn sri bupati | ingkang misih 
wêtah | pan kinitêr kewala | nêmpuh kanan kering wuri | nira sang nata | 
wuwuh-wuwuh kang mati || 


22. Pangran Mangkukusuma binêdhil kêna | niba sangking turanggi | katur 
ingkang raka | sakala langkung duka | angêmbat lawung kumitir | 
angungak-ungak | kang putra dèn ulati || 


23. Pangran Mangkunagara nora katingal | pijêr amobat-mabit | ngimpun 


KARA 


| sadangunira jurit || 


24. sigra wau Pangran Dipati Bintara | umatur saha tangis | ring raka 
narendra | suwawi ingoncatan | inggih wadya padukaji | kathah kang tiwas 
| dhuh kakang prabu aglis || 


25. nulya sri narendra ngingêrakên kuda | pan arsa anuruti | marang 
aturira | nênggih Pangran Bintara | sumyur wadya kang dèn ungsir | 
ingkang atahan | tan pisah lawan gusti || 


26. pan ingungsir binendrongan ing sanjata | nênggih samargi-margi | wau 
pêjahira | Radèn Suraprameya | sadèrènge nabrang kali | dangu kapisah | 
kalawan sri bupati || 


27. tinututan ngamuk kinarubut kathah | dènira angêmasi | wau sri 
narendra | kapêngkok lampahira | wadya sakarine mati | sadaya samya | 
kinèn nabrang rumiyin || 


28. ing bêngawan sêrikêd akulithihan | dèrèng nabrang kudèki | pangeran 
ngandika | lah mara bêdhilana | Kudanawarsa udani | lamun pangeran | 
marang kang rama lali || 

29. sigra marêg Danawarsa praptèng ngarsa | pan sarwi anapihi | wong 
kang anênjata | sarwi matur tur sêmbah | dhuh gusti paran puniki | karsa 
paduka | dhumatêng ing ramaji || 


30. damêl seda sangking margi siya-siya | botên arus ing bumi | inggih 
yèn paduka | gusti angarsakêna | botên aprang malih-malih | lan rama 
tuwan | kula kang sagah mangkin || 


31. kula sagah ngengingkên rama paduka | inggih botên amargi | 
sangking siya-siya | pangeran angandika | anut ing Kudanawarsèki |[13] 
lah iya bocah | prajurit sadayèki || 


32. aja mêlak mring kiyai ngandhêgana | dimèn nyabrang dèn ririh | 
mêngko yèn wis nyabrang | nuli kinthilên padha | wau sagunging prajurit | 
kèndêl sadaya | wus nabrang sri bupati || 


33. balanira ingkang nututi anabrang | pinêlak ing turanggi | anggêbyur 
ing toya | kèli kathah kang pêjah | pra sêntana pra dipati | nabrang sadaya 
| kumpul lawan sang aji || 


34. wontên kalih atus kumpule kang yuda | wadyanira sang aji | satus 
ingkang dharat | lajênging budhalira | prapta rêp anèng Sumampir | 
kèndêl sadaya | nênggih ngantosi abdi || 


35. ingkang sami kapisah kathah kang prapta | dupi ing têngah wêngi | 
budhal saha bala | limang atus wus ana | duk kumpul anèng Sumampir | 
mangke kèndêlnya | ing Tulung sri bupati || 


36. Pangran Mangkunagara wau kèndênya[14] | sakiduling Sumampir | 
langkung sukanira | unggul dènira yuda | Kudanawarsa ngaturi | kêkalih 
mêngsah | ingkang kacandhak urip || 


37. namanira Ki Bênêr lan Ki Jaraga | inggih Jaragangukir | pangeran 
ngandika | ingsun siji kewala | Si Jaraga tukang ngukir | Si Bnêr ika |[15] 
rawatana pribadi || 


38. byar raina sangking Tulung budhalira | wau sri narapati | angalèr 
ngilènnya | Pangran Mangkunagara | budhal sangking ing Sumampir | 
nèng Tulung dènnya | makuwon manggih manis || 

29. Dhandhanggula 


1. kawuwusa wau kang lumaris | natèng Kabanaran pan sadina | dhusun 
Sumambung kèndêle | tanah bumi Madiun | ingkang kilèn watêse nunggil | 
lawan ing Jagaraga | êlèr kilènipun | langkung rujit kang wardaya | kang 
kaetang dhawuh dêdukaning Widhi | angas têkabur ing tyas || 


2. kang sumêlang tyasira nrêpati | putra jalu apan kalih pisan | dèrèng 
kantênan wartane | gêsang lan sedanipun | duk apisah madyaning jurit | 
kang abdi kathah-kathah | wus sami akumpul | kang prapta duk kèndêlira 
| ing Sumpir wontên tigang atus nênggih |[16] ingkang katawur samya || 


3. nèng Sumambung dèrèng [dè...] 


eee 


[...rèng] kèndêl prapti | mung kang putra kalih datan prapta | pangran 
adipati anèm | kalawan arinipun | wau sira Pangran Ngabèi | tyasira 
mawuyungan | ngurêng rêntêngipun | tan antuk dhahar lan nendra | 
prapta wau nênggih ingkang punggawa tri | rumiyin kang dinuta || 


4. ngirup-irup ing bawahirèki | Pangran Dipati Mangkunagara | kang dèn 
ikut jajahane | kathah têlukanipun | kang binêkta sowan sang aji | nêdya 
mring Pranaraga | kapêthuk Sumambung | Ki Tumênggung Alap-alap | 
sami ngujung kalihe Dipadirjèki | katri Pringgadiningrat || 


5. kêkapalan kalih èwu nênggih | angsalira bupati katiga | Alap-alap 
kapalane | sadaya wolung atus | Ki Tumênggung Dipadirjèki | nêmatus 
kang turôngga | pan prajuritipun | Tumênggung Pringgadiningrat | gih 
nêmatus prajurit ingkang turanggi | dharatipun akathah || 


6. langkung asrêp tyasira nrêpati | dadya rèrèh kongsi tigang dina | anèng 
Sumambung lamine | nulya wau anuduh | angulati kang putra kalih | sira 
Arya Panatas | anamur tinuduh | lan Dêmang Gogangdhalungan | Dêmang 
Bulukumêndhung lan Rajêgwêsi | kapat sami anamar || 

7. sigra budhal wau sri bupati | sangking ing Sumambung saha bala | 
lampahira ngalèr ngilèn | anèng marga sadalu | ya ta wau enjinge prapti | 
dhusun ing Sokawatya | Sumbêran ranipun | masanggrahan saha bala | 
ngarêm-arêm sagunging para prajurit | gêladhi ngara-ara || 


8. ingkang ibu anèng Rancang prapti | sêkêl malih kang putra sor ing 
prang | kang wayah ilang kalihe | nulari sang aprabu | kambuh kambah 
kadhudhah sêdhih | raga rug kawigaran | wiyoga agiyuh | numpêg 
manaput ing driya | darawasèng sandea tyasira tistis | matis anrus tan 
kentas || 


9. kunêng kang anggung sungkawèng galih | jungkung salat natèng 
Kabanaran | lawan sagung prajurite | wau ta kang winuwus | Pangran 
Mangkunagara mangkin | ingkang amasanggrahan | wontên dhusun 
Tulung | lor wetaning Kamagêtan | kidul kilèn sangking Madiun nagari | lèr 
kilèn Pranaraga || 


10. dangu marang Kudanawarsèki | pira kèhe pêpati sadaya | 
Kudanawarsa ature | inggih duk mêntasipun | sangking aprang dipun 
cacahi | kapanggih gangsal bêlah | kajawi pukulun | Rahadèn 


Suraprameya | miwah Radèn Purbanagara kêkalih | pan amung gangsal 
bêlah || 


11. inggih punjulipun pan kêkalih | dupi sadalu enjing cinacah | kula kèn 
mangsuli malèh | akêdhik ingkang kantun | amung sèkêt kirang kêkalih | 
tilasipun mêrkangkang | inggih kesahipun | anuhun dèrèng kaduga | 
inggih wontên kapanggih dhusun [dhu...] 


meen 


[...sun] kêkalih | kang dèrèng pati bagas || 


12. tinakenan inggih botên kikib | sarêng mambêd dalu kèh marangkang | 
sami ngulari kancane | punika wêrtinipun | jêng pangeran jêtung miyarsi | 
lah batur kang kabranan | ana banjur lampus | apa iya banjur waras | Ki 
Dipati Kudanawarsa turnyaris | sakawan lajêng pêjah || 


13. kang sadasa lajêng sarasnèki | dadya nênêm têtêpe kang pêjah | 
sasat pêjah ing ajange | sami lan pêjahipun | gih pun Jayaprameya sami | 

lan pun Gunawaskitha | ing upaminipun | pati tan kenging ingakal | paran 
mêngko ing bêcike laku iki | banjur apa mandhêga || 


14. aturira Kudanawarsa ris | yèn ing lampah lajêng umantuka | dhatêng 
Pajang Mantarame | kangelan tan pakantuk | pan ing bumi môncanagari | 
dèrèng wontên palihan | ingkang sami suyut | kathah ingkang sami trêsna 
| pra dipati ing rama tuwan sang aji | suwawi tinêngganan || 


15. ing sawulan kewala ta gusti | tata-tata umacak punggawa | angupados 
priyogine | wontêna kanthènipun | Pangran Mangkudipura nênggih | 
mênggah môncanagara | gusti inggih amung | Pangeran Mangkudipura | 
ingkang sampun kèringan ing kanan kering | prawiraning sudira || 


16. sigra Pangran Mangkunagarèki | yèn mangkono lah payo budhalan | 
maring Pranaraga manèh | datan kawarnèng dalu | enjing budhal sawadya 
atri | praptaning Pranaraga | wau kang jinujug | sakidul wetaning kitha | 
dhusun Wanakarta kang dèn pasanggrahi | wadyagung pamondhokan || 


17. Pangran Mangkudipura ngaturi | kadang ipene ingkang lêlêgan | apan 
ing nguni randhane | Pangran Silarongipun | inggih dèrèng arsa akrami | 
antuk kusuma desa | punika tan purun | sumanggèng karsa paduka | 
nadyan inggih kaparingna para mantri | mijil lajêng paduka || 


18. Pangran Mangkunagara lingnyaris | ingsun eling iya Danawarsa | si 
paman Purubayane | ngundhêr nèng Gunungkidul | duk tinukup kongsi 
barindhil | wong ora duwe bêja | cilakane muput | hèh kaki Kudanawarsa | 
kongkonana si paman Purubayèki | praptaa Pranaraga || 


19. kon angatêr punggawa sawiji | Si Tumênggung Suramangunjaya | 
kabèh lan sagêgamane | Danawarsa wotsantun | sigra nuding mantri 
kêkalih | ing marga tan kawarna | praptèng Gunungkidul | panggih 
Pangeran Purbaya | wus binakta ing marga datan kawarni | praptaning 
Pranaraga || 


20. lajêng sumiwèng ngarsanirèki | Pangran Mangkunagara ngandika | 
paman paduka ing mangke | asiliha jêjuluk | inggih nuli paduka rabi | putri 
[pu...] 


s> 123 == 

[...tri] ing Pranaraga | apan randhanipun | paman Silarong duk kina | 
inggih dèrèng imah-imah malah mangkin | yèn tan antuk pangeran || 


21. dene jêjuluk paman samangkin | Pangeran Arya Cakranagara | manawi 
wontên bêjane | nama Purubayèku | salamine katoring-toring | padha 
angèstrènana | sagung pra tumênggung | sadaya saur kukila | duk puniku 
pangeran wus ningkah aglis | lan putri Pranaraga || 


22. ya ta kunêng kawuwusa malih | Kêdhu Pagêlèn lawan Mataram | 
Sakèbêr maju barise | sampun tilar ing Kêdhu | amangsuli bumi Matawis | 
gunung Gamping barisnya | ajêjagang kukuh | tarub kabèh wong Mataram 
| Kyai Surajênggala lan Rajaniti | kang ngêmbani Walônda || 


23. pun Kapitan Sungrat kang tinuding | baris ngajêng anèng Parambanan 
| ênggèn pangajêng lamine | Kulman pan Dêr Pol Kêdhu | Mangkuyuda 
ingkang jagani | Paglèn Kapitan Bagrak | sumambitèng laku | Ki 
Tumênggung Arungbinang | duk puniku angaturakên pawarti | marang 
Kapitan Bagrak || 


24. sabalike Mangkunagarèki | marang idlèr saiki wus pêrang | Susunan 
Mangkubumine | kinarubut ro iku | dêlèr Pangran Mangkunagari | Susunan 
Kabanaran | wus kasor prangipun | rêmpu balane kèh pêjah | Tuwan 
Pangran Mangkukusuma ngêmasi | kasambut ing ayuda || 


25. mêksih tumut kang raka sang aji | Pangran Purbaya milu Pangeran | 
Mangkunagara balike | Kapitan Bagrak muwus | dadi êntèk mungsuh 
puniki | yèn Mangkubumi rusak | sapa manah mungsuh | nauri Kyai 
Rungbinang | salawase mungsuh kang bôndakalani | mung siji iku iya || 


26. ya ping pira-pira mring Kumpni | Mangkubumi rusak pinukul prang | 
lèrèna rong sasi bae | nulyakèh balanipun | banjur aprang amêmalahi | aja 
kokira-kira | karusakanipun | lamun trah rajèng Mataram | karo badan tan 
kêna dèn majanani | ngungun Kapitan Bagrak || 


27. duk sêmana Pagêlèn arjaning | pabarisan wus kadi nagara | Sêgaluh 
pelak patute | pasar agêng ing ngayun | malah dagang Samarang prapti | 
tuwin Pajang Mataram | dadi joganipun | akèh nungkul pra dipatya | para 
mantri numbakanyar kabèh prapti | nungkul mring Arungbinang || 

28. Kapitan Bagrak Pêrlos sinalin | ingkang dadi sangking Batawiyah | 
binisikan Kapitan Sèl | Kapitan Bagrak sampun | budhal mantuk marang 
Bêtawi | ngungun ingkang 


a] IA 


tinilar | malih kang winuwus | sultan ing Bantên kèwêdan | wontên 
Gowong panggenanira sasupit | ing kiwa têngên mêngsah || 


29. kancanipun ingkang tunggil baris | kang pra dipati bubar kewala | 
nging maksih madêg barise | wontên Gowong puniku | botên nungkul 
marang Matawis | maring Pagêlèn nora | miwah maring Kêdhu | lan 
Tumênggung Mangkudirja | kanthinira dèrèng wontên nêdya gitik | 
kalangkung susahira || 


30. Sultan Bantên sangêt dènnya watir | muwus mring Tumênggung 
Mangkudirja | kakang tumênggung bêcike | kula kakang anusul | mring 
Sang Nata Banaran mangkin | kula lumaku namar | botên gawa batur | 
mung dika gawani kakang | batur dika kang wus wruh Pajang Matawis | 
inggih siji kewala || 


31. kula dhewe gawa batur siji | laku ngedan cara santri kakang | wus 
amit rêmbag kalihe | wus lajêng lumastantun | prajurite wong saralathi | 
mung kantun tigang dasa | tinilarkên sampun | mring Tumênggung 
Mangkudirja | lampahira nusup dharatan katawis | cara santri kewala || 


32. sabên kèndêl angulari masjid | namanira ngalih Ki Mustapa | wus 
langkung Kêdhu lampahe | lajêng anikêl gunung | ing Pênthongan kang 
dèn margani | ngetan anjog ing Tumang | kèndêl tigang dalu | ing ngriku 
ngupaya warta | panggenane Susunan Amangkubumi | apadhang tuturira 


33. wontên dhusun tanah Sokawati | kang lèr kilèn wastaning Sumbêran | 
watawise ing samangke | nadyan kesah gènipun | tan atêbih ing Sokawati 
| Tumang maksih acungan | ngriki maksih tumut | ing Sang Nata 
Kabanaran | apêparon maring Surakarta inggih | anulak karusakan || 

34. Sultan Bantên sigra angkatnèki | sangking Tumang angalèr angetan | 
anjog Gagatan sêdyane | langkung kawêlasayun | arêrendhon lampahirèki 
| ing lêlakon sadina | dadya tigang dalu | singa kang kandhêg kampiran | 
sami asih dene pamulune maksih | tan ilang sutèng raja || 


35. nèng Gagatan kèndêl nèng Rêpaking | tigang dalu sangêt sayahira | 
nèng dhukuh pinggiring lèpèn | wontên surone patut | nêdya ngasokakên 
ing sikil | wismane Ki Nuriman | nguni kaumipun | Ki Tumênggung 
Jayadirja | Sultan Bantên ayêm ing papan prayogi | kalawan amiyarsa || 


36. wong sadesa nênggih sami sêpi | sami nambut damêl pasanggrahan | 
ing Dhuwêt sêsaosane | natèng Banaranipun | masanggrahan 
[masanggraha...] 


ss 125 = 


[...n] badhe alami | sawetaning Gagatan | mung lakon sabêdhug | miyarsa 
srêp manahira | Sultan Bantên dèn andhêg dèn gumatèni | marang Kyai 
Nuriman || 


37. têlas labêting sayah lumaris | anèng dhukuh sampun patang dina | 
dèniradus esuk sore | wus mêdal cahyanipun | ulat tingkah jatmika wingit 
| yèn kalanira salah | Ki Nuriman tumut | angadani lajêng kamad | sabên 
sore Sang Prabu Mangkarawati | adan lajêng akamad || 


38. cara Bantên syarane gumrining | Ki Nuriman anake wulanjar | ni mbok 
Sêridah namane | anginjên sabên dalu | Ki Mustapa saparanèki | yèn 
maring kali awan | nuli tinut pungkur | ingintip sapolahira | api-api 
kaprêgok angincang alis | ngêndhokkên kang sêmêkan || 


39. linungsurkên wontên kalih nyari | têpiswiring pambayun katingal | 
pêpanas driya rakite | Ki Mustapa tumungkul | nora pisan nêdya ningali | 
nanging sampun karasa | bok lanjar kalamun | dhêdhayoh iki muliha | 
baya mati ingsun brôngta sipat kuping | Ki Nuriman wuninga || 


40. yèn anake brôngta ing têtami | dalu sasampune bakda ngisa | sami 
jêjagongan suwe | prapta sugatanipun | bok Saridah takut ngladèni | 
kêmbên solok têrbaya | sinjangipun wulung | dhêdhêmêne cilik mula | 
sinjang wulung nanging wêdêlan Samawis | apike bok wulanjar || 

41. sêngkangipun lapak batutangkil | walang sakawung sêsupenira | êmas 
bèh ro sataile | Kyai Nuriman cukup | ngugung anak dipun tutugi | 
sapatute wong desa | rijêkine cumpu | mangkana Kyai Nuriman | amêrsudi 
patakone niti-niti | amrih wêca balaka || 


42. adhuh anak pun bapa puniki | lumaku têmên jinarwanana | sangking 
ajal kamulyane | miwah sinêdyèng kayun | gih pun bapa wus trêsnèng 
batin | inggih dhatêng pun anak | balung trusing sungsum | awit pun bapa 
nyupêna | sadèrènge pun anak prapta ing ngriki | ing bangun ing 
Jumungah || 


43. wontên sasi lèr wetaning ngriki | surêm kagring anir ing prabanya | 
ima naput ing sangkane | nuntên wontên kadulu | sangking kidul kilèn 
lumaris | nênggih awarni lintang | nênggih sabaluluk | kèndêl ing ngriki 
sakêdhap | dangu-dangu pun lintang punika nunggil | ing sasi kang 
kalaran || 


44. nuntên sasi cahyanipun pulih | pan sumêblak ingkang ôndakara | 
amadhangi ing jagade | amung lêt tigang dalu | nuntên anak prapta ing 
ngriki | anèh impèn punika | Sultan Bantên muwus | kula ing Gowong 
kewala | 


aaa 120 ei 


ki pangulu ing Gowong ingkang sêsiwi | gih yêkti pun Mustapa || 


45. sêdya kula puniki angabdi | inggih dhatêng natèng Kabanaran | 
mumpung kasoran yudane | akêdhik abdènipun | bokmanawa katampèn 
ugi | Ki Nuriman lingira | punika satuhu | pun bapa dèrèng tarima | 
tagsih[17] sasab Sang Prabu Mangkarawati | gumujêng wuwusira || 


46. basakêna pun paman angudi | alah dawêg maibên pun paman | dika 
arani yêktine | Ki Nuriman lingnyarum | dora lamun anaking santri | 
sanadyan angakua | anaking pangulu | sintên botên maibêna | sêtun asor 
ngaku anaking bupati | puniku misih dora || 


47. dika mèmpêr kang rayi sang aji | inggih kang nama Pangran Purbaya | 
ing cahya lan pasêmone | botên kacèk sarambut | malah wilêt pun anak 

yêkti | lawan ruruh pun anak | ing saengganipun | kadi satriya lan raja | 
pasthi sènès ing solah jatmikanèki | nunggil pisah tan pisah || 


48. pan pun bapa botêna kêkêlir | rayi andika anak kawula | mring dika 
sangêt brangtane | bok Sarigah puniku | kasmarane kadi kapesing | gih 
kongsi dadi rumab | angising sasêntul | pacerit sarandhu alas | yèn andika 
kesaha sangking ing ngriki | pasthi sêg nuli pêjah || 


49. wau prabu ing Mangkarawati | adhuh paman katingal punapa | 
manjing panganiayane | tan dangu tangis umyung | nyai nira anusul gipih 
| Ki Umah anakira | kasambêt tan emut | nora suwe têka sêndhang | ya 
disèrèt wong dodot polèng gêng inggil | anakmu gurarapan || 


50. ya ki anak dhêdhayoh puniki | katon kang ngrêbut mring anakira | iya 
wurunge kênane | Ki Nuriman sru muwus | adhuh anak suwawi aglis | 
tulunga kawlasarsa | rayinta puniku | yèn kongsia praptèng tiwas | dadi 
paran pun bapa arang sutèki | nêmah sèwu cilaka || 


51. rinarêpa rajèng Pakungwati | têmah wêlas tumut maring wisma | 
sapraptane bale gêdhe | lênggah ing ulonipun | ni wulanjar nglugur 
aguling | karingêt lir dinusan | kêbêg kêmulipun | umatur Kyai Nuriman | 
lah suwawi pitulungipun Sang Yêkti | wêlasa ing pun bapa || 


52. sigra sultan ing Mangkarawati | ngungkabi kêmul lajêng gurayang | 
gêgêr kang dèn êmèk-êmèk | tan ana tabêtipun | antarane sarira sakit | 
amung asakit driya | sangking karêpipun | Sultan Bantên osiking tyas | 
wus dilalah nêmu bekaning lumaris | iya [i...] 


s- 127 == 
[...ya] kinapakêna || 


53. lamun ora sun turuti iki | dadi beka anyênyuwe lampah | mupus 
tikahe[18] Hyang mangke | sigra wau sinêmbur | gumaregah sigra 
ngêbyuki | ing pangkonira sultan | guragapan muwus | wêdi-wêdi aku 
bapa | wonge dodot polèng kudu gawa mami | iku ngadêg ing lawang || 


54. pangrungkêbe sangsaya ngapithing | wêntisira sultan datan kêna | 
binênggang winêngkang kèkèt | Sultan Bantên anjêtung | kang karasa 


177 
Alih Aksara 


Babad Giyanti 
Anonim 


garwanirèki | nora duwe tênaga | sasolahe ruruh | dene ta iki wong desa | 
bisa gêlar sapolahe nora yêkti | têrlalu tukang bisa || 


55. garwanira anaking bupati | pêparinge Sunan Kabanaran | Dèn Rara 
Patmiyah rane | nênggih ingkang sêsunu | Adipati Suranatèki | punggawa 
nagri Dêmak | pêjahe ramèku | Adipati Suranata | Radèn Rara Timur 
pinundhut nèng puri | diwasane kinarya || 


56. têtariman rajèng Pakungwati | pelak warna pelak ing tênaga | ruruh 
tan ana cacade | cumangkol ing tyasipun | amanggiha garwa kadyèki | 
sêdhih tyasira maras | bok dèn uwus-uwus | ing asmara karasikan | Ki 
Nuriman pangucape wali-wali | anak yèn kalakona || 


57. rayi dika sakite mulyèki | dika ningkah kula inggih pasrah | juru 
dangên ing arine | cinêkak kandhanipun | Sang Aprabu Mangkarawati | 
apan sampun aningkah | nyupêt beka nurut | Sultan Bantên anèng kana | 
dhukuh pinggir kali sakilèn Rêpaking | lami gantya winarna || 


58. Sunan Kabanaran kang ginupit | kang makuwon dhusun ing Sumbêran 
| parentah ing punggawane | amangun ing prang pupuh | ngêlar-êlar 
jajahanèki | kang tinuduh ngalèra | masisir ingirup | Pangran Dipati Bintara 
| Dêmak Kudus ing Lasêm kalawan Pathi | kang kinèn nêlukêna || 


59. budhal sangking Sumbêran lumaris | wau Pangran Dipati Bintara | 
kawan atus prajurite | wong Garobogan gupuh | kinumpulkên sami kinêrig 
| wuwuh prajuritira | turôngga rongatus | nulya Pangran Pakuningrat | 
budhal ngilèn kanthi Pangeran Ngabèi | mring bumi Samarangan || 


60. Alap-alap lan Dipadirjèki | budhal ngidul lan Pringgadiningrat | sêmana 
sangêt sakite | timbalanira prabu | kinèn ngantukêna tumuli | marang ing 
Surakarta | wruha bapakipun | Adipati Pringgalaya | mantri nênêm kang 
tinuduh wus lumaris | koploh Pringgadiningrat || 


61. wus ginotong nèng jêjolèn êpring | wau ingkang tinuduh angetan | 
Pangeran Dipati Anèm | ngadhêpana [ngadhê...] 


s TA a 

[...pana] Madiun | nagri Jipang kinèn ngayumi | samangsane Pangeran | 
Mangkunagarèku | kesah sangking Pranaraga | sawurine aja têlangke 
nganciki | budhal sangking Sumbêran || 


62. nulya wau têngara sang aji | budhal sangking pakuwon Sumbêran | 
maksih akathah untabe | mas rêngga munggèng ngayun | Pangran 
Natakusumèng wuri | sami kanthi punggawa | wuri lan ing ngayun | 
kunêng malih dutanira | Tuwan Sarip Bêsar Tuwan Sèh Ibrahim | kapêthuk 
anèng marga || 


63. dutanira rumiyin sang aji | kang ingutus nêlik mring Samarang | 
anyarêngi ing lampahe | ingkang prapta rumuhun | aturira ing sri bupati | 
èstu yèn Sarip Bêsar | dutane Sultan Rum | gusti anggêping Walênda | 
aturipun miwiti malah mêkasi | yèn carakane prapta || 


64. wau kula tilar anèng margi | inggih prapta ing dintên punika | sigra 
ngundhangi balane | kèndêla lampahipun | pra dipati ngandikan sami | 
Pangran Natakusuma | kang ngirit mring ngayun | timbalanira sang nata | 
kayaparan utusane Sèh Ibrahim | apa ginatèkêna || 


65. iya apa kinarya sêsambi | Pangran Natakusuma wotsêkar | prayogi 
ginatèkake | ngandika sang aprabu | kaya priye sagung bupati | apa 
padha manuta | ing sapikiripun | adhi mas Natakusuma | sarêng nêmbah 
mas rôngga matur kariyin | lêrês rayi paduka || 


66. yèn kêmbaa bilih pun ewani | lawan dipun wastani kumêthak | dutane 
narendra gêdhe | kangjêng sultan ing Ngêrum | nênggih ratu-ratuning 
bumi | wajib dèn ajènana | gumujêng sang prabu | saryalon dènnya 
ngandika | iki desa ing Gêragol duwe masjid | masjide rêsikana || 


67. pan ing kono gon ingsun nêmoni | carakèng Rum gustine sajagad | 
pira-pira ingsun kiye | tinêkan duta ing Rum | durung ana kang dhingin- 
dhingin | kongsi adhêdhayohan | caraka sangking Rum | kang wadya sigra 
rumagang | agêng alit sami angrêsiki masjid | ing jawi tinaruban || 


68. lagya eca ngandika lan abdi | wontên matur yèn caraka prapta | mas 
rôngga lajêng kinèngkèn | mêthuk nanging sinamun | amung kuda 
sakawan ngiring | sang natèng Kabanaran | budhal sawadyagung | mring 
Gêrogol jroning desa | jujug masjid rinakit sampun prayogi | anganti 
roning kamal || 

30. Sinom 


1. Mas Rôngga Wirasêntika | lawan caraka wus panggih | arsa mudhun 
sangking kuda | dene andulu priyayi | mas rôngga lingiraris | sanak 
sampun [sa...] 

[...mpun] dika mudhun | dawêg sami lêlampah | kang gendhong sêrat 
puniki | kula iring wontêna ing ngajêng kula || 


2. saksana sarêng lêlampah | mas rôngga têtanya aris | nênggih samia 
lêlampah | inggih kang sami tinuding | wong sanak sangking pundi | 
caraka alon turipun | kula tiyang Samarang | ladosanipun mas patih | kang 
satunggil upasipun petor bêsar || 


3. tiyang sangking Surabaya | inggih Kangjêng Tuwan Sarip | rencange 
sami tinilar | sadaya wontên Bêtawi | sami tiyang ing Turki | kalih atus 
pitung puluh | parikine[19] punika | amung gawa rare kalih | dhatêng 
jendral lan kêkalih wonge tuwa || 


4. lan wong kaji kang satunggal | anama Kaji Duljaki | nanging dèrèng 
wruh jajahan | milane botên tinuding | mila tiyang Sêmawis | tuwan bêsar 
karsanipun | wus prapta pinggir desa | ing Garogol têdhak sami | sampun 
kerit caraka praptèng taratag || 


5. Pangeran Natakusuma | ingandikan marang masjid | mas rôngga lan 
Jayèngrana | Dul Wakit miwah Muhyadin | sang nata ngandikaris | adhi 
Natakusumèku | apa sun têmonana | hèh rôngga caraka iki | wonge 
dhewe tuwin apa wong pundhutan || 


6. mas rôngga matur tur sêmbah | urunan tiyang Sêmawis | sangking 
pêpatih Sêmarang | petor bêsar kang satunggil | upas têtiyang sangking | 
Surapringga angsalipun | Pangran Natakusuma | umatur saha wotsari | 
suratipun luwung kapêndhêt kewala || 

7. sigra Muhyadin dinuta | mundhut srat lan Ki Dul Wakid[20] | saksana 
katur kang surat | duta kinèn tunggil linggih | lawan kang pra dipati | sami 
munggèng tarub agung | sinugatanan kinang | sangking kang para dipati | 
sangunipun epok gendhong pra dipatya || 


8. sang nata amaos sêrat | sangking Tuwan Sèh Ibrahim | bêbuka hèh 
salam reyang | Tuwan Sèh kang ahli Turki | mashur ing atas angin | pun 
bapa sajatènipun | nangkoda gêng kawilang | jinis prakara nagari | 
lunganingsun sangking Turki ginawanan || 


9. cap Sultan Mukamad Lekan | Rum Ngadili kang ngabayani | 
wawêngkoning Rum sadaya | sagung kang para nrêpati | Sultan Mustapa 
Rumi | ya gawani êcapipun | têgese kang pitungkas | ing nagara wetan 
nênggih | urut timur nagara kèh padha rusak || 


10. rusakipun sangking aprang | rèhning tanah Jawa mangkin | kanan 
kering sapangetan | ana ingkang ngêpalani | nyata jendral Bêtawi | ature 
kang marang ingsun | tan tumut karya rusak | inggih kang darbe pribabadi 
|[21] 


se 


rêbat atas sami karabat kewala || 


11. datan wontên wonge liya | rewange rêbat nagari | dene mangke kang 
prakosa | inggih nama Mangkubumi | dadi pun bapa mangkin | ya 
sawusing salam ingsun | atêtanya ing sira | adhuh nyawa Mangkubumi | 
sabab apa sira gawe nora arja || 


12. jênêg gawe kasusahan | sapadha-padha dumadi | duraka wis 
marènana | anak ingsun Mangkubumi | pan sira wong abêcik | sirèku 
sutaning ratu | sira kang kuwajiban | rumêksa rayat sabumi | sapa 
nanggung dosamu iya ing kana || 


13. pan si jendral iki selak | wit rusaking tanah Jawi | pan kinarêpakên 
samya | kang sami darbe pribadi | sun uji sira ugi | ing pawarta sêtya tuhu 
| eling sutaning raja | nora pikir salah kardi | ingsun nyawa wêruhna ing 
karêpira || 

14. lawan ingsun iki nyawa | papagên sun arsa panggih | sarat kudu 
pêpanggiha | pribadi amituturi | sawusnya maos tulis | alênggêr jêtung 
angungun | alon dènnya ngandika | dhimas Natakusumèki | kaya kene 
dhawuh apuraning Suksma || 


15. Dul Wakit kinèn akarya | angsul-angsul kang priyogi | adangu 
pitungkas wulang | kang sumêrêp sêdhêp manis | kang nora anyênyêngit | 
dhap asor saturutipun | kang têtêp mêlasarsa | wus dadya dipun êcapi | 
kang tinuduh Radèn Arya Jayèngrana || 


16. ngaturkên wangsulan sêrat | dhatêng nagari Sêmawis | tinuduh sami 
sadina | Jayèngrana bêkta tulis | duta wus dèn panggihi | ginanjar 
pangadêgipun | arta lawan busana | caraka wus nêmbah amit | sarêng 
mêsat lawan Radèn Jayèngrana || 


17. mung bêkta kuda pakbêlas | pakbêlas dharate sami | têgêsipun 
lêlancaran | prayayine dèn pilihi | datan kawarni margi | sawêngi praptane 
esuk | wanci pukul sawêlas | praptane nagri Samawis | jujug marang gone 
petor wismanira || 


18. sira Radèn Jayèngrana | lan Tuwan Sarip wus panggih | sigra 
ngaturakên surat | angsul-angsul sri bupati | têmbunge mêlasasih | 
sêdhêp pasrah dhirinipun | juru basa kang maca | petor bêsar kanthinèki | 
pamaose winalèn-walenan rahap || 


19. petor bêsar ngatag nurat | marang Ki Kaji Dulkaji | tulisana basa Arab | 
aturna mring Tuwan Sarip | nurut Kaji Dulkaji | mrih basa Arab wus katur | 
mring Tuwan Sarip Bêsar | winaos suka tan sipi | têmbung manis asêdhêp 
mawi la-êla || 


sah a 


20. sarta ngungun amiyarsa | ing rèh dadining ajurit | pratikêle tanah Jawa 
| kêna niaya sayêkti | dene kang sikara wit | Dul Jendral Baron pan Emup | 
akèn angêlongana | ing Pangeran Mangkubumi | ing cacahe kalong saparo 
kewala || 


21. dadya miji ing santana | ing Pangeran Mangkubumi | alumuh 
lumakyèng karya | yèn kalonga Sokawati | dadya putungan sami | lajêng 

ngêkahi puniku | bumi ing Sokawatya | nadyan kalonga sakikil | sun labuhi 
ajur mumur dadi lêmah || 


22. Si Ondorop pira-pira | saguh ngulihakên malih | nging ujare 
kamondaka | Pangran Arya Mangkubumi | lajêng gitik-ginitik | rêbut bêja 
ing prang pupuh | Kumpni krêp kasoran | akathah ingkang ngêmasi | 
Tuwan Sarip Betor[22] Bêsar tinakonan || 


23. iya iki petor nyata | mêngkene kawiting jurit | petor bêsar aturira | gih 
jendral mariki dhingin | Pangeran Mangkubumi | lolosipun sapuniku | wus 
nyata nora dora | anak ingsun Mangkubumi | kaya age ingsun iki 
pêpanggiha || 


24. kunêng kang anèng Sêmarang | lagya ngayêm-ayêm pikir | sang nata 
ing lampahira | wus lajêng ing Dhuwêt prapti | masanggrahan sang aji | 
wus pamondhokan wadyagung | sang nata badhe lama | ngiras dènira 
ngantosi | carakane kang maring nagri Samarang || 


25. sang nata arsa ngadêgna | sagung wadya kang ngêmasi | anakipun 
kang kinarya | karya mantri jro sang aji | suwidak kang kinardi | badhe 
nyèkêt sabinipun | kang kinarya lêlurah | têtiga angalih dèsi | ing 
Kumêndhêng nênggih pun Adimênggala || 


26. lêlurah ingalih nama | Ngabèi Prawirasêkti | kancanipun ngalih dasa | 
sami prawira namèki | lêlurah saragni |[23] Wirasastra wus pinundhut | 
lurah mantri jro nama | Yudakartika ing mangkin | sakancane sadaya 
wiwitan yuda || 


27. Mas Malar mangkya kinarya | Ngabèi Baurêksèki | kancanipun ngalih 
dasa | wiwitan bau namèki | lagya samadya sasi | kancane lami kèh nusul 
| wontên wong tigang dasa | kalih dasa kang pinilih | Kyai Bênêr ingkang 
kinarya lêlurah || 


28. lan ingalih namanira | Ranadirada Ngabèi | sakancane ngalih dasa | 
wiwitan Rana namèki | Ki Sutamênggalèki | gêdhong sinungan jêjuluk | 
Ngabèi Mangunjaya | mantri jêro wus rinakit | busanane abyor mantri 
wolung dasa || 


29. ya ta wau kawuwusa | Sang Prabu Mangkarawati | ingkang wontên 
padhêkahan | wastanira 

aj ra 


ing Rêpaking | mangkat sowan tumuli | bêbêktane tigang pikul | lombok 
kalawan kacang | kimpul talês wi gêmbili | nunggang jaran wadon sarwi 
bêbathilan || 


30. arasukan gandhul pêthak | kasa kêmbang lungsêd kêdhik | anyamping 
sarung Mêkasar | pasêmon wilêt awingit | lampahira wus prapti | Dhuwêt 
pasanggrahan agung | sang natèng Kabanaran | nuju siniwakèng dasih | 
jumarojog manjing tan ngangge larapan || 


31. amor lawan Suranata | miwah kang mantri pinilih | dèn nyana kênca 
kewala | dangu-dangu kang asandhing | prasami angingsêri | sang nata 
wruh sapa iku | Sultan Bantên turira | sigra Muhyadin nambungi | rayi 
dalêm Sultan Pakungwati prapta || 


32. ingawe lajêng umangsah | gapyuk rinangkul siraglis | sang nata 
dhawuh[24] kang waspa | Sang Prabu Mangkarawati | tangise lir pawèstri | 
gulêt lir kêkupu tarung | wus dangu tata lênggah | kang rayi tan sinung 
têbih | kang dinangu ing sasolahbawanira || 


33. prajurite karisakan | sabên prang tanpa ngudhili | kula akanthi kakang 
mas | Purubaya nêniwasi | ngandika sri bupati | sarwi nênggak 
waspanipun | yayi prabu dilalah | sira ngungsi maring mami | nêdya enak 
yayi têka nêmu rusak || 


34. karine prajuritira | mêngko sira sèlèh ngêndi | kang rayi matur tur 
sêmbah | kantun tigang dasa nênggih | amung wong saralathi | tigang 
dasa ingkang kantun | minarsa pitung dasa | tan wontên kantun satunggil 
| prang wawala mêngsah lan Kapitan Bagrak || 


35. rayi paduka kakang mas | Purubaya ngapirani | tumpêse prajurit kula | 
mina bang suwidak tampis | pun gêndhayatan mati | wong saralathi kang 
kantun | kula titipkên samya | pun kakang Mangkudirjèki | kula sêlak 
onêng wulangun ing tuwan || 


36. kapiyarsèng katêbihan | sawadyane tumpês jurit | yayi prabu 
kakangira | Mangkukusuma kang mati | sami ngungunirèki | kang rayi 

ngaturkên wau | sal-angsal tigang rêmbat | kang raka ngandika aris | kaya 
apa mêngkono tuk-antukira || 


37. kang rayi matur bêlaka | duk wontên dhukuh Rêpaking | kasukan 
sayah lumampah | adharat sadasa ari | kèndêl dhukuh Rêpaking | pinaksa 
ingambil mantu | inggih Kyai Nuriman | gumujêng sri narapati | bênêr yayi 
wong amalês kabêcikan || 


38. sang nata malih ngandika | dhimas Natakusumèki | wong gagatan 
dhawuhana | sun paringakên si adhi | dhimas Mangkarawati | iya ing 
gagatan sawus | anaa kang rumêksa | ing mêngko marang si adhi | 


srias 


bêkêl satus iku sira kongkonana || 


39. srahna maring Si Nuriman | konên anata kang bêcik | ing gagatan 
bumi rosa | jaran salawe kuwawi | rumêksa ing si adhi | rina lawan 
wênginipun | wong sèkêt ing pulutan | rumêksa dhahare adhi | tur sandika 
Pangeran Natakusuma || 


40. anglampahakên caraka | mantri jêro kang tinuding | Ngabèi 
Ranadigdaya | Ranadimêja satunggil | ing gagatan wus prapti | sampun 
kumpul bêkêlipun | kapanggih kawan dasa | panglawe sakawan sami | 
wus binakta mring wismane Ki Nuriman || 


41. kagyat ing tyas kagegeran | prayayi songkok kang prapti | bajo lurik 
irêng ginggang | lancingan sangkêlat abrit | nyuriga carabali | lawan 
bature kumrutug | kabèh bêkêl gagatan | dhêrodhog dènnya manggihi | 
bêkêl kabèh wus kasrah Kyai Nuriman || 


42. Ngabèi Ranadigdaya | Ki Nuriman dèn jarwani | kiyai mantu andika | 
pan dede santri mêmêri | sajatine kiyai | sultan ing Bantên puniku | 
mêdhêdhêg Ki Nuriman | adhèhèm naga kabalik | ni Rubiyah anakira ni 
Saridah || 


43. nyawargakakên wong tuwa | gagatan pulutan iki | pinaringkên 
mantunira | ni nyai watuk nyakikik | mantuk mantri kêkalih | akathah 

pasangonipun | ing wuri wus tinata | kang prajurit tan turanggi | tigang 
dasa sakawan bêdhil nêmbêlas || 


44. lan waosipun wolulas | sadaya sopal jininggring | lêt kalih dina 
praptanya | lan sèkêt rêmbatanèki | Sang Prabu Pakungwati | mèsêm suka 
dènnya dulu | wus karya pamondhokan | Sang Prabu Mangkarawati | ragi 
kilèn sangarsaning pasanggrahan || 


45. wolu rare punakawan | prasamya nitih turanggi | samuwa pratikêlira | 
mèh prasasat sabupati | bok Saridah têtilik | sawulanipun ping têlu | 
miwah sultan cangkrama | sang prabu ing Pakungwati | angêrakat ulam 
kali pêpucungan || 


31. Pocung 


1. kang winuwus dutanira sang aprabu | langkung kinasihan | marang Sèh 
Ibrahim Turki | karya surat rèngrèng Tuwan Sarip Bêsar || 


2. dhapuripun surat pratela puniku | marang Batawiyah | prakarane 
Mangkubumi | dèn sikara mulane dadi murwèng prang || 


3. lungguhipun Sokawati têlung èwu | saanane jendral | nagari Surakartèki 
| dèn êlongi saparo pangran pan suka || 


4. milanipun wus kalakon karyanipun | waune nèng mêngsah | rinêbut 
anandhang jangji | singa [si...] 


as NDA =- 


[...nga] ngrata ing Sokawati ginanjar || 


5. Jendral Emup kang anglêbur jangjinipun | kathah rèngrèngira | kinèn 
nurun Wirasari | wusnya dadi Tuwan Sarip angandika || 


6. iya iku Jayèngrana turna gupuh | maring anak ingwang | Susunan 
Amangkubumi | iki rèngrèng kang badhe marang si jendral || 

7. besuk ingsun lamun uwis atatêmu | lawan anak ingwang | besuk ing 
sabalèn malih | pasthi kono iya ingsun pêpanggihan || 


8. rèngrèng iku yèn wus dadi têrna mringsun | ingsun kang anggawa | 
marang nagari Batawi | aja susah sutaningsun akongkonan || 


9. ya ta wau Jayèngrana kinèn mantuk | wus binêktan surat | bêdhug tiga 
angkatnèki | Jayèngrana sangking nagari Sêmarang || 


10. ngatêr sampun Radèn Wirasari wangsul | ing nagari Dêmak | sira 
Radèn Wirasari | lampahipun wau Radèn Jayèngrana || 


11. praptanipun ing Dhuwêt pan wanci surup | kèndêl pondhokira | 
sakêdhap lumêbêt nuli | jujug marang Pangeran Natakusuma || 


12. sampunipun bakda ngisa lêbêtipun | sang nata wus salat | satêdhake 
sangking masjid | animbali ing Pangran Natakusuma || 


13. lêbêtipun angirit Jayèngranèku | prapta ing ngajêngan | ngaturakên 
ingkang taklim | sangking rama tuwan nênggih Sarip Bêsar || 


14. sêrat katur kêkalih lan rèngrèngipun | sigra tinupiksa | kadriya 
têmbunging tulis | ya ta mèsêm ing Pangran Natakusuma || 


15. dhimas gupuh undhangana pra tumênggung | padha angrasakna | ing 
surate Sèh Ibrahim | matur nêmbah Pangeran Natakusuma || 


16. pênêdipun abdi dalêm pun tumênggung | kang abaris ngarsa | sae 
katimbalan sami | miyarsakna ing surate Sarip Bêsar || 


17. sang aprabu pangandikanipun arum | bênêr yayi êmas | nuli 
kongkonana aglis | sarupane punggawa kang baris ngarsa || 


18. wus anuduh Pangran Natakusumèku | angêrig kang samya | 
punggawa kang baris ngarsi | sami prapta tan kalilan bêkta wadya || 

19. maksih tugur sagunging prajuritipun | barise ing ngarsa | praptane 
kang pra dipati | pan sadaya sami lancaran kewala || 


20. wetan kidul kulon sarêng praptanipun | Pangran Pakuningrat | kilèn lan 
pangran ngabèi | kidul nênggih Dipati Suryanagara || 


21. kanthinipun Môndraka Wiradigdèku | lawan Jayarata | Tumênggung 
Dipadirjèki | Alap-alap myangn[25] Tumênggung Pusparana || 


22. têlas kidul ingkang wetan sami rawuh | Pangeran Dipatya | Anom 
sawadyanirèki | lan kang paman Pangran Dipati Bintara || 

23. sadaya wus tumamèng ngarsa sang prabu | sang nata ngandika | hèh 
sagung kang pra dipati | lawan para santana putra satriya || 


24. sadayèku dèn amêrês budinipun | padha rasakêna | ing karsane Sèh 
Ibrahim | iya ingkang muni layange kang prapta || 


25. iya ingsun kinon akirim pra sadu | mring gurnadur jendral | sumilih 
kadya nêdhadil | anjaluka bênêr ing gurnadur jendral || 


26. wong aluhur sangking asor wiwitipun | aja ta ugungan | dumèh Tuwan 
Sèh Ibrahim | Sarib[26] Bêsar maringsun wus mundhut putra || 


27. iya iku kêkêlire têgêsipun | aja ta kabiyak | sihe Tuwan Sèh Ibrahim | 
iya dadi ngadêg bênêr Sarip Bêsar || 


28. dadi ampuh Sarip Bêsar yèn tinantun | mring gurnadur jendral | 
pratingkahe tanah Jawi | ing batine Tuwan Sèh wus maring ingwang || 


29. karsanipun Sarip Bêsar batinipun | kinèn anjarwakna | ing Radèn 
Jayèngranèki | kalêthêke tyase Tuwan Sarip Bêsar || 


30. awotsantun prawara ingkang tinantun | pukulun sang nata | sampun 
tanggêl ing pakarti | anganggea waos dhuwung marang jendral || 

31. inggih lamun pun jendral darbe pangukup | botên wit piyambak | 
amiluta amrih ing sih | jêr pun jendral ingkang amrih amiluta || 


32. riyêg guyup pra santana pra tumênggung | sami aturira | Pangran 
Natakusumèki | ingkang dadi pangirit atur andhadha || 


33. kang dhinapur mungguh panggawening satru | ngajak rêrampekan | 
yèn dhèwèk nora nglanggati | satêmahan kabalik ingkang pratingkah || 


34. ingkang luhur satêmah dados soripun | ingkang asor mangkya | dados 
luhure sayêkti | sabab sangking timbalan Jêng Nabi duta || 


35. sru gumujêng wau sira sang aprabu | pagene yayi mas | anganggo 
wêdi Jêng Nabi | ngombe arak si adhi sadina-dina || 


36. iku takut ing wêwalêr Kangjêng Rasul | gumujêng tur sêmbah | 
Pangran Natakusumèki | sanès ing prakawis arak lawan aprang || 


37. sang aprabu gumujêng ngandika arum | yèn mangkono padha | bênêr 
panêdhanirèki | ingsun lagi nêmu dêdukaning Suksma || 


38. mungsuh iku kang gêdhe angajak patut | iya Si Walônda | ingkang 
gêdhe mungsuh mami | mungsuh cilik iya Si Mangkunagara || 


39. prandenipun yèn kudu kasor ing ngriku | lagya dukaning Hyang | kang 
dhawuh ing awak mami | wus dilalah kalah prang kalawan bocah || 


40. mêngko mungsuh Si Walônda ngajak patut | 
--- 136 --- 
ing têgêse iya | iku pitulung Hyang Widhi | gawe asor prang ngamuk 


sariraningwang || 

41. batinipun durung cacat têmên ingsun | ingong madêg nata | iya nèng 
Ngayugja dhingin | awèh wêruh marang dêlèr ing Sêmarang || 


42. mundhut istu yèn ingsun jumênêng ratu | iya diadêgna | pan angrasa 
awak mami | yèn kang wayah Susunan Pakubuwana || 


43. dêlèr langkung panampike marang ingsun | dadi ingsun iya | amadêg 
nata pribadi | iya iku sun lêbokkên layang jendral || 


44. iya lamun Kumpni angajak patut | Ondorop Sêmarang | dèn salinana 
tumuli | lamun ora mêngkono ingsun anêmah || 


45. sampun anut sagung punggawa nung-anung | ing sakarsa-karsa | 
mupakating lair batin | mumpung durung layar Tuwan Sarip Bêsar || 


46. sigra wau rèngrèng tinurun karuhun | nanging Sarip Bêsar | kalah apa 
sor sathithik | wurukipun pisêdhêp ing tuwan jendral || 


47. sêratipun piyambak wau sang prabu | ingkang dhatêng jendral | êla- 
êla anglangkungi | sarta mawi mugi-mugi tuwan jendral || 


48. dipun asru angadilana satuhu | mangkya eyang jendral | ngarsakakên 
atur mami | ingkang mijil sangking Tuwan Sarip Bêsar || 


49. têgêsipun eyang jendral mrih satuhu | karsa ngadilana | lampahane 
awak mami | satuhune pan kula kinaniaya || 


50. yèn rumuhun wontêna sêrat gurnadur | kang dhatêng kawula | sarèhe 
kula lampahi | inggih môngsa panjanga lampahaning prang || 


51. pun gupênur sok mêdosi suratipun | kula nêmah nekat | angraos yèn 
sinakait | jinabakkên darah Kapakubuwanan || 


52. mila bingung ngraos tan wontên kang ngukup | mangkya eyang 
jendral | amrih lêrês kang sayêkti | sasat dhawuh pitulunging Gusti Alah || 

53. langkung nutug la-êla prasabênipun | wus dadi sadaya | inggih 
sampun dèn rèngrèngi | ingkang katur dhatêng Tuwan Sarib Bêsar || 


54. lawan dhuwung Naga sarasah wêwolu | lan waos trisula | inggih 
sinarasah sami | amung kuda enjing sinusul asmara || 


s=- 137 = 
=- 138 ==- 
--- [0] --- 


1. Sumêdhangan. 

2. Batutangkil. 

3. Kurang dua suku kata: lan andulu solahe kèhing wadya gung. 

4. Kurang dua suku kata: pasêmone gêdhe cilik. 

5. mindho. 

6. Semua kata: pnidiya dibaca 'pênindiya' untuk memenuhi guru 
wilangan dari tiga suku kata menjadi empat suku kata. 


7. gawaa. 

8. Mangkunagara. 

9. wontên. 

10. langkung. 

11. nginggil. 

12. kopat-kapit. 

T3. Lebih satu suku kata: anut Kudanawarsèki. 

14. kèndêlnya. 

15. Kurang satu suku kata: Si Bênêr ika. 

16. Kurang satu suku kata: ing Sumampir wontên tigang atus 
nênggih. 

17. taksih. 

18. tingkahe. 

19. marikine. 

20. Wakit. 

191 


Alih Aksara 


Babad Giyanti 


Anonim 


192 
Alih Aksara 


Lebih satu suku kata: inggih kang darbe pribadi. 
Petor. 

Kurang satu suku kata: lêlurah saragêni. 
dhawah. 

myang. 

Sarip (dan di tempat lain). 


